
CUVÂNT ÎNAINTE 


Atestat documentar, din vremea lui Mircea cel Bătrân (1386-1418), 
oraşul Piteşti (1388), a crescut în istorie datorită aşezării sale geografice, ca 
punct de legătură între Muntenia şi Oltenia, Muntenia şi Ardeal prin cele 
două drumuri, valea Oltului: Rm. Vâlcea - Sibiu şi Valea Târgului: 
Câmpulung - Bran - Braşov, aducându-și contribuţia la viața culturală şi 
economică a ţării. 

Un rol deosebit în acest sens l-au avut bisericile şi mănăstirile de aici, 
prin vrednicii lor slujitori şi nu numai. În partea de jos a oraşului Piteşti, pe 
malul drept al râului Argeş, străjuieşte astăzi ca o împlinire, a bisericuţelor 
anterioare, de sfârşit de secol XVII, secolul XVIII şi început de secol XIX, 
biserica Sfânta Vineri cu hramul „Cuvioasa Paraschieva şi Sfântul Mare 
Mucenic Elefterie”. 

Lucrarea de față prin strădania preotului Constantin Dejan, fost 
protoiereu al oraşului Piteşti şi paroh al bisericii Sfânta Vineri şi contribuția 
fiului său ing. Octavian C. Dejan, ne aduce în față istoricul bisericii actuale, 
precum şi viața bisericească dinainte şi după ridicarea mărețului edificiu cu 
activităţile religioase, culturale şi administrative legate de viaţa bisericii. 

Vom găsi informații preţioase despre personalitatea ctitorilor vechii 
biserici şi a celor actuale, despre construcţiile ce înconjurau biserica veche, 
despre şcoala înființată în curtea bisericii, precum şi cimitirul aferent, 
despre biserica nouă şi proprietăţile ei din oraşul Piteşti şi din afară, despre 
activitatea coralei bisericii şi a societăților preoțeşti din oraşul Piteşti, din 
care au făcut parte şi preoții slujitori ai bisericii Sfânta Vineri. 

Pentru întărirea celor consemnate lucrarea monografică are două 
anexe cu înscrisuri şi planşe, precum şi un index de localități şi nume. 

A rânduit Dumnezeu să ne împărtăşim de bucuria de a fi împreună 
slujitori în actuala biserică „datorită unei întâlniri providenţiale, între un 
preot - loan Becescu - ce şi-a confundat viața cu misiunea preoțească, având 
pasiunea creaţiei şi a lucrului desăvârşit, solid şi frumos, cu un arhitect de 
înaltă clasă, întemeietor de şcoală de arhitectură - loan N. Socolescu, şi un 
inginer de o competenţă inegalabilă - ing. Dimitrie Dima”. 











Credem că lucrarea de față va fi de un real folos doritorilor de 
cunoaştere şi nu numai, dar peste toate un document de valoare ce 
permanent ne va aminti de strădania înaintaşilor noştri. 


4 iunie 2012 
Praznicul Sfintei Treimi 


Pr. dr. Gheorghe GÎRBEA 
Parohul Bisericii Sfânta Vineri Piteşti 


INTRODUCERE 


Gândul de a cunoaşte trecutul bisericilor care au funcționat în 
perimetrul actualei biserici Sfânta Vineri din Piteşti, ca şi pe înaintaşii 
slujitori la aceste altare, ne-a dat puterea să studiem, din diferite surse, 
trecutul acestora, notând tot ce am crezut că ar putea interesa pe actualii 
enoriaşi ai acestei biserici, precum şi pe locuitorii Municipiului Piteşti. De 
mult folos ne-au fost unele însemnări pe cărțile bisericeşti, arhiva bisericii 
Sfânta Vineri şi Arhivele Statului, atât cele ale Piteştiului, cât şi cele din 
Bucureşti. 

Actuala Biserică Sf. Vineri din Piteşti, unul dintre cele mai 
monumentale edificii din acest municipiu, a fost construită între anii 1904 şi 
1908, de către cunoscutul inginer Dumitru Dima, după planurile întocmite 
de arhitectul Ion: N. Socolescu, pe locul unei biserici mai vechi, ridicată 
între anii 1808 şi 1827 de la care s-a păstrat pisania. În urma unor săpături 
întâmplătoare efectuate în curtea bisericii şi pe baza înscrisurilor existente 
în arhiva bisericii, s-a stabilit că în jurul bisericii a fost un cimitir, în mod 
sigur anterior datei de construire a bisericii, atestată documentar la 
începutul secolului al XIX-lea. Avem suficiente argumente că în acest 
cimitir au mai fost încă două biserici, dar credem că acestea au fost din 
lemn, având în vedere forma bisericii de la 1808, care a copiat probabil 
ultima biserică de lemn. Ştim însă că în municipiul Piteşti înainte de anul 
1800 au fost trei cimitire: două în centru: la bisericile Sf. Gheorghe şi Sf. 
Treime - Beştelei (fost schit) şi al treilea, în curtea bisericii actuale Sf. Vineri, 
era în afara oraşului. 

Nu-i lucru uşor să alcătuieşti o monografie şi la alcătuirea ei am avut 
de luptat cu unele greutăți. Nădăjduesc însă că cel puţin în parte am şters 
colbul de pe istoria acestor locaşuri de cult ale municipiului Piteşti, 
edificând importanța acestora în civilizaţia oraşului şi am amintit 
generațiilor viitoare sacrificiul enoriaşilor acestei bisericii pentru ca aceasta, 
în regimul totalitar comunist, să prospere şi să fie un far de speranţă şi de 
credință creştină. 

Acum, când pot privi lucrarea intitulată Biserica Sfânta Vineri din 
Piteşti în esenţa ei, îmi dau seama că din acest punct de vedere s-au lămurit 








elemente şi contururi interesând deopotrivă virtuţi intrinseci ale slujitorilor 
acestui locaş, precum şi calitatea culturii promovate, începând cu şcoala 
particulară pentru copiii din mahala şi sfârşind cu excepționalele concerte 
de colind şi cântece de stea, dirijate de Pr. Marin Drăguşin. 

Un loc aparte şi meritoriu în această lucrare îl ocupă Pr. Constantin 
Dejan, de la decesul căruia în acest an se împlinesc 16 ani şi de la care au 
rămas 64 manuscrise, fiecare a 250-300 file. Marea majoritate a acestor 
manuscrise sunt cu predici şi au fost donate unor preoți şi unui student la 
teologie. Manuscrisele cu conţinut istoric au fost valorificate parţial în 
reviste cu profil adecvat, iar din acestea am selecționat tot ce se referea la 
biserica Sfânta Vineri. În acest sens s-au întâmpinat greutăți în legătură cu 
depistarea şi ordonarea materialului de cercetat, inventarierea, documente 
intrate formal în arhive, altele risipite prin diferite dosare nestudiate mai de 
aproape şi greutăți în utilizare. 

Viaţa şi opera Pr. Constantin Dejan închid în ele o lecţie plină de 
bunăcuviinţă, de largă omenie, de credinţă şi de nobilă aspirație umanitară. 

Biserica, pe lângă viața ei proprie, evocă şi aspecte din viața 
înaintaşilor şi simţim că sub oblăduirea ei a crescut şi a înflorit aici multă 
omenie. Tradițiile au fost păstrate cu grijă şi din veac în veac s-au înfăptuit 
înnoiri după înnoiri la bisericile de pe actualul amplasament al locaşului de 
cul. 

Mulţumim tuturor celor ce în vreun fel, au ajutat la alcătuirea acestei 
monografii. 


Ing. Octavian C. DEJAN 

CTITORII 


Potrivit pisaniei de piatră încastrată în peretele vestic al pronaosului, 
atestând ctitorii edificiului religios inițial: „S-au ridicat această sfântă 
biserică din temelie, de dumnealui biv vel sluger, Ion Ungurelu, i de jupan 
Hagi Ţenea, începându-se din leat 1817, în care an s-a lucrat dă roşu, în 
tovărăşie, până la al doilea an; 1818 martie 18, s-au pristăvit răposatu 
slugeri. lar dă atunci, din pricina împotriviri vremilor, au rămas până în 
următorul an, când s-au sărşit (sfârşit), după cum se vede, cu toată 
cheltuiala numai a dumn. Alecsandru Ungurelu, fiul răposatului slugeri 
Ungu(relu) /.../ 1827” (Fig. 1). 

Fig. 1. Pisania din anul 1827 a bisericii Sfânta Vineri. 

Jupânul Hagi Ţenea conform unui înscris datat 26 noiembrie 1796, de 
pe o cazanie de la biserica Gura Văii Ştefăneşti, era fiul negustorului 
bucureştean Pătru Kalfiagii Ţeni. 

Familia Ungurelu - era cunoscută ca fiind o familie de boieri argeşeni 
descendenți ai boierului Martin Buliga, ctitorul schitului Buliga, local de 
cult care a fost pe locul actualului Muzeu Judeţean din Piteşti. Pe cărțile 


IN! 











intitulate Vieţile Sfinților de la biserica din satul Gura Bascov s-au 
consemnat următoarele: Pe un mineiu pe luna iulie, tipărit la Buda la 1805: 
„Aceste 12 mineie de luni s-au cumpărat de noi robii lui Dumnezeu şi s-au 
dat la Sf. Biserică a Moşului nostru Sluger Martin Buliga din Gura 
Bascovului, ce se prăznuieşte hramul Marelui Mucenic Gheorghe, 
cumpărători mineilor sunt aceştia: Ioniță Ungurelu Vistier, Iordache 
Ungurelu Biv Căpitan Za dorobanţi şi surorile dumnealor Zoiţa şi Catinca”; 
Pe un mineiu pe luna iulie, tipărit la Buda în 1805: „Aceste 12 minee s-au 
cumpărat de noi robii lui Dumnezeu dumnealor: Ioniţă Ungurelu şi de 
frate-său Iordache Bivcăpitan Zadorobanţi şi de surorile Dumnealor Zoiţa 
şi Catinca şi s-au dat Sf. Biserici din Gura Bascovului unde se prăsnuieşte 
hramul Sf. Marelui Mucenic Gheorghe care s-a făcut de unchiul nostru 
Martin Buliga Sluger”; Pe un alt mineiu pe luna octombrie, tipărit la Buda 
la 1805: „Aceste 12 mineie de luni s-au dat Sf. Biserici din Gura Bascovului, 
unde se prăsnuieşte hramul Sfântului Mare Mucenic Gheorghe de 
dumnealor boieri Ungureii: Vasile, Ioniţă şi de Bif Căpitan Zadorobanţi 
Iordache fratele domniei sale şi de surorile dumnealor Joița şi Catinca. 
Oiasca - 1814 Iulie 6 Ungureii”. 


Lângă biserica Sfânta Vineri din Piteşti, familia Ungurelu avea o culă,. 


care ulterior a devenit clopotniţă a bisericii, cula fiind pe vechiul drum, care 
făcea legătură între podgoriile renumite ale Piteştiului şi oraşul Piteşti, 
peste râul Argeş fiind un pod, în dreptul actualei străzi Sf. Vineri din 
Piteşti. Este posibil ca pe locul vechii biserici Sfânta Vineri finalizată în anul 
1827 de către familia Ungurelu, să fi fost alte două bisericuțe de lemn, pe 
temelie de bolovani, cu hramurile Sfânta Treime şi Sfântul loan 
Botezătorul, ca fiind lăcaşe de cult ale familiei Ungurelu, posesoare a culei, 
devenită ulterior clopotniță. 

În secolul al XIX-lea familia Ungurelu era socotită a fi ctitor principal 
al bisericii având hramurile Cuvioasa Parascheva - „Sf. Vineri”, Sf. loan 
Botezătorul şi Sf. Treime. Probabil că la biserica ante 1818 să fi existat şi aici 
cel puţin o pisanie, care se va fi distrus. În catagrafiile mai vechi ce ni s-au 
păstrat nu sunt menționați decât unii preoți ce au slujit, la datele respective. 
Ştiut este că pentru alcătuirea catagrafiilor sau a anuarelor, întotdeauna s- 
au cerut informaţii de la slujitorii bisericilor respective, aceştia, în lipsa 
consemnărilor din pisanii, furnizau datele cerute cu informații culese de la 
unii enoriaşi mai în vârstă. 

Ori, dacă bisericile de pe actualul perimetru Sfânta Vineri, ante 1818 
au fost biserici „de conac boieresc” şi neamul Ungurelu s-a stins pe partea 

bărbătească, peste aceste edificii s-a aşternut colbul uitării, ajungând până 
în zilele noastre doar faptul că biserica din veacul al XIX-lea a avut trei 
hramuri, situație întâlnită doar la locaşurile de cult rezidite din temelii pe 
acelaşi amplasament. 

În secolul al XIX-lea însă cel mai de seamă ctitor a fost familia 
Budişteanu, respectiv Drăghici Budişteanu, care a fost şi epitrop al 
bisericii o perioadă îndelungată. Întrucât boierii Budişteni, datorită 
iniţiativelor lui Drăghici s-au constituit în mari donatori de moşii, 
împreună cu descendenți ai familiei Ungurelu, în favoarea bisericii Sfânta 
Vineri, am încercat să lămuresc legăturile dintre aceştia, pe baza 
documentelor din posesia bisericii Sf. Vineri şi a celor de la Arhivele 
Statului din Bucureşti. Fără a avea pretenția că am epuizat subiectul 
prezentăm următoarele date: 

Familia Budişteanu s-a stabilit în Budeasa, în timpul domniei lui 
Mihai Viteazu, cu care era înrudită, trăgându-se din neamul Craioveştilor. 

La anul 1786 familia de boieri pământeni Budişteanu, era constituită 
din trei frați, Răducanu, Şerban şi Nicolae, care au avut următorii 
descendenți: 

Răducanu - pe Clucerul Ion Budişteanu, care la rândul lui a avut pe: 
Constantin şi Dumitru; Dumitru i-a avut ca fii pe Nicolae, lon şi Maiorul 
Pavel Budişteanu; 

Şerban a avut ca descendent pe Gen. Alexandru Budişteanu, căsătorit 
cu Ecaterina Rosetti, cu care a avut pe Trepteni, Alexandru şi Gheorghiţă, 
iar Gheorghiţă a avut ca fii pe Manole şi Gheorghe; 

Nicolae i-a avut ca fii pe Constantin, Gheorghe şi Nicolae, la rândul 
său Constantin i-a avut ca fii pe Petre, Nicolae şi Cicerone, iar Nicolae N. 
Budişteanu a fost căsătorit cu Safta născută Ştirbei Drăgănescu, cu care a 
avut ca fii pe Drăghici şi col. lon Budişteanu. 

Drăghici Budişteanu a venit ca administrator în Gliganu de Sus, pe 
moşia orfanei Aristia Uescu, după ce la anul 1821, zavergii lui Ipsilanti 
bătuseră până la moarte pe fostul administrator - Arabolu. Viitoarea soție a 
lui Drăghici, Aristia Uescu, se născuse la Oeştii de Argeş, în satul Dealul 
Bâldirilor. După căsătorie, Drăghici şi Aristia s-au stabilit în Gliganu, unde 
au construit un conac boieresc, în care s-au născut nouă copii. Biserica din 
Gliganu de Sus a fost pictată de Ilie Zugravu din Piteşti, care era finul lui 
Drăghici Budişteanu. Ilie Zugravul este tatăl lui Costin Petrescu - renumit 
pictor. Pisania bisericii Gliganu de Sus consemnează: „Hramul Adormirii 
Născătoarei de Dumnezeu şi refăcută din temelie această sf. Biserică de 

mine Pitarul Drăghici Budişteanu cu soţia lui Aristia, în zilele Mării Sale 
Domnului Vv. Gheorghe Bibescu, la anul 1846, iunie 2”. 

Copiii lui Drăghici Budişteanu au fost: Elena - Linţa, căsătorită cu 
Aaron Florian - venit de la Avrig din Transilvania, pe atunci profesor la 
şcoala din Goleşti, devenit mai târziu efor al şcoalelor; Vasile, Costică, 
este ctitorul bisericilor din Vlăşcuţa - Hârseşti şi din Lipia - Săpata şi s-a 
căsătorit cu Elena Greceanu de la Vlăşcuţa, Petre - mort student la Berlin, 
Nae (nebunul), Dumitrache - mort de tânăr, Fotache, Eliza (Elisafta - 
Safta) căsătorită cu Gen. Pascal, decedată la 10 dec. 1875 şi generalul 
decedat la data de 30 august 1877 şi ultimul copil - Maria. 

Drăghici Budişteanu între anii 1826 şi 1829 a fost nevoit să facă 
demersuri energice pe lângă domnitor, pentru a fi inclus în „genealogia 
caftanelor” (3) pentru a fi scutit de bir (4). 

Au depus mărturie boierii argeşeni: Stolnic Constantin Budişteanu şi 
fraţii Pitari Nicolae şi Alecu Rătescu, că este descendent de boieri şi fraţii 
Vornici lon şi Fotache Ştirbei, că tatăl lui Drăghici a fost Nicolae, fiul 
Pitarului Mirică Budişteanu, iar unchi îi sunt Treti vistier Răducanu şi Treti 
logofăt Bănică Budişteanu, iar mama lui Drăghici este fata lui Matei Ştirbei, 
vară bună cu semnatarii adeverinței, frații Ştirbei (5). 

În toamna anului 1827 Vel vistierul, responsabil cu ținerea evidenţei 
boierilor scutiți de impozit, pe baza celor două adeverințe ataşate cererii lui 
Drăghici Budişteanu, prezintă domnitorului înscrisurile cu propunerea ca 
Drăghici Budişteanu „a se trece la arhondaloghion al visteriei între feciorii 
de boieri” (6). Domnitorul „după pliroforisirea ce i s-a dat printr-această 
anatorea binevoind Măria mea, poruncim să se treacă la Arhondaghion al 
visteriei Drăghici Budişteanu de la Piteşti jud. Argeş, între feciorii de boieri 
cei de o potrivă cu dânsul” (6). 

La data de 18 martie 1847 Clucerul lon Budişteanu s-a învoit „cu d- 
lor cocoana polcovniceasă Anica Engel născută Ungurelu şi fraţii 
Budişteni: Ioniţă şi Pitarul Drăghici” şi a făcut schimb partea lui de 
moşie de 300 stânjeni din hotarul Bădicenilor în jud. Argeş şi o întindere 
de loc cu un han de zid pe dânsul în marginea oraşului Piteşti, care se 
numeşte „Curtişoara” şi pe care se face şi târgul săptămânal în toate 
vinerile, „iar d-lor mi-au dat împotrivă partea Pitarului Ştefan Jianu şi 
davalma atât cu acesta şi cu partea aceia mai mare a Sf. Mitropolii la care se 
află şi documentele trupului numit Colţul Unghenilor. Pe lângă aceasta 
rămâne pe seama d-lor şi contractul ce am încheiat cu d-lui Nicolae 
Antonescu pentru clădirea unor prăvălii de scânduri de brad în piața 
târgului, asemenea şi contractul încheiat cu Panait şi Naum caldaragii 

pentru aşternerea cu piatră a ulițelor acestui târg”. EI scrie că „într-acest 
chip făcându-se schimbul acesta, totdeodată d-lor într-un cuget şi întru 
unire au făcut danie atât moşia Bădiceni, cât şi locul Curtişoara cu toate 
foloasele lui la sfânta biserică cu hramul Sf. Vineri din oraşul Piteşti, ca să 
fie spre pomenirea ctitorilor şi a d-lor precum au fost hotărât aceasta mai 
dinainte” (10). 

Anica Engel, născută Ungurelu, s-a căsătorit în anul 1821 cu 
polcovnicul rus Alexandru Engel. 

Judecătoria Judeţului Argeş certifică tranzacţia încheiată la data de 26 
iulie 1847 (11). 

Cu această ocazie se prezintă actele de proprietate ale fiecărei părți, 
respectiv cele ale Clucerului Ion Budişteanu, în care se menționează că 
moşia Bădiceni este diata vistieresei Bălaşa, făcută la data de 16 noiembrie 
1804, celor trei frați Budişteni; în anul 1812 s-a efectuat partajul dintre frați; 
în anul 1831 fratele lui Ion Budişteanu l-a lăsat moştenitor pe toată averea 
sa mişcătoare şi nemişcătoare pe acesta, iar la data de 12 aprilie 1827 
domnitorul a întărit cumpărătoarea locului numit „Curtişoara” efectuată la 
mezat:„pă chipul d-lui Medelnicer lon Budişteanu”. 

Medelnicerul Ion Budişteanu în anul 1826 ia în arendă „sborul” de la 
Câmpulung (bâlciul de Sf. Ilie - 20 iulie). Credem că din această însemnare 
domnească din anul 1827 rezultă că proprietatea dobândită de lon 
Budişteanu la mezat, a fost domnească şi deci este o confirmare făcută la 
anul 1827 că ansamblul feudal denumit Curtişoara, cu terenul din jurul lui, 
de cca. 15 Ha, a fost domnesc. 

Judecătoria Judeţului Argeş certifică sub nr. 39 tranzacţia de schimb, 
la data de 27 iunie 1847 (12). 

Există o schiță ridicată la anul 1851 de ss. Robescu, tradusă de 
caractere chirilice de R. Cristescu la data de 7 mai 1937 în Mălureni Argeş 
(Planşa nr. 2, Anexa II), pe care se indică proprietatea bisericii Sf. Vineri, 
din care deducem următoarele: Un trup mare, probabil donația de circa 300 
stânjeni, având hotare naturale pârâul Topliţa şi „pietrişi - Moşnenii 
Buneşti”, limitele fiind marcate cu movile, între acestea fiind un hotar 
drept, care se învecina cu Kir Floria la partea de nord. Movila nord-est, de 
pe apa Topliţei se află la distanța de 117 (unităţi de lungime nemenționate 
pe schiță) de confluența pârâului Toplița cu pârâul denumit apa 
Kălugărului, confluenţa fiind la „Buza Piscului” - cum este specificat pe 
schiță - fiind vorba de Piscul Kălugărului. În partea de vest, unde se indică 
Moşnenii Buneşti, la distanța de 105 unități spre nord de movila de hotar, 

este indicată o altă movilă de hotar, ce delimitează proprietatea lui Kir 
Floria, iar această movilă este la baza Piscului Moaşii, în locul numit 
Gorunului cu 3 giumănări - cum se precizează. Pe schiţă este figurat şi 
Piscu Kălugărului. 

Cea de-a doua proprietate era mai mică şi se învecina cu Râul Vâlsan, 
pe partea dreaptă a lui (râul curge pe schemă nord-sud). Vecinul de la sud 
era Iancu Buciu, moşnean din cătunul Bohari, com. Mălureni-Bădiceni şi 
hotarul era o linie dreaptă, însemnată la vest cu un Tufan însemnat, iar de 
la vest, cam la 60% hotar spre est, pe latura de Sud era o movilă. 

La est era râul Vâlsan, la vest hotar era muchia dealului, având la sud 
un tufan însemnat iar la nord o movilă, lungimea hotarului fiind 630 (nu se 
specifică unitatea de măsură). De la acea movilă la distanţa de 210 unități 
pe „mukia” până la un gorun însemnat, era hotarul proprietăţii lui Kir 
Floria, care la partea de nord avea o vale, pe firul căreia era hotarul de nord 
cu numitul Nanu, iar de la movila din nord a proprietăţii Sf. Biserică, aşa 
cum este trecut pe schiță, până la acea vale erau 150 unităţi de lungime (nu 
erau diferite de cele de pe muchie). 

În partea de est, lungimea hotarului era doar de 48-6 unități şi se 
învecina pe hotarul est-vest (linie dreaptă) cu Kir Floria, la vest lungimea 
hotarului era tot 48-6, şi în continuare pe o lungime de 52-4 se învecina cu 
locuitorii Buneşti (total hotar circa 150 unităţi care ar trebui să fie egale cu 
lungimea 630 unităţi scrisă pe schiță, a hotarului de la vest - de pe muchie). 
Peste muchia dealului la vest este Valea Boului în vecinătatea căreia este 
marcat locul „Biserica”. Schița conţine şi alte detalii pe baza cărora se pot 
identifica exact aceste proprietăți din Bădiceni-Mălureni, ale bisericii Sfânta 
Vineri. De fapt schița este pentru proprietățile lui Kir Floria. 

În hrisovul Clucerului lon Budişteanu se face referire la unele 
tranzacţii, pe care acesta le-a făcut mai înainte, din moşie (din care au 
rămas circa 300 stânjeni), ce a dat-o la schimb şi solicită să se țină cont de 
acestea: „afară de vânzările ce am făcut mai dinainte în căminuri ohabnice 
după cum în zapisele mele la mâinile cumpărătorilor se arată pe larg suma 
stânjenilor fiecăruia în lățime cât şi în lungime, numai la unele, iar 
lungimile căminurilor despre coastă stă mărginită în temeliile clădirilor din 
faţa acelei uliți, pe care zapise sunt datori dumnealor a le respecta”. 

În arhiva bisericii Sf. Vineri mai există un exemplar al zapisului lui 
Ion Budişteanu (13) şi o notă (14). 

La 20 octombrie 1847, Zoe Rossetti, Paharniceasă şi Contesă - cum se 
intitula - „vând 150 sânjeni de moşie, cu moară şi piuă pe dânşii în hotarul 

Bădiceni, proprietate pe care mi-a dat-o mie de moştenise mătuşa mea 
Luxandra Budişteanu, cu prețul scăzut de 300 galbeni împărăteşti, d-lor 
polcovniceasa Anica Engel şi fraţii Pitaru Drăghici şi loniță Budişteanu, 
ctitorii sfintei biserici la care se prăsnuieşte hramul Sf. Vineri, numită din 
Vale în oraşul Piteşti, dorind ca la acest sfânt locaş să ia parte Ja ctitorie şi 
sufletul răposatei mătuşi-mi... şi a se trece numele său la toate pomenirile 
sfântului locaş, deopotrivă cu întemeietorii aceştii sfinte Biserici. Drept 
aceia pe aceste bazuri săvârşind tocmeala am dat sfintei Biserici acest zapis 
adeverit după orânduială spre pacinică stăpânire” (15). 

Zapisul este legalizat de către Tribunalul Muşcel, Judecătorie Muşcel 
şi apoi de către Judecătoria Judeţului Argeş (16) care a verificat actele de 
proprietate şi a adeverit tranzacţia făcută. Actul se află la Arhivele Statului 
Bucureşti şi conţine o însemnare de la data de 2 iulie 1937, dată la care s-a 
făcut o copie autentificată după acest document, semnată de Dir. General 
ss. Constantin Moisil, la solicitarea Pr. |. Postelnicescu. 

Pentru a aprecia valoarea donațiilor este necesar să cunoaştem preţul 
stânjenului în epoca respectivă. Astfel, în anul 1824 un stânjen se negocia cu 
circa 10,5 taleri, ca în anul 1830 acesta să fie evaluat la 38 taleri, iar în jurul 
anului 1845 preţul era dublu. În dosarul nr. 8227/1834 - fila 27 - Arhivele 
statului filiala Piteşti - există o jalbă a Rucsandrei Budişteanca, prin care se 
solicită prezidentului județului Argeş să se cerceteze cine i-a incendiat 
pădurea sa din Bădiceni. Ocârmuirea obligă pe subocârmuitor să cerceteze 
personal, să afle vinovatul şi să-l trimeată la Piteşti cu dorobanţ, pentru 
„această nelegiuită faptă”. 

Pitarul Drăghici Budişteanu, după ce a fost epitrop al bisericii Sf. 
Vineri circa 35 ani, a decedat la data de 15 octombrie 1872 şi a fost 
îngropat la data de 17 octombrie. Se născuse în anul 1784 şi la data 
decesului avea 88 ani. Gh. Budişteanu ne-a transmis discursul rostit, la 
înmormântarea boierului Drăghici Budişteanu, de către Constantin D,. 
Ştephănescu - profesor de limba latină şi director al gimnaziului Piteşti (81). 

Fiii lui Drăghici Budişteanu au moştenit calitatea de ctitori, dar şi o 
datorie de 3.863 lei aur, pe care epitropul Drăghici Budişteanu o avea la 
biserica Sf. Vineri, la încetarea din viață. 

În urma unui proces, care s-a încheiat în anul 1875, fiii defunctului: 
Vasile, Nae, Fotache şi Costică Budişteanu au fost obligaţi de instanţă să 
plătească bisericii Sf. Vineri din Piteşti suma de 4.564 lei şi 42 bani (83), la 
acea dată preot paroh fiind Matei lonescu (85), care a decedat în luna 
aprilie 1878 şi protopop în anul 1872 era Iconom |. Păunescu. 

Proprietăţile bisericii Sf. Vineri, care au fost confiscate de către 
regimul totalitar comunist, au fost descrise exact, pentru a fi revendicate, 
în condiţiile Legii nr. 18/1990, astfel: Parohia Sf. Vineri - Piteşti 
(Scrisoarea fostului paroh al bisericii - Pr. Constantin C. Dejan din anul 
1990 octombrie 19): „Prea Cucernice Părinte Protoiereu, 

Urmare dispoziţiilor comunicate în conferința administrativă din 18 
octombrie a.c. cu privire la bunurile imobiliare expropriate în perioada 
1944-1989 şi trecerea din patrimoniul parohiilor în proprietatea statului, 
respectuos prezentăm următoarea situație: 

Parohia Sf. Vineri a posedat din anul 1847, ca danie din partea 
ctitorilor bisericii, în hotarele comunei de azi Mălureni, două trupuri de 
pământ în suprafață totală de 292,79 ha. astfel: 

|. În satul Topliţa, o pădure denumită „Pădurea Bădiceni”, în 
suprafață de 265,24 ha; 

2. În satul Bădiceni un trup de pământ - pădure, poieni şi loc de 
cultură - în suprafață de 27,55 ha. 

Titlurile de proprietate ale acestor suprafeţe de teren, l-au constituit 
actele de donaţie în original, scrise în litere chirilice, transcrise şi 
autentificate de mai multe ori de către Arhivele Statului Centrale - de la 
Bucureşti - precum şi de către judecătoria județului Argeş, la alcătuirea lor 
şi de către Tribunalul jud. Argeş după anul 1920. 

Parohia Sf. Vineri se găseşte în posesia acestor acte originale. 

Pădurea a fost exploatată în folosul parohiei, după cum urmează: 

Între anii 1889 şi 1909, produsul vânzării lemnelor în valoare totală de 
188.963,3 lei aur, capitalizat la bancă, a fost folosit la construirea şi dotarea 
bisericii actuale Sf. Vineri după cum urmează: 


Construcţia bisericii 108.960,57 lei aur 


Mobilier 24.130 fa 
Vitralii executate la Viena = 25 buc. 4.998 FI 
Pardoseli mozaicate 2.910 Ș 
Pictură (pictor D. Marinescu) 25.000 ji 
Grilajul din fier 11.920 Ș: 
Două policandre şi opt sfeşnice din bronz 5.459 ȘI 
Sfinţirea bisericii la data de 16 octombrie 1908 773 ȘI 
Total 201.773 E 

Pădurea a fost exploatată şi în anii 1929-1935, produsul vânzării 
materialului lemnos fiind folosit la construirea casei parohiale, dată cu 
chirie de către Protopopiatul Piteşti. 

Ambele trupuri de proprietate au fost trecute în proprietatea statului, 
prin efectul legii de naționalizare din 11 iunie 1948 mai întâi pădurea şi în 
anul 1952 terenul cultivabil. 

Tot din partea ctitorilor, biserica Sf. Vineri Piteşti a mai fost înzestrată 
în același an, 1847, cu terenul din marginea oraşului Piteşti - denumit 
Curtişoara - pe care se ținea „Târgul din Vale”, la data respectivă pe acest 
teren aflându-se un han de zid cu anexe şi circa 60 de prăvălii (denumite 
magherniţe şi şatre) din lemn, pe care epitropia bisericii le închiria pe 
termen de câte trei ani. 

Întregul teren a fost vândut în anul 1889 Primăriei urbane Piteşti, care 
în schimb se obliga să plătească bisericii Sf. Vineri din Piteşti o rentă 
perpetuă de trei mii lei aur în fiecare an. Această rentă a fost achitată 
parohiei Sf. Vineri Piteşti până în anul 1948, când fără nici o explicație din 
partea Primăriei,renta a fost sistată. 

Târgul din vale a continuat să funcționeze ca târg de cereale şi vite, 
până în anul 1956, când a fost mutat pe actualul loc, situat pe șoseaua 
Piteşti-Craiova, în apropierea satului Geamăna. 

Parohia se găseşte în posesia actelor de donație, precum şi a actelor 
de vânzare către Primăria oraşului Piteşti, cu clauzele menționate, acte în 
original şi copii legalizate”. 

CLOPOTNIȚA VECHE ŞI ODĂILE DIN CURTEA BISERICII, 
CARE AU SERVIT DREPT ŞCOALĂ 


Înainte de a aborda tema anunţată în titlu semnalăm faptul că 
clopotnița bisericii Sfânta Vineri, aşa cum este descrisă în contractele de 
închiriere, semăna mai degrabă cu o culă, decât a clopotniță. 

Clopotnița aceasta avea pivniţă, situație nemaiîntâlnită la nici o altă 
clopotniţă din regiune. Această construcție şi la nivelul superior, unde erau 
amplasate clopotele, avea o cameră, ce se închiriau, respectiv pivnița 
împreună cu camera de la parter ce se folosea ca prăvălie, ambele fiind date 
cu un pre foarte mare pentru chirie, de exemplu - 180 lei pe an în data de 
23 aprilie 1853, lui Nicolae Petcu (20), sau 350 lei pe an lui Sandu Pârvescu 
contract având aceeaşi dată - 23 aprilie 1853 (27). Închirierea se făcea pe 
timp de trei ani. Deasupra parterului, respectiv „odaia de deasupra 
gangului aceştii biserici, în vecinătatea clopotelor, pe termen de un an de 
zile” a luat-o cu chirie „în drept pe lei 45, care odae n-are pardoseală, 
precum nici geamuri” - Jigmond Marcoş, care spune că „ce va face meremet 
aceştii odăi nu va pretinde despăgubire, sau a se prinde în chirie” (29). 
Chiriile anuale ale locurilor luate cu embatic, aparținând bisericii Sf. 
Gheorghe, din centrul târgului Piteşti, erau între lei - 14,82 Gheorghe 
Hagiescu - în culoarea galbenă, iar cea mai scumpă era lei - 74,07 Dumitru 
Constantin - în culoarea roşie. La marginea oraşului - culoarea galbenă - 
Nicolae Coculescu plătea chirie doar 7,41 lei epitropiei bisericii Sf. 
Gheorghe; de fapt era o chirie simbolică deoarece Nicolae Coculescu era o 
personalitate a oraşului la vremea respectivă. La data de 12 noiembrie 1856 
„odaia cu pimniţa ei, odaia de supt clopotniță pă curgerea de doi ani de zile 
câte 150 lei pă fiecare an... şi verice meremet voi face n-am a pretinde”, ia 
cu chirie un Preot loan (41) - Credem că preotul se numea Ioan Vişan (55). 

Un alt contract de arendare a prăvăliei cu pivniță este datat 23 
aprilie 1856 şi este semnat de Niţă Lemnaru. Din acest contract aflăm că 
„O prăvălie cu odaia sa şi pămniță supt dânsa a bisericii Sf. Vineri dintr- 
acest oraş Piteşti ce prin lițitaţia săvârşită în pretoriul onor. magistrat local, 
au rămas asupra subiscălitului pe termen de trei ani... cu preț de lei patru 
sute cinci zeci - No. 450 pă an pentru care voi fi dator a păzi...” (38). 

În acelaşi an, 1856 luna octombrie 26, „odaia de sus vizavi cu clopotnița” o 
primea pentru serviciul de cântăreț la biserică - 1. Gheorghescu, pe timp de 
un an (40). 

În. bilanţul de venituri şi cheltuieli pe anul 1868 la venituri s-au 
consemnat următoarele: chiria prăvălii de sub clopotniță pe şase luni, căci 
după şase luni s-a început dărâmarea lor conform ordinului Primăriei - 260 
lei; idem a odăii de lângă clopotniţă - 50,20 lei; idem a odăilor din curtea 
bisericii - 32,16 lei; idem a odăilor de sub pătul - 62,34 lei. La cheltuieli 
apare suma de 1.000 lei pentru dărâmarea ruinelor din curtea bisericii şi a 
umplerii cu pământ şi pietriş pentru aşezarea locului (67). 

Dintr-o chitanţă din anul 1869, luna iunie 28 aflăm că ruinele 
clopotniţei vechi ale bisericii Sf. Vineri au fost surpate cu prețul de 98 lei 
vechi, de către Barbu Dulgheru şi împreună cu acestea şi a învelişului 
acestei clopotnițe ruinată. După această dată nu mai avem informații 
despre pivniță, cu prăvălie şi odaie vizavi de clopotniță. 

Într-un contract semnat de loan şi Hristofor Nicolau, la data de 3 
aprilie 1854 epitropii bisericii au închiriat încăperile din curtea bisericii 
„unde era şcoală mai - nainte cu învoire a plăti chirie lei una sută şi şaizeci 
nr. 160 pe timp de un an... pentru geamurile ce s-au găsit în ființă şi sobele 
am dat o deosebită scrisoare. Suntem datori a păstra curăţenia atât în casă 
precum în curte pe partea noastră” (28). În bugetul bisericii pe anul 1855 s-a 
prevăzut la cheltuieli meremetul unei case din dosul bisericii, ce este 
ruinată şi acum s-au dat cu chirie precum se vede - 224 lei (30). Petcu 
Gheorghiu, care era epitrop alături de boierul Drăghici Budişteanu, la data 
de 23 aprilie 1856, printr-un contract a luat cu chirie „odaia care este în 
dosul bisericii Sf. Vineri ce prin licitația săvârşită în pretoriul cinst. 
Magistrat local a adjudecat la preţ de lei 110 pe un an”. (32) Dar tot în 23 
aprilie 1856 tot prin licitaţie în pretoriul onor. magistrat local, epitropul 
Petcu Gheorghiu face un contract, pe timp de trei ani, respectiv până la leat 
1859 apr. 23, pentru închirierea a două odăi ale bisericii Sf. Vineri, cu preţ 
de una sută pe an (39). 

În bugetul bisericii pe anul 1863, la venituri s-au înscris: Chiria 
odăilor sub clopotniţă - 420 lei şi a odăilor din curtea bisericii - 225 lei (44). 

Directorul Muzeului Judeţean Argeş, Spiridon Cristocea într-un 
documentat articol intitulat Şcoli particulare din Piteşti în anul 1846 - publicat 
în revista muzeului „Argesis”, XVI, seria istorie, anul 2007, remarca faptul 
că la Biserica Sfânta Vineri din Piteşti a funcționat cea mai importantă 
şcoală particulară din oraş, tot atât de importantă ca Şcoala Normală de 

stat. Astfel, din opt şcoli particulare frecventate de 141 elevi, la Şcoala 
românească de la biserica Sfânta Vineri a lui Dimitrie Românişteanu 
veneau 51 şcolari împărțiți în două clase: 30 în „clasul întâi care se 
îndeletnicesc unii numai la început de citire, fără a şi scrie, iar alții neavând 
cărți să deprind a ceti pă scrieri de mână”, şi 21 în „clasul al II-lea, care unii 
citesc pă istorii, testamente şi catehisme, iar alții pă ceasloave şi psaltirii”. 
În privinţa scrisului „unii scriu după caligrafii, iar alții învață a scri după 
sistemul vechi - ciocoieşte”. În privința metodei, învățătorul în „apologhie” 
arată că „metodul este cel nou pentru că mă voi sili a imita cât voi putea pă 
cel ce se întrebuințează în clasul I-iu şi al II-lea din şcoala normală”, însă 
învățătorul în raportul său menționează că numai „la silabism întrebuințez 
puţin metodul nou, iar alminterelea nu am vreun metod sistematic 
introdus în şcoală, pentru că nu ştiu cum să-l întocmesc, ca să-l urmez”. 
Cărţile după care studiau şcolarii erau: Manual de silabism, Manual de 
catehism, Istoria Sfântă, Ceaslovul şi Psaltirea. 

Activitatea şcolară desfăşurată la Biserica Sfânta Vineri şi date despre 
învățătorul acesteia, Dimitrie Românişteanu, le datorăm profesorului Toma 
Serghiescu care a inspectat la data de 28 martie 1846 această şcoală şi a 
primit „apologhia” învățătorului, împreună cu diploma de studii a lui 
Dimitrie Românişteanu, eliberată la 10 octombrie 1843 de Seminarul Sfintei 
Mitropolii din Bucureşti. Actul este semnat de Nicolae Bălăşescu profesor 
de istorie bisericească, teologie morală şi logică, şi de către profesorul 
seminarului Zaharia Boerescu. 

Din cele două documente aflăm că Dimitrie Românişteanu era fiul 
diaconului Radu din satul Româneşti, județul Muşcel, de unde şi-a luat şi 
numele. În anul când a obţinut diploma avea 23 ani, iar seminarul l-a făcut 
între 1836 şi 1841 „dând dovezi de aplicaţie şi de înaintare atât în 
ecsamenile private cât şi în cele generale, obținând calificativele: catehismul 
creştinesc - bine; istoria vechiului şi noului testament - bine; gramatica 
românească şi stil - bine; aritmetica - bine; geografia politică şi bisericească - 
bine; moralul creştinesc - bine; teologia dogmatică - bine; teologia pastorală 
- bine; arheologia biblică - bine; istoria bisericească - bine; logica pură - 
binişor; scrisoare - bine; tipic şi cântări bisericeşti - prea bine”. De 
asemenea, în diplomă se menţionează că „purtarea morală o au avut bună 
şi întru toate potrivită cu legile sholastice”. 

Din „apologhia” lui aflăm că la terminarea Seminarului Dimitrie 
Românişteanu a venit la Piteşti, unde la data de 15 ianuarie 1841 a deschis 
şcoala de la biserica Sfânta Vineri, unde era cântăreț „nefiind poprit de 

nimini, ca să fi putut să cer voe, decât propunerea mahalagiilor”. Dimitrie 
Românişteanu s-a prezentat profesorului Toma Serghiescu la 28 martie 
1846: „învăţător privat la biserica Sfânta Vineri şi cântărețiu la numita 
biserică”. 

Menţionăm că celelalte şcoli în Piteşti erau: Institutul de fete Karol 
Buholtzer - unde învățau 13 fete, împărțite în trei „clasuri” în care învățau 
limba „nemţească”, limba „grecească vorbitoare” şi limba franceză; 
Pensionul de fete Fany Regelsberg - unde învățau 10 fete: trei interne şi 
şapte externe, germană, franceză şi română; Şcoala grecească a lui loan 
Arghir, unde învățau 27 şcolari în trei clase: clasa I - 14; Clasa a Il-a cinci; 
clasa a Ill-a opt şcolari; Şcoala grecească a lui Nicolae Mitilineu - unde 
învățau 10 şcolari împărțiți în două clase; Şcoala lui Grigore Ardeleanu - 
unde învățau trei şcolari; Şcoala românească de la biserica Sf. Ilie a lui 
Athanasie Popescu - cântăreţ, care era frecventată de 24 copii; Şcoala 
românească de la biserica Maica Precista Mavrodolu a lui Marcu 
Marinescu, unde învățau 16 şcolari; o şcoală evreiască cu 10 şcolari şi Şcoala 
Normală de stat, cu 34 şcolari „după modelul nou”. 

Piteştiul, ca urmare a Regulamentului Organic din 1831, era împărțit 
în patru culori: roşie, neagră, albastră şi galbenă, iar după Catagrafia din 
1838 avea 4.014 locuitori, din care 2.267- români, 944 - sârbi şi bulgari, 408 - 
țigani, greci - 241, 82 - izraeliți, 25 - ruşi, 19 - armeni, 18 - nemți şi cinci - 
unguri. 

Dascălul Dimitrie Românişteanu şi-a instruit şcolarii cum să facă 
condeie din pene de găină şi de gâscă şi cum să obțină cerneală pentru a 
scrie pe hârtie, acestea fiind o îndeletnicire practicată de un număr tot mai 
mare de persoane. Unele metode de pregătirea cernelii sunt deja cunoscute, 
fiind utilizate până în zilele noastre. Astfel, o cerneală cărbunoasă o 
obțineau şcolarii frecând fundul ceaunului de mămăligă cu ţuică tare, până 
obțineau un tuş negru consistent. Peste acesta adăugau câteva picături de 
gălbenuş de ou, sau mai bine o soluţie filtrată de clei de cireș fiert în vin alb, 
sau în oțet de vin. Cerneala pe bază de funingine purta denumirea de 
chinoros. O altă cale de a obține o cerneală bună recomandă gogoşile de 
ristic (excrescențe pe ramurile şi frunzele unor varietăți de stejar, care 
conţin acid tanic în concentrație mare), calaican (sulfat feros), împreună cu 
un lichid, care poate fi apă, vin alb, oțet de vin,singure, sau în amestec şi 
pentru ca substanţa colorată să adere la hârtie i se adăuga clei fiert de cireş, 
filtrat. Sărurile feroase cu acidul taninic şi sub influența oxigenului din aer, 

dau diferite nuanţe de culoare neagră, în funcție de concentrația 
componentelor de bază din compoziția cernelii. 

Existau şi alte metode de a obține cerneluri, erau aşa zisele metode 
populare, pe bază de coloranți vegetali: din coji verzi de nucă, bobiţe negre 
de fructe de soc şi chiar din fructe coapte de bozii. O culoare verde de 
cerneală se obținea din „grişpan”, adică din cocleală de aramă frecată bine 
cu oțet (grişpanul este carbonatul bazic de cupru, substanță toxică). 

Cerneala roşie se obținea din chinovar, care era cinabru, respectiv 
sulfură roşie de mercur, cunoscută în Târgul din Vale, din vecinătatea 
bisericii Sfânta Vineri, sub numele de cârmâz. Un alt tip de cârmâz - animal 
- se extrăgea din gogoşile roşii de coşenilă. Cârmâzul se dizolva în apă 
fiartă, sau în soluție de amoniac, denumit în epocă „spirt de țipirig”. Hârtia 
pe care o foloseau şcolarii o cumpărau „mahalagii din târg şi era groasă şi 
de culoare albăstrui-verzuie, fiind fabricată la „morile de hârtie” din Țara 
Românească. 

Din vremea aceea au ajuns până în zilele noastre însemnări pe cărțile 
de cult, care se încheiau cu fraza: „şi am scris eu, cu pană de găină şi mână 
de ţărână, mâna va putrezi dar slova va dăinui”. 

În anul 1854 a fost angajat de către epitropii bisericii la şcoală 1. 
Gheorghiescu, care se pare că a făcut serviciu şi de cântăreț bisericesc până 
în anul 1859. Probabil că la jumătatea anilor 1860 şcoala a fost desființată, 
iar odăile s-au ruinat. Un indiciu cu privire la activitatea şcolară 
desfăşurată în odăile din curtea bisericii Sfânta Vineri ne oferă nivelul 
chiriilor, care se percepeau şi care erau în concordanță cu numărul 
şcolarilor, „mahalagii” fiind cei care suportau cheltuielile de instruire. 

În anul 1869 s-au dărâmat ruinele din curtea bisericii şi locul a fost 
nivelat cu pietre, iar în bugetul pe anul 1870 nu mai figurează casele din 
curtea bisericii Sf. Vineri (72). La data de 29 august 1869 s-au plătit pentru 
transportarea materialelor de lemnărie în strada Pencului - locul bisericii - 
suma de 64 lei vechi, iar pentru risipirea molozului în curtea bisericii s-a 
plătit suma de 257 lei vechi (73). 

În anul 1874 s-a întocmit un deviz pentru construirea unei perechi de 
case pe locul bisericii din strada Salvării, pentru locuința duhovnicului - lei 
7.734,05 şi pentru construirea unei mici capele, în care se vor spovedi 
locuitorii care țin de această biserică - lei 1384,70 (82). Şi în bugetul bisericii 
din anul 1879 se prevedeau: 4.000 lei tot pentru construcția unor odăi, pe 
locul viran al bisericii, pentru locuinţa preotului duhovnic (88). 

Este interesantă copia după o reclamaţie adresată în anul 1856 
Departamentului Bisericesc, semnată că este conform cu originalul de către 
[. Rădulescu, în care se afirmă că se află cu locuinţa în mahalaua Sf. Vineri 
şi „fiind aprins de râvnă şi dragoste ce am asupra Sf. Biserici”, printre altele 
reclamă că: „nişte case ce s-au făcut şi care zice că au cheltuit o sumă de 
bani, să văd dărăpănate cu totul, pimnițele surpate plouă întrânsele, nişte 
cărămidă a ploat - o până s-a prăpădit, în sfârşit este biserica vrednică de 
plâns” (25). 

Printr-o adresă a Primăriei Piteşti din anul 1872 se invită epitropii 
bisericii să închirieze patru odăi gratis pentru funcționarea Şcolii sucursale 
de băieţi, la care a fost numit prin ordinul Ministrului Instrucţiei Publice, 
Pr. Marin Urzică (77) - dar aceste încăperi nu mai existau în anul 1872. 

La data de 30 ianuarie 1886 Primăria solicita epitropii bisericii Sf. 
Vineri să le furnizeze date despre istoria localității scriind următoarele: 
„Oraşiul (sic) nostru Piteşti dupe tradiţiunile sale este un oraşi istoric, 
probă biserica Sf. Gheorghe, Str. Şerban Vodă şi Curtişoara. Pe lângă 
tradițiunile mărețe din trecut nu este mai puţin important în prezent, ca 
unul ce cu drept cuvânt să se pomeni leagănul libertăţilor de care ne 
bucurăm astăzi. Pentru a se cimenta şi conserva posterității oraşul nostru, 
este necesitate a se cunoaşte origina sa într-un mod mai precis într-o 
colecțiune de scrieri culese din tradițiuni şi documente aflate mai cu seamă 
pe la biserici, singurele depozite care ne-a conservat origine, istoric şi 
limba. Pentru a putea face această spinoasă dar folositoare lucrare, 
subsemnatul am onoare a vă ruga să trimiteţi primăriei copii dupe ori ce 
acte sau notițe ce veţi poseda în biserica ce administrați, precum copii dupe 
actele de donaţiuni, copii dupe pisanii (inscripțiunile) bisericii, nume dupe 
pomelnicile epitropilor, note de prin cărțile bisericeşti şi în fine ori ce acte 
ar putea folosi la scrierea unui început al oraşului nostru. Odată strânse 
toate necesariile pentru acest opu (n.a. opere) se va forma o broşură 
imprimată care se va împărţi la toţi orășenii şi publici. 

Sper domnilor epitropi că îmi veţi da tot concursul Dv. atât cu 
trimiterea copiilor notate mai sus cât şi cu ori ce noțiuni (sic) ce mai posedă 
la această lucrare. Primiţi d-lor epitropi asigurarea osebitei mele 
considerațiuni, Primar 1. Robescu; Secretar, Th. Penescu” (95). 

CIMITIRUL 


Am arătat deja că în jurul bisericii Sf. Vineri din Piteşti a existat un 
cimitir anterior perioadei construcției bisericii de la anul 1808 - 1827. 

La data de 24 iulie 1868 se propune desființarea cimitirului bisericii 
Sf. Vineri. - Cererea epitropilor, adresată Primăriei Piteşti, este următoarea: 
„Având în vedere că înmormântarea în curtea bisericii Sf. Vineri este cu 
totul vătămătoare sănătății publicului deoarece această biserică este 
înconjurată cu case locuite de cetăţeni; având în vedere că legea cimitirelor 
prin care se regulează înmormântările şi care din împrejurări independente 
de voinţa a consiliului comunale, ea nu s-a pus în practică şi în acest oraşi 
până acum; având în vedere ordinele ministeriale aflate în municipiul 
acestei urbe relative la această cestiune; având în vedere că scopul 
legiuitorului apropatita (sic) de cimitire au ţintit de a se respecta 
mormintele cu obiecte sacre; având în vedere că curțile bisericii este 
necesitate de a se transforma în grădini frumoase, cel puţin ca ceia de la 
sântul Gheorghe din capitala României, iar nu să fie soboare de tot felul de 
animale şi miesme nesuferite din care se naşte mulțimi de boale care seceră 
societatea noastră; având în vedere curtea bisericii reformaților, fracțiune 
de indivizi, că este plantată cu arburi care la orice aruncătură de ochi 
prezintă ceva frumos şi plăcut etc.; având în vedere că noi românii ar trebui 
să imităm cel puţin pe aceşti filoromâni civilizați oarecum şi să facem să 
dispară necurățenile şi înmormântările de prin curţile bisericilor şi să facem 
din ele nişte grădini mândre şi frumoase; având în vedere că biserica este 
casă de rugăciune, iar curtea ei paradis; având în vedere că pe când bărbații 
merg la rugăciune în sânta biserică femeile şi copiii lor să jeleşte (sic), 
bătându-se cu capetele de mormintele părinților, rudelor şi amicilor; încât 
sminteşte foarte mult pe credincioşii aflați la rugăciune în biserica 
salvatorului Crist, fapt poprit cu totul de canoanele sf. Părinţi; având în 
vedere că toate popoarele creştine la biserici i în curțile bisericilor la 
popoarele civilizate este grădini şi şcoli pentru luminarea şi moralizarea 
copiilor ceea ce la noi românii lipseşte aceasta cu totul; astfel dar pe baza 
acestor considerente şi în virtutea legii noi administratorii bisericii Sf. 
Vineri dispozăm ca pe fiitor (sic) să nu se mai tolereze înmormântarea în 

curtea acestei biserici, care chiar în corentul an vom începe cu 
transformarea ei în grădină sistematică, iar pentru indivizii ce vor repauza 
din această suburbie să pot înmormânta provizoriu la biserica Sf. Treime 
fiind mai la margine de oraşi şi are şi loc încăpător aceasta numai până la 
înființarea cimitirelor generale votate de onor. Consil. Municipal care se 
speră a se înființa la fiitorul an 1869. Acest ziar (sic) se va comunica de 
îndată d-lui primar şi dobândind aprobarea onor. Consiliu să şi invite pe 
protoiereul respectiv ca să dea ordine preoților bisericii a nu mai 
înmormânta pe nimeni la biserica sus arătată”. - Semnează: |. Rădulescu, 
Petcu Teodor, Drăghici Budişteanu (62). 

La anul 1869 cimitirul a fost despărţit de curte prin zid. Pentru 
împrejmuirea curții bisericii Sf. Vineri s-au utilizat 29.800 cărămizi, 2.600 
olane, pentru care s-a plătit suma de 714 lei, iar zidul din faţa străzii s-a 
învelit cu piatră cioplită, pentru care s-a plătit suma de 800 lei. Salahorii şi 
zidarii întrebuinţaţi pe o săptămână au costat 820 lei (65). 

În 1868 - Biserica Sf. Vineri avea în parohie 60 familii şi trei preoți. O 
chitanță din 15 martie 1868 semnată de N. Mihăilescu, evidențiază 
preocuparea epitropilor de îmbunătăţirea aspectului curții şi a cimitirului. 
Este vorba de plata a 149 lei şi par. 14, pentru plantarea a 43 pomi în curtea 
şi cimitirul bisericii (50). 

La data de 13 iunie 1887, sub nr. 2046 - Primarul N. Constantinescu 
solicita epitropilor, ca „în interesul higienii şi salubrității publice, aceştia să 
stăruiască şi să îndemne pe enoriaşi, să ridice monumentele morților şi să 
strămute osemintele la noul cimitir” (98). Menţionăm că în anul 1903 la 
donația Mariei Babic şi construirea Capelei de la noul cimitir - Sf. Gheorghe 
Piteşti, ing. Dimitrie Dima s-a oferit să construiască o biserică cu un adaus 
de 17,05% peste devizul iniţial de 65.000 lei, însă Consiliul Comunal nu a 
aprobat construirea unei biserici, ci a unei capele, la un deviz de 30.921,50 
lei (111). 

În Fig. 2 se prezintă parastasul lui Gh. Dima, din 27. 08. 1901, care 
este tatăl inginerului Dimitrie Dima. Slujba a fost efectuată de preoții lon 
Becescu şi Marin Urzică, la biserica Sf. Vineri - veche. 

Fig. 2. Parastasul din anul 1901 al lui Gheorghe Dima, tatăl inginerului 
Dimitrie Dima, în stânga - Pr. |. Becescu, în dreapta Pr. Marin Urzică. 

BISERICA VECHE DIN SECOLUL AL XIX-lea 


Aşa cum am arătat deja potrivit pisaniei de piatră (Fig. 1), încastrată 
în peretele vestic al pronaosului actualei biserici Sfânta Vineri, atestând 
ctitorii edificiului religios inițial: „S-au ridicat această sfântă biserică din 
temelie, de dumnealui biv vel sluger, lon Ungurelu, i de jupan Hagi Jenea, 
începându-se din leat 1817, în care an s-a lucrat dă roşu, în tovărăşie, până 
la al doilea an; 1818 martie 18, s-au pristăvit răposatu slugeri. lar dă atunci, 
din pricina împotriviri vremilor, au rămas până în următorul an, când s-au 
sărşit (sfârşit), după cum se vede, cu toată cheltuiala numai a dumn. 
Alecsandru Ungurelu, fiul răposatului slugeri Ungu(relu) /.../ 1827”. 

În Fig. 3 se prezintă biserica veche înainte de demolare. 





Fig. 3. Biserica veche Sf. Vineri, din anii 1808-1827. 

Arhitectura bisericii este foarte apropiată de cea de la începutul sec. al iai iai aci Si ici adica 1 
XIX-lea, sau la sfârşitul celui de al XVIII-lea secol, sugerând o biserică din 
lemn pe fundaţie de bolovani de râu. Biserica a avut hramurile: Cuvioasa SA 
Parascheva (Sfânta Vineri), Sfânta Treime şi Tăierea Capului Sf. loan PLANUL BIS RI Ul SE. VINERI sc r wooc 
Botezătorul. Faptul că biserica veche a deținut trei hramuri, este un indiciu BIN ORASUL PIȚ/EŞT] 
clar că aceasta este moştenitoarea a altor două biserici anterioare, probabil 
din lemn, construite, aşa cum am menţionat deja, pe temelii de bolovani la 
sfârşitul celui de-al XVII-lea sec. şi în sec. al XVIII-lea, biserici care au avut 
hramurile: Tăierea Capului Sf. loan Botezătorul şi Sfânta Treime. La data de 
19 octombrie 1908 biserica veche a fost demolată. 

În Fig. 4 se prezintă biserica nouă, în construcție şi alături de ea 
biserica veche nedemolată. Partea superioară a turlei din vest, a bisericii 
vechi, era deja demolată şi înlocuită cu un acoperiş în patru ape. 

În Fig. 5 se prezintă o fotografie a amprentei edificiului demolat în 
anul 1908. 

Fig. 4. Biserica nouă în construcție şi cea veche - nedemolată. | Fig. 5. Amprenta pe sol a celor două biserici Sf. Vineri. 

În cele ce urmează se prezintă înscrisuri referitoare la edificiul vechi 
din secolul al XIX-lea: 

În data de 14 aprilie 1856 un Tudorache Marinescu - zugrav - 
semnează un contract ca în soroc de trei săptămâni de zile să zugrăvească 
turla bisericii cu vopsea bună şi sigură ca să nu se şteargă: „voi face un 
pandocrator în cerc de curcubeu poleit cu aur la coroane, mai la vale un 
curcubeu în pragul lui, voi face cupidon de îngeri pe nori, mai jos câmpu 
havai, iar la gura turlii până la vechea zugrăveală voi face un chenar 
argintiu” (35). 

Magistratul oraşului Piteşti la data de 25 aprilie 1855 somează 
epitropia bisericii Sf. Vineri „Fiincă dvs. cu niciun chip n-aţi fost următori a 
preda socotelile acelui sfânt locaşi pentru anii 1853 şi 1854, după mai multe 
invitaţii ce vi s-au făcut atât prin trei aprozi, precum şi prin invitații 
formale din partea sfatului şi din partea onor. Cârmuiri după 
încunoșştințarea ce v-am făcut şi pentru că stăpânirea prin instructivele 
porunci de orânduire vă îndatorează în toți anii să predaţi socoteli de 
venitul şi cheltuielile urmate în cursul anului trecut spre controlare şi 
bugetul pentru fiecare an corent. Pentru care v-am şi ales pe Dvs. dintre toți 
mahalagii cu capacitate întru aceasta; dar din parte-vă nu se vede nici o 
urmare şi decât o zadarnică corespondenţă, de aceea sfatul vă invită şi 
acum pentru cea din urmă oară a grăbi trimiterea corent. Căci nefiind nici 
acum următori apoi cu toată părerea de rău va fi silit a cere de la C. 
Departament al credinţei depărtarea Dvs. din chivernisirea sf. Biserici cu 
orânduirea altora în locul Dvs.” (31). 

O copie după un ordin al Ministerului Cultelor şi al Lucrărilor 
Publice - nr. 3459/186/18.06. 1856 - semnat Şef Dep. loan Câmpineanu şi 
Şt. Lurcavitu, la raportul Munic. Piteşti nr. 0633/18 mai 1856 pentru 
repararea bisericii Sf. Vineri din Piteşti, consemnează faptul că preţul 
reparației este de 14.500 lei, însă cantitatea de nisip în valoare de 900 lei, 
este exagerată fiind „îndoit mai mult decât trebuința şi de aici se poate face 
o iconomie de 450 luându-se numai atât cât trebuie. Cât pentru celelalte 
cheltuieli de care se face vorbire în deviz până la suma de lei 16.612 par. 20 
s-au încuviinţat socotindu-se atât pentru acele trebuințe cum pentru făcutul 
crucilor şi cumpăratul fierului trebuincios; cum asemenea şi pentru 
însărcinări, privighetori” (34). 

Devizul pentru repararea bisericii în anul 1856 cuprindea: „felurimea 
materialului - 24.000 cărămizi - mia 27 lei - fac lei 648; nălțarea zidului şi 
facere; 10.000 oca var - face lei 900; pentru facerea zidului şi tencuitul 

bisericii, adică până la faţa pământului; 900 căruțe dă nisip - face lei 900; 
267 stânjeni lemnăria - face lei 534, adică căpriori, cosoroabe, legături şi 
pentru turn 2; 67 oca cuie de laţ - face lei 402; 525 scânduri de rând - face lei 
170; învăliş - face lei 892; 28 oca piroane - face lei 126; 65 oca fier pentru 
legatul vălişul turnului, adică scoabe şi şurup - face lei 585; 28 lăzi tinichea 
pentru turn şi învălişul bisericii, cutia 165 bucăţi - face lei 4.620; lucrul 
meşterului tinichigiu - face lei 1.075; 55 oca pentru trei cruci, una la turn sus 
- şi două mai mici la biserică, căte una 15 oca - 6 bucăţi - face lei 330; lucru 
zugravului pentru zugrăvitul pă dinafară - face lei 400; lucru zidăriei şi 
salahoria - face lei 2.800; lucru dulgheriei cu salahoria - face lei 1.400; peste 
tot lei 16.612,20 - Arhitect - |. Varga”. 

Devizul de reparații prezentat mai sus ne furnizează informații 
prețioase, atât în ceea ce priveşte forma bisericii, care era de tip navă cu 
două turle, cât şi în ceea ce priveşte structura bisericii, care era compozită; 
adică din lemn şi zidărie de cărămidă, probabil ca completări şi consolidări 
(36). Lucrarea de reparaţie din anul 1856 s-a executat de către antreprenorul 
Mihale MARCU. 

La data de 22 iunie 1864 Ştefan Avramescu - argintar se angajează să 
recondiţioneze o cădelniță de argint, primind la schimb vechea cădelniță de 
130 dramuri. Noua cădelniță urma să aibe greutatea de 205 dramuri iar 
valoarea lucrării se socotea lei 273 şi par. 30, socotind 70 par. / dram argintul 
lui, pus în plus şi 36 par./ dram vechiul argint, susținând „că cu acest chip 
s-a efectuat schimbul în bani de mai sus şi vechea cădelniță” (46); 

În anul 1864 iulie 11 - Ştefan Avramescu - argintaru: primeşte „lei 224 
am primit de la d-nii epitropi ai bisericii Sf. Vineri, drept lucru unu chivot 
de argint de 237 dramuri, adică pentru lucru 35 pereche dramuri şi pentru 
28 dramuri argint pus de suptscrisul plătit 70 parale dramul şi care 
adunându-se lucru cu argintul bisericii şi al mieu face țifra de mai sus. Şi 
pentru încredere li s-a dat aceasta prin punerea degetului” (47). Dramul 
este o veche unitate de măsură: pentru greutate 3,18 - 3,23 grame, iar 
pentru capacitate 3,23 - 3,80 cmc. 

La 1866, februarie 26 - Primarele Comunei Urbane Piteşti se 
adresează Domnilor epitropi, atenționându-i că  „administrațiunea 
bunurilor bisericilor de mir dupe legile în vigoare este pusă sub 
privegherea imediată a Autorităţii comunale“. Prin Decretul nr. 1368 din 11 
febr. anul 1850 regulându-se modul Administrațiunii acestor biserici, s-au 
prevăzut următoarele: 

I-lea - Fiecare biserică să fie administrată de doi epitropi, din care 
unul din partea acelora care au cădere de titori aceei biserici, sau în lipsă - 
le de către mahalagii enoriaşi prin întărirea chiriarhului eparhiei, iar cel de 
al doilea din partea guvernului dintre doi candidaţi aleşi de autoritatea 
comunală şi prefectu districtului. 

II-lea - Închirierea şi arendarea imobilelor fiecărei biserici este 
prescrisă a se face prin licitație înaintea Autorității comunale. 

III-lea Epitropii se îndatorează ca la începutul fiecărui an, în luna 
ianuarie, să înfățişeze Consiliului socotelile anului precedent şi budgetul 
anului următor dupe trebuințele ce au spre a-şi dobândi aprobarea. Nu ştiu 
cum se face că până astăzi aceste dispozițiuni în mare parte şi pentru cele 
mai multe biserici acestei comune, au rămas cu totul neîndeplinite. 

Subscrisul, în dorința de a pune capăt acestor neregularități din care 
adesea izvorăşte pagubi pentru aceste aşezăminte religioase, vă invit a-mi 
comunica următoarele: 

|. Să-mi trimiteţi lista în îndoit exemplariu de toată averea mişcătoare 
şi nemişcătoare ce are biserica, ale cărei bunuri sunt încredințate 
administrațiunii Dv; 

2. Să-mi înaintați cele din urmă socoteli ce vi s-au aprobat de 
Autoritatea comunală, însoțindu-le de budgetul anului pentru care veți fi 
dobândit încuviințarea; 

3. Să-mi trimiteţi toate socotelile anilor pentru care încă nu le veți fi 
depus dupe legi a-şi dobândi aprobarea; 

4. Să-mi trimiteţi lista arătătoare de ce anume venituri se bucură 
biserica, dupe proprietăţile nemişcătoare ce are, cu desluşire către cine se 
află închiriate sau arendate, cu ce preţ fiecare în parte şi prin ce mod s-au 
făcut închirierea, licitaţie sau învoire particulară. 

5. Să-mi arătați care sunt titlurile în virtutea cărora aveţi Dv. 
administrațiunea acestor biserici, care adică anume este ordinul 
ministerului, cu care s-au confirmat numirea Dv. ca epitropi sau dupe ce 
anume drepturi reprezentați pe ctitorii bisericii. 

Aceste ştiinţe, D-lor epitropi, se cer sub a Dv. înşivă răspundere de 
adevăr. lar termenul în care s-ar putea da, deşi ar urma ca să fie foarte 
scurt, cu toate acestea subscrisul spre a vă lăsa timpul necesar întru a 
regula socotelile din trecut ce veți fi având încă neîncheiate, vă acordă un 
interval de 20 zile de la primirea aceştia, cunoscând că dacă la espirarea lui 
nu-mi veți putea da aceste ştiinţe, cu desluşirile cuvenite, voi fi nevoit a mă 
retere D. Ministru Cultelor. Primiţi D-lor încredințarea stimei mele”. (56). 

Adresa este semnată de: Primar, Petre Cecropide şi Secretar adj. 1. 
Dimitrescu. 

În data de 8 iunie 1868 dintr-o chitanță semnată de Zamfir şi Ilie 
Buzilă din Drăghici, se indică faptul că s-a cumpărat var de 600 lei, pentru 
reparația bisericii (54). Într-o altă chitanţă, semnată de Simion Trandafir din 
Voineşti - Valea Foii la data de 4 iulie 1868 se cumpără 380 capete 
tinichele (59) şi într-o altă chitanţă cu aceeaşi dată se cumpără 27 scânduri 
de rând (60). 

Printr-o altă chitanţă, datată 15 iulie 1868 se cumpără 10 grinzi de 
stejar pentru confecționarea ferestrelor de la biserica Sfânta Vineri (61). 

Mai multe chitanţe având data de 25 iunie 1868 şi valoarea totală de 
2.553 lei, semnate de Gh. Pelinescu şi Naum Topuzu, arată că s-au făcut 
reparaţii importante la biserica Sfânta Vineri. (51) La 19 august 1868 s-au 
plătit 672 lei vechi pentru tâmplăria lucrată la biserica Sf. Vineri, adică 17 
ferestre cu giurgiuvelele lor, lui Carol Winder - tâmplar şi 416 lei vechi 
tot acestuia, pentru 64 duşumele trebuincioase la pardoseala bisericii 
Sf. Vineri (52) 

La data de 26 iulie 1869 s-a plătit meşterului lohan Kopany suma de 
1.120 lei vechi pentru executarea zidăriei noi la biserica Sf. Vineri (71). 

O chitanţă din 23 martie 1870 indică faptul că s-au cumpărat 1221 
ocale fier, cu prețul de 4273 lei par.20 pentru confecționarea grilajului şi a 
porților de fier (74). 

În anul 1868 în oraşul Piteşti erau următoarele străzi principale: Str. 
Tabaci (strada Constantin Brâncoveanu), Uliţa Craiului, Str. Podului, Uliţa 
şcoalelor, Str. Oescu, Str. Precista veche, Str. Carabelea, Str. Poştei (Victoriei 
până la podul de peste gârla Trivale şi str. Şerban Vodă până în dreptul 
bisericii Sf. Gheorghe), Str. Buliga, Str. Târgului, Str. Pescăriilor (strada 
Ţepeş Vodă), Str. Sf. Ilie (calea Piteşti - Slatina), Str. Sf. loan, Str. 
Mavrodolu, Str. Târgu din Vale, Str. Giurgiului (Fraţii Goleşti), Str. 
Seucului, Str. Salvării (strada Sf. Vineri), Str. Olari (strada Mihai Viteazu). 
În perioada 1893-1894 s-a schimbat numele străzilor. În următorii ani s-au 
deschis, ori s-au prelungit unele străzi din Piteşti. 

BISERICA NOUĂ 


În Planşa nr. 3, Anexa II se prezintă încadrarea în zonă a bisericii Sf. 
Vineri. 

Celula de bază în Biserica Ortodoxă Română este parohia, care se 
defineşte ca o comunitate de credincioşi, clerici şi mireni, de religie 
ortodoxă, aşezaţi pe un anume teritoriu, sub conducerea unui preot paroh. 
Pe lângă preotul paroh mai pot fi unul, sau mai mulți preoți deservenți şi 
diaconi, după nevoile parohiei, numărul credincioşilor şi mijloacele ei de 
întreținere. 

În parohiile cu mai mulți preoți, aceştia sunt egali în drepturi şi în 
datoriile lor harismatice, didactice şi de conducere spirituală, fiecărui preot 
revenindu-i un sector de activitate bine definit în cuprinsul parohiei. 

Organul deliberativ al fiecărei parohii este Adunarea Parohială, care 
se compune din toți bărbaţii credincioşi majori şi care-şi îndeplinesc 
îndatoririle spirituale şi materiale faţă de biserică. 

Aprobării Adunării Parohiale se supun bugetul şi bilanțul parohiei, 
cum şi tot ce priveşte dobândirea, ori înstrăinarea averii bisericii, lucrări de 
reparații şi înzestrarea imobilelor parohiei. 

Adunarea Parohială alege din sânul său Consiliul Parohial care este 
organul său executiv. Acest Consiliu Parohial se compune dintr-un număr 
de 7-12 membri, după mărimea parohiei. Pe lângă Consiliul Parohial este 
constituit un Comitet Parohial, format din bărbaţi şi femei, având ca 
atribuţii înzestrarea şi înfrumusețarea bisericii, a curții bisericii şi 
cimitirului, formarea şi susținerea corului bisericii, organizarea operelor 
filantropice în parohie şi organizarea colportajului şi susținerea catehezei. 
Hotărârile privind dobândirea, sau înstrăinarea averii bisericii, după 
adoptarea măsurilor în cadrul parohiei, sunt supuse aprobării Consiliului 
Eparhial. 

Sufletul unei parohii este preotul, de care se leagă cea mai mare parte 
a vieții religioase a credincioşilor. Preotul binecuvântează venirea copiilor 
pe lume, familiile, casa şi munca credincioşilor, vitele şi roadele câmpului, 
le dezleagă păcatele, alungă puterea celui rău, este martorul întregii vieţi a 


36 


fiecărui enoriaş, îndrumătorul şi sfătuitorul de fiecare zi al fiecărui 
credincios în parte. 

Un loc deosebit în viața religioasă a credincioşilor îl ocupă cultul 
morților cu bogăţia sa de tradiţii, păstrate cu fidelitate. 

Preotul reuneşte pe toţi credincioşii într-un singur organism şi 
asigură unitatea spirituală a comunității. El învaţă ce trebuie să creadă şi să 
împlinească un suflet ce-şi caută mântuirea. 

EI împarte pâinea vieții şi sfințeşte viața credincioşilor. Preotul este 
un om jertfit celor sfinte lui Dumnezeu şi misiunii sale. Dacă îndatoririle 
unui funcţionar se sfârşesc cu încetarea activității de serviciu, ale preotului 
nu se sfârşesc niciodată. Funcţionarul răspunde în fața superiorului, 
preotul răspunde în fața lui Dumnezeu. 

Piatra fundamentală a noului edificiu, Biserica Sfânta Vineri din 
Piteşti, s-a pus la data de 20 iulie 1904. 

Iniţiativa edificării acestui impunător locaş religios a aparținut 
preotului Ioan Becescu, ajutat de epitropii: Gheorghe Rădulescu, 
Tudorache Cristea şi Gheorghe Şerbănescu, care au participat efectiv la 
acțiunea de construire a bisericii şi colectarea sumei de 12.810 lei aur, 
necesară finalizării lucrărilor. 

În Fig. 5 a fost prezentat amplasamentul celor două biserici, iar în Fig. 
6 se prezintă o fază a construcției edificiului. 





Fig. 6. Aspect din timpul construcției bisericii Sf. Vineri. 


37 








Fostul paroh Pr. Constantin Dejan, într-o scrisoare din 19 octombrie 
1990, adresată protopopului de Piteşti, la care ne-am mai referit, arăta cum 
s-au cheltuit banii - în sumă de 188.963,3 lei aur - rezultată din vânzarea 


lemnelor de la moşia Bădiceni (n.a. - cap. Ctitorii Bisericii Sfânta Vineri din 


Piteşti, p. 18). 

Planul construcţiei a fost realizat de către arhitectul din Bucureşti 
Ion Nicolae Socolescu, iar construcţia a fost executată de inginerul 
piteştean Dimitrie Dima. Tot arhitectului 1. N. Socolescu i se datorează 
realizarea Catedralei oraşului Turnu Măgurele, care seamănă izbitor cu 
edificiul Sfânta Vineri. În Fig. 7 şi 8 prezentăm cele două biserici. 





Fig. 7. Biserica Sf. Vineri în anul 1975 - construită 
după planurile arh. on N. Socolescu. 

Fig. 8. Catedrala din Turnu Măgurele construită 
după planurile aceluiaşi arh. Ioan N. Socolescu. 


Providențiala întâlnire dintre un preot, loan Becescu, având pasiunea 
creaţiei şi a lucrului desăvârşit, solid şi frumos, cu un arhitect de o înaltă 
clasă, Ion N. Socolescu, şi un inginer de o competență inegalabilă, Dimitrie 
Dima, - colaborării desăvârşite dintre aceşti trei factori hotărâtori îi datorăm 
excepționala realizare a bisericii Sfânta Vineri din Piteşti. 

Acestui autentic triumvirat de oameni competenți şi entuziaşti li s-a 
alăturat pictorul D. Marinescu, autor al picturii murale - fost rector al 
Academiei de Belle Arte din Bucureşti, care şi-a finalizat lucrarea în 
anul 1908. Ctitorii bisericii vechi Anica Engel, fostă Ungurelu şi Drăghici 
Budişteanu, Fig. 9 şi 10, au fost zugrăviți în noua biserică şi alături de 
aceştia a fost expus şi portretul parohului Ec. Stavr. Pr. lon Becescu (Fig.11). 





Fig. 10. Ctitorul Pitarul 
Drăghici Budiştean. 


Fig. 9. Ctitorul Polcovniceasa 
Anica Engler - fostă 
Alexandru Ungurelu. 





Fig. 11. Preotul paroh Ion Becescu, 
coordonatorul construcției actualei biserici. 

Aspectul somptuos al construcției a fost accentuat prin ampla 
decorație exterioară, prin vitraliile ferestrelor realizate la Viena şi prin 
mobilierul de un remarcabil rafinament artistic. 

Biserica prezintă o compartimentare specifică edificiilor bizantine 
având: altar, naos şi pronaos, cu un plan extins pe latura de vest, printr-un 
pridvor având o boltă semicilindrică susținută de şase coloane masive şi 
două arce amplasate pe coloanele centrale. 

În Fig. 6 a fost prezentată înfăţişarea clădirii în timpul construcției, în 
Planşa nr. 4, Anexa II - planul bisericii, iar în Planşa nr. 5, Anexa II - 
vederea laterală a bisericii Sf. Vineri din Piteşti. 

Rânduiala sfințirii noii biserici este îndeobşte cunoscută şi se aplică 
întocmai şi astăzi. Pentru că mirenii nu o cunosc în cele ce urmează o 
prezentăm, astfel: Mai întâi se pune târnoseala la fiert şi în fața biserici: 
„Slavă Sfintei...; Împărate Ceresc... cântat: Sfinte Dumnezeule; Tatăl 
nostru... Că a Ta este împărăţia...; Ectenia mare”, Rugăciune: 

I-a înconjurare - Evanghelie, rugăciune - Stropire cu aghiasmă: 

II-a înconjurare - Evanghelie, rugăciune - ungere cu untdelemn; 

III-a înconjurare - Evanghelie, rugăciune - ungere cu Sfântul mare mir. 

Protosul poartă în frunte pe Sfântul disc Sfintele Moaşte. 

În fața uşii de intrare: „Stăpâne Doamne Dumnezeule cela ce ai aşezat 
în ceruri cetele îngerilor şi arhanghelilor spre slujba slavei Tale...”, apoi: 
Deschideţi creştini... - Se îmbracă în cămaşa albă; se descoperă Sfintele 
Moaşte; se cădesc; se toarnă Sfânt mir peste ele: „Veşnică pomenire 
ctitorilor sfântului locaşului acestuia”; se toarnă târnoseală în containerul 
peste Sfintele Moaşte; se acoperă şi se aşează în Sfânta masă; se toarnă 
târnoseală; se pune containerul cu documente şi se cimentează. 

Se spală cu apă caldă şi rece Sfânta masă spunând: „Binecuvântat este 
Dumnezeul nostru...; turnând apă zice: In numele Tatălui...; Stropimă-vei 
cu isop...”; se spală apoi Sfânta masă cu apă de flori; se unge cu Sfânt mir; 
se aşează Sfinții evanghelişti pe Sfânta masă astfel: la est de la stânga 
MARCU - LUCA; la vest MATEI - IOAN. Se pune Sfântul giulgiu peste 
Sfânta masă. Acelaşi lucru şi la proscomidie. 

„Slavă ie, Dumnezeul nostru...; la urmă Slavă Ţie, Treime, Sf. 
Dumnezeul nostru, slavă ie, în vecii vecilor”. 

Se împodobeşte Sfânta masă. 

Se unge Sfânta biserică cu Sfânt mir. 

Cădire mare. Se citesc rugăciunile de la pag. 62 şi 72 din Liturghier - 
ed. 1956. 

Se iese cu lumânarea: „Lumina lui Hristos luminează tuturor”. 

Se citeşte documentul. 

Se face închinare, trecând prin Sfântul altar toţi credincioşii, inclusiv 
partea femeiască. 

În anul 1957 s-a refăcut acoperişul de tablă. 

La sfârşitul secolului al XX-lea lucrările efectuate pentru refacerea 
bisericii Sfânta Vineri pot fi considerate ca fiind o nouă ctitorire, cu atât mai 
mult cu cât donatorii au fost în cea mai mare majoritate credincioşii din 
parohia Sfânta Vineri, oameni cu venituri modeste, însă cu un mare 
devotament pentru această biserică, iar regimul totalitar comunist ducea o 
politică fățişă, ateistă. 

Pisania nouă consemnează acestea: „După 67 de ani de la ctitorire, cu 
binecuvântarea atotputernicului Dumnezeu, care a dăruit ani de pace şi 
propăşire țării noastre, această sfântă şi monumentală biserică cu ajutorul 
P.F. Patriarhul B.O.R. cu îndemnul şi tot sprijinul P.S. Episcop Iosif a fost, 
în anul 1971, restaurată, preînnoindu-i-se pictura şi întregul interior, iar în 
exterior refăcându-i-se tencuielile, partea decorativă şi zugrăvelile, prin 
stăruința şi râvna preoților bisericii: Protopop Const. C. Dejan şi Preot 
Const. Uţoiu, cu osârdia Consiliului şi Comitetului parohial şi prin daniile 
enoriaşilor şi credincioşilor de pretutindeni. 

Pictura originală aparține Pict. D. Marinescu, iar restaurarea ei din 
1971 Pict. T. Petrescu Tutana”. În Fig. 12 se prezintă pisania descrisă mai 
sus. Pictura interioară, a fost restaurate între anii 1970 şi 1971 de către 
Theodor Petrescu - Tutana, iar după decesul acestuia s-a continuat 
lucrarea de restaurare de către pictorul D. Bănică, împreună cu 
colaboratorii săi Maria Popa şi 1. Drejoiu. O recentă restaurare a picturii 
murale a fost efectuată de către pictorul Ilie Căpuşe, care s-a preocupat să 
nu afecteze particularitățile stilistice şi paleta cromatică a picturii 
originale. 

Tot în anul 1971 în urma unor perseverente demersuri, biserica a fost 
dotată cu instalaţie de încălzire cu gaze naturale. In Planşa nr. 3, Anexa II 
se prezintă branşamentul efectuat. 

În anul 1974 întreaga intrare a bisericii, în ansamblul său cuprinzând 
sistemul de trepte ce o înconjoară pe trei părţi, cât şi terasa, au fost 
îmbrăcate în marmură de Ruşchița, lucrare ce a înnobilat substanţial 
aspectul general al edificiului. 

Prin adresa nr. 1.041/16 VI 1976, Protoieria Piteşti comunica 
Episcopiei Râmnicului şi Argeşului precizări de natură istorică şi liturgică 

care îndreptăţeau biserica Sfânta Vineri să fie desemnată drept catedrală 
a oraşului Piteşti. 

Demersurile au fost efectuate prin rapoartele nr. 458/27 II 1974 şi 
1.550/11 08 1975, la care s-au primit ordinele episcopiei nr. 2.342/1974 şi 
nr. 7.980/1975, care nu constituiau un refuz. Parohul susținea faptul că prin 
lucrările din anii 1962-1968, efectuate la biserica Sf. Gheorghe din centrul 
Piteştiului, această catedrală a devenit sub raportul capacității cea mai mică 
biserică din oraş, ori toate dicționarele enciclopedice dau noțiunii de 
catedrală caracteristica de biserică mare. În acest sens şi enciclopediile 
catolice fac precizarea mai largă că substantivul adjectival „catedrală” 
indică biserica principală a unei eparhii, iar prin extindere denumirea de 
catedrală a fost atribuită cu timpul bisericii principale dintr-un oraş mai 
însemnat, având un mai mare număr de biserici. 

Fig. 12. Pisania din anul 1971 a bisericii Sf. Vineri. 








Parohul bisericii Sfânta Vineri invoca şi o adresă din anul 1869, 
martie 12, a primăriei Piteşti prin care s-a decis strămutarea denumirii de 
catedrală de la biserica Sf. Gheorghe la biserica Mavrodolu „unde au fost şi 
mai-nainte fiind o biserică spațioasă şi cu multe avantaje reclamate pentru a 

servi la țeremoniile religioase şi ofițiale”, respectiv în acest sens a existat un 
precedent la Piteşti. 

În concluzie, Pr. Constantin Dejan solicita ca în baza art. 173 din 
Statutul B.O.R., să fie desemnată Biserica Sfânta Vineri drept Catedrala 
Municipiului Piteşti, oraşul fiind reşedinţa judeţului Argeş. 

În anul 1980 cele cinci icoane exterioare de la intrarea bisericii au fost 
înlocuite cu icoane executate în mozaic. 

Între anii 1981 şi 1984 la toate cele cincisprezece ferestre, având 
fiecare trei metri înălțime şi 70 cm lăţime, au fost refăcute vitraliile pe 
care biserica Sf. Vineri le pierduse în anul 1944, în urma 
bombardamentelor aeriene americane. Lucrarea a costat în total suma de 
75.629 lei, din care circa 85% a fost donată de următoarele familii: loma 
Milandru - 12.000, Pr. Constantin Dejan - 6.000, Pr. M. Branişte - 6.000, 
Angela Gagiu - 5.000, A. Protopopescu - 5.000, Panaite şi Pr. Ştefan - 5.000, 
D-na. Daraban - 4.000, Ene Tamagă - 4.000, Pr. Sima Vasile - 3.000, Uţoiu 
Elena - 3.000, Tamagă Maria - 2.000, Pr. D-tru Ionescu - Profa - 2.000, Zoe 
Sufleris - 1.000, Niţescu P. - 1.000, Cruceană Ion - 1.000, iar diferenţa de 15% 
a fost donată de: FI. Vişinescu, Guran Elena, D-le. Vasilica, Aurora Stan, 
Badea Elena, C-a Bleangă, Mândruţă I., o familie din str. Avram lancu nr. 
3, Maziliu C., Penescu LI., lon Cărbunaşu, Ecaterina lonescu, Aneta 
Mihăilescu, Tudorică Irina - Bl. A 8, Miron Popescu, o D-nă. Elisabeta, D-na 
Boteanu, D-na Ciobotea, o D-nă Irina - Piteşti, Bădău C-ţa şi alţi anonimi şi 
anonime. 

Revizuiri şi lucrări de întreținere au mai fost executate la exteriorul 
bisericii şi acoperişului ei, în anii 1974 şi 1978 şi între anii 1974 şi 1984 în 
interiorul bisericii ca: instalația de amplificare, un nou amvon, chioşc 
pentru vânzarea lumânărilor şi a obiectelor de cult, hotă pentru arsul 
lumânărilor şi rafturi metalice în cancelaria bisericii. 

În urma cutremurului din 4 martie 1977, cele două turle mici din faţa 
bisericii, au fost grav avariate. Au fost consolidate prin interior, printr-un 
sistem de centuri şi stâlpi din beton armat. De asemenea, în urma 
cutremurului şi din cauza intemperiilor suferite timp de 80 ani de existență 
ai bisericii, tencuielile exterioare au prezentat crăpături şi tendințe de 
exfoliere şi cu aprobarea organelor parohiale a fost întocmită documentaţia 
tehnică de reparaţii necesare tencuielilor exterioare şi întreţinere, 
documentaţia fiind însuşită şi aprobată de Consiliul parohial şi Adunarea 
parohială, în şedinţele din 15 octombrie şi 20 octombrie, 1978. 

Pentru buna desfăşurare a slujbelor din biserică, pentru credincioşi, 
s-au întocmit nişte îndrumări la parohia „Sfânta Vineri” - Piteşti, astfel: 

Reguli de păstrat în biserică: 

Biserica este Casa Domnului, de aceea ținuta credincioşilor, care intră 
în ea, va fi cuviincioasă, trebuind să oglindească numai simțăminte de 
smerenie şi credință creştină, deoarece ţinuta în biserică arată starea 
sufletului celui ce vine să se roage. 

Ținuta pentru bărbați: 

1. Se descopere capul la intrarea în biserică; 

2. Vara nu este permisă intrarea în biserică în pantaloni scurți şi în 
cămașă; 

3. Bărbaţii vor lua loc în biserică în față - aceasta fiind partea 
rezervată lor; 

Ținuta pentru femei: 

1. În biserică femeile trebuie să se roage cu capul acoperit (1 Corinteni, 
11, 5-6); 

2. Nu le este îngăduit să intre în biserică cu rochii transparente, ori 
prea scurte, sau decoltate; 

3. Li se recomandă de asemenea să poarte, pe cât posibil, ciorapi când 
vin în biserică şi să nu întrebuinţeze farduri, sau parfumuri; 

4. Vor fi oprite de la sfânta împărtăşanie cele ce se vor înfățişa 
înaintea Sfântului Potir - fardate; 

5. În biserică este în tradiţie ca femeile să ia loc în pronaos - ca fiind 
partea lor rezervată - evitând a se amesteca cu bărbaţii; 

Recomandări atât pentru bărbaţi, cât şi pentru femei: 

1. Nu este îngăduit a intra în biserică, nici chiar la nunți, îmbrăcaţi 
neglijent; 

2. Păstraţi în tot timpul sfintei slujbe liniştea şi rânduiala, cerute de 
sfințenia locului în care vă găsiți; 

3. Nu se mai primesc liturghii după cântarea Heruvicului; 

4. Evitaţi zgomotul şi orice discuții în timpul slujbelor în biserică; 

5. În timpul slujbelor se pot folosi scaunele şi strănile din biserică, cu 
obligaţia de a cobori din ele la momentele cerute de rânduiala slujbelor: 
citirea Sfintei Evanghelii, ieşirea cu Sfintele Daruri, la intonarea „Pre Tine 
Te lăudăm”, „Axion” şi „Tatăl Nostru”; 

6. Povăţuiţi cu blândeţe şi în şoaptă pe cei-care, din neştiință, sau altă 
pricină nu păstrează buna rânduială în biserică; 


45 





7. Respectaţi pe slujitorii bisericii şi pe oaspeţi, şi daţi bătrâneții şi 
celor bolnavi, drepturile ce li se cuvin în întâietate, la primirea sfintelor 
taine, la anafură şi la miruit. 


În legătură cu botezul copiilor: 

1. Familia respectivă va înştiința parohia despre botezul. copilului - 
cerând programarea botezului - cel mai târziu în dimineaţa zilei sau 
sărbătorii în care copilul urmează a fi botezat; 

2. Înainte de botez, se vor prezenta naşii cu: certificatul de naştere, o 
pânză albă, în lungime de 1,50 m şi o lumânare albă; 

3. Se va depune parohiei o contribuţie de 25 lei, pentru iluminatul, 
încălzitul şi curăţenia bisericii; 

4. Potrivit rânduielilor bisericeşti şi a dispozițiilor superioare, slujba 
botezului se săvârşeşte în biserică şi nu în case particulare, 


În legătură cu slujba cununiei: 

1. Se va face din timp programarea cununiei, care se va stabili în 
funcţie de celelalte servicii, care se mai pot ivi la data respectivă; 

2. În obligaţia tinerilor revin prezentarea celor două verighete şi a 
certificatului de căsătorie civilă, cunoscând că nu se poate săvârşi Sf. Taină 
a cununiei persoanelor care nu pot prezenta actul de căsătorie civilă; 

3. Naşii au obligaţia să aducă: vin şi pişcoturi; două lumânări mici 
pentru sfeşnice şi să aibă două lumânări albe; 

4. Se va depune la parohie pentru încălzitul bisericii, iluminat şi 
curăţenie, suma de cincizeci lei; 

5. Tinerii ce doresc să păşească în viața de familie împreună, nu 
trebuie să fie rude în gradele oprite de sfintele canoane: veri |, veri II etc. 

6. Când tinerii şi naşii sunt din altă parohie, vor prezenta 
încuviințarea scrisă preotului de la parohia de care aparțin de a se cununa 
la o altă biserică şi cu precizarea că tinerii nu sunt rude între ei în grade 
oprite; 

7. Sfânta taină a cununiei se săvârşeşte în biserică nefiind îngăduit a 
se săvârşi în case particulare; 

8. Când familiile tinerilor solicită corul bisericii, se va depune pentru 
sprijinirea corului, o contribuţie de 300 lei; 

9. Nu se săvârşesc cununii în: a. - postul Păresimilor şi săptămâna de 
după Paşte, până la Duminica Tomii; b. - În postul Crăciunului şi până la 7 
ianuarie; c. - În postul Sf. Apostoli şi al Adormirii Maicii Domnului (1 - 15 

august); d. - La 29 august; e. - În zilele când se sărbătoreşte Sfânta Cruce; f. - 
În Duminica Rusaliilor şi în ajunul praznicelor împărăteşti. 

Tipicul pentru punerea inelelor la 25, sau 50 de ani de la căsătorie: 

1. Binecuvântarea... „Binecuvântat este Dumnezeul nostru...” 

2. Rugăciunile începătoare... „Că a Ta este...” 

3. Ectenia mare de la Te-Deum-ul de mulțumire. 

4. Rugăciunea binecuvântării inelelor: „Stăpâne, Doamne Dumnezeul 
nostru, cela ce le rânduieşti şi ai binecuvântat pe Avraam şi pe Sara, pe Isac 
şi pe Reveca, pe Iacov şi pe toți patriarhii, pe Ioachim şi pe Ana, pe Zaharia 
şi Elisabeta şi i-ai unit prin punerea inelelor, binecuvântează Doamne 
inelele acestea şi dă robilor Tăi... să le poarte şi de acum înainte spre slava 
numelui Tău celui Sfânt, că binecuvântat şi prea mărit eşti în vecii vecilor. 
Amin“; Inelele se pun în mână de către naşi după această rugăciune. 

5. Evanghelia - la toată cererea Ev. Mat. VIL-7-11: „Zis-a Domnul: 
cereţi şi vi se va da, căutați şi veţi afla; bateți şi vi se va deschide vouă; căci 
ce] care cere, ia; şi cel care caută, află; şi celui ce bate, i se va deschide. Care 
între voi este omul acela de la care de va cere fiul pâine, el să-i dea piatră? 
Sau de-i va cere peşte, el să-i dea şarpe? Deci, dacă voi, răi fiind, ştiţi să dați 
daruri bune fiilor voştri, cu cât mai mult Tatăl vostru cel din ceruri va da 
cele bune celor care cer de la Dânsul”. 

6. Ectenia întreită de la Te-Deum-ul de mulțumire. 

7. Rugăciunea de mulțumire de la Te-Deum-ul de mulțumire. 

8. Polihroniu. 

9. Otpustul. 


În legătură cu slujba înmormântării: 

1. Conform dispozițiilor superioare cei decedați nu pot fi depuşi în 
biserică în zilele de sărbătoare şi vinerea, când se săvârşeşte liturghia 
pentru toți credincioşii. Familiile în imposibilitatea de a ține în casă până la 
înmormântare pe cei decedați, au la dispoziţie în acest scop Capela 
Cimitirului Sf. Gheorghe, care are numai această destinaţie; 

2. Familia va înştiința despre deces pe preoții bisericii spre a veni să 
citească rugăciunile cuvenite şi pentru a se rândui tragerea clopotelor; 

3. De la biserică se poate lua la casa celui decedat un sfeşnic pentru 
aprinsul lumânărilor şi steagul, care se vor aşeza la poarta unde se află cel 
decedat, până la înmormântare; 

4. Slujba de înmormântare pentru decedații intraţi în descompunere 
se face la domiciliul familiei respective, sau la Capelă, fiind împotriva 

regulilor de higienă şi sfințeniei bisericii, a se introduce în biserică 
decedatul în această situație; 

5. Pentru iluminatul, încălzitul şi curăţenia bisericii, pentru fiecare 
înmormântare, se va depune parohiei o contribuție de 25 lei. 


În legătură cu slujba parastaselor: 

1. Familia va vesti din ajun personalul bisericii despre slujba 
parastasului, aducând în dimineaţa pomenirii la biserică, vin şi prescură, 
pentru sfânta liturghie; 

2. Parastasele se fac de la deces la: 3, 9, 40 de zile; apoi la 6 luni, la un 
an şi apoi din an în an până la 7 ani. 


Pentru cererea şi câştigarea celor de trebuinţă şi folos: 

La ectenia cea dintâiu: „Pentru ca să audă şi acum glasul rugăciunii 
nevrednicilor săi robi şi buna cerere şi dorirea robilor săi (N) să o plinească 
totdeauna spre bine, Domnului...; Pentru ca spre buna cerere şi voire a 
robilor săi (N) să binevoiască şi să le dăruiască bună sporire întru toate, 
Domnului... pentru ca dorirea şi cererea robilor săi după voia sa cea sfântă 
să o facă şi degrabă fără nici o împiedecare, pentru slava numelui său să o 
săvârşască, Domnului...”. 

La a doua ectenie: „Ca nişte robi netrebnici cădem către Tine, 
Mântuitorule şi strigăm cu umilință: iartă şi milueşte pe robii Tăi (N) şi 
toată dorința şi cererea lor fă-o să fie după voia Ta, că numai Tu bunule şi 
țiutorule al inimilor ştii toate câte sunt spre folosul robilor Tăi; Rugămu-ne 
Ție: auzi-ne şi-i miluieşte pre ei”. 


Programul pentru slujba din noaptea Paştilor, 
în faţa bisericii Sf. Vineri - Piteşti: 

leşind în faţa bisericii, cu sfânta Evanghelie şi Sfânta Cruce, cu 
lumânarea aprinsă, preotul stând cu fața spre răsărit dinaintea mesei 
pregătite spune: Şi pentru ca să ne învrednicim noi, să ascultăm sfânta 
Evanghelie, pe Domnul Dumnezeul nostru să-L rugăm! Corul: Doamne 
miluieşte - întreit; Preotul: Din Sf. Evanghelie de la Matei cetire; Corul: 
Mărire ie Doamne, mărire Ţie! Preotul: Să luăm aminte (citeşte Evanghelia 
Învierii, în timp ce sfârşiturile de frază sunt subliniate scurt cu clopotele şi 
toaca), Corul, îndată după cetirea Evangheliei: Mărire Ţie Doamne... 
Preotul, cu cădelnița în dreapta, crucea şi lumânarea aprinsă în mâna 
stângă: Slavă sfintei şi celei de o ființă... Corul: Amin, Preotul singur 

intonează pe melodie bisericească „Hristos a înviat!” Corul: de două ori: 
Hristos a înviat...; Preotul înconjurând masa, având mereu în partea opusă 
pe cântăreț cu lumânarea aprinsă, clădind intonează pe rând, recitativ, şase 
stihuri - Înviază Doamne... câte unul de fiecare latură a mesei; Corul 
răspunde la fiecare stih cu „Hristos a Înviat...”. 

Preotul, la sfârşitul stihurilor (şi acum şi pururea) intonează singur: 
Hristos a înviat... - până la cu moartea pre moarte călcând...; Corul 
răspunde la fiecare stih cu: „Hristos a înviat” Preotul, la sfârşitul stihurilor 
(Şi acum şi pururea) intonează singur Hristos a înviat... până la cu moartea 
pre moarte călcând..., Corul continuă: Şi celor din morminte viaţă 
dăruindu-le; Preotul: Ectenia mare, Corul: Doamne miluieşte. j 

Corul după sfârşitul ecteniei mari cântă: Hristos din morți a înviat..., 
Preotul, de pe trepte citeşte rezumatul pastoralei, sau un cuvânt adecvat de 
maximum cinci minute; Corul execută: Hristos a înviat din morți (Alfons 
Popescu), Preotul: Înţelepciune! Corul: Binecuvântează!; Preotul: otpustul 
(încheierea) recitativ: Hristos a înviat din morți, cu moartea pre moarte 
călcând... Corul: Şi celor din morminte, viață dăruindu-le; Preotul, la sfârşit 
pronunță salutarea: HRISTOS A ÎNVIAT! de trei ori, şi tot poporul, 
împreună cu corul: HRISTOS A ÎNVIAT! de trei ori. 

j În Fig. 13 se-prezintă Corul mixt al bisericii Sfânta Vineri la un hram. 
În Fig. 14 se prezintă o parte a membrilor Consiliului parohiai la un concert 
de colinde şi cântece de stea. 





Fig. 13. Corul mixt al bisericii Sfânta Vineri la un hram. 

Fig. 14. Membrii din Consiliul parohial la un concert de colinde 
din anul 1980 - al patrulea de la stânga, epitrop Constantin Gagiu. 


În Fig. 15 în rândul al doilea, stânga, la un concert de colinde, este 
fotografiat epitropul bisericii Sf. Vineri - Constantin Gagiu. 





Fig. 15. Idem - în prim plan epitropul bisericii Constantin Gagiu. 

CONCERTELE DE COLINDE ȘI CÂNTECE DE STEA 


Colindele sunt manifestări folclorice care deschid ciclul sărbătoresc al 
celor 12 zile legate de sărbătoarea Naşterii Domnului nostru lisus Hristos şi 
Anului Nou, reprezentând una din cele mai vechi forme ale poeziei 
populare, care a conservat ceea ce a creat mai de seamă literatura 
românească medievală, înainte de a apărea textele literare scrise. 

Caracteristic colindelor este optimismul, iar credinţa în viitorul fericit 
este atât de puternic şi plastic exprimat, încât impune parcă împlinirea 
urării. In poezia laică a colindelor, elementele creştine sunt dominate de 
personajul reprezentând taina naşterii Mântuitorului Hristos, denumit 
Crăciun, inexistent în mitologia-creştină... În limba albaneză, înrudită cu 
limba geto - dacilor de pe meleagurile noastre, un cuvânt cu rezonanță 
asemănătoare, desemnează butucul, care se pune în vatră pentru a trece 
focul din anul vechi în Noul An. 

Naşterea Domnului Hristos este „Taina cea din veac ascunsă şi de 
îngeri neştiută”. Alte religii şi-l închipuie pe Dumnezeu separat de 
lume, într-o mărire înfricoşătoare, însă Întruparea Domnului în religia 
creştină, este suprema mărturie a iubirii lui Dumnezeu, Cel Preaînalt, față 
de zidirea făcută de El după chipul şi asemănarea Lui. 

S-a afirmat întotdeauna şi cu multă dreptate, că între calitățile 
remarcabile ale neamului românesc, cea mai aleasă şi specifică este omenia 
- această pornire a românului de a-şi deschide poarta oricărui nou venit. 
Ştim cu toţii ce însemnătate are pentru om prietenia legată în copilărie şi că 
aceasta NU SE ŞTERGE NICIODATĂ. Prin participarea copiilor la aceste 
manifestări tradiționale, colindatul şi mersul cu steaua, se cimentează între 
ei relații de prietenie, de întrajutorare şi responsabilitate. 

Fiind expresia tuturor timpurilor şi a vârstelor, colindele româneşti 
au format obiectul de cercetare al filologilor, etnografilor, sociologilor, 
folcloriştilor, teologilor şi a altor specialişti din țara noastră. Puternica 
legătură ce există între colinde şi muzica religioasă a fost demonstrată de 
către muzicieni şi folclorişti români şi străini de prestigiu ca: Pr. |. D. 
Petrescu, G. Breazu, Sabin Drăgoi, Gh. Ciobanu, C. Dem. Teodorescu, N. 
Ursu, Ovidiu Bârlea, Pr. Simeon Florea Marin, Tache Papahagi, Tudor 

Pamfile, Bela Bartok, Amedee Gastoue, Vincent d-Indi etc. Tot ei au arătat 
că, atât modul, formele melodice şi cadenţele sunt deopotrivă comune 
muzicii religioase - bizantine şi gregoriene - cât şi muzicii noastre populare, 
o simbioză ce a existat de-a lungul veacurilor între muzica populară şi cea 
religioasă. Melodiile creaţiilor de colindă sunt simple, uşoare, extrem de 
accesibile, cu un ritm viu şi variat. Aproape toate colindele au refrenuri ca: 
Flori dalbe, Flori dalbe de măr, Leroi Doamne Ler, Hondai Ler etc., în timp 
ce cântecele de stea sunt în majoritate fără refren. 

Ținând seama de tradiţii, precum şi de ocaziile la care se cântă, avem 
următoarele feluri de colinde şi cântece de stea: 

Colinde religioase ca: de Moş Ajun, de Moş Crăciun, de Anul Nou, de 
Bobotează, de Sf. Ion, de Florii etc. 

Colinde laice cu tematică din preocupările zilnice ca: Pluguşorul, 
Sorcova, Colinda agricultorului, colinda ciobanului, colinda fetei, colinda 
băiatului, colinda vânătorului, colinda mortului etc. 

Valoarea educativă a acestor creații muzicale religioase, însoţite de 
texte literare adecvate, a constituit o preocupare majoră a muzicienilor şi a 
folcloriştilor care le-au apreciat pentru că acestea cultivă practicarea 
virtuţii, binefacerea, generozitatea, independenţa de caracter. 

În comparaţie cu balada, colinda este un gen concis. Cuvântul colind, 
colindă, în limba noastră derivă din latinescul „calo dies” în care calo - are 
semnificația de a vesti, a face cunoscut, a cinsti, a elogie - prin crainici -, iar 
dies înseamnă zi, o zi însemnată în care s-a petrecut un eveniment deosebit. 
Colindătorii săvârşesc o adevărată activitate pastoral - misionară, colindul 
fiind mult mai mult decât un prilej de sărbătoare şi de bucurie pentru copiii 
sătenilor, care îl considerau un eveniment central. 

Colindele poartă în ele puterea binecuvântării, iar cele legate de Anul 
Nou au un caracter prevestitor şi în ciuda oricăror greutăţi colindatul 
trebuie săvârşit cu consecvență şi statornicie: „Din an în an sosim mereu / 
La geam cu Moş Ajun/ E ger cumplit, e drumul greu/ Da-i obicei străbun”. 
Şi în casele cu ferestre luminate şi cu gazde primitoare, se revărsau urări de 
an îmbelşugat şi de sănătate: „larna-i grea, omătu-i mare/ Semne bune 
anul are/ Semne bune de belşug/ Pentru brazda de sub plug”. 

Având în vedere vechimea, valoarea estetică, precum. şi bogata 
structură melodico - ritmică a acestor autentice creații muzicale ale 
poporului nostru, compozitorii români s-au dedicat cu pasiune valorificării 
artistice a acestora, îmbrăcându-le în haina armonică potrivită, le-au 
executat în concerte publice şi în biserici, aducând un sutlu nou în viața 

muzicală religioasă a ţării. Astfel, începând cu Dimitrie Georgescu-Kiriac 
(1866-1928) dirijor al corului de la biserica Domnița Bălaşa din Bucureşti şi 
inițiatorul culegerii ştiinţifice de folclor muzical, Timotei Popovici în 
Ardeal, Nicolae Lungu, Constantin Brăiloiu, Gheorghe Cucu (1882-1932) 
etc. şi terminând cu Constantin Drăguşin, fostul dirijor al corului 
Patriarhiei Române, care este ultimul compozitor care a prelucrat folclorul 
muzical în viață, originar din județul Argeş, majoritatea compozitorilor 
români au avut ca preocupare de seamă valorificarea în mod superior a 
folclorului muzical în țara noastră. 

Credem că obiceiul colindatului în biserici, în timpul regimului 
totalitar comunist, s-a reintrodus oficial, la Biserica cu Lună, în prezența 
Prea Sfințitului Episcop Vasile. Chiriarhul a fost colindat de un grup de 20 
de credincioşi din Deal - Alba, satul natal al episcopului, îmbrăcați în port 
popular, iar în ajunul Crăciunului, în data de 24 decembrie, cele două 
coruri ale catedralei arădene au susținut un impresionant concert de 
colinde în Paraclisul episcopal. Conducătorii comunişti au preluat şi ei 
acest obicei la rândul lor, fiind colindaţi de Anul Nou, cu colinde laice şi în 
locul lui Moş Crăciun a fost introdus un Moş Gerilă - artificial. 

Probabil că şi în alte locuri din ţară au început a se ține concerte de 
colinde, astfel că la solicitarea conducerii protopopiatului Piteşti, 
conducerea judeţului a avizat ținerea concertelor de colinde şi a cântecelor 
de stea la bisericile Sf. Vineri şi Sf. Ioan din Piteşti, începând cu anul 1967, 
în ultima săptămână dinaintea sărbătorii Naşterii Domnului. Concerte de 
Colinde au fost susținute de Corala preoților şi cântăreților din 
Protopopiatul Piteşti (Fig. 16 şi 17), împreună cu corurile mixte de la cele 
două biserici. 

Din arhiva acestei manifestări culturale cunoaştem atât numele 
membrilor Coralei, cu anul de naştere, anul hirotonirii şi parohia la care 
slujeau, cât şi repertoriul ei, astfel: î 

1. Protopop Pr. Dejan Constantin, 1916, 1940, Sf. Vineri - Piteşti; 2. Pr. 
Chiriţescu Gh., 1912, 1940, Buna Vestire - Piteşti; 3. Pr. lonescu R. lon, 
1908,1933, Găvana | - Piteşti; 4. Pr. Venescu Nicolae, 1914, 1940, Găvana II - 
Piteşti; 5. Pr. Branişte M. Marin, 1915,1942, Sf. Gheorghe - Piteşti; 6. Pr. 
Grigorescu Constantin, 1918, 1942, Sf. Gheorghe - Piteşti,7. Pr. Branişte M. 
Emanoil, 1919, 1943, Sf. Ilie - Piteşti; 8. Pr. Drăguşin N. Marin, 1929, 1952, 
Sf. loan Piteşti; 9. Pr. D-tru Popa, 1906, 1934, Maica Precista - Piteşti; 10. Pr. 
lonescu S. Vasile, 1908, 1935, Mavrodolu - Piteşti; 11. Pr. lonu Dionisie, 
1906, 1932, Sf. Treime - Piteşti; 12. Pr. Rada Cârstea, 1913, 1939, Albota; 

13. Pr. Popescu Florea, 1903, 1926, Bascov; 14. Pr. Drăguşin N. Valeriu, 
1942, 1970, Bradu; 15. Pr. Florea I. Vasile, 1941, 1972, Bucşeneşti - Țiţeşti; 16. 
Pr. Drăguşin Gh. Vasile, 1948, 1971, Băbana; 17. Pr. Roşulescu Mircea, 1907, 
1934, Călinești; 18. Pr. Ionescu Constantin, 1902, 1927, Ciocănăi - Moşoaia; 
19. Pr. Sandu Gh. Marian, 1949, 1972, Ciomăgeştii de Sus; 20. Pr. Anghel A. 
Ion, 1944, 1968, Ciupa - Răteşti; 21. Pr. lonescu Titel, 1949, 1973, Conţeşti - 
Davideşti; 22. Pr. Niţă R. lon, 1950, 1972, Dealul Bisericii - Râjlețu, Uda; 23. 
Pr. Radu C. Ion, 1947, 1970, Dealul Mare - Cocu; 24. Pr. Andreescu Ion, 
1924, 1952, Dârmăneşti; 25. Pr. Ghilencia lon, 1945, 1968, Dobrogostea - 
Merişani; 26. Pr. Bălan Marin, 1899, 1922, Drăganu; 27. Pr. Popescu V. Ion, 
1903, 1929, Drăghiceşti - Călineşti; 28. Pr. Cristea Vasile, 1923, 1947, 
Drăguţeşti - Cotmeana; 29. Pr. Mihăilescu Ioan,1911, 1935, Dumbrăveşti - 
Drăganu; 30. Pr. Limberea Virgil Mihail, 1920, 1947, Enculeşti - Valea Mare; 
31, Pr. Crinteanu Aurel, 1916, 1942, Geamăna - Bradu; 32. Pr. Popescu Ilie 
Basarab, 1926, 1950, Gorganu de Jos - Călineşti; 33. Pr. Tudor N. Marin, 
1946, 1971, Gorganu de Sus - Călineşti; 34. Pr. Drăguşin Gh. Nicolae, 1904, 
1923, Grajduri - Cotmeana; 35. Pr. ludosoiu C., 1910, 1937, Izvorani - 
Ştefăneşti; 36. Pr. Coşerganu Gh.,1949, 1971, Furduieşti - Răteşti; 37. Pr. Diţă 
Mircea, 1924, 1949, Lăzăreşti - Moşoaia; 38. Pr. Rădulescu Teodor, 1902, 
1923, Miceşti; 39. Pr. Frânculescu C-tin., 1909, 1931, Mioveni - Colibaşi; 40. 
Pr. Sandu Il. Vasile, 1942, 1971, Piscani - Dârmăneşti; 41. Pr. Radomir 
Nicolae, 1910, 1933, Piscu Moşului - Moşoaia; 42. Pr. Bărbulescu Gh., 1921, 
1945, Prislop - Drăganu; 43. Pr. Chiuţescu Stelian, 1909, 1940, Racoviţa - 
Colibași; 44. Pr. Gruiev Vladimir, 1911, 1936, Răteşti; 45. Pr. Muşat Gh.,, 
1905, 1930, Râncăciov - Călineşti; 46. Pr. lonescu Gh., 1915, 1942, Rotuleşti - 
Bradu; 47. Pr. Pană Alexandru, 1925, 1960, Samara - Poiana Lacului; 48. Pr. 
Mihai St. Ion, 1945, 1970, Siliştea III Căteasca; 49. Pr. Mateescu D. loan, 
1912, 1942, Slătioarele - Băbana. 50. Pr. Negescu M. loan, 1906, 1929, 
Smeura - Moşoaia, 5l. Pr. Ghiţescu V. Dumitru, 1913, 1942, Spireşti- 
Neguleşti Băbana, 52. Pr. Popescu Constantin, 1908, 1936, Ştefăneşti, 53. Pr. 
Ilie C. Cornel, 1945, 1971, Teiu din Deal, 54. Pr. Sima |. Vasile, 1937, 1958, 
Teiu din Vale, 55. Pr. Nicolae A. Gh., 1936, 1962, Tg. Dealului - Ştefăneşti, 
56. Pr. Duţoiu Virgil, 1909, 1937, Turculeşti-Călineşti, 57. Pr. Musceleanu 
Pantelimon, 1921, 1945, Ţiţeşti, 58. Pr. Bacria Constantin, 1912, 1935, Valea - 
Mare Ştefăneşti, 59. Pr. Dumitrică |. loan, 1937, 1965, Văleni-Podgoria 
Călineşti, 60. Pr. Moise Mihail,1943, 1965, CGlâmboc - Bascov, 61. Pr. 
Popescu Traian, 1920, 1943, Vrăneşti - Călineşti, 62. Cântăreț Mârzacu 
Toma, 1912, 1028, Buna Vestire - Piteşti, 63. Cânt. Necula Dumitru, 1931, 

1950, Sf. Gheorghe Piteşti, 64. Cânt. Diaconescu R. Constantin, 1919, 1943, 
Sf. loan Botezătorul - Piteşti, 65. Cânt. Cercel Florea, 1918, 1943, Maica 
Precista din Coastă - Piteşti, 66. Cânt. Georgescu Dobre, 1907, 1927, 
Mavrodolu Piteşti, 67. Cânt. Vlăsceanu Florea, 1920, 1945, Sf. Vineri Piteşti, 
68. Cânt. Zanfirache Vasile, 1924, 1954, Bradu. de Sus, 69. Cânt. Dinu 
Mircea, 1913, 1937, Călineşti, 70. Cânt. Ionescu Dumitru, 1926, 1953, Fata - 
Vedea, 71. Contabil aţa 1. lon, 1903, 1965 la Protopopiat, 72. Pr. Răducanu 
Gh. Gheorghe, 1950, 1974, Jupâneşti - Coşeşti, 73. Pr. Popescu N. Nicolae, 
1899, 1929, pensionar - Sf. loan Piteşti. Aceştia erau membrii Coralei 
Protopopiatului Piteşti, în data de 10 august 1974 şi majoritatea acesteia 
concerta la cele două biserici, Sfânta Vineri şi Sfântu loan Botezătorul sub 
bagheta dirijorului Pr. Drăguşin N. Marin, secretar al Protopopiatului 
Piteşti şi preot la biserica Sf. loan Botezătorul din Piteşti. 

În Fig. 16 se prezintă membrii Protopopiatului Piteşti la sediul 
Protoieriei din Str. 1 Mai nr. 15, în centru cu episcopul losif Gafton, în anul 
1970, dintre aceştia 75 membrii activau în Corală. 

Repertoriul Coralei era impresionant de bogat, respectiv circa 20 de 
colinde şi cântări bisericeşti erau prezentate de Corală şi circa 15 bucăţi de 
corurile mixte, ale bisericilor Sf. Vineri şi Sf. loan din Piteşti, la care s-au 
adăugat, în toți anii, corişti din tot Piteştiul, care au dorit acest lucru şi care 
s-au ostenit la repetițiile făcute în acest scop, între aceştia coriştii de la 
biserica Maica Precista din - Coastă, ocupând un loc aparte datorită 
seriozității şi calităților vocale. 

Dacă membrii Coralei preoților şi cântăreților din Protopopiatul 
Piteşti Eparhia Râmnicului şi Argeşului în perioada 1967-1989, perioadă în 
care dispunem de date, au fost cam cei prezentați mai sus, cu pierderile 
inerente, datorate decesurilor, membrii corului bisericii Sf. Vineri au avut 
fluctuații, de la an la an, de aceea, pentru a nu nedreptăţii pe vreun corist, 
nu prezentăm lista celor care au participat la concerte, excepţie făcând D-na 
Margareta Drăguşin, a cărei prestație la concertele de la biserica Sf. Vineri 
sunt de neuitat. Coriştii nu erau remuneraţi, de aceea conducerea bisericii îi 
recompensa efectuând excursii în țară. 

Colindele şi cântecele de stea pentru corul bărbătesc sunt 
următoarele: Bună dimineața - |. Costescu, În seara de Moş Ajun - M. Trache, 
Am plecat să colindăm - G. Cucu, Moş Crăciun - IL. N. Moruzov, Astăzi s-a 
născut Hristos - T. Popovici, Prasnic Luminos - T. Popovici, Trei păstori - IL. 
Popovici, Domnuleț şi Domn din cer - G. Cucu, Sus plugari, În vârf la nouă 
meri, Pluguşorul - Maxim Vasiliu, Mărire - Întru cele înalte - N. Lungu; O, ce 

veste minunată - G. Dima, Coroană de trandafiri - Gh. Cucu, În locaşul lui 
Crăciun - Valentin Teodorian, Steaua sus răsare - V. Popovici, Maica sfântă şi- 
o pornitu - V. Popovici, Iată lumea că-nfloreşte - G. Cucu, Pluguşorul - Gh. 
Cucu, Ziurel de zi - Tiberiu Brediceanu, Mare minune - Gh. Cucu, Bună 
dimineața - A. Podoleanu, lisus - Adam, Florile dalbe, colindă din Banat - 
Timotei Popovici, Colo sus, colindă populară din Ardeal - T. Popovici, Hai, 
cu Toţi să ne suim, colindă populară din jud. Hunedoara - T. Popovici, În 
oraşul Vifleem, cântec de stea din Ardeal - T. Popovici, Astăzi prorociile, 
Veniţi astăzi credincioşi, cântec de stea din Banat - I. Popovici, Trei Crai de la 
Răsărit, cântec de stea cu melodie din Țara Moților - N. Praţia, Ce seară mi-i 
astă seară, colindă din Ardeal - T. Popovici, Steaua sus răsare, cântec de stea 
cu melodie din Moldova - T. Popovici, Sus plugari, colindă din Banat - T. 
Popovici, Veniţi, iubiţi fraţi, cântec de Crăciun din Banat - [. Popovici, Edene 
şi tu Viflăime, cântec de stea din jud. Severin - Timotei Popovici (1937), 
Florile dalbe, flori de măr, colindă din Ardeal culeasă de la o şcoală normală 
din Sibiu în 1938 - Tim. Popovici (1945), Domnul cel din veci dorit, colindă 
din Tălmăcel jud. Sibiu - Tim. Popovici (1936), Doamne a Tale Cuvinte - Gh. 
Şoima, La poartă la Ştefan Vodă, colindă din Moldova - Timotei Popovici, 
Linu-i lin, - melodie de Tiberiu Brediceanu, Braşov 1924, prelucrată în 1945 
de Timotei Popovici, Astă seară de cu seară, versuri Teodor Ciceu, muzica 
Liviu Telia din Cluj, transp. pt. cor bărbătesc de Constantin Drăguşin - 
dirijorul corului Patriarhiei, Din an în an sosesc mereu, cântec de Crăciun - C. 
Budiş, transp. pt. cor bărb. de C. Drăguşin, Doamne jos, pe lâng-o mare, 
colindă de feciori şi fete din Tălmăcel Sibiu, - Tim. Popovici, Floricica, colind 
sau Steluţa - Fr. Hubic, transp. pt. cor bărb. de Constantin Drăguşin, Astăzi 
se naşte Hristos - Constantin Drăguşin, Mare Prăznuire - Constantin 
Drăguşin, La Betleem, cântec de stea - Constantin Drăguşin, Suntem vestitori, 
colindă adusă de Pr. Vasile Ionescu de Dimitrie Cuclin;. Colindă de 
Constantin Drăguşin, Trei colinde - Tiberiu Brediceanu, Trei Crai de la Răsărit 
- melodie psaltică, Magii Stăpânului, Slavă-ntru Cei de Sus -, De Tine se bucură 
- G. Dima, transp. pt. cor bărb. de Constantin Drăguşin (Total 54 bucăți). 

Câteva exemple de concerte de colinde ţinute la biserica Sf. Vineri 
prezentăm în continuare: 

22 decembrie 1968 - partea I - şi-au dat concursul corurile reunite ale 
bisericilor Sf. Vineri şi Sf. loan, împreună cu un număr apreciabil de 
binevoitori din Piteşti, realizând un buchet de colinde cuprinzând: Naşterea 
Ta Hristoase Dumnezeul nostru; O, ce veste minunată, Doamne a Tale cuvinte, la 
sculați voi buni plugari, Auzit-am auzit, Mare-i seara de-astă seară, Prasnic 

luminos, Din an în an, sosesc mereu, Trei păstori, Astă seară de cu seară, Domnul 
cel din veci dorit, Colo sus şi mai de sus (12 cântări) (Fig. 18). 

Cuvântul a fost rostit de Pr. Constantin Dejan, care a evidenţiat 
importanța praznicului Naşterii Domnului. El a spus: „Colindele au 
înveşmântat în aceste zile, viața poporului nostru, în razele luminoase ale 
cerului, în haina aleasă a celor mai frumoase imagini. Colindele constituie 
titlul de nobleţe a poporului nostru, dreptul nostru de a sta cu mândrie în 
rândul popoarelor cu cele mai bogate tradiţii culturale, pentru că unitatea 
morală şi spirituală a neamului nostru, s-a păstrat prin datinile strămoşeşti 
trecute de la o generație la alta, ca o moştenire sfântă şi inalienabilă, odată 
cu pământul strămoşesc din care sunt crescute aceste cântări”. 





Fig. 18. Corul mixt al bisericii Sf. Vineri 
în excursie la Timişoara, în fața Catedralei. 


S-a desfăşurat apoi partea a Il-a a programului susținută de Corala 
preoților şi cântăreților din Protopopiatului Piteşti, care au interpretat 
bucăţile: Bună dimineața la Moş Ajun, Astăzi s-a născut Hristos, Suntem 


59 


vestitorii, Veniţi creştini, solemna oră sună; Domn, Domn să-nălțăm; Moş 
Crăciun cu plete dalbe, Sus plugari nu mai dormiţi, În seara de Moş Ajun, 
Colindă, colindă - lată vin colindători, Mâine anul se-noieşte, Ziurel de zi, Astăzi, 
mare prăznuire (13 cântări). 

21 decembrie 1969 - Concertul a fost cinstit cu prezenţa P. S. Ep. Iosif 
al Râmnicului şi Argeşului. Partea 1 - Corala preoților şi cântăreților (Fig. 
19) a susținut cântările: Imnul lisus, Suntem 'vestitorii, Astăzi s-a născut 
Hristos, Ziurel de zi, Astăzi se naşte Hristos, Moş Crăciun cu plete dalbe, Sus 
plugari, nu mai dormiţi; Domnuleţ şi Domn din cer, În seara de Moş Ajun, 
Pluguşorul, Mare minune s-arată, la Vifleiem astădată, Domn, Domn, să-nălțăm, 
Astăzi mare prăsnuire, Trei crai de la răsărit, La nunta ce s-a-ntâmplat, în Cana 
Galileii, (15 cântări). 





Fig. 19. Corul bărbătesc la un concert de colinde - o parte din Corală. 


După o scurtă pauză a urmat cuvântul rostit de Pr. Constantin Dejan, 
care a arătat că împreună cu colindele, cu doinele, cu datinile noastre, cu tot 
ceea ce ne-au lăsat ca zestre spirituală înaintaşii, ne cufundăm în trecut, ca 
în undele unui izvor nesecat de regenerare, spre a ne ridica mai întăriți şi 
mai pregătiți pentru datoriile prezentului, ca şi datoriile sacre față de 
viitorul familiilor noastre şi al acestui popor. 

În semn de pios omagiu de prețuire față de acest nemuritor tezaur al 
poporului nostru, aproape 60 de slujitori ai stranei din protopopiatul 
Piteşti, cărora li s-au alăturat aproape 50 de corişti, iubitori ai colindelor din 
acest oraş, cei mai mulți membri ai corurilor bisericilor Sf. Vineri şi Sf. loan, 
sub conducerea Pr. Marin N. Drăguşin, şi-au unit strădaniile vocale, spre a 
oferi acest concert de colinde religioase şi laice. Apoi s-a desfăşurat partea a 
[l-a a programului, cu următorul repertoriu: Naşterea ta Hristoase (troparul 
Naşterii); O, ce veste minunată, Bună dimineața la Moş Ajun, Doamne a Tale 
cuvinte, Când fosta încă prunc lisus, Nouă azi ne-a răsărit, Ziurel de zi, Trei 
păstori, Stenua, la sculaţi voi buni plugari, Florile dalbe; Auzit-am auzit, Praznic 
luminos, Trei crai de la răsărit, Domnuleţ şi Domn din cer, Din an în an, sosesc 
mereu; Veniţi astăzi credincioşi, Domnul cel din veci dorit; La Betleem în noapte 
(17 cântări). Coriştii au fost recompensaţi cu o excursie (Fig. 20). 

20 decembrie 1970 - cu mici excepţii concertul, a avut aproape acelaşi 
repertoriu ca în anul precedent, fiind scoase următoarele cântări: Astăzi se 
naşte Hristos, La nunta din Cana Galileii, Doamne a Tale cuvinte, Când fost-a 
încă prunc lisus de „P. Ceaicovschi”, Auzit-am auzit, Veniţi astăzi credincioşi. 
Această măsură a fost dictată de faptul că concertul şi cuvântarea durau un 
timp mai lung decât cel din anii 1967-68. Corurile au fost dirijate în această 
perioadă de către Pr. Marin Drăguşin. În Fig. 19 a fost prezentat corul 
preoților. 

19 decembrie 1971 - Corala preoţilor şi cântăreților a fost dirijată de 
Pr. Marin N. Drăguşin, iar corul mixt a fost dirijat de I. Florea. Prima parte 
a fost executată de corul mixt al bisericii Sf. Vineri cu participarea şi a altor 
corişti din Municipiul Piteşti, în acest program fiind cele mai frumoase 
colinde: O, ce veste minunată, la sculați voi buni plugari, Praznic luminos, Trei 
crai de la răsărit, Mare-i seara de-astă seară, Din an în an sosesc mereu, Bună 
dimineața la Moş Ajun, Domnul cel din veci dorit, La Betleem în noapte, Steaua, 
Slavă întru cei de sus, Troparul Naşterii Domnului (12 cântări), iar Corala a 
interpretat bucățile: Astăzi s-a născut Hristos, Sus plugari nu mai dormiţi, În 
seara de Moş Ajun, Am plecat să colindăm - Domn, Domn să-năltăm; Ziurel de zi, 
Trei crai de la răsărit, Moş Crăciun cu plete albe, Domnuleţ şi Domn din cer, Mare 
minune s-arată, Astăzi se naşte Hristos, În vârfuri la nouă meri, Trei păstori, 
Pluguşorul, Adaus la Ziurel de zi, interpretat de corul mixt - parțial (total cele 
două coruri - 26 cântări). La biserica Sf. loan concertul de colinde a avut loc 
în data de 12 decembrie 1971 - cuvântul fiind rostit de Pr. M. N. Drăguşin, 
iar la Biserica Sf. Vineri cuvântul, după pauza dintre părți, a fost prezentat 
de Pr. Constantin Dejan. 

Fig. 20. Corul mixt în excursie. 





23 decembrie 1973 - a avut loc ediţia a Vl-a a Concertului de colinde 
la biserica Sfânta Vineri. Concertul a început cu Iroparul Naşterii 
Domnului, după care s-a rostit cuvântul de către Pr. Constantin Dejan, apoi 
s-a desfăşurat concertul respectiv, modificarea fiind operată datorită 
faptului că între cele două părți spectatorii din biserică nu acordau atenția 
cuvenită discursului preotului paroh. 

15 decembrie 1974 - Prima parte a fost susținută de corul mixt al 
bisericilor Sf. Vineri şi Buna Vestire - Greci din Piteşti, împreună cu corişti 
din tot Piteştiul, care s-au adăugat celor două coruri. Repertoriul a cuprins: 
Steaua; O, ce veste minunată; Doamne a Tale cuvinte, Ziurel de zi, Domnul cel 
din veci dorit, Domnuleţ şi Domn din cer, Astă seară-i seară mare, Cântec de 
Crăciun, Bună dimineața la Moş Ajun (cântată de două ori), La poartă la Ştefan 
Vodă, Linu-i lin, Floricica, Praznic luminos, Somnul lui lisus, Florile dalbe, Slavă 
întru cei de sus, (total 16 cântări). 

După o scurtă pauză concertul a continuat cu partea a doua, care a 
fost susținută de Corala bărbătească având în repertoriu cântările: Trei crai 
de la răsărit, Sus plugari, nu mai dormiți, Mare minune, lată lumea că-njloreşte, 
În seara de Moş Ajun, Am plecat să colindă, Moş Crăciun, Bună dimineața la 
Moş Ajun, În vârfuri la nouă meri, Astăzi s-a născut Hristos, Ziurel de zi, Astăzi 
se naşte Hristos, Trei păstori, Pluguşorul, Mulţi ani (total 15 cântări). Dirijorul 
corului mixt de la Biserica Sf. Vineri, Eugen Ioan Florea, din perioada 1971- 
1974, a decedat la data de 15 decembrie 1974. 

19 decembrie 1976 - audiția Concertului de Crăciun de la biserica Sf. 
Vineri s-a ţinut cu un repertoriu înnoit, repetițiile având loc la biserica Sf. 
Vineri la datele de 15, 22 şi 29 noiembrie, | şi 9 decembrie, între orele 11 şi 
13. Concertul, la data menţionată, s-a ținut între orele 17 şi 19. 

În cuvântul său Pr. Constantin Dejan a subliniat faptul că „seara 
aceasta simţim că se prelungeşte pe firul neîntrerupt al tradiţiilor, acolo 
unde îşi au obârşia numai limba şi credința, pentru că viața noastră banală - 
cotidiană - se prelungeşte în supranatural. Soliile aduse de îngeri la Betleem 
vestesc concertul”. 

Repertoriul interpretat a cuprins bucățile - Corul mixt: Troparul 
Naşterii, Astăzi toți într-o unire, Închinarea păstorilor, Doamne a Tale cuvinte, 
Domnuleţ şi Domn din cer, Floricica, Prasnic luminos, Somnul lui lisus, Florile 
dalbe, La Vitleem colo-n jos, La poartă la Ţaringrad, Bună dimineața, Mulţi Ani; - 
Corala (Fig. 21) a avut în repertoriu: Trei crai, Sus plugari, lată, lumea că- 
nfloreşte, În seara de Moş Ajun, Am plecat să colindăm, Bună dimineața, Moş 
Crăciun, Astăzi s-a născut Hristos, Steaua sus răsare, Hai cu toți să ne suim, 

Ziurel de zi, Trei păstori, Pluguşorul, Mulţi Ani! (28 cântări în total). În Fig. 23 


se prezintă aspecte din biserică în timpul concertului. 





Fig. 21. Pr. Marin Drăguşin la un concert de colinde din anul 1976. 


24 decembrie 1978 - Prima parte a fost susținută de Corala 
bărbătească a preoților şi cântăreților (Fig. 22), care a interpretat 12 cântări, 
iar după o scurtă pauză, partea a doua a fost susținută de corul mixt, care a 
interpretat 16 cântări. La concert a participat şi episcopul vicar al eparhiei 
Râmnicului şi Argeşului Arh. Gherasim Cristea Piteşteanu. 





Fig. 22. Pr. Marin Drăguşin la un concert de colinde din anul 1978. 

Fig. 23. Credincioşi la un concert de colinde în biserica Sf. Vineri. 


21 decembrie 1980 - Concertul de colinde a fost susținut prima parte 
de corul mixt, care a interpretat 11 cântări, iar în partea a doua, corala 
preoților şi cântăreților care a interpretat 14 cântări. 

În Fig. 24 se prezintă aspecte din timpul concertului, iar în Fig. 25 
între credincioşi în plin plan, cu ochelari, este preoteasa Elena Uţoiu. 





Fig. 24. Credincioşi la un concert de colinde în biserica Sf. Vineri. 

19 decembrie 1982 - Prima parte, corul mixt a interpretat 14 cântări, 


iar în partea a doua corala a interpretat 16 cântări culese din toată țara. În 
Fig. 27 se prezintă aspecte din timpul concertului. 


20 decembrie 1981 - Prima parte - corul mixt a interpretat 10 cântări, 
iar în partea a doua, corala, care a interpretat 14 cântări. În Fig. 26 se 
prezintă aspecte din biserică în timpul concertului. 





Fig. 27. Credincioşi la un concert de colinde. 


18 decembrie 1983 - Corul mixt (Fig. 28 - în excursie), reunind 
corurile bisericilor Sf. Vineri şi Sf. loan, a interpretat 13 cântări: Troparul 
Naşterii Domnului, Bună dimineața la Moş Ajun, Praznic luminos, S-a născut 
Domnul, Domnulet şi Domn din cer, Ia sculați voi buni plugari, Veniţi 
astăzi credincioşi, La Vitleem colo-n jos, Somnul lui lisus, Ziurel de zi, Din an în 
an, sosesc mereu, Domnul cel din veci dorit, Imnul îngerilor; iar Corala 
bărbătească tot 13 cântări: Bună dimineața la Moş Ajun, În seara de Moş 
Ajun, Domn, Domn să-nălțăm, Moş Crăciun, Astăzi s-a născut Hristos, Trei 
păstori se întâlniră, Sus pugari, nu mai dormiți; În vârf la nouă meri, Astăzi se 
naşte Hristos, O, ce veste minunată; Domuleţ, şi Domn din cer; Ziurel de zi, 
Lăudaţi naşterea mea, Pluguşorul. 

Corul mixt a fost condus de dirijorul Prof. Dumitru Hristescu, iar 
corala, de dirijorii Pr. Marin Drăguşin şi Pr. loan Macarie. 





Fig. 26. Idem - la un alt concert. 

Fig. 28. Corul mixt în excursie. 


23 decembrie 1984 - Concertul s-a desfăşurat ca în anii precedenţi, 
cuvântul fiind ținut la fel ca în anii precedenţi de Pr. Constantin Dejan, câre 
a spus. „An de an sărbătoarea Naşterii după trup a Domnului nostru lisus 
Hristos ne învăluie în atmosfera de căldură şi înălțare sufletească a 
întâlnirii cu Dumnezeu, care vine la noi să se nască şi să crească, că ne 
mântuiască. Colindele iradiază sentimente înalte, ne provoacă emoţii sfinte 
ce inundă sufletele noastre în aceste zile, emoții cristalizate de veacuri în 
conştiinţa poporului şi în viața strămoşilor. Colindele îşi prelungesc firul 
existenţei lor până în străfundul istoriei poporului nostru”. 

În Fig. 29 se prezintă corul în excursie, pe ultimul rând în dreapta Pr. 
Marin Drăguşin - dirijorul corului. 

21 decembrie 1986 - Dirijorul corului mixt a fost Prof. Emanoil 
Popescu, oaspeți: P. S. Calinic Argatu, Pr. protopop Gh. Bănică - Curtea de 
Argeş; prezenţi la concert Pr. Marin S. Diaconescu, Pr. Boncescu, Pr. |. 
Teodorescu. Un public foarte numeros - circa 2.000 persoane (Fig. 30), 
numărul intelectualilor fiind predominant. Ordine şi linişte desăvârşite. 

Fig. 30. Credincioşi la un concert de colinde. 


69 


Prima parte a fost interpretată de corul mixt, care a interpretat 12 
cântări: Florile dalbe, Veniţi astăzi credincioşi, a urmat Cuvântul - prezentat de 
Pr. Constantin Dejan - şi în continuare: Praznic luminos, S-a născut Domnul, 
Cântec de Crăciun, La poartă la Țaringrad, La Vifleem colo-n jos, Domnuleţ şi 
Domn din cer, Somnul lui lisus, Doamne a Tale cuvinte, Bună dimineața la Moş 
Ajun, Slavă-ntru cei de sus. 

În partea a II-a, Corala bărbătească (Fig. 31 şi 32), a interpretat 16 
cântări: Suntem vestitorii, Moş Crăciun, O, ce veste minunată; În seara de Moş 
Ajun, Astăzi se naşte Hristos, În oraşul Vifleem, Astăzi s-a născut Hristos, Ziurel 
de zi, Trei crai de la răsărit, Nunta din Cana Galileii, Sus plugari, nu mai dormiți; 
Trei păstori se întâlniră, Bună dimineaţa la Moş Ajun, Am plecat să colindăm, În 
vârful la nouă meri, Pluguşorul. 

20 decembrie 1987 - Concertul de colinde a fost susținut de cca 75 
bărbaţi - preoți, cântăreţi şi laici, aparținând Coralei şi de un număr mare în 
acest an de corişti în corul mixt, aparţinând bisericilor Sf. Vineri, Sf. 
Gheorghe şi Sf. loan. 

Biserica Sf. Vineri avea în corul mixt 16 voci feminine şi 10 voci 
bărbăteşti. Cuvântul a fost prezentat de Pr. Constantin Dejan, care a 
subliniat legătura dintre sărbătoarea Crăciunului şi colinde, cântări care fac 
din Naşterea Domnului un eveniment petrecut la noi, în decorul românesc, 
pentru că părăsind cerul, rămânând în el, cuvântul, cel fără de început, 
coboară pe pământ. „Astăzi, s-a născut cel fără-nceput/ cum au spus 
proorocii”. Închinăm concertul de azi, pe care ni-l dăruiesc ca pe un dar 
scump preoții şi ceilalți corişti celui născut acum 1987 de ani, sufletului 
românesc, cu întreaga lui spiritualitate. 

Dirijorii corurilor au fost preoții: loan Macarie, Anatolie Friptu şi 
Marin N. Drăguşin. Crainic prezentator a fost Pr. Dumitru Nictor de la 
Târgu Dealului. 

18 decembrie 1988 - Concertul de colinde a fost susținut de corul 
mixt, cu concursul coralei preoților şi cântăreților din protopopiatul Piteşti, 
sub conducerea Pr. Marin N. Drăguşin. 

Cuvântul a fost prezentat de Pr. Constantin Dejan, care a evidențiat 
importanţa colindelor, susținând că acestea sunt valori nemuritoare, creații 
neprețuite ale poporului (Fig. 33). 

Fig. 32. dem. 

Fig. 33. Credincioşi la un concert de colinde. 

PREOȚI ŞI SLUJITORI LA BISERICĂ 


Preoții noştri au fost exponenții autentici ai apărării credinței şi a 
limbii neamului. Prin oficierea cultului preoții au edificat pe credincioşi 
atât în credinţa creştină ortodoxă, cât şi în promovarea vieţii morale şi 
spirituale a lor. Cazania şi predica au fost şi ele instrumente prin care 
preoții au instruit pe credincioşi şi i-au îndemnat să-şi păstreze şi să-şi 
apere credința. Sub eticheta religiei se subordonau şi necesități de ordin 
naţional, iar în bisericile noastre. conştiinţa religioasă a fuzionat cu 
conştiinţa națională. Unitatea de limbă, de credinţă, de origine, de neam, de 
conştiinţă națională şi de unitate politică sunt trepte pe care poporul nostru 
le-a urcat în istorie, în ambianța vieţii religioase. 

Este mai presus de orice îndoială că cel mai de seamă eveniment al 
întregii şi neasemuit de frământatei istorii a poporului român, o constituie 
făurirea statului național unitar român din 1918. Însă, a fost nevoie de 
Unirea Principatelor din 1859, a fost nevoie ca noul stat realizat să fie 
recunoscut de marile puteri şi să poarte din anul 1862 înainte, numele de 
„România“ şi a fost nevoie ca statul fondat să-şi dobândească neatârnarea 
națională prin grelele lupte din anii 1877-1878 şi preoții noştri prin 
activitatea lor patriotică desfăşurată în aceste evenimente, au scris pagini 
luminoase de eroism alături de întregul popor şi au depus o valoroasă 
contribuție, care nu poate fi trecută cu vederea şi nici diminuată ca 
importanță. 

Viaţa în colectivitate îşi are temeiul în însăşi firea omenească şi 
aceasta se vede din faptul că nu există om care să trăiască în totală izolare 
de ceilalți. Orice om are anumite calităţi şi îndeplineşte anumite funcțiuni 
în cadrul societăţii, iar capacitatea omului de a folosi graiul articulat e 
legată de viețuirea lui împreună cu alții. Ajutoarele, sau foloasele pe care 
credinciosul le poate avea în viețuirea împreună cu alții sunt multiple şi de 
mare însemnătate. 

Din însemnări rezultă că la hramul acestei biserici Sf. Vineri a slujit şi 
Popa Dincă, celebru în epocă, deoarece născut în comuna Muşăteşti, 
aproximativ în anul 1790, la anul 1836 a înființat, în casa lui din localitate, 
prima şcoală din comuna Muşăteşti, iar la anul 1848 a ars la biserica Buliga 

din Piteşti Regulamentul organic. Tatăl lui fusese prieten şi colaborator al 
lui Tudor Vladimirescu şi Popa Dincă a păstrat legături strânse cu cercul 
paşoptiştilor de la Islaz: lon Eliade Rădulescu, Nicolae Bălcescu, Cristian 
Tell. A murit la anul 1863. 

În anul 1841 era „învățător privat la biserica Sfânta Vineri şi 
cântărețiu la numita biserică” Dimitrie Românişteanu. 

Pe un contract din 10 septembrie 1852 semnează un Atanase Popa - 
chezaş, la angajarea pe termen de un an a cântărețului I. Gheorghescu cu 
prețul de 800 lei/an, din care la facerea contractului a primit 200 lei, iar 
leafa i se va răspunde în patru „câştiuri”. În afara lefii mai primea o odaie 
pentru locuit şi douăsprezece discuri la prasnice (colivă şi colaci aduse la 
biserică de către enoriaşi). Cântărețul se angaja să cânte în strana din 
dreapta (strana principală) să îngrijească biserica în unire cu cel ce se află şi 
să facă şcoală împreună cu „defterul” (sic) (18). 

În anul 1854 erau preoți: loan Vişan şi Matei Duhovnicu. Probabil că 
şi în anii următori cântărețul Gheorghescu a fost de asemenea angajat la 
biserică, pentru că la 26 octombrie 1856 într-un nou contract (40) 1. 
Gheorghescu urma să primească leafă pe an lei una mie patru sute - No. 
1.400 şi va primi pentru locuit „odaia de sus vizavi cu clopotnița şi 12 
discuri prasnicare”. În anul 1855 un contract de închiriere a odăii de 
deasupra gangului clopotniţei este semnat de Pr. I. Georgescu - scriitor şi 
martor (29). În bugetul bisericii Sf. Vineri pe anul 1855 (30) la cheltuieli se 
prevăd: leafa la doi preoți - 2.000 lei/an, idem cântărețul - 1.200, idem 
paracliserul - 600 lei/an. 

Pr. Matei Ionescu, a fost hirotonit la anul 1862 pe seama bisericii Sf. 
Vineri şi a murit în aprilie 1878 (85). Protopop la anul 1872 a fost Iconom |. 
Păunescu (83). 

Într-un contract de închiriere a Târgului din Vale semnat la 1 martie 
1862, ca chezaş al convenției este Pr. lon Popescu (45). 

În anul 1863 cântărețul Ştefan Popescu era plătit cu 1.400 lei pe an, în 
şase rate; 

În anul 1864 era preot Matei Ionescu şi Stan Duhovnic, ajutați de 
cântăreții loan Petrescu şi Alexandru Popescu, alături de aceştia fiind şi Pr. 
Iancu Brădeanu - ajutor. 

La 29 august 1866 următorii slujitori ai altarului erau astfel retribuiți: 
lerodiacon Domeţian - 100 lei / lună; Pr. Matei Ionescu - 200 lei/6 luni; 
Pr. [. Brădeanu - idem; Pr. loan Vişan - idem (55). - Protopop la hramul 
bisericii la data de 14 octombrie 1869 era Sachelar Mihalache Mirescu. 

Pr. lancu Brădeanu a fost contestat în anul 1868 de către epitropi care 
„cer cu insistență îndepărtarea acestui preot, sub amenințarea revocării 
daniilor oferite bisericii Sf. Vineri şi închiderea bisericii” (64). 

Biserica se redeschide în ziua de Sf. 


Arhangheli, la această ceremonie participând i * 

Protopopul Judeţului, preoți fiind Pr. loan & € 5 

Vişan şi Pr. Nae lonescu duhovnicu. În acest N a, îi 

an, 1868, biserica Sf. Vineri avea în parohie 60 dili Di 

familii şi trei preoți. (63) sis, E 
În anul 1869 era cântăreț Al. Popescu - E stia 


plătit cu 55 lei/lună în luna mai 1868 - al doilea 
cântăreţ era Nicolae  Atanasescu, iar 
paraclisier Dumitrache Vasiliu (58). 

Pr. loan Becescu (Fig. 34) s-a născut la 
data de 7 decembrie 1850, în comuna e e Pi | 
Homorod, județul Odorhei din Transilvania. A fă Da: 
fost hirotonit diacon la data de 8 noiembrie & i * mă cl: PRE 
1870, pe seama bisericii Mavrodolu Piteşti şi la Fig. 34. Pr. Ion Becescu 
data de 23 ianuarie 1872 a fost hirotonit preot pe seama bisericii Sfânta 
Vineri Piteşti. A fost decorat cu ordinul „Steaua României“ în grad de 
cavaler. A decedat la data de 10. 06. 1939. 

Pr. Marin Urzică (Fig. 35) s-a născut în 
comuna Moşoaia - județul Argeş - în anul 
1856, aprilie, 10 şi a decedat la data de 13 
august 1939. A fost preot la biserica Sfânta 
Vineri din Piteşti timp de 61 ani, adică din 
anul 1878 - când s-a preoții. A fost profesor de 
religie şi la Şcoala de cântăreți bisericeşti din 
Piteşti, iar după reînființarea şcolii în anul 
1919 a predat Istoria Vechiului şi Noului 
Testament. 

În parohie a fost un păstor cucernic, 
generos, plin de bunătate, care asculta cu 
SS răbdare mărturisirile şi necazurile atâtor 
pi e generaţii. 

cca zi SE Primarul P. Rădulescu printr-o adresă, 
35. Pr. Marin Urzică ps. 1062/ 1872 - informează epitropii bisericii 
Sf. Vineri că Ministerul Instrucţiei Publice prin ordinul nr. 3885 a numit 








Fig. 

profesor la Şcoala sucursală de băieți pe DI. Marin Urzică şi în privința 
aceasta este „necesitate un local... Casa Comunală nu are mijloace de 
închirierea localului şi considerând că biserica ce aveți onoarea de a 
administra are patru odăi, vă invită cu onoare ca să oferiţi aceste încăperi 
gratis pentru şcoală pe timpul ce veţi crede, aceasta în interesul 
instrucţiunii poporului român la care ne-ați dovedit prin probele ce ați dat 
în mai multe ocazii că voiți luminarea românilor” (77). 

În anul 1878 biserica Sf. Vineri avea 74 familii în parohie, printre 
care familiile Costică Budişteanu - unul din fiii boierului Drăghici 
Budişteanu, judecătorul Spirea Mamulea, Gh. Dima - tatăl arh. D. Dima, 
Hagi Hristea Vasiliu, |. 1. Rădulescu, Patraulea etc. (85). 

Cântărețul Tache Rusescu (Fig. 36) - zis 
Urlă (datorită obiceiului de a îndemna pe cântărețul 
al doilea de la strană cu acest apelativ, în timpul 
slujbelor) a fost cântăreț psaltichist la biserica 
Sfânta Vineri şi a decedat în luna martie 1901. Se 
spune că Tache Rusescu era retribuit cu 150 lei 
aur/lună, față de preoții Becescu şi Urzică retribuiți 
doar cu 120 lei aur/lună. 

În anul 1880 personalul bisericii a fost: Pr. lon 
Becescu preot şi duhovnic, Pr. Marin Urzică, 
cântărețul Tache Rusescu, zis Urlă şi al doilea 
cântăreț Ion Albescu (91). În locul lui Ion Albescu 
în jurul anului 1890, a venit cântărețul FI. Săraru. 

Cântărețul FI. Săraru, a fost cântăreț II la 
biserica Sfânta Vineri, iar după decesul cântărețului 
„Urlă”, a devenit prim cântăreţ. La Şcoala de cântăreți bisericeşti a 
funcționat ca profesor de psaltichie în perioada 1906-1912, iar în anul 1912 
şcoala fiind mutată la Curtea de Argeş, s-a mutat acolo, însă s-a reîntors la 
Piteşti în anul 1919. 

În anii 1920 cantor I a fost loan V. Şovărescu, care locuia pe strada 
Ţepeş Vodă nr. 15 şi care a fost cântăreț până în anul 1923. 

Printre marii erarhi care au păstorit şi biserica Sfânta Vineri, în epoca 
modernă, a fost Episcopul IOSIF Gafton (Fig. 37) al Râmnicului şi 
Argeşului. Cu prilejul aniversării a 75 - ani ai chiriarhului, Pr. Constantin 
Dejan i-a făcut un Omagiu (116). 

Regimul veniturilor preoțeşti în timpul regimului totalitar comunist 
au fost reglementate prin Ord. nr. 11.037 al Departamentului Cultelor şi 





Fig. 36. Cântărețul 
Tache Rusescu 

prin Decizia patriarhală nr. 1.054 / 1950, cum şi prin dispozițiunile 
normative ale Dep. Cultelor, date prin ordinele nr. 1.206 şi 7.269/1960, 802 
şi 804/1962 şi 2.844/1963. „În temeiul acestor dispozițiuni preoţii sunt 
îndreptățiți a primi un salariu tarifar lunar, în funcţie de studii şi vechime, 
potrivit tabelelor de salarizare date de Departamentul Cultelor. 





Fig. 37. Episcopul Iosif Gafton. 


Acest salariu este compus din contribuția de la stat de 570 de lei 
lunar, 1/12 din veniturile realizate din serviciile religioase întâmplătoare, 
stabilite de organele fiscale odată pe an prin proces-verbal de impunere pe 
venitul profesional şi completarea de la parohie până la nivelul salariului 
tarifar de încadrare la care este îndreptățit preotul respectiv. 

Remunerarea serviciilor preoţilor se face de către credincioşi în mod 
benevol, în raport cu posibilitățile lor materiale, neputându-se stabili sume 
fixe pentru niciun fel de serviciu religios, sau impus cu sila plata acestor 
servicii, fapt ce constituie o abatere prevăzută şi sancționată de Legiuirile 
bisericeşti în vigoare (Regul. Proced. Biser. Art. 2, alin. b)”. 

Potrivit Instr. Dep. Cult. nr. 7.269/1960, „la unităţile unde nu sunt 
posibilități materiale ca să se facă completarea de salariu, nu se vor lua 
măsuri față de credincioşii care nu contribuie la susținerea cultului. Sumele 
primite din partea credincioşilor cu prilejul săvârşirii acestor servicii 
religioase se consideră ca făcând parte din salariul tarifar, la care se 
calculează lunar cota de 1/12 din venitul anual stabilit, cotă ce se trece ca 
parte componentă a salariului pe ştatul lunar de salarizare din fondurile 
proprii ale unităţii. Pentru completarea salariului preoților se pot face în 
biserici, la sfârşitul slujbelor, apeluri la contribuţii din partea credincioşilor 
pentru plata contribuţiilor prevăzute în bugetul parohiilor, în baza deciziei 
Sf. Sinod nr. 22.562 / 1950. Încasarea acestor contribuţii se face numai în 
biserică” (115). 

Pr. Constantin Dejan (Fig. 38). S-a 
născut la data de 15. 04. 1916 în satul Slănic 
din comuna Domneşti, judeţul Argeş, ca fiu al 
lui Costandin şi Ana - nepoata preotului 
Chirca din acest sat. Tatăl a murit în războiul 
de întregire a neamului şi copilul Constantin, 
împreună cu fratele mai mare Ion, au fost 
crescuți la  Orfelinatul Dragoslavele din 
Câmpulung - Muşcel, unde a absolvit şi 
Seminarul, fiind clasificat al doilea, fapt 
pentru care a beneficiat de o bursă pentru 
continuarea studiilor. Studiile la Facultatea de 
Teologie Bucureşti şi le-a încheiat în anul 1940 
când şi-a luat licența cu lucrarea Influența 
creştinismului asupra ideii democrate, lucrare 

Fig. 38 a. Portretul propusă pentru excepțional. Înainte de a intra 
preotului Constantin în preoţie a condus în cadrul Fundațiilor 
Dejan în anul 1948. culturale regale şi Serviciului Social, timp de 
cinci ani, colective de cercetare monografică, şi ca profesor şi director - şcoli 
postuniversitare, pentru colaboratorii şcolii sociologice din Bucureşti. A 
colaborat la înființarea Muzeului Satului din Bucureşti cu Victor lon Popa 

şi Henri H. Stahl, fiind unul dintre primii organizatori ai muzeului, 
aducând gospodăriile din satele Stăneşti şi Şuici - judeţul Argeş, la muzeu. 
Pentru activitatea depusă în calitate de colaborator al Prof. Dimitrie Gusti, a 
primit de două ori Premiul | pe țară şi la vârsta de 22 ani a fost decorat 
personal de către regele Carol al II-lea, cu ordinul Meritul Cultural cls. a II- 
a. În anul 1939 a îndeplinit funcţia de consilier cultural, pentru cinci județe, 
care alcătuiau Ținutul Dunărea de Jos, pe lângă Acad. Prof. Constantin C. 
Giurăscu, rezident al ținutului. După intrarea în preoție în anul 1940, în 
perioada 1942-1948 a fost întâi director şi apoi inspector al căminelor 
culturale din întregul judeţ Argeş, unde a desfăşurat o prodigioasă 
activitate culturală şi socială, în satele argeşene. În cadrul societății cultural- 
filantropice „Frăția“, a clerului din întreaga fostă eparhie a Argeşului, a 
deţinut calitatea de Secretar General o perioadă de 11 ani, respectiv până în 
anul 1953, când societatea a fost desființată de către regimul totalitar 
comunist. 

Fiind pe tabelele cu „elemente nesigure“ ale „tovarăşului“ Dogaru 
Dumitru, secretar general al Departamentului Cultelor, la puţin timp de la 
numirea în funcția de protopop, Pr. Constantin Dejan a fost ridicat de 
miliție şi timp de circa două luni familia nu a ştiut nimic despre el. soția sa 
Lucia, a fost sprijinită direct, în această perioadă de tatăl dânsei Pr. Nicolae 
Popa din Urluieşti şi familia a fost ajutată în mod discret de marele episcop 
Iosif Gafton, al Râmnicului şi Argeşului. Arestarea preotului Dejan s-a 
efectuat doar pe baza unor informaţii neverificate că a simpatizat pe 
legionari în tinerețe, informații care erau pur şi simplu inventate. 

Prin Decretul Consiliului de Stat nr. 410/2838. 10. 1959 au fost 
desfiinţate circa 90 de mănăstiri din toată ţara şi au fost daţi afară 4.558 de 
călugări şi călugăriţe. 

Timp de patru ani Pr. Constantin Dejan a avut calitatea de membru şi 
apoi de Preşedinte al Consistoriului Eparhial. 

Între anii 1948 şi 1985, cu o întrerupere, timp de 33 ani a îndeplinit 
funcțiunea de Protopop al Protoieriei Piteşti. Timp de 36 ani a făcut parte 
din Adunarea Eparhială şi timp de 20 ani a fost membru Reportor şi 
Secretar în Adunarea Naţională Bisericească. 

Pe linie obştească în perioada 1957-1985 a fost de trei ori ales deputat 
în Sfatul Popular al fostei Regiuni Argeş şi de trei ori, în continuare, a fost 
ales deputat în Consiliul Popular al Judeţului Argeş, respectiv timp de 27 
ani a făcut parte din toate consiliile şi comitetele regionale şi judeţene: 
ARLUS, CRUCE ROŞIE, Lupta pentru Pace, FDUS, ODUS etc., luând de 

zeci de ori cuvântul la şedinţele acestora (117). Pentru activitatea obştească 
desfăşurată a fost decorat cu ordinul Steaua Republicii cls. V-a şi alte patru 
medalii. 

Locuri de activitate: Între anii 1935 şi 1940 - Fundaţiile Culturale 
Regale şi Serviciul Social, cu precizarea că în anul 1936 a colaborat la 
organizarea Muzeului Satului - Bucureşti. 

În perioada 1 decembrie 1941 - 1 ianuarie 1962, timp de 20 ani a fost 
preot paroh la biserica din fosta comună Găvana - Piteşti, apoi timp de 
şapte ani a fost preot la biserica Sfânta Treime - Beştelei din Piteşti şi 
începând cu 1 decembrie 1967 preot paroh la biserica Sf. Vineri - Piteşti, 
unde a funcţionat timp de 25 ani, până la pensionare. În perioada cât a fost 
paroh Ia biserica Sf. Vineri a fost ajutat de cântăreții FI. Vlăsceanu decedat 
la data de 7 aprilie 1983 şi de cântărețul Ghencea Constantin, decedat la 
data de 27.11.1995 la Ştefăneşti - jud. Argeş. 

a Le DER i În cuprinsul protopopiatului a 
a inițiat construirea a cinci biserici noi: 
Voroveni - com. Davideşti (1955-1959), 
Râjleţul Vieroşi - com. Uda (1970-1972), 
în cimitirul Colibaşi (1957-1960), filiala 
Lagărul - Ciupa (1967-1971, în cimitirul 
Cotmeana (1959), a fost reluată şi 
finalizată biserica din Enculeşti - com. 
Valea Mare, abandonată în anul 1934, 
care a fost deschisă pentru cult în 1962. 
Biserica Sf. Ilie Piteşti, lovită de 
bombardamentul american din anul 
1944, a fost refăcută în proporție dă; 

biserica Vrăneşti - Călineşti, a fost 
consolidată şi mărită între anii 1972 şi 
1976, încălcând cu bună ştiinţă 
DECIZIA nr. 60/1976 a Comitetului 
Central al P.C.R., prin care au fost 
interzise lucrările de construcții în 





Fig. 38 b. Portretul preotului 
Constantin Dejan în anul 1985. 


domeniul cultelor. 

După cutremurul din anul 1977 a coordonat lucrările de restaurare şi 
reparaţii pentru circa 80 şantiere deschise în protopopiat, dintre care 22 
restaurări de monumente istorice. 

La plecare din postul de protopop a lăsat un sold de circa două 
milioane lei la Banca Naţională, în vederea construirii noului sediu al 
Protopopiatului Piteşti precum şi trei rânduri de documentaţie tehnică, 
pentru trei variante de construcții şi o autorizaţie de construcție a sediului 
protopopiatului Piteşti. 

A primit rangurile preoțeşti: iconom, în anul 1946; iconom stavrofor 
în anul 1949, Crucea Patriarhală în anul 1954, medalia comemorativă în 
anul 1973. 

A publicat peste 30 de articole la revistele „Albina“, „Revista 
Echipelor Studenţeşti“, „Argeşul”, „Păstorul Ortodox“, „Revista Bisericii 
Ortodoxe Române“ şi cinci cărţi, dintre care patru postume: Istorioare 
duhovniceşti, Repere spirituale pentru creştinul adevărat, Paşi spre fara veşniciei 
şi Biserica Sfânta Vineri. 

A decedat la data de 1 ianuarie 199 în Piteşti (126). 

În perioada 1948-1989 - printre preoţii din protopopiatul Piteşti, 
prigoniți de către dictatura comunistă, este Pr. 1. Postelnicescu de la 
biserica Sfânta Vineri - Piteşti, arestat în 1953 şi mort în 1956 la Ocnele 
Mari. Pr. ]. Postelnicescu s-a născut la data de 13 martie 1884, a fost 
hirotonit diacon la data de 4 noiembrie 1907, pe seama bisericii Sf. 
Gheorghe Piteşti şi a fost hirotonit preot la data de 15 mai 1923 pe seama 
bisericii Sf. Vineri Piteşti, aici a funcţionat ca preot între anii 1939 şi 1953. 

Alături de el au fost prigoniţi şi: Pr. FI. Sămărăscu de la Sf. Nicolae 
Piteşti (1962-1964), Pr. Florea Popescu - Bascov, Pr. Nicolae Radomir - 
Moşoaia, Pr. T. Rădulescu - Miceşti, Pr. |. Necşulescu - Prodani, Pr. Virgil 
Limberea - Enculeşti şi consilier Protoierie, Pr. Fr. Popescu - Jupâneşti, Pr. 
Preda Predescu Gorganu de Sus, Pr. 1. Popescu - Bucşeneşti Țiţeşti, Pr. Şt. 
Rădulescu - Glâmboc, Pr. 1. Dinu - Cireşu, Pr. M. Diaconescu - Cocu, Pr. 
FI. Predan - Valea Cocu, Pr. Nicolae Drăguşin - Grajdurile şi Pr. 1. 
lordăchescu - Piteşti (16 preoți). 

Originar din Mioveni - Argeş este şi Pr. Constantin Robea de la 
biserica Sf. Ilie - Rahova - Bucureşti, care a efectuat ani grei de temniţă la 
închisorile Rahova, Gherla şi minele de plumb din Maramureş, pentru vina 
de a fi făcut pomană la biserică, dându-i unui cetățean câţiva lei să-şi 
cumpere pâine, acesta fiind dovedit că a fost un legionar, urmărit de 
securitate. 

Şi chiriarhul Eparhiei Argeşului - Ep. Grigore Leu (Fig. 39) a 
devenit martir suferind torturări din partea călăilor şi în final a fost ucis 
din ordinul liderilor comunişti. 

Seminarul Curtea de Argeş şi în perioada 1958-1962 a studiat la Facultatea 
de Teologie Bucureşti, absolvind în iunie cu tema de licenţă „Autenticitatea 
Epistolelor Pastorale privite din punct de vedere istoric şi interconfesional - 
obținând media 9 (nouă). S-a căsătorit în anul 1958 cu Elena Maşala - fiică 
de agricultori, contabilă la S.M.A. - Teiu şi a avut trei copii. În luna iunie 
1958 a fost încadrat şi hirotonit preot pe seama parohiei Cerşani din com. 
Suseni - Costeşti, unde a funcționat până în anul 1963, când a fost transferat 
la parohia Teiu Deal, de unde, după 7 ani, a fost transferat la parohia Teiu 
Vale. 

Activitatea desfăşurată: la biserica Cerşani a inițiat subzidirea 
fundaţiei şi izolare, pentru consolidare şi eliminarea igrasiei; la parohia 
Teiu Deal a reuşit să o ridice de la categ. a II-a în categ. a II-a, iar la biserica 
Teiu din Vale a împrejmuit cimitirul, în suprafaţă de circa 1,5 ha, cu şpalieri 
de beton şi plasă de sârmă galvanizată, a închis curtea bisericii cu 
prefabricate din beton, a refăcut învelitoarea cu tablă galvanizată, a 
zugrăvit în exterior biserica. De asemenea, a electrificat biserica, a curățit 
pictura în interior şi în pridvorul bisericii a organizat o incintă pentru 
arhivă şi bibliotecă. A reînnoit tâmplăria confecționând 30 de străni şi a 


Pr. Constantin Uţoiu preot al 
bisericii Sf. Vineri - (Fig. 40) - s-a născut 
la data de 4 februarie 1914 în comuna 
Uda, din părinți Nicolae şi Floarea şi a 
decedat la data de 25 noiembrie 1981 în 
Piteşti, la vârsta de 68 ani. A fost cel 
mai mare între şase frați, trei băieți şi 
trei fete. 

Seminarul l-a făcut la Rm. Vâlcea, 
apoi şi-a continuat studiile superioare 
la Bucureşti, devenind în anul 1942 
licenţiat în teologie. În acelaşi an s-a 
căsătorit cu Elena, fiica preotului şi 
protopop Dumitru lonescu de la Profa - 
jud. Olt, cu care a avut patru copii, trei 
băieți şi o fată. În fragedă vârstă, cel 
mai mic, Nicuşor, a plecat la Domnul. 

A fost făcut. diacon la data de 10 





octombrie 1942, iar în anul 1944 vine în '$ procurat şase rânduri de veşminte bisericeşti. În plan obştesc a activat în 
Piteşti, unde la data de 6 august 1947 3 E cadrul C.A.P.-ului, fiind dat exemplu, a livrat către stat anual: un porc de 
este hirotonit preot pe seama bisericii peste 150 kg, 300 kg miere de albine, o bovină de peste 250 kg, 800 de ouă şi 
Sfânta Vineri din Piteşti. Din anul 1948 Fig. 39. Ep. Grigore Leu - mai multe păsări. Pentru transferul lui la Biserica Sf. Vineri din Piteşti, au 
şi până în anul 1957 a fost secretar al martir al Episcopiei Argeşului. trebuit să se facă numeroase demersuri, pe o 

perioadă de trei ani, pentru deblocarea 
postului de preot de la Sf. Vineri, blocarea 
postului de preot la parohia unde a funcționat 
etc. (122, 123, 124). 

La biserica Sf. Vineri a funcționat până 
în anul 2000, an în care s-a transferat la 
biserica Sf. Ilie din Piteşti de la care s-a 
pensionat în anul 2006. 

Cântărețul Constantin LI. Ghencea (Fig. 
41), s-a născut la data de 12.03.1916 în 
localitatea Văleni - Podgorie judeţul Argeş. 
Tatăl, a fost cântăreț bisericesc. A efectuat 


Protoieriei Piteşti. A fost membru al 
Consistoriului Eparhial din 1958 până în 
1990. A fost protopop, respectiv din decembrie 
1953 până în martie 1954. A fost un preot 
conştiincios, muncitor,ordonat până în cele 
mai mici amănunte, serios şi plin de 
bunăvoință, îndeplinind rând pe rând rosturi 
însemnate în viața bisericească din Piteşti şi 
eparhie. Din biserica Sfânta Vineri şi-a făcut 
căminul său, muncind cu devotament, în tăcere, 
discret şi cu râvnă, fiind preot din cap până în 
picioare, un om de caracter şi un prieten de nădejde. Abies aa ga a 
O Pr. Sima I Vasile. S-a născut în anul 1937, şcoala de cântăreți de patru ani, în perioada S ese 
Fig. 40. Pr. C-tin Uţoiu. januarie 2, în comuna Drăganu - jud. Argeş din 1930-1934, din Curtea de Argeş. Ca militar în Fig. 41. Cântărețul 


părinți lon şi Elena - agricultori. În perioada 1952-1957 a fost elev la termen - artilerist - a participat la război ca Constantin Ghencea. 

sanitar, atât în Est, cât şi în Vest, până în data de 9 Mai 1945, primind 
următoarele decorații: Centenarul Carol - 1939; Serviciul Credincios cu 
spade cls. A III-a; Eliberarea de sub jugul fascist. S-a căsătorit în anul 1942 
şi a avut cinci copii, un băiat mort în 1946 - prematur. 

Pr. Mărioara Constantin: A fost numit preot II la biserica Sf. Vineri şi 
după ce a fost pensionat Pr. Constantin Dejan a fost numit paroh al 
bisericii. Din motive personale a refuzat să-şi prezinte activitatea în cadrul 
bisericii şi autobiografia. 

Pr. Dedu Aurel - (Fig. 42): S-a născut la 
data de 21.04.1950 în localitatea Ştefan cel 
Mare, judeţul Argeş. În perioada 1965-1970 a 
urmat Seminarul Teologic Ortodox din 
Bucureşti, iar în perioada 1970-1974 Facultatea 
de Teologie Ortodoxă Bucureşti. 

În perioada 1974-1987 a funcționat ca 

paroh al parohiei Bârlogu, comuna Negraşi, 
judeţul Argeş. Tot în această perioadă, 1985- 
1987, a funcţionat ca secretar al Protoieriei 
Costeşti - judeţul Argeş, iar din anul 1987 până 
în 1992, a fost numit protopop al Protoieriei 
Costeşti, în aceeaşi perioadă fiind şi preot 
paroh al parohiei Costeşti. 
Fig. 42. Pr. Aurel Dedu. Între anii 1991 şi 1998 a îndeplinit funcția 
de Vicar administrativ al Eparhiei Argeşului şi Muşcelului, iar din anul 
1992, până în anul 1998 a fost numit Protopop de Piteşti, în această 
perioadă fiind şi preot la parohia Sfânta Vineri din Piteşti. 

În perioada 1998-2003 a funcţionat ca preot la parohia Slobozia din 
Protoieria III - Bucureşti, iar din luna martie 2003 şi în prezent, este paroh la 
Catedrala Costeşti, județul Argeş. La toate bisericile în care a activat a 
realizat lucrări de întreținere, reparații şi de construcții, de mare 
complexitate. Ca protopop de Piteşti a realizat construcția sediului unității 
Protopopiatului Piteşti, din strada Ţepeş Vodă nr. 17, între anii 1992 şi 1998, 
acțiune apreciată de Municipalitatea Piteşti, care i-a conferit titlul de 
cetățean de onoare al Municipiului Piteşti. A primit rangurile preoțeşti: în 
anul 1986 - econom, iar în anul 1992 - econom stavrofor purtător de Cruce 
Patriarhală. 

Pr. Chiriţă 1. luliu - (Fig. 43) S-a 
născut în anul 1960, septembrie 11, în 
comuna Săpata de Sus, sat Găinuşa - județul 
Argeş, din părinți lon şi Gheorghiţa - 
născută Mondiru. 

În toamna anului 1977 a fost admis la 
Seminarul Teologic Ortodox din Craiova, pe 
care l-a absolvit în anul 1982. În perioada 
1983-87 a urmat cursurile Facultăţii de 
Teologie Ortodoxă din Sibiu, care purta 
numele de Institutul Teologic cu Grad 
Universitar Sibiu. 

La data de 1 aprilie 1986 a fost 
hirotonit preot la parohia Săpata, în cadrul Fig. 43. Pr. luliu Chiriţă. 
căreia a activat timp de şapte ani. La data de 1 martie 1992 a fost transferat 
la biserica Sfântul Ilie din Piteşti, unde a activat până la data de 1 iunie 
2000, dată la care a făcut un schimb cu Pr. Sima Vasile pentru a se transfera 
la biserica Sfânta Vineri din Piteşti, unde funcţionează şi în prezent. 

Prin Decizia nr. 74 a Sf. Episcopii a îndeplinit şi funcția de inspector 
şcolar gimnazial (cl. I - VII) în şcolile din jud. Argeş în perioada 1990-91; 
iar în perioada 1991-98 a funcționat ca profesor spiritual şi Director al 
Seminarului Teologic Ortodox din Piteşti. 

În perioada 1998-2002 a predat ore de 
Practică Liturgică şi Drept Administrativ la 
Facultatea de Teologie Piteşti. 

De la data de 16 iunie 1998, până în 
prezent este Protopop al Protoeriei Piteşti În 
perioada 2000-2002 a urmat cursurile de 
masterat în teologie. 

Pr. Gîrbea C. Gheorghe (Fig. 44); S-a 
născut în anul 1959 în satul Vrăneşti din 
comuna Călineşti, ca al doilea din cei patru 
copii ai familiei Constantin şi Fotina Gârbea. 

În perioada 1975-1980 a urmat cursurile 
Seminarului Teologic din Craiova, iar în anul 
1980 a fost admis la Institutul Teologic 
Universitar Bucureşti, pe care l-a absolvit în 
Fig. 44. Pr. Gh. Gîrbea. anul 1986 cu lucrarea de licență „Necromaţia 

în practica spiritistă şi rugăciunile pentru cei adormiţi, după învățătura 
ortodoxă”. 

La data de 29 august 1987 a fost hirotonit preot pe seama parohiei 
Ştefăneşti Vale. 

În perioada 1991-94 a fost profesor şi Director al Seminarului Teologic 
Neagoe Vodă Basarab din Piteşti; în perioada 1995-98 a fost asistent la 
Facultatea de Teologie Ortodoxă Sf. Muceniţă Filoteea Piteşti, iar din 1998 a 
funcţionat ca lector în cadrul aceleiaşi facultăți. În anul 199 a primit rangul 
de iconom-stavrofor. 

A fost transferat la biserica Sfânta Vineri din Piteşti în anul 1998. În 
perioada 2000-2001 a beneficiat de o bursă de studii la Institutul Santa 
Giustina din Padova. 

La data de 9 noiembrie 2004 a fost declarat Doctor în teologie. 

Este căsătorit cu Marilena Gârbea, cu care are un fiu Titus Constantin. 

A publicat circa 20 articole şi cinci cărți, din care două pentru uzul 
studenţilor. Titlurile celorlalte trei cărți publicate sunt: Preotul în viața 
liturgică a Bisericii Ortodoxe; Preot profesor dr. Petre Vintilescu, Pr. prof. dr. Ene 
Branişte, vieți şi opere; In Slavei Tale, istoria unei biserici mutate. 

Diaconul Dascălu Ovidiu Constantin. S-a născut la data de 
20.05.1984 la Iaşi din părinți Constantin şi Didina. În perioada 1999-2004 a 
urmat Seminarul Teologic din Curtea de Argeş, iar între anii 2004 şi 2008 
cursurile Facultăţii de Teologie Ortodoxă din Piteşti. 

În timpul facultății a funcționat, la biserica Rotăreşti - Bascov şi la 
Paraclisul din incinta Arhiepiscopiei Argeşului şi Muşcelului ca cântăreț 
bisericesc. La data de 26.12.2008 a fost hirotonit diacon pe seama Catedralei 
Arhiepiscopale Curtea de Argeş, iar de la data de 01.10.2011 a fost 
transferat ca diacon la biserica Sfânta Vineri din Piteşti. Din luna 
septembrie 2011 este profesor de muzică psaltică la Seminarul Teologic 
Ortodox din Câmpulung Muşcel. 

MOŞIA BĂDICENI-MĂLURENI, JUDEȚUL ARGEŞ - 
APARȚINÂND BISERICII SE. VINERI 


La data de 18 martie 1847 Clucerul Ion Budişteanu s-a învoit „cu d-lor 
cocoana polcovniceasă Anica Engel născută Ungurelu şi frații Budişteni: 
Joniţă şi Pitarul Drăghici” şi a făcut schimb partea lui de moşie de 300 
stânjeni din hotarul Bădicenilor în jud. Argeş (10). „Cu băgare de seamă 
însă că suma a trei sute stânjeni moşie din Bădiceni... ce trece pe chipul d- 
lor Polcovniceasa Anica Engel, lon şi Pitarul Drăghici Budişteanu, 
rămânând în stăpânirea bisericii din Piteşti, unde se prăsnuieşte hramul Sf. 
Cuv. Vineri, fiindcă numiții mişcați de evlavie către cele sfinte şi spre a d- 
lor a ctitorilor pomenire le-au făcut danie numitului Sf. locaşi precum într- 
acest înscris se vorbeşte, pentru care s-au dat la mâna epitropilor bisericii 
actul acesta privitor pă chipul dăniaşilor (sic)” (11). 

Se pare că Clucerul Ion Budişteanu a făcut acest schimb, care aparent 
era dezavantajos pentru el, pentru că de pădurea de 300 stg. din hotarul 
Bădicenilor, în condiţiile „art. 3 din Legiunea IX, din anul 1847 de la secsia 
l-a”, aşa cum s-a consemnat, pentru regularea averilor şi a veniturilor 
Mitropoliei şi Eparhiilor, se hotărâse că „sunt cu totul poprite a se mai tăia 
pădurile, afară de trebuinţele publice şi atunci prin dezlegare domnească”. 

La 20 octombrie 1847, Zoe Rossetti Paharniceasă şi Contesă - cum se 
intitula - „vând 150 sânjeni de moşie, cu moară şi piuă pe dânşii în hotarul 
Bădiceni, proprietate pe care mi-a dat-o mie de moştenire mătuşa mea 
Luxandra Budişteanu, cu preţul scăzut de 300 galbeni împărăteşti, d-lor 
polcovniceasa Anica Engel şi fraţii Pitaru Drăghici şi loniță Budişteanu, 
ctitorii sfintei biserici la care se prăsnuieşte hramul Sf. Vineri, numită din 
Vale în oraşul Piteşti, dorind ca la acest sfânt locaş să ia parte Ja ctitorie şi 
sufletul răposatei mătuşi-mi... şi a se trece numele său la toate pomenirile 
sfântului locaş, deopotrivă cu întemeietorii aceştii sfinte Biserici. Drept 
aceia pe aceste bazuri săvârşind tocmeala am dat sfintei Biserici acest zapis 
adeverit după orânduială spre pacinică stăpânire” (15). Deci, moşia de la 
Bădiceni-Mălureni era constituită din două trupuri, unul de 300 stânjeni, 
pădure, iar cel de al doilea de circa 150 stânjeni tufişuri şi teren arabil. În 
Planşa nr. 2, Anexa II se prezintă pe baza unui înscris din anul 1851 

întocmită de Robescu, o copie efectuată în 7 mai 1937 de către |. Cristescu. 
Documentul originar exista la Mălureni - Argeş şi despre el s-a vorbit pe 
larg în capitolul Ctitori. 

În bilanţul bisericii Sfânta Vineri pe anul 1855, la venituri: - Din moşia 
Bădiceni, lei - 1180 (30). Într-o sesizare tot din anul 1855 - care este în copie 
în arhiva bisericii Sf. Vineri, semnată de I. Rădulescu, conform cu 
originalul, se susţinea că: „Biserica noastră Sf. Vineri avea o moşie la Colţul 
Unghenilor, care pă tot anul se da o arendă câte lei patru mii. Şi în anul 
1848 era D. Drăghici Budişteanul epitrop fără formele de astăzi, ci numai 
un samplu (sic) ingrijire - a schimbat aceaste proprietate cu D. Budişteanu 
de aici din Bucureşti, fiindu-i şi oare ce rudenie şi care drept schimb a 
primit o moşioară ce-i zice Bădiceni precum şi un loc în oraşul Piteşti unde 
să face târg vinerea. Venitul acu al târgului este o mie lei - şi al moşiei 
Bădiceni iarăşi o mie lei; care se însumează peste tot lei 2.000” (25). 

În anul 1856, luna aprilie 26, Niţă Pavel arendează moşia Bădiceni - 
Mălureni: „proprietatea bisericii Sf. Vineri din acest oraş Piteşti, la mezatul 
săvârşit în pretoriul onor. Magistrat s-au haragladisit asupra subiscălitului 
pe curs de cinci ani cu începere de la 23 aprilie 1856 şi până la 23 aprilie 
anul 1861 în preţ de trei mii (No. 3.000) pe fiecare an, care moşie am luat-o 
cu arendă subiscălitul de la Domnii epitropi cu prețul ce s-au abjudecat 
(sic) asupra-mi cu condiţiile următoare: Însă: 

1.Mă îndatorez a păzi în întregime întru toate condițiile obştite 
pentru moşiile mânăstireşti, pământeneşti, atât cu luarea drepturilor 
proprietăreşti de la chiriaşi, precum şi cu paza acelor condiţii conform 
celorlalte îndatoriri precum şi cu răspunderea arenzii, pazii care au fost 
înainte. 

2. Pădurea după acestă proprietate fiind vândută de D-ni Epitropi în 
tăare d. Velicu Atanasiu cu osebit contract şi care are să stăpânească şi pe 
anul acesta adecă de la leat 1856 şi pănă la leat 1857 Aprilie 23 potrivit 
contractului de arenduire ce are, va fi nesupărat din parte-mi. 

3. Pe această proprietate aflându-se clădită pe apă (n.a. - Vâlsanului) 
şi o moară făcău cu două roate şi o piuă cu două guri şi fiindcă atât moara 
cât şi piua se află în nelucrare cu înființarea a două joagăre ce au făcut 
cumpărătorul pădurii, că osebit iaz şi care are să mai stăpânească precum s- 
au zis încă un an până la ecspirarea contractului, când după cât şi piua şi 
locul joagărului datori fiind Dnii. Epitropi a-mi da numai lemnele 
trebuincioase şi pietrile morii, iar cealaltă cheltuială va privi în povara mea, 
fiind dator a face această lucrare mai solidă şi temeinică - În vederea şi a D- 

lor. Epitropi al căruia venit va privi în folosul meu în tot termenul aceştii 
arenduiri şi după împlinirea sorocului voi fi dator a le da în bună stare. 

Către aceasta voi avea voie ca la întâmplare de viituri de ape 
stricându-se pe alocuri zăgazul prin ştirea dlor. Epitropi voi lua pari şi 
crângul trebuincioşi din pădure pentru întâmpinarea aceștii trebuințe fără 
însă să pretinz de la Dnii. epitropi vreo despăgubire când va vedea moara 
în cazul arătat mai sus. 

4. La joagărele ce are D. Velicu arendaşul pădurii în păriştirea căria 
este un pogon de loc, nu voi pretinde nici o despăgubire de la dumnealor. 

5. Casa ce este clădită de dl. Velicu pe această proprietate şi în care au 
avut cârciuma după împlinirea termenului D-lui. de mai sus al tăierii 
pădurii va rămâne pe seama proprietății şi în folosul subtiscălitului fără a 
cere Dl. Velicu vreo despăgubire, nefiind volnic a vinde vin, rachiu şi orice 
alt în termenul de un an ce mai are a stăpânii pădurea. Asemenea va 
rămâne pe seama proprietății şi joagărul cu toate herăriile pe dânsele, 
pentru care voi fi dator a le îngriji spre a nu se prăpădi. 

Drept care am dat D-lor. epitropi acest contract subt a însumi 
iscălitură - adeverit şi de onoratul magistrat spre a avea urmare 
întocmai” (37). 

În anul 1948 a fost expropriată pădurea şi în anul 1952 şi restul 
terenului arabil, ambele situate în satul Bădiceni, comuna Mălureni, jud. 
Argeş. 

Fostul paroh al Bisericii Sf. Vineri - Pr. Constantin Mărioara nu ne-a 
comunicat ce s-a recuperat din această proprietate în condiţiile Legii nr. 
18/1991, ştiut fiind faptul că cele două trupuri de pământ erau în suprafață 
totală de 292,79 ha (p. 18 - Ctitorii). 

CURTIŞOARA - ANSAMBLUL MEDIEVAL 
APARȚINÂND BISERICII SF. VINERI 


Puţine elemente materiale şi documentare au supraviețuit până azi, 
pentru a ilustra funcțiunea de reşedinţă domnească, pe care a îndeplinit-o 
Piteştiul, încă de la întemeierea principatului Țara Românească şi până la 
începutul domniilor fanariote, concomitent cu alte oraşe şi localități, 
ajungând la noi din viaţa ţării, ecouri sporadice, dar nu lipsite de 
superlative,. în unele acte de cancelarie. Piteştiul şi-a asociat numele de 
domnia unora dintre cele mai glorioase nume de voievozi, din trecutul 
nostru: Mircea cel Bătrân (1386-1418); Neagoe Basarab (1512-1521); Radu de 
la Afumaţi (1525-1529); Matei Basarab (1632-1654); Şerban Vodă Basarab 
(1654-1658) zis Cârnu, care a fost fiul lui Radu Vodă Şerban; Constantin 
Brâncoveanu (1688-1714) şi alții. 

Grămăticii lui Neagoe Vodă s-au întrecut în hrisoave de a lăuda 
frumusețea curților domneşti, remarcând noile curţi ale minunatului scaun 
şi minunatul foişor din Piteşti. Activitatea sfatului domnesc este atestată cu 
intermitențe până în a doua jumătate a secolului al XVII-lea, în timpul 
domniilor lui Radu de la Afumaţi, Vlad Înecatul (şase documente) Vlad 
Vintilă de la Slatina şi Pătraşcu cel Bun (patru documente între 1555 şi 
1557). 

Datorită intensei vieţi economice a oraşului, cu toate că sfatul 
domnesc şi-a încetat activitatea la Piteşti în favoarea oraşelor Târgovişte şi 
Bucureşti, existența curților domneşti din Piteşti s-a menținut până în 
secolul al XVIII-lea, unii istorici locali susținând că Mihai Vitezul ar fi 
construit şi o nouă curte ce a păstrat numele de Curtişoara, în Târgul 
din Vale. 

Săpăturile arheologice efectuate în zona centrală a oraşului au 
descoperit la intersecţia străzilor Teiuleanu şi Craiovei fundațiile palatului 
domnesc, construit de Constantin Şerban, ctitorul bisericii Sfântul 
Gheorghe, monument care făcea parte din ansamblul medieval. Cu ocazia 
săpăturilor din anii 1963-1967, au fost obţinute informații bogate privind 
evoluția zonei şi s-au descoperit mărturii de viețuire omenească din 

veacurile XIII-XVIII, în jurul bisericii Sfântul Gheorghe funcționând 
anterior ctitoririi un cimitir, probabil în jurul altui locaş, care a dispărut. 

Pe baza materialului folosit în ritualul funerar, a fost datat cimitirul 
de la biserica Sf. Gheorghe ca fiind din secolele XIV-XV. Şi cu ocazia 
săpăturilor din anul 1988, în perimetru străzilor: Maior Şonțu, Teiuleanu, 
Craiovei şi B-dul. Republicii, materialul arheologic descoperit dovedeşte o 
intensă locuire începând din ultima parte a sec. XV, până în a doua parte a 
sec. al XVIII-lea, fiind descoperită şi Casa domnească, construită pe beciuri, 
având grosimea zidurilor de 80 cm., ctitoria domnitorului Constantin 
Şerban (1654-1658). Studiul arheologic a dus însă la concluzia că ansamblul 
domnesc a fost ridicat cu circa o sută de ani mai înainte de Neagoe Basarab, 
la refacerea şi definitivarea Casei domneşti contribuind Matei Basarab şi 
Constantin Şerban. 

În vecinătatea străzii Constantin Brâncoveanu a fost identificată o altă 
casă domnească, atribuită domnului Constantin Brâncoveanu. Un al treilea 
ansamblu medieval în oraşul Piteşti, poartă denumirea de Curtişoara. Ca şi 
casa domnească din Câmpulung, care este legată de numele lui Matei 
Basarab, se bolteau beciurile la ansamblul medieval denumit Curtişoara, 
spaţiile fiind destinate buţiilor cu vin şi ţuică, în principal, dar şi pentru 
celelalte băuturi cunoscute în acea vreme: bere, liveji, bragă. Casa era 
închisă cu ziduri trainice, între care se adăposteau grajdurile, hambarele, 
cum şi celelalte acareturi necesare unei bune gospodării. 

La o dată necunoscută în vecinătatea acestui ansamblu medieval s-a 
înființat un târg în care se vindeau animale, piei, bucate (cereale, fructe, 
legume) cherestea şi lemne de foc, peşte, sare, podoabe (cercelării) etc. 
Probabil că târgul este anterior ansamblului feudal din timpul lui Neagoe 
Basarab. 

O stradă din Piteşti purta denumirea de Uliţa tabacilor (Str. 
Constantin Brâncoveanu) o alta Uliţa olarilor (actuala Str. Mihai Viteazu), 
Str. Râurilor - purta denumirea de Ulița-pescarilor, iar Str. Brătianu - fosta 1 
Mai, purta denumirea de Ulița boierească. 

În fața neînduplecatului asalt al timpului şi nevoilor de spațiu ale 
locuitorilor unui oraş în continuă dezvoltare, din ansamblurile medievale 
din centrul Piteştiului, s-au păstrat doar amintiri. Toponimiei, acestei 
preţioase şi generoase surse de informații, datorăm şi faptul de-a fi ajuns 
până la noi denumirea de Curtişoara, pentru un anumit loc în marginea 
Piteştiului, acestui loc având să-i revină un rol important pentru viața 
economică şi socială a oraşului Piteşti şi a unei vaste arii geografice 

înconjurătoare. Credem că ansamblul medieval Curtişoara a dăinuit până 
aproape de zilele noastre datorită faptului că s-a aflat în marginea oraşului. 

În Planşa nr. 1, Anexa II-se prezintă amplasamentul ansamblului 
medieval Curtişoara, în raport cu bisericile din Piteşti preexistente. Eugenia 
Greceanu descriind ansamblul urban medieval Piteşti, susține că „în ceea ce 
priveşte - Curtişoara - lui Matei Basarab, însăşi denumirea indică o casă a 
slujbaşilor domneşti care privegheau activitatea târgului de afară, iar acest 
ansamblu nu a atins proporţiile unei curți, fapt ce ar fi fost pomenit în 
cronica țării, sau în documente”. Autoarea este de părere că şi 
caracteristicele constructive ale ansamblului permit datarea clădirii cel mai 
târziu în secolul al XVIII-lea, iar exploatarea la maximum a teritoriului de 
către târgoveţi, meşteşugari şi comercianți, în zonele locuite, face puțin 
plauzibilă implantarea în această zonă a unui complex de locuinţe 
domneşti. O a doua ipoteză a autoarei, care trebuie luată în seamă, se leagă 
de faptul că târgul Piteştiului este anterior epocii lui Matei Basarab. 

Câteva modeste contribuțiuni dorim să aducem la elucidarea unor 
aspecte mai puţin cunoscute, sau mai puțin conturate, cu privire la numele, 
localizarea, evoluţia, locul şi rolul pe care ansamblul medieval denumit 
Curtişoara şi biserica Sfânta Vineri le-au deţinut de-a lungul mai multor 
secole în viața oraşului Piteşti şi a unor întinse zone ce au gravitat din 
punct de vedere economic, în jurul acestui ansamblu medieval şi al târgului 
săptămânal. 

Numele de Curtişoara din Piteşti era bine cunoscut de înaintaşii 
noştri. Cu circa un secol şi jumătate în urmă, în 1886, lon Rădulescu-Codin, 
într-un apel făcut intelectualilor şi instituţiilor vremii, „de a se realiza o 
colecţiune de scrieri culese din tradițiuni şi documente, pentru a se putea 
cunoaşte mai precis originea oraşului şi a se conserva posterității” - aşa 
cum suna apelul - primarul oraşului Piteşti arăta între altele: „Oraşiul 
nostru Piteşti, după tradițiunile sale este un oraş istoric, probă: biserica Sf. 
Gheorghe, strada Şerban Vodă şi Curtişoara”. 

Cât priveşte numele de Curtişoara este de notat faptul că el mai este 
întâlnit o dată în judeţul Gorj şi de două ori în judeţul Olt, indicând 
întotdeauna existenţa în cuprinsul localităților respective a unor ruine, sau 
ziduri de clădiri mari, sau foste curți boiereşti. 

În revista Magazin istoric, februarie 1999, p. 12 - Dr. Violeta Barbu în 
articolul Boieri monahi în vremea lui Matei Basarab, fără să indice sursa, 
afirmă că Tudor Rudeanu, care după anul 1621 a deținut dregătoria de 
simplu sluger, a achiziţionat un număr de moşii printre care Priseaca, 


92 





Sultăneşti şi Curtişoara. Tudor Rudeanu s-a călugărit la mănăstirea Cozia, 
în perioada 1632-1633, când semnează la 6 mai 1633 Teofil călugăr. În 
perioada 1628-1629 Tudor Rudeanu semnează acte în care apare numele de 
Curtişoara la o ocină pe care o poseda. 

Configuraţia ansamblului feudal ne îndreptățeşte să susţinem că 
acesta a fost construit în vremea lui Matei Basarab, fie ca un ansamblu 
domnesc, fie boieresc, pentru că şi o veche tradiţie, neatestată documentar, 
o leagă de numele lui Matei Basarab, iar unii istorici locali o atribuie lui 
Mihai Viteazul. Grosimea fundațiilor şi a zidurilor este de 0,80 metri şi 
constituie un argument convingător că acest ansamblu feudal a fost o 
construcție menită să dăinuie în timp. Curtişoara era amplasată în 
apropierea podului peste râul Argeş şi în vecinătatea vadului peste râul 
Argeş şi noi credem că slujbaşii domneşti au folosit locația şi pentru 
perceperea vămii, vama fiind un atribut domnesc, practicat de toți 
domnitorii, încă din timpul lui Mircea cel Bătrân, când într-un hrisov se 
menţiona şi existenţa unei mori pe Argeş, în hotarul Piteştilor. 





Fig. 45. Podul feroviar în anul 1881, în dreptul actualei Autogări Sud, 
pe sub care curgea pârâul Geamăna Mică (vezi Pl. nr. 1, Anexa II). 

Ansamblul medieval Curtişoara era situat pe o moşie de circa 15 ha, 
situată în marginea oraşului Piteşti, care la Nord pornea de la confluența 
râului Doamnei cu râul Argeş, la Est se mărginea cu râul Argeş, la Sud 
avea hotarul pe pârâul Geamăna Mică (Fig. 45), iar la Vest pe muchia 
dealului, pe unde acum este calea ferată Piteşti - Curtea de Argeş (Planşa 
nr. |], Anexa Il). 

Pe sub podul feroviar în dreptul actualului Parc Ştrand curgea pârâul 
Scorobaia (Fig. 46), iar pe sub podul feroviar în capătul actualului Bd. Calea 
Bucureşti, curgea pârâul Mislea (Fig. 47) aşa cum apar pe schiţa intitulată 
Planşa nr. |, Anexa II. 





Fig. 46. Podul feroviar în anul 1881 în dreptul actualului Parc Ştrand, pe 
sub care curgea pârâul Scorobaia (vezi PL. nr. 1, Anexa II). 


Datele ce posedăm ne permit să conturăm azi, cu deplină certitudine 
confiniile acestui ansamblu medieval, sub raportul dotărilor cu clădiri şi 
alte construcții şi ca importanță economică în secolul al XIX-lea, perioadă 
de timp din care avem informații numeroase. 

Fig. 47. Podul feroviar în anul 1881 în capătul actualului Bd. Calea 
Bucureşti, pe sub care curgea pârâul Mislea (vezi Pl. nr. 1, Anexa Il). 


Credem că principalul târg al oraşului Piteşti s-a înfiripat şi a crescut 
spontan, ca o necesitate de ordin economic şi ca fruct al unei fericite 
fatalități geografice, datorită aşezării în marginea oraşului şi a existenței 
acestui punct vamal, la care negustorii veniţi de la deal şi de la câmpie 
plăteau numai o taxă vamală, la această Curtişoară. Obiceiul de a se plăti 
taxe în târg s-a menţinut pe toată existența târgului, chiar şi după ce taxa 
vamală a fost desființată, aceasta fiind plătită doar la intrarea negustorilor 
în țară. 

Vecinătatea vadului râului şi a podului peste Argeş a facilitat apariția 
târgului în acest loc şi nu în altă parte. 

Localizarea domeniului pe care se află ansamblul medieval 
Curtişoara, metamorfozat în Târgul din Vale, se poate stabili cu ajutorul 
documentelor ajunse până la noi, din care rezultă că perimetrul său, până la 
construirea abatorului şi a căii ferate, era cuprins între: „matca şanțului de 
lângă han şi pă drumul vechi al morilor la vale, care se răzoreşte cu 
Coculescu, iar din târg afară tot pă şanţ până unde se isprăveşte şi de acolo 
spre apus drept pă muchea dealului până în zidul postelnicului Gheorghe 
şi apoi drept la vale iarăşi în gârla şanțului” (22). 

Prima atestare documentară cerță a denumirii Curtişoara este la anul 
1827 aprilie 12, când prin mezat de cumpărătoare locul numit Curtişoara, 
„în marginea acestui oraş Piteşti, cu un han de zid pă dânsul şi pe care se 
face târgul de săptămână al oraşiului în toate vinerile”, ajunge în stăpânirea 
medelnicerului loan Budişteanu. 

După 20 de ani, acum clucer, loan Budişteanu, face un schimb de 
proprietăți cu frații Budişteni Ioniţă şi Drăghici, împreună cu polcovniceasa 
Anica Engel, născută Ungurelu. Actul de schimb pe lângă existenţa pe acest 
loc denumit Curtişoara, a unui han de zid, mai menţionează existența unei 
pieţe a târgului, încadrată de prăvălii, cum şi de unele ulițe în cuprinsul 
târgului, ce se aşterneau cu piatră în anul 1847, când s-a făcut schimbul. În 
acelaşi an, 1847, fraţii Budişteni şi Anica Engel fac danie bisericii Sfânta 
Vineri din Piteşti atât Curtişoara - cu han şi târg - cât şi o moşie de circa 293 
ha constituită din două trupuri, cu o moară şi o piuă pe ea, situate în 
localitatea Bădiceni - Argeş. 

Actele ulterioare, prin care atât târgul, cât şi hanul erau arendate pe 
soroc de trei ani, întregesc cu alte informaţii preţioase tabloul acestui 
ansamblu medieval, care în afară de clădirea principală mai poseda „un 
grajdi, un pătul şi curte închisă cu alte dependinţe”. 

Din anul 1855 se păstrează socoteala pentru „meremetisitul hanului”, 
iar din bilanțurile anuale ce trebuiau înaintate Consiliului comunal Piteşti, 
rezultă volumul cheltuielilor pe care epitropii bisericii Sf. Vineri le făceau 
pentru repararea clădirii hanului din Târgu din Vale. 

Ansamblul hanului, astăzi dispărut, cunoscut sub numele de Hanul 
Târgului din Vale, reprezenta o construcție de zid, cu trei încăperi de locuit, 
dintre care una denumită odaia mare era pardosită cu cărămidă şi mai 
cuprindea pe lângă cuhniile (bucătării) şi cămările, indispensabile unui han 
şi odăile necesare arendaşului şi ajutoarelor sale. 

Pe sub încăperile descrise, prin săpături întâmplătoare s-a descoperit 
că în mod cert se bolteau beciuri vaste, inerente caselor domneşti şi 
boiereşti, fără de care viața unui han este de neconceput, toate rotindu-se în 
jurul unor curți largi, închise pe laturile rămase libere cu un zid de piatră 
de râu. 

Avem deci întrunite, în înfăţişarea acestui han, toate atributele unei 
case domneşti, în care se poate distinge, cu toată evidenţa, ansamblul 
medieval de construcţii, ce corespunde prestigiosului diminutiv de 
curtişoară. 

Data ridicării acestui ansamblu medieval, aşa cum am arătat, nu se 
cunoaşte. Starea lui de paragină în care se găsea la jumătatea secolului al 
XIX-lea, cu toate că avea ziduri groase de 0,80 m., la trecerea lui în 
stăpânirea epitropilor bisericii Sf. Vineri, constituie o dovadă totodată că 
fostul han al Târgului din Vale din Piteşti nu poate fi decât o veche 
construcție ajunsă în acest secol datorită faptului că se situa în marginea 
oraşului şi şi-a avut rolul său bine stabilit. 

Ajuns însă în cea mai avansată stare de ruină, amenințând să se 
dărâme peste trecători şi peste persoanele din incinta sa, ansamblul 
medieval Curtişoara a fost demolat în anul 1880, din ordinul Consiliului 
comunal Piteşti, fapt ce se stabileşte prin acte oficiale emanând de la 
Primăria Piteştiului şi astfel, prin adresa nr. 22777/18 sept. 1879; 
constatându-se... „că hanul, proprietatea bisericii ce administrați din 
această comună, coloarea albastră, Târgul din afară este în stare de ruină şi 
în pericol a cădea pe trecători, subsemnatul, în baza alin. 1 de sub art. 6, din 
Regulamentul Comunal vă invit cu onoare să binevoiţi ca îndată să puneţi 
la cale dărâmarea lui, evacuând şi strada de materialul dărâmat, cunoscând 
că în caz contrariu, după espirarea termenului de trei zeci de zile Primăria 
în baza art. 7 din menţionatul regulament va angaja oameni cu plată în 
comptul epitropiei” (90). 

Şi astfel Curtişoara a intrat în umbra istoriei doar cu numele, care mai 
dăinuie ca un ecou al vremurilor trecute. 

În anul 1889 Primăria Piteşti a cumpărat terenul pe care a fost 
ansamblul medieval Curţişoara, împreună cu Târgul din Vale, de la 
Biserica Sf. Vineri obligându-se a plăti o rentă perpetuă de 3.000 lei aur 
anual (101). 

Actul de vânzare (102) consemnează că nu s-a mai rezervat pe seama 
bisericii niciun drept sau acțiune şi s-au predat toate titlurile de proprietate 
primăriei. 

În anul 1948 fără nicio explicaţie din partea primăriei renta a fost 
sistată (p. 19 - Ctitorii). 

TÂRGUL DIN VALE - PROPRIETATEA BISERICII SE. VINERI 


Curtişoara nu a fost deci o curte domnească, ci o curtişoară situată în 
marginea oraşului, dincolo de casele locuite, clădire devenită han în Târgul 
din Vale, de asemenea la o dată necunoscută. 

Este posibil ca cunoscutul Paul de Alep, în timpul călătoriilor făcute 
prin Țara Românească, între anii 1653 şi 1658, sosind la Piteşti să fi poposit 
la Curtişoara în ziua de 13 ianuarie 1657 când a notat: „noi am ajuns într- 
un... centru comercial unde... se face un vin dulce, bun, care are un mare 
renume şi este cel mai bun din toate vinurile produse în Țara Românească". 

Si Anton Maria del Chiaro Fiorentino, cărturar italian şi fost secretar 
al mai multor domni munteni, în timpul călătoriilor sale între anii 1710 şi 
1714, a cunoscut şi oraşul Piteşti, despre care scria că este un târg înconjurat 
de bogate vii, renumit pentru vinurile sale albe şi dulci şi care probabil a 
poposit şi la Curtişoara, aceasta fiind situată pe drumul podgoriilor. 

În jurnalul din 7.03.1837 este menţionat târgul slobod de afară, când 
se hotărăşte pietruirea celor două mari ulițe ale oraşului Piteşti (7). 

În anul 1840, la data de 19 iulie, Cârmuirea județului Argeş face 
cunoscut Departamentului din Lăuntru că a aprobat Paharnicului lon 
Budişteanu ca pe proprietatea dumisale (n.a. Curtişoara) să se înființeze un 
târg săptămânal de vite în oraşul Piteşti „pă lângă târgul săptămânal ce din 
vechime să face într-acest oraş Piteşti, în toate vinerile pă locul destinat spre 
acest sfârşit” (8). 

Târgul avea să poarte diferite denumiri: Târgul de peste săptămână; 
Târgul de vineri; Bâlciul din Vale; Târgul din Vale; Târgul din Afară, sau 
Târgul d-afară, Târgul moşilor din vale. 

Spre deosebire de bâlciuri, care se țineau anual la Câmpulung, de Sf. 
Ilie - 20 iulie; Râureni; Lăpuşani - 8 noiembrie; Curtea de Argeş şi la Uda - 
15 august; Jupâneşti, la Înălţare (ispas); la Slănic - Aninoasa la 14 
septembrie, târgul din Piteşti, purtând denumirile de mai sus, era 
permanent săptămânal. După cum reiese din zapisul Clucerului lon 
Budişteanu, din data de 18 martie 1847 pentru veniturile pe care acest târg 
le aducea proprietarului, acesta era în permanență bine întreținut, prin 
confecționarea şi repararea prăvăliilor, precum şi prin repararea aleilor de 

acces la prăvăli: „rămâne pă seama d-lor şi contractul ce am încheiat cu d- 
lui Nicolae Antonescu pentru clădirea unor prăvălii de scânduri de brad în 
piața târgului, asemenea şi contractul ce am încheiat cu Panait şi Naum 
caldaragii pentru aşternerea cu piatră a ulițelor acestui târg cu toți banii ce- 
am dat pomeniţilor contracte, adică lei una mie nouă sute Antonescului şi 
lei două mii cinci sute caldaragiilor şi pe lângă aceasta să le mai dau eu d- 
lor încă lei una mie nr. 1.000, peste tot şi mai mult să nu avem unii de la 
alții, nemai rămânând la vreo parte nici un fel de pretenții în pricina acestui 
schimb, ci fiecare să-şi măsoare şi să-şi aleagă părţile de moşie schimbate, 
precum şi locul Curtişoara aşa cum le stăpânim astăzi. Într-acest chip 
făcându-se schimbul acesta, totdeodată d-lor într-un cuget şi întru unire au 
făcut danie atât moşia Bădiceni, cât şi locul Curtişoara cu toate foloasele lui 
la Sf. Biserică cu hramul Sfânta Vineri din oraşul Piteşti, ca să fie pomenirea 
ctitorilor şi a d-lor precum au fost hotărât aceasta mai dinainte” (10). 

Facem precizarea că N. Antonescu a fost bunicul Mareşalului Ion 
Antonescu, originar din Piteşti, care locuia într-o casă în faţa bisericii Sf. 
loan. 

Într-un contract din 23 aprilie 1853, încheiat între epitropii bisericii 
Sfânta Vineri cu Alexe Pârvanovici „se face cunoscut că Târgul de 
săptămână al bisericii Sf. Vineri de aici din Piteşti l-am închiriat 
suptiscălitul de la domnii epitropi cu condiţiile ce s-au haracladisit asupra- 
mi în c. magistrat prin Jurnalul încheiat supt a mea iscălitură de mulțumire 
pă trei ani, de la sfântul Gheorghe cu letul următor 1853 şi până la 1856 
iarăşi la sfântul Gheorghe în drept lei unamie şapte sute zece pă fiecare an 
No. 1710, care bani să-i răspunz în două câştiuri, jumătate la sfântul 
Gheorghe şi jumătate la sfântul Dumitru, după cursul c. vistierii. Mă 
îndatorez că atât hanul cât şi prăvăliile la împlinirea sorocului să le dau 
iarăşi în starea ce le-am primit după alăturata listă ce s-au însemnat. Mai 
sunt dator eu a mătura coşurile hanului pă toată săptămâna odată şi a păzi 
hotarele, adică: Din matca şanţului de lângă han şi pă drumul vechi al 
morilor la vale care se răzoreşte cu Coculescu iar din târg afară tot pă şanţ 
până unde se isprăveşte şi de acolo spre apus drept în deal şi tot pă muchea 
dealului până în zidul postelnicului Gheorghe şi apoi drept la vale, iarăşi în 
gîrla şanțului şi spre dovadă m-am iscălit, adeverindu-se şi de c. magistrat 
după noile întocmiri” (22). 

Din anul 1855 avem „Socoteala pentru meremetul hanului: 7.000 mii 
şiță la 9 topoare cu prețul câte trei lei fiecare face două zeci şi şapte fac lei - 
27; şi prețu şiţii fac lei - 85,30; - câte trei lei la mie - lei 30, peste tot lei 133,30; 

Odaia ce am făcut-o înăuntru de grădele - 8; 30 pari - 9; Munca grădelele - 
4; O căruță dă nuiele - 9; Lipitu - 5; 10 scânduri de 4 - 3/15; lucru pătul - 56; 
Meremetul odăii mari: Două mii cărămidă la zidu din mijloc şi o mie dă 
cărămidă pardoseală - 28; Lucru zidari - 32; Cinci căruţe năsip -2; Peste tot - 
lei 290,50; - 3,15 - uşa la dulgheri; 5 - 4 jumătate tinichele la îmbrăcămintea 
uşii, meremetu împreună cu hârtia pusă - 30 pă deasupra celor însemnate; 
6,30 - datoria; 3 - 1 oca cuie preț lei trei; 3,15 - lucru la dulgheri; 14,20 - 
pentru răvașul dă închiriere de la 1854; 17 - care bani să se tragă după anul 
1856; Peste tot - lei 356,35; Şi încă: 70 - pentru şapte mii de şiţă; 30 - pentru 
zece topuri de cuie; 20 - la meşter de bătut; total = 120; - pentru streajă, 16; 
total = 136; (23). 

Din „Bugetul bis. Sf. Vineri pe anul 1855 - şi cheltuielile ce se 
rânduieşte a se agonisi şi a se cheltui pe acest an (30), la capitolul Venituri: 
„Venitul ce a rămas din anul trecut lei shumer (sic) anual curent - 2.967 lei; 
Arenda Târgului din Vale dupeste săptămână - 1710; Din moşia Bădiceni - 
1180; Din cutie şi venitul lumânărilor să nădăjduieşte - 668; Rămâne capital 
al bisericii pentru 1 ghenarie 1855 - 4162; Cheltuieli: Cheltuieli la două 
hramuri - 167; Cheltuieli cu dregerea clopotului celui mare - 160” etc. 

Într-un alt contract „să face cunoscut că Târgul de săptămână al 
Bisericii Sf. Vineri l-am luat în arendă josiscălitul de la d-nii epitropi ai sf. 
biserici cu condiţiile ce s-au haracladisit asupra-mi în cinst. magistrat prin 
jurnalul încheiat supt a mea iscălitură de mulțumire pă curs de trei ani cu 
început de acum leat 1856 apr. 23 şi până iarăşi la 1859 apr. 23, în drept lei 
una mie opt sute treizeci no. 1830 pă fiecare an, care bani să-i prepun în 
două Câştiuri, cel dintâi la Sf. Gheorghe şi al doilea la sfântul Dumitru 
după cursul c. vistierii. Mai mă îndatorez ca atât hanul cât şi prăvăliile la 
împlinirea sorocului să le dau în starea ce le-am primit după alăturata listă 
ca s-au însemnat. Mai sunt dator a mătura coşurile hanului pă săptămână 
odată şi a păzi hotarăle lui i adică, din matca şanţului de lângă han şi pă 
drumul vechi al morilor la vale, care să răzoreşte cu dl. Coculescu, iar din 
târg afară tot pă şant până unde se isprăveşte. Şi de acolo spre apus drept 
în deal şi tot pă muchea dealului până în zidul postelnicului Gheorghe şi 
apoi drept la vale iarăşi în gârla şanţului, şi spre dovadă am iscălit, 
adeverindzâu-se şi de d. magistrat după noile întocmiri” - semnează 
Nedelea Voican. (24). 

Măturatul coşurilor sobelor în fiecare săptămână era o măsură 
impusă de către autoritățile administrative ale Piteştiului, datorită faptului 
că în anul 1848, miercuri 18 august, la ora trei noaptea a luat foc oraşul şi a 

ars tot târgul, trei mahalale şi trei biserici, adică Sf. Nicolae, Sf. Gheorghe şi 
Mavrodolu. Focul a - mistuit tot: biserici, case, prăvălii şi mărfuri. 
Confirmarea focului şi a pagubelor suferite de orăşeni se găseşte şi într-o 
jalbă dată Primăriei în anul 1864 de către Protopopul Gheorghe Economul 
şi Sandu Duhovnicul, primul era în al 40-lea an de serviciu la biserica Sf. 
Gheorghe, celălalt în al 24-lea an, deci erau din timpul marelui incendiu. 

Tot Nedelea Voican la data de 28 aprilie 1856 contractează arendarea 
Târgului săptămânal (din Vale) al Bisericii Sf. Vineri „l-am luat în arendă 
josiscălitul de la D-nii epitropi ai sfintei biserici cu condițiile ce s-au 
haraglidisit (sic) asupra-mi în cinstitul magistratul prin jurnalul încheiat 
supt a mea iscălitură de mulțumire pă curs de trei ani cu începere de acum 
leat 1856 Apr. 23 şi până earăşi la 1859 apr. 23 în drept lei una mie opt sute 
treizeci (Nr. 1830) pe fiecare an, care bani să-i răspunz în două câştiuri cel 
dintâi la Sf. Gheorghe şi al doilea la Sf. Dumitru după cursul Cinstitei 
Visterii. Mai mă îndatorez că atât hanul cât şi prăvăliile, la împlinirea 
sorocului să le dau în starea ce le-am primit, după alăturata listă ce s-au 
însemnat. Mai sunt dator a mătura coşurile hanului pe săptămână odată şi 
a păzi hotarele lui, adică: Din matca şanțului de lângă han şi pă drumul 
vechi al morilor la vale, care se răzoraşte (sic) cu IL. Coculescu iar din târg 
afară tot pă şanţ până unde se isprăveşte. Şi de acolo spre apus drept în 
deal. Şi tot pă muchea dealului până în zidul postelnicului Gheorghe şi 
apoi drept la vale earăşi în gârla şanțului şi spre dovadă am. iscălit, 
adeverindu-l şi d-lui magistrat după noile întocmiri” (33). 

Şanţul menţionat în documente, reprezenta un canal colector de 
suprafață, prin care se dreanau băltoacele şi apele pluviale ce se scurgeau 
de pe terasele oraşului şi care unindu-se cu gârla Scorobaia limita partea de 
nord-est a incintei Târgului din Vale. 

Într-un document din anul 1857, 5 august, se interzicea angrosiştilor 
să cumpere cu toptanu până la ora doisprezece, „până când să poată 
orăşanii a-şi însătura trebuinţele de aceste articole”, probabil pentru a se 
interzice specula care se face de obicei în târguri (9). 

Posedăm de asemenea elemente pentru a putea evalua importanța pe 
care începând din secolul al XVII-lea şi de atunci până în zilele noastre, a 
dobândit-o târgul pentru o vastă zonă geografică, de-a lungul mai multor 
secole, devenind o prezență cu mari implicaţii în largi sfere de viață 
economică şi socială a oraşului Piteşti. 

Târgul din Vale avea să preia de la Curtişoara nu numai terenul 
aferent, dar totodată şi inventarul său de clădiri, care aveau să constituie 

nucleul în jurul căruia s-a înjghebat şi dezvoltat o activă piață de produse 
ţărăneşti, cu caracter cvasi-permanent, pentru întinse zone ale județelor de 
deal şi de munte - din Argeş şi Muşcel şi judeţelor de la şes - Vlaşca şi 
Teleorman. 

Prin aşezarea târgului în imediata apropiere de podul de peste Argeş, 
care până de curând era situat nu pe locul de azi, ci în prelungirea actualei 
străzi Sfânta Vineri, a vadului peste râul Argeş, cum şi datorită poziției 
locului față de drumurile de intensă circulație spre Bucureşti (n.a. şoseaua 
veche), Curtea de Argeş, Sibiu, Rm. Vâlcea, Slatina, Drăgăşani, Câmpulung, 
Târgovişte, Giurgiu şi Craiova, nemairăspunzând vechilor rosturi de 
domeniu domnesc, Curtişoara şi terenul adiacent au devenit centrul unei 
intense activități comerciale, situație favorizată de întinsa suprafaţă 
disponibilă şi de ansamblul medieval devenite han. 

Târgul se ţinea în fiecare săptămână în ziua de vineri, începând din 
ajun de joi seara şi culminând vinerea, dar uneori se prelungea până 
sâmbătă, carele, vânzătorii şi cumpărătorii părăsindu-l rând pe rând, 
pentru a rămâne aproape pustiu până la următoarea săptămână, când viața 
începea din nou să clocotească în cuprinsul său. 

De târgul moşilor veneau locuitorii satelor şi ai oraşului Piteşti, să 
târguiască mai ales obiecte casnice: oale, străchini, linguri de lemn, donițe, 
care se dădeau de pomană, cu prilejul praznicului de pomenire a morților. 

Mai târziu, după anul 1889, s-a stabilit pentru ținerea târgului ziua de 
sâmbătă. 

Prima menţiune documentară indirectă a Târgului din Vale este 
hrisovul dat de Grigore Ghica la anul 1673 apr. 7 (1), dar o mențiune de 
netăgăduit datează din 6 mai 1811, în legătură cu comerțul de vite ce se 
practica aici (2). Este ştiut faptul că veniturile târgului erau arendate în 
folosul domniei, pe termen de câte trei ani, decurgând de la 23 aprilie - 
Sfântul Gheorghe. 

Viaţa comercială în târguri se desfăşura sub cerul liber pentru 
vânzările de animale, bucate şi cherestea şi într-un număr de construcții 
uşoare, pe care documentele vremii le numesc prăvălii, şandramale, 
magherniţe (Fig. 48) şi şetre. Dicţionarele acordă denumirea de şandrama 
unor construcții improvizate din zid, sau din scândură, având patru pereți 
şi uneori câte două încăperi, iar denumirii de şetre, unor construcții 
complet deschise, exclusiv din lemn, neavând altă dotare decât mesele pe 
care negustorii îşi expun marfa. 

Fig. 48. Podul feroviar în anul 1881 în vecinătatea Târgului din Vale. 


„Magherniţele, sau prăvăliile din lemn, Fig. 48 în dreapta, erau aşezate 
pe ulițele târgului şi posedau o singură încăpere, care servea şi de magazin 
şi de atelier de prelucrare. Oblonul noaptea se strângea şi închidea cata 
fațada, iar ziua se desfăcea în două părți, cea de sus alcătuia o streaşină 
acoperitoare, care proteja mărfurile de ploaie, sau de soare, mărturile fiind 
aşezate pe partea de jos, care era întinsă sub formă de masă, sau tarabă 
Persistența numelui de Curtişoara de-a lungul atâtor veacuri, dovedeşte zii 
numirea era legată nu numai de o tradiție dar şi de o bază concretă, o 
curtişoară, care şi-a prelungit existenţa ca han până la sfârşitul secolului 
al XIX-lea. 

Târgul din Vale avea în afară de han un număr de nu mai puţin de 
„SI maghernițe, şetre, cârciumi, magazii” etc., reflectă caracterul 
intensitatea şi varietatea comerțului desfăşurat în cuprinsul târgului. De E 
împrejurul acestei vetre a târgului, se desfăşura comerțul mt, i 
întâmplător, direct pe pământ, ori în căruțe, cu produse a. 
pg legume, cereale, lemnărie etc., toate din gospodăriile satelor 

| Intr-o adresă din anul 1862, Consiliul urban Piteşti aprobă facerea a 
trei şatre din nou în Târgul din Vale, a tavanului la han, precum şi alte 
reparaţii (42). Printr-un contract din data de 1 martie 1862 arendaşul 

târgului Şerban Teodoru declară: „la licitația săvârşită în pretoriul onor. 
consiliul oraşi Piteşti am luat eu cu arendă de la D-lor epitropii ai Bisericii 
Sf. Vineri venitul Târgului din Vale, proprietatea aceştii biserici, pe termen 
de trei ani cu începere de la 23 aprilie 1865 anul corent şi până la 23 aprilie 
1865, în preţ de lei patru mii una sută cincizeci (nr. 4150) pe fiecare an cu 
condiţiile următoare însă: 1) Mă îndatorez a păzi hotarele acestei 
proprietăți nestrămutat, a nu se călca de către vecini întocmai după semnile 
ce mi se va arăta. 2) Mă îndatorez a ţine în stare bună acareturile ce sunt pe 
această proprietate şi anume: 1 - Un han cu trei încăperi, un grajdi şi curtea 
închisă; 27 - Douăzeci şi şapte cojocării; 8 - opt şatre cârciumi; 8 - opt 
cercelării; 1 - una magazie cercelărie (n.a. mercerie şi bijuterii de valoare 
mică); 7 - şapte şatre olari, din care una a D-nei Tinca Cirivişoaia de la care 
voi lua havaiet ca şi foştii arendaşi respectând înscrisul ce-l are dat de d-nii 
epitropi numai pe viaţa sa - 3) De la toate aceste mai sus acaretori voi loare 
(sic) plata după cum mă voi învoi cu negustorii, având îngrijirea a le preda 
la soroc în starea ce le-am aflat după osebita listă ce se află întradins pentru 
aceasta 4) Strejuirea de noapte pentru hanul din acest târg mă îndatorez a o 
plăti eu, precum şi zeciuiala, foncierea, fără a pretinde de la d-nii epitropi 
vreo despăgubire, căci aşa ne-am învoit 5) Banii rezultați la licitaţie, lei 
4.150, coprinşi mai sus, mă oblig a-i plăti pe tot anul în două câştiuri, 
jumătate la Sf. Gheorghe şi jumătate la Sf. Dumitru în monedă curgătoare 
6) Că voi păzi fără abatere condiţiile din acest contract, cum şi răspunderea 
banilor la vremea prescrisă, am dat chezaşi corespunzător iar eu am 
subtscris intocmai - Pr. lon Popescu - Chezaş” (45). 

La data de 23 aprilie 1865, arendarea hanului şi a târgului, sunt luate 
de Nedelea Voichin şi contractul încheiat stipulează: „se face cunoscut că la 
licitația ce s-a făcut în camera onor. primării a oraşului Peteşti s-au 
adjudecat asupra mea arendarea hanului din Tg. din Vale, proprietatea bis. 
Sf. Vineri din acest oraşi pe termen de trei ani, cu începere de la 23 apr. 
anul corent şi până la 23 apr. anul viitor 1868 cu prețul de lei patru mii trei 
sute zece, no. 4310, pentru care mă îndatorez a păzi următoarele condiții: |. 
Arenda Târgului şi a hanului voi fi dator a răspunde pe fiecare an în două 
câştiuri la 23 aprilie şi 26 octombrie; 2. Voi plăti de la mine şi fonciera pe 
lângă arendă, precum şi ori ce alte dări anuale către fisc şi către comună; 3. 
Vânzarea tuturor băuturilor de ori ce natură în arondismentul acestei 
proprietăți a Târgului, după esemplul anilor precedenţi este dreptul mieu; 
4. Hanul împreună cu toate şetrile şi magaziile aflate pe această proprietate 
le-am primit de la d-nii epitropi având dreptul a le închiria în profitul mieu 

ori cui voi voi, ținând seamă numai înscrisul d-lor epitropi ce se află dat 
jupânesii Tinchii Cirivişoiu; 5. Mă îndatorez a garanta D-lor epitropi pentru 
paza condițiilor şi plata banilor arenzii potrivit art. 1 de mai sus; 6. Nu voi 
avea nici o pretenţie la cazul când d. epitropi în cursul acestui termen vor 
voi să mute şatrele de olărie, cojocărie şi celelalte în ori care parte or voi să 
le mute rămânându-mi dreptul a dispoza de dânsele acolo unde s-ar muta; 
7. În caz când nu voi plăti câştiurile la vreme epitropia în termen de zece 
zile este liberă a pune de iznoavă în licitaţie arendarea hanului în paguba 
mea şi a garantului mieu. Drept aceea am dat acesta supt iscălitura mea” 
(49) - Actul este legalizat de către Primarul comunei Piteşti - Pârvanovici, la 
data de 3 mai 1865. 

La data de 30 august 1867 Primarul 1. Rădulescu transmitea 
epitropilor bisericii Sf. Vineri o copie „dupe divisul (sic) anecsat de nota nr. 
10 cum şi Planul în original spre a-l avea în vedere la construirea şetrelor 
din Târgul din Vale” (48). 

În bilanţul de venituri şi cheltuieli pe anul 1868 s-a prevăzut încasarea 
unei chirii a hanului şi Târgului din Vale de 4.100 lei (67). Într-un alt 
contract, datat 8 aprilie 1868, se stipulează şi clauzele: „... 3. Vânzarea 
tuturor băuturilor de ori ce natură în arondismentul aceştii proprietăţi a 
Târgului (din Vale) dupe ecsemplul anilor precedenţi este dreptul meu; 4. 
Hanul împreună cu şetrile şi magaziile aflate pe această proprietate, voi 
avea dreptul a le închiria în profitul meu ori cum voi voi, precum şi 
prăvălia ce au avut-o răposata Tinca Chirivişoaia...; 7. Eu anteprenorul nu 
voi avea nici o pretenţie la cazu când epitropia în cursul acestui termen ar 
voi să mute şetrile de olărie, cojocărie şi celelalte în oricare parte ar voi, 
rămânându-mi dreptul a dispoza de dânsele acolo unde se va afla (sic)... 
14. Arendaşul va poseda hanul şi toate şătrile aflate pă această proprietate. 
El poate lua taxă de la toți care în zilele de târg vor pune mărfuri supt şetre, 
iar cârciumile fie şi afară de şetre va plăti asemenea taxă şi unii şi alții dupe 
cum să vor putea învoi cu arendaşul sau delegaţii săi. Se desluşeşte că dacă 
legea nu va permite în viitor asemenea taxe, biserica nu va avea a răspunde 
pentru nici o pagubă către arendaş” (68). 

Într-un alt contract din arhiva bisericii Sf. Vineri - dos. 1871 - se 
prevăd următoarele: ,... 3. Eu arendaşul voi poseda hanul şi toate şetrile şi 
maghernițele aflate pe această proprietate, pot lua plată de la toţi care în 
zilele de târg va pune (sic) mărfuri supt şetre, precum şi cei ce vor scoate 
cârciumi în zilele de târg, ele fie puse supt şetre sau afară, urmează a plăti 
taxă către mine arendaşul după cum se va învoi. Dacă vreo lege ar popri 

asemenea taxe eu arendaşul pot cere desdăunare pentru aceasta de la cassa 
proprietară; 4 Eu arendaşul voi conserva în stare bună hanul şi toate 
şetrele, magherniţele, aflate pe această proprietate şi la espirarea 
termenului sunt ținut a le înapoia şi preda în stare bună. Ori ce reparații voi 
face eu arendaşul în toată durata contractului la aceste ecareturi (sic) va fi 
cu a mea cheltuială fără a pretinde vreo despăgubire de la cassa 
proprietară; 5 Dacă cassa proprietară ar voi să prefacă sau să facă din nou 
maghernițe model, eu arendaşul nu mă voi opune la aceasta” (75). Tot în 
acest dosar, din arhiva bisericii Sf. Vineri, există o cerere a arendaşului, care 
ar explica oarecum degradarea avansată a prăvăliilor din Târgul din Vale: 
„Nedelea Voiciu - antreprenorul bâlciului din vale în timp de nouă ani de 
zile, în timp cât am fost arendator am făcut şapte prăvălii (magherniţe) 
(paranteza aparţine actului) însă aceste prăvălii, cinci de olarii, una de 
cârciumă şi alta de cojocărie, ca după espirarea termenului să rămâie 
proprietăţii. Deosebit de aceasta am mai făcut şi un umbrar supt şatra 
prăvălii. Vă rog dar a mi se da voie a mi le ridica până la împlinirea 
termenului” (76). În partea de către răsărit, despărţit de târgul de 
cereale, cherestea şi de prăvăliile, cu caracter mai mult, sau mai puțin 
permanent - de o uliţă, devenită mai târziu stradă, se găsea oborul de vite, 
închis cu gard de ulucă, sau în anii din urmă cu zid, unde se vindeau vite 
mari, cai, oi şi porci (denumiți râmători). Uliţa în zilele noastre are 
denumirea de Strada Oborului. 

Arendaşii târgului aveau dreptul să perceapă taxe pentru căruțele ce 
intrau în incinta târgului şi a oborului, precum şi pentru animalele aduse 
spre vânzare, taxe ce erau consemnate în amănunt prin actele de arendare. 

În Marele Dicţionar Geografic al României, Gr. Tocilescu scria: „Cine 
voieşte a verifica, să vină într-o zi de târg în Piteşti şi se va convinge că şi 
azi în afară de argeşeni, îşi aduc produsele lor comerciale, ori industriale: 
muşcelenii, râmnicenii, vlăscenii, teleormănenii, oltenii şi chiar ardelenii. 
Este un important centru de desfacere a produselor agricole, dar chiar şi de 
aprovizionarea însăşi a capitalei țării”. 

Fiind o sursă de venituri importante, taxele percepute în târg au 
ispitit şi administraţia oraşului Piteşti, fapt ce a declanşat, din partea 
arendaşului şi a epitropilor bisericii Sf. Vineri, un vehement protest: 

„Dumneavoastră cunoaşteţi prea bine că proprietatea de ori ce natură 
ar fi ea este garantată de toate legile țării; prin urmare cel ce ar cuteza să 
atace acest drept consacrat prin legile vechi şi noi, fie ori ce persoană, ea 
este ținută la răspundere către proprietatea atacată, de la acest punct 

plecând, nu înțelegem cum şi după ce anume drept dv. luați taxă de câte 50 
bani de la cei ce vin cu mărfuri în zilele de târg, când ştiţi că târgul să face 
pe proprietatea bisericii ce administrăm şi că dreptul acesta este al bisericii 
ca să taxeze în limitele legii şi când va voi şi nicidecum al municipalității. 
Dar poate ne veți obiecta că este târg public. Da! este adevărat că este 
public, deoarece publicul formează târgul, dar nu veți putea susține că 
acest târg, este piaţă municipală. Pe cât se ştie, municipalitatea are în oraş 
două pieţe anume: Sf. Gheorghe şi Sfântu Nicolae, ambele aceste piețe sunt 
proprietate municipală, îngăduite de legi. Iar pe proprietatea bisericii, nu! 
Căci dacă noi vom îngădui mai mult timp luarea noilor taxe după această 
proprietate, taxe care vatămă interesele bisericii, dar poate cu timpul s-ar 
putea pretinde de municipalitate că ea ar fi de fapt proprietară şi a 
terenului şi astfel biserica ar deveni expropriată pe nesimţite şi totdeodată 
săracă definitiv. P-aceste considerente fondate pe drept, protestăm contra 
luării taxelor dupe ea de indivizii ce frecventează Târgul din Vale, 
proprietatea notatei biserici, şi cerem ca de urgenţă să statuați asupra 
cazului ce vi se prezintă, binevoind a notifica şi aceştii epitropii 
soluţionarea ce veți da pentru ca să ştim ce mai avem de făcut. Căci nu 
primim să rămânem responsabili în fața bisericii ce avem onoarea a 
administra şi nici înaintea oamenilor; Administrator I. Rădulescu; Epitrop - 
Petcu Teodor” (78). 

Alte necazuri pe care epitropii le-au avut cu târgul, rezultă din 
înscrisurile din primăvara anului 1872: 

„Astăzi ne-am dus la proprietatea bisericii în oborul din vale şi cu 
părere de rău am constatat că Dl. Coculescu au uzurpat o mulțime de 
pământ dintr-al bisericii, atât cu închisoarea de la malul râului precum şi cu 
sandramaua vechii cârciumi şi sala de la noul han. Apoi uitându-ne spre 
închisoarea făcută din nou pe despre răposatul Conciu am văzut asemenea 
un cerc de închisoare cu totul ieşit din vechea posesie a răposatului, cerc cu 
care a strâmtat gâtul străzii. Ne-am gândit apoi că dacă planul orăşenesc va 
fi astfel autorilor planului trebuie să li se facă o recompensă, crezământ de 
toate acestea, prin urmare vă poftim să vă transportaţi la fața locului şi 
atunci văzând că arătările sunt juste, să faceți a se da înapoi închisoarea D- 
lui. Coculescu precum şi sala de la noul han. Iar cât priveşte cercul de loc 
despre Conciu acesta nu ne priveşte tocmai pe noi ci numai pe Dv. care veţi 
fi responsabili în faţa cetăţenilor dacă veți tăcea. Credem că ne-am făcut 
datoria de conştiinţă. Faceţi-vă şi Dv. ceea ce vă priveşte” (79), sau: 

„Locul răposatului Conciu din acest oraş să învecineşte în lungime 
până la râu cu proprietatea bisericii Sf. Vineri; Acest loc niciodată nu a avut 
față spre al notatei biserici, ci el a fost închis cu gard pe linia despărțitoare 
despre proprietatea bisericii, având față tocmai unde sunt . casele 
răposatului Conciu, după cum aceasta se poate constata cu martori şi acte 
incontestabile. Nu ştim cum se face astăzi că noul proprietar D-l. Bogdan s- 
a pus să facă un număr de maghernițe precum şi o moară cu aburi, 
scoțându-le fațadă spre proprietatea bisericii; prin -aceasta voieşte a-şi 
însuşi un drept ce niciodată nu l-au avut şi fiindcă prin acest fapt al său 
atacă cu totul interesele bisericii şi dacă s-ar tolera aceasta negreşit că 
biserica va pierde venitul ce actualminte îl are. Subsemnaţii reprezentanți ai 
bisericii neputând suferi grava lovitură ce se dă proprietăţii şi intereselor 
bisericii, ne facem datoria d-a protesta Dv. şi a vă ruga să faceţi să să 
respecte dreptul bisericii arătându-i proprietarului în chestiune că pe toată 
linia despărţitoare de locul bisericii n-are drept a face maghernițe, moară şi 
ori ce fel de stabilimente comerciale sau nu! Şi dacă nu va voi să înțeleagă 
atunci epitropia va fi nevoită a-i intenta acțiune la autoritatea judiciară. 
Administrator 1. Rădulescu” (80). 

În anul 1874 târgul săptămânal, împreună cu hanul, arendate lui 
Toma lancu, aduceau un venit anual bisericii de 4.300 de lei (82), însă faptul 
că nu s-au investit bani în repararea prăvăliilor şi a hanului a condus la 
ruinarea lui, lucru sesizat şi de primăria Piteşti la data de 10 aprilie 1875: 

„Domnul arhit. comunal prin rezoluția nr. 17 îmi arată că Târgul d- 
afară pe proprietatea acelei sf. biserici Sf. Vineri se află nişte şandramale 
care au ajuns în desăvârşire (sic) stare de ruină - fiindcă babele pe care 
şeade învelitoarele se află putrede şi plecate spre a cădea pe oameni - 
Subserisul vă pune îndatorire de a o pune deîndată în lucrare reparația 
acelor şatre. Primiţi d-lor epitropi încred. consid. mele, Primar C. Vărzaru; 
Secr. Dimitraşcu” (84). Pentru a îmbunătăţi situația în anul următor, 
respectiv la data de 12 aprilie 1876, epitropii bisericii Sf. Vineri au elaborat 
nişte condițiuni pentru arendarea târgului, din care conspectăm 
următoarele: 

„Arendaşul pe a cărui seamă se va adjudeca această proprietate este 
obligat a urma conform articolelor de mai jos fără abateri: 

1. Hanul aflat pe această proprietate şi cu toate dependințele sale se 
posedă tot de arendaş; 

2. Arendaşul este ținut ca în cursul acestor cinci ani să facă 40 şatre în 
locul celor vechi... după modelul şi planul ce i se va da. Tot materialul va fi 

de lemnărie solidă şi învelite cu şiță de cea mare şi bătută pe trei şi temelia 
va fi în pământ de o palmă, lucrată cu var şi cu cărămidă bine arsă; 

3. Hanul se va face reparațiuni iarăşi de Domnul arendaşi adică 
meremetisit cu zidărie şi cu lemnărie pe unde va fi trebuință şi pardoseli 
noi cu scândură de rând şi învălit din nou cu şiță bătută pe 3, tot şiță de cea 
mare, făcându-se şi toate închisorile solide i asemenea şi toate camerile 
dinăuntru; 

4. Domnu arendaş este ținut a nu pricepe (sic) plată mai mare nici o 
singură sentimă de la ori care va veni pe această proprietate decât i se dă de 
suptscrisa epitropie, articolele arătate mai sus; 

5. Va percepe plata de la fiecare car sau căruţă venite la târg, cu ori ce 
fel de materiale sau ori ce fel de lemnărie de tot felul de materiale sau ori ce 
fel de fructe sau producte, 5 bani de la fiecare vită înhămată sau înjugată la 
trăsuri cu ori ce fel de povară ce va intra pe această aproprietate (sic); 

6. Va avea drept a lua plata de la vitele care vin spre vânzare la obor 
câte 10 bani încornorate, sau cai, porci şi vite mărunte; 

7. De la tărăbile întinse afară din şetre cu ori ce fel de mărfuri va lua 
câte b0 de bani; 

8. Opincarii sau alte mărfuri aşternute jos pă pământ fără tărăbi va 
lua 30 de bani pe fiecare zi când există cu acele mărfuri pe acea proprietate; 

13. Arendaşul este ţinut a nu putea transmite această proprietate la o 
altă persoană fără consimțământul Epitropiei şi nici să nu poată a se servi la 
interesele acestei proprietăți cu israeliții, căci la din contra se va cunoaşte o 
încălcare de condițiuni; 

15. La experarea (sic) termenului de cinci ani arendaşul şi garantul 
său sunt obligaţi a lăsa şetrile ce va face din nou în no. 40 precum şi hanul 
în starea cea mai bună; Asemenea sunt răspunzători pentru ori ce violare a 
hotarului acestei proprietăţi; 

17. Hanul şi şetrile astăzi în ființă se va primi de domnul arendaş în 
bună stare la 23 aprilie de la fostul arendaş. Epitropia în acord cu noul 
arendaş va purcede la formarea unui dublu inventar de starea hanului şi a 
şetrelor...” (86). 

Însă, la data de 11 mai 1876 un control efectuat de factorii 
responsabili ai administraţiei locale au constatat că: 

„Transportându-ne la localitate însoțiți de un domn comisar delegat 
de d-nul Poliţai spre a constata starea în care se află hanul, şetrile şi 
maghernițele, le-am găsit într-o stare foarte deplorabilă astfel că fără o 
serioasă reparaţie nu mai pot fi locuite fiind în pericol a se surpa, după cum 
se constată chiar din alăturatul proces-verbal pe care cu onoare vi-l 
înaintăm în copie” (87). 

Epitropia a încercat să îndrepte starea târgului prevăzând în bugetul 
bisericii Sf. Vineri, pe anul 1879 suma de 8.000 de lei, pentru construcția a 
40 de prăvălii, repararea radicală a târgului etc., însă aceste prevederi nu s- 
au realizat, motiv pentru care la data de 10 septembrie 1879 se face o 
constatare scrisă a stării târgului de către consilierii Primăriei Piteşti, care 
decid discutarea problemei în şedinţele instituţiei şi a stabili măsurile 
respective: „subscrişii membrii consilieri în unire cu arhitectu comunal, 
delegaţi de dl. Primar local prin adresele nr. 2116, 1215, 2114 din august 
espirat anul corent pentru constatarea ruinelor... şi hanul bisericii Sf. Vineri 
în coloarea albastră în Târgul de afară din acest oraş Peteşti, în conf. cu art. 
5 din Regulamentul Comunal, transportându-ne la fața locului şi văzând că 
în adevăr casele sus numite se află în stare de ruină şi este pericol a cădea 
precum au şi căzut parte dintrânşii şi omoare locuitori întrânşii precum şi 
trecători după stradă şi este neapărat trebuință a se esecuta art. 6 din 
Regulam. Comunal... Consilieri: Spirea Mamulea, Lambe Tomescu, Arh. 
comunal - ss. Indescifrabil” (89), iar primarul comunică epitropilor: 

„Din procesul-verbal ce am primit pe lângă raportul D-lui arhitect 
comunal nr. 68, constatându-se de d-nii consilieri ce au fost numiți în 
comisiune conf. art. 5 din Regulamentul Comunal relativ la asigurarea, 
salubritatea şi înfrumuseţirea comunei că hanul, proprietatea bisericii ce 
administraţi din această comună, coloare albastră, Târgul de afară, este în 
stare de ruină şi în pericol de a cădea pe trecători precum şi pă cei ce 
locuiesc întrânsul. Subscrisul în baza alin. | de supt 5 artic. 6 din zisul 
regulament vă invit cu onoare să binevoiţi ca de îndată să puneţi la cale 
dărâmarea lui evacuând şi strada de materialul dărâmat, cunoscând că la 
caz contrar după espirarea termenului de trei zile Primăria în virtutea artc. 
7 din menţionatul regulament va angaja oameni cu plată în comptul 
epitropiei spre a efectua lucrarea, impunându-vă la despăgubire prin 
aplicarea legii de urmărire. Primiţi D-lor epitropi asigurarea considerației 
mele” (90). 

În bugetul pe anul 1880, la art. 14 - cheltuieli se prevedea suma de 
8.900 de lei, pentru construirea a 40 de şetre, magherniţe, reconstrucția 

târgului şi de asemenea se vorbea şi de reconstruirea hanului (92), însă 
măsurile preconizate nu s-au realizat nici în acest an. Într-o fotografie din 
anul 1881 (Fig. 48) în partea dreaptă se vede partea din față a unei 
magherniţe. 

În anul - 1881 ianuarie 3 - Primăria Piteşti - Serviciul Central s-a 
adresat epitropilor bisericii cu rugămintea de a le ceda un teren din partea 
de jos a târgului pentru construirea unui abator: 

„S-a observat. de toți medicii locali că continuarea cazurilor de 
variaolă şi scarlatină, provine din lipsa de curăţenie şi că una din cauzele şi 
foarte eficace, ce contribuie la epidemii de tot felul de boale fiind şi tăierea 
vitelor de toate speciile în centrul oraşului; atât de măcelari cât şi de 
particulari, în lipsă de un abator Consiliul de higienă în şedinţa sa de la ale 
espiratei luni a pus îndatorirea Primării ca cu ori ce sacrificiu să facă un 
abator pentru tăierea vitelor; Consiliul Comunal conformându-se sus zisei 
îndatoriri şi inspirat de dorinţa de a dispensa oraşul de infecțiile ce produce 
(sic) tăierea vitelor mari mai cu osebire în timpurile călduroase a decis 
facerea unui abator; însă fiindcă proprietatea de care dispune comuna pă 
malul apei Argeşului este în partea de sus a oraşului, unde construindu-se 
abatorul el va face ca apa care se solvă la ori ce trebuință oroşanii locuitori 
în partea de la vale a oraşului să devie murdară şi infectată, a găsit de 
cuvinţă a se construi un abator pe malul drept al Argeşului în josul târgului 
de săptămână din vale unde se termină partea aceea locuită de oroşeni şi 
fiindcă această mică proprietate este a bisericii cu patronajul Sf. Vineri ai 
căria ctitori sunteți d-voastră, vă rog domnilor să binevoiți a oferi acest 
teren comunei pentru sfârşitul arătat mai sus, mai cu seamă că acest teren 
nu numai că nu produce nici un profit dar încă la ori ce fluctuaţiune a apei 
el se dărâmă şi cu timpul, nefiind întărit malul, ajunge ca apa să 
extermineze şi şoseaua. Sper dar, D-lor epitropi, că şi D-voastră ca buni şi 
inteligenţi cetățeni opreţiind (sic) interesul general al oroşenilor pentru 
salubritatea publică, la care priveşte chestiunea, nu veţi ezita nici un 
moment cedarea indicatului mai sus teren. Primiţi vă rog, D-lor epitropi 
încredințarea considerațiunii mele, Primar, N. Viişoreanu” (93). 

În arhiva bisericii Sf. Vineri este un Proces Verbal din 31 decembrie 
1884, semnat de epitropii bisericii în care se consemnează: „Noi epitropii 
bisericii cu patronajul Cuv. Paraschiva constatăm că în cursul anului corent 
am încasat din închirierea magherniţelor, şetrelor şi locurilor virane din 
Târgul din Vale, proprietatea bisericii suma de lei două mii nouă sute 

paisprezece, bani cinzeci no. 2914,50. (se menţionează 12 locuri virane, 27 
şetre şi magherniţe)” (94). 

La data de 4 decembrie 1886 epitropii solicită Primăriei punerea în 
licitaţie a construirii numai a 12 magherniţe în târg, evident acesta fiind un 
număr insuficient situației: 

„D-le Primar, prin adresa nr. 10 din 10 iulie anul curent am suspus la 
cunoştinţa Dv. că magherniţele ce le are biserica pe proprietatea sa nu 
numai că au ajuns într-o ruină completă dar dă şi un aspect neplăcut şi 
biserica poate a pierde venitul cu care se întreține, în care scop am înaintat 
Dv. un plan-deviz pentru reconstruirea a 12 magherniţe într-un stil mai 
frumos spre a se pune în licitație pentru darea în antrepriză a construcțiilor 
şi de atunci sunt cinci luni de zile şi nu am văzut nici un rezultat luat. Prin 
urmare vă rugăm D-le Primar să binevoiţi a face ca să se pună în licitație 
sau a ne comunica ce rezultat s-a luat ca astfel şi noi să putem da cont când 
se va cere de către enorie” - (96). 

Neprimind nici un răspuns parohul bisericii Sf. Vineri, la acea dată 
Pr. loan Becescu, revine „asupra cererii făcută de epitropie prin adresa nr. 
10 din iulie 10 1886 de a se pune în licitație construcția a 12 magherniţe pe 
proprietatea Bisericei, Târgu din Vale, în locul celor existente care sunt în 
stare de ruină. 

Consiliu Comunal şi-ar fi exprimat dorinţa de a intra într-o trataţie cu 
epitropia pentru regularea acestui târg pentru care sfârşit am şi fost 
convocați împreună cu d-nii enoriaşi şi după înţelegerea făcută de părți s-a 
şi luat rezoluțiunea de onori Consiliu ca epitropia să concedeze comunei 
Târgu di Vale cu condiţia ca comuna în schimb să dea pe fiecare an pentru 
întreținerea bisericii o subvenție de trei mii lei; de atunci şi până astăzi este 
un timp îndelungat şi din partea on. primării nu vedem luată nici o măsură 
relativ la tranşarea acestei chestiuni. Prin urmare, epitropia în fața acestora 
şi în vedere că prin întârzierea lucrului biserica este pusă în pozițiunea de a 
pierde o mare parte din venitul ce produce aceste maghernițe, căci chiriaşii 
nu mai pot sta în teamă, vă roagă D-le Primar a ne răspunde într-un mod 
afirmativ dacă Consiliul menţine concedarea Târgului din Vale comunei în 
condițiunile arătate în caz contrariu atunci veți binevoi a dispoza punerea 
cât mai urgent în licitație construcția acelor maghernițe, conform planului 
ce deja se află înaintat Dv. lângă sus arătata adresă” - (99). 

Propunerea a rămas în examinarea Consiliului Comunal, care a decis 
însă să analizeze reclamația epitropilor bisericii, legată de perceperea unor 
taxe în târg de către salariaţii Primăriei: „Se dă citire adresei Epitropiei 

Bisericii Sf. Vineri nr. 8 înregistrată la nr. 4903/1887 prin'care cere a li se da 
permisiunea să perceapă taxă care să nu tracă de 50 bani de la carele care 
vin încărcate în Târgul din Vale, aceasta în temeiul dreptului ce i se acordă 
bisericii prin oficii domneşti - Prezentându-se astăzi în şedinţă şi d-nii 
epitropi. Au prezentat nişte copii după ordinele date din vremi de 
Departamentul ocârmuirii Jud. Argeş, relative la 'regularea şi darea 
permisiunei proprietarului Budişteanu a face obor de vite în Târgul din 
Vale. Având în vedere că perceperea unor asemenea taxe din târguri de 
săptămână sau bâlciuri sunt regulate prin anume legi date în sarcina 
comunelor. Având în vedere că epitropii bisericii Sf. Vineri reprezentând 
drepturile de proprietari ai magherniţelor, şetrelor, ce sunt în târg, numiţi 
deja, încasează chirii de la aceste construcții, Pentru aceste motive: Li se 
respinge cererea de a percepe taxe de la carele ce vin cu producte, 
cherestele etc. în târg, deoarece pentru acestea comuna percepe taxele de 
aviz, prevăzute prin lege ca venit al său“. 

Primar, N. Constantinescu, Consilieri: Gh. Negulescu, |. Bănescu, |. 
T. Purcăreanu, B. Lăzărescu, Dobriţă Popescu” (100). 

Notă: Magherniţă - (Dex): Construcție rudimentară; construcție 
primitivă în formă de casă; casă mică sărăcăcioasă, Şatră: baracă de 
scânduri în care negustorii îşi vând mărfurile 

În anul 1887 Târgul din Vale, în baza unei convenții, care s-a finalizat 
la data de 21 aprilie 1880, trece în proprietatea, administrarea şi exploatarea 
Primăriei urbei Piteşti. Renta anuală perpetuă de trei mii lei aur pe an, pe 
care Primăria se obliga să o plătească fostului proprietar, Biserica 
Sfânta Vineri din Piteşti, constituie un indiciu concludent cu privire la 
volumul veniturilor realizate din activitatea comercială desfăşurată în 
Târgul din Vale. 

Tranzacţia a fost publicată în Monitorul Oficial, la data de 14 (26) 
iunie 1889: „Art. 1 Com. urbană Pitesci este autorizată a cumpăra de veci 
terenul proprietatea bisericii Sf. Vineri, pe care se află Târgul din Vale al 
oraşului, cu toate clădirile aflate pe dânsul şi dreptul a percepe veniturile 
acelui târg, comuna obligându-se în schimb a plăti bisericii, drept prețul 
cumpărării o rentă perpetuă de 3.000 de lei anual, care se va prevedea în 
fiecare an în bugetul comunei. Ministru de interne - Lazăr Catargiu” - 
CAROL - (101). 

Actul de vânzare s-a încheiat la data de 12 august 1889 şi glăsuieşte 
astfel: „Între subsemnații Preotul I. Becescu, Hagi Hristea Vasiliu şi Teodor 
Hristea, epitropii bisericii Sf. Vineri din Piteşti pe de o parte şi subsemnatul 

lon D. Rădulescu, primarul comunei urbane Piteşti, de altă parte, a 
intervenit următorul act de vânzare: Noi epitropii Bisericii Sf. Vineri, pe 
baza procesului verbal ce am înaintat Primăriei Piteşti la 22 febr. 1887 
subscris de noi enoriaşii şi ctitorii bisericii ce epitropisim şi care proces 
verbal s-a aprobat şi de Consiliul Comunal Piteşti, prin încheierea de la 21 
aprilie 1889 declarăm că am vândut de veci şi pentru totdeauna (sic) 
Primăriei urbane Piteşti proprietatea ce are biserica în acest oraş Piteşti şi 
pe care se află târgul de săptămână din vale, împreună cu toate drepturile 
de perceperea veniturilor din acest târg şi clădirile aflate în ființă astăzi, 
nemairezervându-ne pe seama bisericii niciun drept sau acţiune, pentru 
care sfârşit am predat şi toate titlurile de proprietate. Ca preț al acestei 
vânzări, Primăria Piteşti va plăti epitropiei bisericii Sf. Vineri o rentă 
perpetuă de 3.000 (trei mii) lei anual, care rentă acest an mi se va răspunde 
jumătate, deoarece comuna va intra în posesie de la 26 oct. viitor - sumă ce 
se va prevede în bugetul oraşului pe fiecare an - Decretul regal nr. 1874 din 
11 iunie 1889 - Subsemnatul lon I. Rădulescu, primarul comunei urbane 
Piteşti în virtutea votului Consiliului Comunal din şedinţa de la 21 apr. 
1889 şi pe baza Decretului Regal nr. 1874 din 11 iunie expirat declar şi eu că 
cumpăr pentru comuna urbană Piteşti proprietatea ce are biserica Sf. Vineri 
în acest oraş Piteşti pe care se află târgul de săptămână din Vale - împreună 
cu toate drepturile de percepere a veniturilor din acest târg şi clădirile 
aflate în ființă astăzi nemeirezervându-se pe seama bisericii Sf. Vineri nici 
un drept sau acțiune iar ca preț al acestei cumpărători comuna se obligă a 
plăti epitropiei bisericii Sf. Vineri o rentă perpetuă de lei 3.000 (trei mii) 
anual, care se va da din veniturile comunei, prevăzându-se această sumă în 
bugetul pe fiecare an. Pentru care am format acest act subscris de noi 
părțile contractante, urmând a fi autentificat şi trimis la Tribunalul local 
Argeş conform legii - Făcut azi 12 august 1889 în oraşul Piteşti; Epitropii 
Bis. Sf. Vineri: ss. Paroh ic. |. Becescu, ss. Hagi Hristea Vasiliu, ss. T. 
Hristea; Primarul comunei Urbane Piteşti - lon IL. Rădulescu; Scriitorii 
actului: D. 1. Minculescu, În conformitate: |. Dionisescu; Trecut în registrul 
respectiv la Nr. 820/89 -12 aug, 1889” (102) 

În Fig. 48 se prezintă un aspect al târgului în anii 1881-1892. Comerţul 
practicat aici trebuia să răspundă nevoilor. economiei domestice, atât al 
orăşenilor, cât şi a sătenilor veniţi la târg din întreaga zonă ce gravita în 
jurul acestui târg, de la munte şi din câmpie. Intensitatea comerțului varia 
în mod firesc după anotimpuri şi starea vremii, aşa cum se întâmplă în 
piaţă şi în zilele noastre. Din satele de la deal se aduceau fructe, materiale 

lemnoase: cherestea, şiță, ulucă, vase de lemn, lemne de foc, lână, cojoace, 
opinci şi alesături de mână, iar din satele de la şes cereale, care erau 
prelucrate în instalaţiile de morărit din vecinătatea târgului, ponderea cea 
mai mare revenind porumbului. 

Tradiţia aminteşte de o moară a lui Mihai Viteazu de pe Gârlița, dar 
şi de morile de la vărsarea pâraielor Geamăna Mică şi Geamăna Mare pe 
dreapta râului Argeş. De-a lungul râului Argeş,tot pe partea dreaptă a lui, 
în dreptul podului care era la capătul străzii Sf. Vineri, a existat un drum ce 
făcea legătura între pod şi morile din josul Târgului din Vale. Referirea la 
acest drum se găseşte în solicitarea Consiliului Comunal de a ceda 
epitropia bisericii Sf. Vineri un teren pentru a se construi un abator, în josul 
târgului de săptămână din vale. 

Preţurile, care purtau denumirea de ruptoare, se făceau pe loc, pentru 
toate mărfurile, atât în bani, cât şi prin troc şi acestea variau de la o zi la 
alta, ba chiar şi în decursul unei singure zile. Legea cererii şi ofertei îşi făcea 
simţite efectele, mai ales în condiţiile unei piețe neorganizate. Erau pitoreşti 
lungile, aprigele şi aprinsele tocmeli ajungându-se până la ultima para, 
când partenerii schimburilor, sau vânzărilor încheiau târgul bătând palma 
şi respectul, cu sfințenie, a târgului încheiat, făcea parte din tradiția 
neclintită a raporturilor dintre sătenii noştri, care îşi respectau cuvântul dat 
şi la cea mai apropiată cârciumă se cinsteau bând adălmaşul, pentru 
tranzacţia încheiată, dacă aceasta era consistentă şi mulțumea ambele părți. 

Afluenţa mare a vânzătorilor şi a cumpărătorilor impresiona nu 
numai prin număr, dar şi prin pitorescul şi varietatea costumelor purtate. 
În zilele de târg din Piteşti se întâlneau albul portului țărănesc din Muşcel 
şi Argeş, cu haina, întotdeauna închisă la culoare, de obicei de culoare 
maron, a sătenilor de la vale şi cu ținuta nemţească de culoare neagră, a 
negustorilor israeliți şi străini, într-un amestec plin de viaţă şi neastâmpăr. 

Sute de care şi căruţe îşi disputau câte un loc strategic în incinta 
târgului, ori în obor, sau când nu-şi mai puteau croi un drum aici, dejugau 
desfăcându-şi marfa pe străzile limitrofe, mai departe Fig. 48). 

La data de 13 iulie 1891 într-un înscris emis de Primărie se consemna 
că: „în Târgul din Vale se face negoț de cereale, cherestea şi vite, iar 
comunicaţia între oborul de vite şi târgul de cereale se va face liberă” (104). 

În anul 1891 Primăria Piteşti, acum proprietara târgului d-Afară ia 
hotărârea să-l reconstruiască, împreună cu strada actuală Sf. Vineri, pe care 
era construit canalul colector al oraşului, în acest scop fiind elaborat un 
memoriu al proiectului: „Memoriu descriptiv al proiectului pentru 

reconstrucțiunea Târgului d-afară şi continuarea Canalului din dosul 
bisericii Mavrodolu împreună cu reconstruirea Stradei Târgului d-afară 
până la malul râului Argeş” (extras) 

„Locul Târgului d-afară situat lângă malul râului Argeş în dosul Gării 
Piteşti, nu a fost aplanat niciodată şi se află numai două strade pavate, din 
care una în prelungirea Târgului d-afară trecând pe lângă moara de foc, 
spre malul râului Argeş şi a doua mergând pe lângă casele de lângă Târgu 
în strada Niculeşti, din dosul Gării. Terenul Târgului propriu arată 
suprafața naturală şi este acoperit cu bălți şi noroi, care împiedică cu 
desăvârşire un mers regulat al negoțului. O parte din obor este închis şi 
partea ceailantă cu un palan aşa de slab că nu mai poate sluji la nimic. 
Afară de zece magherniţe, construite mai de curând, iar celelalte nişte 
construcții nesistematice, slabe, neaşezate la linie şi uzate cu desăvârşire, ce 
să trebuie înlocuite cu desăvârşire cu altele noi. Cea dintâi menţionată 
stradă, adică Str. Tg. D-afară, venind din dosul bisericii Mavrodolu, pe 
unde se află Gura Canalului oraşului, care aduce o mulțime de apă, atât în 
timpuri ploioase, cât şi apă infiltrantă în continuu şi care infiltrațiuni au să 
se înmulțească cu mult, când va fi executată canalizarea oraşului, care s-a 
pus deja pe calea executării aduce în continuu apă pă rigola ei, care se află 
în mijlocul stradei, împiedicând circulaţia şi depunând în timpul iernii 
peste toată întinderea stradei un strat de gheaţă de 0,75-1,00 metri groasă. 
Cea de a doua stradă neavând pante în abondenţă, se află întotdeauna 
plină cu murdalâc. În fine, toate aceste inconveniente sileşte a se construi 
Târgul d-afară cu totul din nou, împreună cu strada Târgului d-afară... 

Pavajul Târgului este împărțit în lung în opt strade paralele de circa 
16,00 m lat, despărțite de rigole în formă de albii dulci. La capătul acestor 
strade, am format paralel cu strada Târgului alte două strade cu rigolele 
lor, fiind practicabile pentru scurgerea: apei precum şi pentru despărţirea 
Târgului fiincă aici se înşiră căruțele cu cherestea. De asemenea, strada 
transversală se află la capu celălalt a cărei rigolă primeşte apele din mijlocul 
Târgului şi se transmit spre str. Niculeşti şi spre abatorul comunal, în 
Argeş. Despărțirea Târgului în strade are în acelaşi timp scopul de 
împărțirea Târgului spre a se înşira căruțele cu producte etc. 

Terenul pentru oboare de vite mari şi de vite mici este împărțit în 
două printr-un drum de la Gară, rămânând şi în viitor între ambele oboare 
pentru comunicație la Gară. În locul magherniţelor celor vechi s-a proiectat 
56 magherniţe noi, situate pă locurile unde se află cele vechi. Din aceste 
maghernițe formează două rânduri şi o uliţă pentru cojocari. Magherniţele 

sunt proiectate după cum sunt obişnuite în oraşul Piteşti, cu obloane şi 
pentru oarecare negoţ. Magherniţele nr. 52-53, sunt două restaurante mari 
cu câte o cameră de aşteptare şi nr. 55-56 două restaurante mai mici. Între 
magherniţele nr. 50-55 se află un puț, care necesită a se construi şi a înființa 
o tulumbă spornică după cum s-a înființat mai multe în acest oraş. Pentru 
aplanarea (nivelarea) suprafeței Târgului şi oboarelor s-au fixat 
următoarele cinci repere: 

1. Pragul uşii casei de şedere a D-lui Gheorghe Dima; 

2. Pragul casei D-lui Cernătescu; 

3, Soclul stâlpului porţii D-lui 1. Georgescu; 

4. Suprafaţa a pragului casei D-lui I. Coculescu de lângă abator; 

5. Pragu uşii casei de şedere a Morii de foc. 

După aceste repere d-nii antreprenori va (sic) lega toată nivelația 
necesară în ce priveşte suprafața Târgului şi oboarelor” (104). 

Există un tragic document, care nu mai lasă nici o îndoială cu privire 
la intensitatea activității desfăşurate şi la aglomerările de oameni şi de 
căruțe. Este vorba despre bombardamentul aviatic american terorist, de 
tristă amintire, din sâmbăta de 6 mai 1944, care avea să surprindă târgul, 
către sfârşitul activităţii, între orele 11 şi 13 din zi, care s-a soldat cu nu mai 
puţin de 140 de morţi, 108 grav răniţi şi alți 350 răniți mai puţin grav, iar 
90% din victime au fost în raza Târgului din Vale (112 şi 113). Bombardarea 
Piteştiului survine după marele bombardament american din 4 aprilie 1944 
asupra Bucureştiului. 

Din raţiuni evidente de ordin sanitar şi urbanistice, târgul în anul 
1956 a fost închis şi s-a mutat la capătul străzii Craiovei, tot în afara 
oraşului Piteşti. (114). 

Târgul din Vale nu a constituit numai o intensă piață de schimburi, 
dar şi o prezenţă fecundă, dinamică, în evoluția oraşului. Viaţa banală şi 
monotonă a Piteştiului, considerat a fi un oraş al pensionarilor, se însuflețea 
în zilele de târg, căpătând culoare şi vitalitate. Mulţimile venite mai de 
departe, sau mai de aproape, găseau prilej să-şi facă cumpărăturile necesare 
gospodăriilor, să-şi rezolve problemele de sănătate, sau de ordin juridic, să- 
şi comande haine, să-şi completeze cu diferite cumpărături inventarul 
gospodăriilor, revărsându-se pe străzi, prin prăvălii şi diverse localuri. În 
cea mai mare parte întregul comerț al oraşului Piteşti era dependent de 
târgul de peste săptămână, respectiv de Târgul din Vale, în prejma lui 
înflorind comerţul de fierării, curelărie, manufacturi şi încălțăminte, ca într- 
un flux şi reflux uman, reînnoit săptămânal. Se închegau prietenii noi, se 

puneau la cale nunţi şi cumetrii, toate tranzacţiile încheindu-se cu 
tradiționalul adălmaş, fiind la îndemână în incinta târgului, din 51 de 
prăvălii opt cârciumi, afară de cei care-şi aşezau băutura direct pe pământ, 
menționați în actele de arendare a târgului. 

Un caz aparte petrecut în Târgul din Vale se leagă de permisiunea 
dată de epitropii bisericii Sf. Vineri de a se face cărămizi din argila din 
perimetrul târgului. Astfel, în anul 1853 în luna martie ziua 28: 

„Ni s-au dat voie de d-lor Coconul Drăghici Budişteanu şi D. Petcu 
Gheorghiu, epitropii sfintei biserici Sf. Vineri ca să facem cu zeciuială o sută 
mii cărămidă pă locul din Târgul din Vale; ne îndatorăm că oricâtă 
cărămidă să va face să-i dăm D-lor din şapte una şi gropile să avem a le 
astupa, a nu rămâne aşa” (17) 

Dar, la data de 1852 august 16, sub nr. 9975 - conducerea Primăriei 
atenționează pe D-nii Epitropi ai bisericii Sf. Vineri: „Subtcârmuirea 
oraşului Peteşti, prin raportul nr. 7455 a făcut cunoscut cârmuirii că Dvs. ați 
dat voie pe la unii şi alţii ca să facă cărămizi pe un loc ce-l are biserica 
devale la Neculiceşti (n.a. capătul de sud al târgului) şi că cu săpăturile 
urmate-au văzut oase de oameni morți de ciumă încă supt vremea aceea, 
când s-au aflat ordia acolo şi pentru astfel de împrejurare cârmuirea 
mâhnindu-se îndată au şi autorizat pă suptcârmuire a popri săpătura acelui 
loc, iar pă de altă parte săpând oameni cu plată a astupa acele gropi pentru 
a nu se întâmpla - ferească Dumnezeu - vreo nenorocire de epidemie, 
pentru care vă facem şi Dumneavoastră cunoscut despre aceasta şi 
totdeodată cu cinste vă invită după drept cuvânt a plăti oamenilor ce vor 
astupa acele gropi prin înțelegere cu supt cârmuirea de Piteşti şi a nu mai 
îndrăsni nimeni să facă cea mai mică săpătură pă acel loc fiind învederat 
spre vătămare. Subicârmuitor, ss. Indescifrabil” (19). 

Având un caracter popular atât de accentuat, născându-se și 
dezvoltându-se ca o necesitate impusă de condițiunile de viaţă, de nevoile 
şi împrejurările specifice unei epoci şi unei orientări sociale, în care lumea 
satelor era nevoită să-şi organizeze singură traiul, în limitele şi cu 
mijloacele ce i le îngăduiau starea sa economică şi socială, Târgul din Vale a 
însemnat în istoria oraşului Piteşti, un capitol care merită să rămână în 
memoria generațiilor. 

Ca şi Curtişoara, locul de popas al domnitorilor din veacurile trecute 
ale evului mediu românesc, sub ocrotirea cărora s-a născut şi s-a dezvoltat 
Târgul din Vale, doar cu numele său va mai dăinui, ca un ecou al unor 
vremi şi întocmiri intrate pentru totdeauna în umbra istoriei. 

SOCIETĂȚI PREOȚEŞTI ÎN PITEŞTI, LA CARE 
AU PARTICIPAT PREOȚI DE LA BISERICA SF. VINERI 


Ideea înființării unei societăți cultural-filantropice preoțeşti în Piteşti 
a apărut încă de pe la anul 1876, aceasta fiind lansată de către episcopul 
Ghenadie Petrescu (14.02.1876 - 18.05.1893) ca un pas important în ridicarea 
nivelului cultural al preoțimii argeşene şi întrajutorarea acesteia, 
concretizată la data de 15.03.1881, prin înființarea în Piteşti a societății 
preoților (Fig. 49) denumită „Ajutorul . 

Între membrii fondatori ai societăţii „Ajutorul“ a fost preotul Ion 
Becescu (1850 - 10.06.1939), care a îndeplinit funcţia de casier până la data 
decesului. Pr. lon Becescu a fost paroh la biserica Sf. Vineri din Piteşti şi a 
coordonat zidirea actualului edificiu monumental, cu acelaşi nume din 
Piteşti. A fost decorat cu ordinal „Steaua României“ în grad de cavaler. 

În Procesul-verbal de constituire a celei de a doua societăți preoțeşti 
„Frăția“ (Planşa nr. 6, Anexa Il), se arăta că preoții s-au sfătuit cum s-ar 
putea înjgheba o societate clericală, în care se întrevedeau împlinirea unor 
speranţe de mult simţite şi gândite a se realiza la nivel eparhial. În acest 
scop a fost aleasă o comisie care a fost delegată să elaboreze un statut al 
societății preconizată şi în anul următor, 1897, aceasta formată din: 
protopop Dimitrie Lăscăr, Pr. Platon Ciosu, Pr. Nicolae Boerescu - 
protopop - şi Pr. lon Becescu - casier al societății „Ajutorul“, după 
terminarea conferinței, în prezența a 194 preoți din Eparhia Argeşului, au 
prezentat actul de ctitorire al societăţii cultural-filantropice a clerului din 
Eparhia Argeşului, care, cu unanimitate de voturi l-au aprobat şi au ales 
organele de conducere: Comitetul, Comisia de cenzori şi Consiliul General. 
Cu acest prilej, a fost aleasă denumirea societăţii „Frăția“ şi s-a stabilit ca 
patronul societății să fie „Soborul Sfinţilor Apostoli” (125). 

Obiectivele societăţii „Frăția“ au fost enunțate limpede în primele 
articole ale statutului ei, respectiv cultivarea înfrățirii şi armoniei între 
membrii săi, având următoarele țeluri: 1. Pe latura culturală: a) Să țină 
conferințe preoțeşti; b) Să înființeze, să întrețină şi să susțină o şcoală de 
cântăreţi bisericeşti în fiecare capitală. a judeţelor Eparhiei Argeşului, 
respectiv la Piteşti şi Slatina; c) Să editeze o revistă; d) Să înființeze şi să 

întrețină într-un local propriu din Piteşti un internat de băieți; e) Să 
întrețină şi să susțină o grădiniță de copii; f) Să înființeze o bibliotecă 
pentru preoți; 2. Pe latura filantropică: a) Să dea ajutoare de înmormântare 
pentru preoții decedați, în raport cu anii de cotizare la fondul respectiv; b) 
Să acorde ajutoare văduvelor de preoți şi cântăreţi, burse şi premii fiilor de 
preoți, şi mai ales orfanilor acestora; c) Să ridice la Curtea de Argeş un 
orfelinat; d) Să înființeze la Piteşti şi Slatina cămine pentru preoții drumeţi; 
e) Să înființeze o casă de odihnă şi de tratament pentru preoții bolnavi şi 
neputincioşi, precum şi o colonie de vacanţă pentru fiii de preoți, la 
mânăstirea Turnu şi la schitul Păuşa, din județul Vâlcea; 3. Pe latura 
gospodărească: a) - Să înfiinţeze o fabrică de lumânări, numai din ceară de 
albine; b) - Să înființeze la una din mânăstirile de maici, un atelier de haine 
şi veşminte preoţeşti. c) Să aprovizioneze cu lemne atât Şcoala de cântăreți, 
internatul de băieți, fabrica de lumânări, cât şi bisericile. 

Înființarea societăţii cultural filantropice „Frăția“ a clerului din 
Eparhia Argeşului, nu a dus la dizolvarea societăţii clericale „Ajutorul“ din 
Piteşti, cu toate că membrii acestei societăți s-au înscris şi au activat şi în 
noua societate cultural-filantropică, denumită „Frăția“. 

În mod tacit, cam în anii 1938 societatea „Ajutorul“, a clerului din 
protopopiatul Piteşti, a fost dizolvată fiind absorbită de societatea „Frăția“, 
însă cotizațiile membrilor” societății „Ajutorul“ au mărit cota parte a 
contribuției acestora la fondul respectiv din cadrul societății „Frăția“. 

Cea dintâi realizare a societății a fost Şcoala de cântăreți bisericeşti 
din Piteşti care a luat ființă chiar din primul an de existenţă al societății, 
1897, directorul său fiind protopopul Dimitrie Lascăr, iar profesorii 
recrutându-se dintre preoții şi cântăreții piteşteni. Abia prin Legea clerului 
din 1906, cunoscută sub numele de Legea Spiru Haret, s-a hotărât ca pe 
viitor cântăreții bisericeşti să fie absolvenţii unor şcoli speciale, pe lângă 
fiecare eparhie a țării. Până la această dată cântăreții bisericeşti proveneau 
dintre săteni, care învățaseră pe lângă bisericile parohiale, sau mânăstiri, 
rânduielile şi cântările bisericeşti. 

În lipsa unui local propriu în Piteşti, Şcoala de cântăreţi bisericeşti cu 
o durată de trei ani, a funcționat în casele bisericii Greci - Buna Vestire - 
care era filiala bisericii Maica Precista din Coastă - Piteşti, la acea dată. 

La 29 aprilie 1905 societatea a cumpărat de la moştenitorii decedatei 
Linţa Zamfirescu un teren situat în strada Brătianu nr. 17 din Piteşti: 
Executarea proiectului Şcolii de cântăreţi bisericeşti a fost încredinţată Ing. 
Dumitru Dima la prețul total de 11.175 lei aur. 

Fig. 49. Membrii fondato 


1. Pr. Radu Bi 


(12.03.1859 - 03.10.1917); 5. Pr. Nae Boerescu (1845 - 28.11.1922); 6. Pr. Gh. Popescu (1846 - 


4. Protopop Dimitrie Lăscar 


- 13.10.1927); Rândul II - de la stânga: 8. Pr. Radu Budescu (1853 - 20.03.1928); 


- 27.11.1932); 10. Pr. Ion Sălcescu (1856 - 07.04.1921); 11. Pr. Ion Becescu (1850-10.04.1939); 


; 7. Pr. Rizea Dobrescu (1842 


9. Pr. Ştefan Teodorescu (1837 


26.12.1905) 


- 17.08.1941); 13. Pr. Theodor Băjenaru (1853 - 29.07.1931); 14. Pr. Marin Urzică (1856 - 


12. Pr. Dimitrie Georgian (1839 


13.08.1939). 











La data de 30 iunie 1905 s-a pus piatra de temelie a noului local, în 
prezența episcopului Gherasim Timuş - preşedintele de onoare al societății 
„Fraţia”, care a ținut şi slujba oficială, pentru ca numai în cinci luni. să se 
realizeze un edificiu cu o suprafață de 180 mp, care adăpostea trei săli mari 
de clasă de câte şase pe şase metri, plus două antreuri a câte patru pe şase 
metri şi alte anexe, însumând circa 60 m2. 

Separat s-a construit şi o locuință pentru familia directorului, 
compusă din două camere, bucătărie şi cămară, iar în faţa şcolii, pe latura 
de miazăzi, în acelaşi stil s-a ridicat cel de al doilea corp de clădire, destinat 
Fabricii de lumânări şi Cancelaria societății „Frăția“. 

La data de 14 noiembrie 1905 a fost inaugurată cu o deosebită 
solemnitate investiţia, în prezenţa episcopului Gherasim Timuş, a 
prefectului județului, a primarului Piteştiului şi a altor oficialități şi cu 
participarea unui mare număr de preoți. Însă, vrednicul protopop Dimitrie 
Lascăr, ctitor al acestui aşezământ, nu a mai apucat să se bucure de roadele 
strădaniei sale, deoarece doar cu câteva zile înainte s-a retras din eparhie 
dându-și demisia, în locul său în funcţia de protopop şi preşedinte al 
societății Frăția fiind numit Pr. Platon Ciosu, viitor arhiereu vicar al 
Patriarhiei Române. 

Din anul 1941 în funcţia de secretar şi un an mai târziu de secretar 
general al societăţii „Frăția“ a venit şi Pr. Constantin Dejan recomandat 
călduros de către preşedintele Academiei Române prof. Dimitrie Gusti. 

Întemeietorii societății „Frăția“ au înțeles încă de la început 
importanţa, necesitatea şi folosul unei reviste, ca cel mai bun mijloc de 
promovare a scopurilor propuse. Cuvântul scris are asupra cuvântului 
rostit avantajul de a cuprinde în vraja lui cercuri largi şi de a permite 
cititorului să mediteze asupra conţinutului ideilor expuse. 

Cuvântul rostit încântă, înflăcărează, mişcă, dar zboară, față de 
cuvântul scris care rămâne şi ecoul lui pătrunde pretutindeni, prelungindu- 
se cu aceeaşi forță peste veacuri. O revistă este steagul unei idei, unei 
mişcări, unei asociații, dar mai înainte înseamnă un program, înseamnă 
colaboratori, redacție, difuzare, înseamnă de asemenea publicul, cititorul 
statornic, care o susţine, înseamnă crezuri şi aspirații. Aceştia sunt 
principalii factori care determină destinul unei reviste. 

Istoria literaturii şi culturii de pretutindeni este un cimitir de nume de 
reviste, publicaţii, ziare şi foi, care de care cu o existență mai mult sau mai 
puțin efemeră, determinate de nefuncționarea unuia, sau a mai multor 
factori prezentați mai sus. Revista „Păstorul Ortodox” - Planşa nr. 7, Anexa 

[] - ca puţine alte reviste din țară, de acest profil, cu unele fatale întreruperi, 
a apărut timp de 31 de ani, începând cu anul 1901, afirmându-se ca un 
organ publicistic de prestigiu, cu care societatea „Frăția“ a putut să se 
identifice, să se afirme şi să se impună timp de o jumătate de secol. Revista 
a fost susţinută de condeiele consacrate ale unor personalități cu rezonanță 
în scrisul Şi câmpul vieţii bisericeşti. Ea a fost tribuna de la care s-au rostit 
de-a lungul anilor toţi cei care au avut ceva de spus pentru bunul mers al 
vieţii bisericeşti.. 

După o apariţie lunară perfect regulată în ultimii 17 ani, 1930-1947, cu 
un tiraj mereu în ascensiune, datorită împrejurărilor cunoscute, toate 
societățile şi asociaţiile religioase fiind desființate de către regimul 
comunist, revista îşi anunţă în anul 1947, printr-un număr festiv marcând 
cei 50 ani de existentă ai societăţii „Frăția“, încetarea apariției. „Este de 
nădăjduit - scria un intelectual, colaborator constant al revistei, în acest din 
urmă număr - că atunci când vremurile cele aspre vor ajunge la asfințit, se 
vor găsi preoți, alţi ostenitori, care să-i redea zborul spre cele înalte”. 

Pe măsură ce lucrarea societăţii cultural-filantropice „Frăția“ a 
clerului argeşean înainta, concretizându-se în lucrări valoroase cum ar fi: 
sediu propriu, Fabrica de lumânări, Şcoala de cântăreți bisericeşti - cu un 
impunător local propriu, revista „Păstorul Ortodox“ şi Grădiniţa de copii, 
orizonturile preocupărilor ei se lărgeau mereu spre noi inițiative şi acțiuni. 
Astfel s-a ivit ideea înființării în Piteşti a unui internat de băieți, ca sprijin, 
în primul rând, pentru membrii societății din mediul rural şi spre a asigura 
copiilor acestora condiții decente de întreținere în timpul şcolarizării în 
şcolile din Piteşti precum şi îndrumarea şi educarea lor în spirit creştinesc. 

Iniţiativa a aparținut protopopului Platon Ciosu şi a tânărului Pr. 
Marin D. Preoţescu. În acest sens societatea a cumpărat prin licitație casele 
din strada Şerban Vodă nr. 138, fosta proprietate a familiei Toma Lerescu, 
achitând Creditului Funciar din Bucureşti creanțele ce grevau această 
proprietate. 

Fosta locuință boierească pe două nivele putea adăposti 
corespunzător un număr de cincizeci de elevi. După împrejmuirea 
întregului teren de două hectare, substanţiale reparații ale clădirii, dotarea 
cu mobilierul şi inventarul necesar, internatul a început să funcționeze de la 
1 septembrie 1911, sub conducerea neîntrecutului gospodar şi organizator, 
care a fost energicul Pr. Marin D. Preoțescu. 

La conducerea internatului au urmat Pr. Gh. Popescu - Broşteni, 
viitor consilier episcopal, Pr. [. Popescu Albota, de la biserica Sf. Ilie Piteşti, 

Pr. Nicolae Popescu - Brădet, de la biserica Sf. loan din Piteşti şi începând 
cu anul 1931, timp de zece ani sub administrarea Pr. Marin S. Diaconescu 
(Fig. 50) şi a soției sale, Elena Diaconescu, profesoară de menaj, internatul 
va cunoaşte cea mai înfloritoare organizare şi funcționare. 

Din nefericire acestei prestigioase 
realizări avea să-i pună capăt în ziua de 6 mai 
1944 primul bombardament aerian american 
asupra Piteştului, când lovită în plin, clădirea 
internatului a fost transformată într-o grămadă 
de moloz. În perioada următoare războiului şi 
în perspectivele îngrijorătoare datorate 
ocupării țării de către armata sovietică, de o 
reconstruire a internatului nu putea fi vorba. 

Cu . eforturi mari din dărâmăturile 
rămase au fost recuperate unele materiale, 
considerate a fi refolosibile şi care transportate 
la sediul societăţii „Frăția“, în strada Brătianu 
nr. 15, denumită ulterior str. 1 Mai, au servit 
chiar în vara aceluiaşi an la înjghebarea unei Fig. 50. Pr. Marin $. 
bucătării şi a unei sufragerii. Diaconescu. 

Aici internatul, intrat în tradiţia oraşului şi-a putut relua existența, 
sub direcția diaconului Mihai Marinescu, de la biserica Sf. Gheorghe din 
Piteşti, mai târziu consilier al Arhiepiscopiei Bucureştilor şi paroh al 
bisericii Domnița Bălaşa din Bucureşti. 

La apelurile preşedintelui societății „Frăția“, Pr. Marin S. Diaconescu 
şi a secretarului general al societății Pr. Constantin Dejan, preoțimea 
argeşeană a răspuns masiv cu donații în grâu, porumb, ţuică, etc. banii 
devalorizându-se vertiginos. datorită unei inflaţii catastrofale, pentru ca 
internatul să rămână în funcțiune. Acţiunea a fost sprijinită direct şi 
nelimitat de noul episcop al Argeşului Iosif Gafton (Fig. 37). 

Ochi lipsiţi de bunăvoință erau ațintiți atât asupra a ceea ce rămăsese 
din fostul internat de pe strada Şerban Vodă nr. 138, cât şi asupra 
imobilului din strada Brătianu nr. 15, fosta Şcoală de cântăreți bisericeşti, 
grădinița de copii şi fabrica de lumânări, la această adresă fiind şi sediul 
protopopiatului Piteşti şi locuinţa diaconului Mihai Marinescu. 

În august 1951 la cererea Sfatului Popular Piteşti, la care s-au asociat 
„organele”, Comitetul societății „Frăția“, care încă mai supravieţuia, a fost 
nevoit să cedeze cea mai mare parte a localului fostei şcoli de cântăreți, 

pentru înființarea unui internat de fete al Liceului Comercial, apoi trecut 
din mână în mână, de la o instituţie, sau întreprindere la alta, localul este 
naționalizat. Printr-o intervenţie directă pe lângă fostul prim-ministru 
Petru Groza, efectuată de Constantin Doncea - lider comunist originar din 
comuna Cocu - județul Argeş şi deputat de Piteşti se reuşeşte scoaterea 
localului de sub naţionalizare, fiind sediul Protoieriei Piteşti, pentru ca în 
vara anului 1974 să fie expropriat şi demolat pentru a se ridica restaurantul 
Cina. 

Tot la insistențele aceloraşi organe în anul 1952, după tergiversări 
inutile, Comitetul societății „Frăția“ a fost obligat să cedeze din nou, de 
această dată, terenul în suprafaţă de patru pogoane şi ruinele fostului 
internat de pe strada Şerban Vodă nr. 138, rămase de la bombardamentul 
american, în locul lor ridicându-se în anul 1953 sediul Inspectoratului 
General al Ministerului de Interne: Securitatea şi Miliția fostei regiuni 
Argeş, anexele sale ocupând întreaga suprafață de două hectare ce au 
aparținut societăţii cultural-filantropice „Frăția“ a clerului Eparhiei 
Argeşului. 

Cantitatea de 3.000 kg. var stins şi depozitată în curtea fostei şcoli de 
cântăreți bisericeşti - unde s-a instalat protoieria Piteşti - situată în acum 
numita strada | Mai nr. 15, a fost donată bisericii Sf. Ilie Piteşti şi ea lovită 
de bombardamentul din 6 mai 1944, Din această cantitate s-au refăcut 
altarul şi naosul bisericii, iar restul cantității de var a fost folosit pentru 
executarea picturii în frescă. Tot acestei biserici sinistrate, Sf. Ilie, i s-a donat 
la încetarea activităţii societăţii „Frăția“ şi soldul ei numerar de 69.584 lei, la 
data respectivă sumă apreciabilă având în vedere că la 15 august 1952 
avusese loc cea de a doua reformă monetară, care întărise considerabil 
valoarea monedei naționale. Suma respectivă provenea din valorificarea 
donațiilor preoților argeşeni, în vederea refacerii internatului. 

Scopurile filantropice înscrise în statutele societății „Frăția“ 
decurgeau din situaţia precară în care clerul de mir se zbătea. Până la Cuza 
preoții aveau privilegiul scutirii de biruri şi de clacă. În acest sens 
documentele vremii consemnează „soarta şi starea umilă a preoților” şi 
faptul că „strâmtoraţi de multele lor lipsuri, ei nu pot trăi din câştigul 
slujbei lor, fiind siliți să se apuce de muncă țărănească”. 

Regulamentul Organic (1835-58) aducea şi în această privință unele 
reglementări, de exemplu se prevedea ca proprietarii de moşii să dea 
bisericilor pământ, iar acesta să fie lucrat gratuit de către săteni în 
folosul preoților. 

Prin Legea rurală a lui Cuza, în vederea îmbunătățirii situației 
preoților, bisericile au fost împroprietărite cu câte 17 pogoane în Muntenia 
şi opt fălci în Moldova, în satele de pe moşiile boiereşti, măsură ce nu s-a 
aplicat satelor de moşneni şi de răzeşi. 

Prin Legea lui Cuza se prevedea ca primarii comunelor să aibă în 
vedere ca în bugetele lor să prindă sume de 50-100 de lei aur anual, pentru 
plata preoților, măsură care în cele mai multe cazuri a rămas literă moartă 
prin refuzul primăriilor de a o duce la îndeplinire. 

Legea Tache Ionescu care era Legea clerului mirean şi a seminariilor, 
a stabilit principiul salarizării clerului de către stat, acordarea gradațiilor de 
vechime şi dreptul la pensionare a preoţilor. Salariile prevăzute au 
reprezentat un real progres, însă au fost mult sub exigenţele poziţiei sociale 
şi nevoilor reale ale unui preot. 

Acţiunile filantropice ale societăţii „Frăția“: 

a) Societatea „Frăția“ a pus pe acelaşi plan acţiunea de întrajutorare a 
membrilor şi prin: ajutoare de înmormântare, de boală, de infirmitate, 
pentru văduvele şi orfanii preoților, prin acordarea de burse şi altor 
înlesniri fiilor de preoți elevi. 

Ajutoarele de înmormântare s-au acordat cu -promptitudine, în 
funcţie de anii de cotizare, începând cu suma de 100 de lei aur. De 
generozitatea societății „Frăția“ au beneficiat familiile preoţilor lovite de 
nefericite întâmplări, societatea fiind pentru toți un sprijin de nădejde. 

b) Tot pe linia scopurilor filantropice, pentru înființarea unui orfelinat 
în Curtea de Argeş, „Frăția“ a cedat societăţii Ocrotirea Orfanilor de 
Răsboi, localul ce-l avea în acest oraş, pe timp de 15 ani, punându-i la 
dispoziție tot gratuit şi terenul în suprafață de 5.000 m? din jurul clădirii. 

Orfelinatul şi-a încetat activitatea după cinci ani, iar clădirea 
societății a fost oferită Seminarului Curtea de Argeş, până ce acesta a 
izbutit să-şi construiască propriul local pe terenul societăţii „Frăția“ din 
Curtea de Argeş. 

c) La data de 17 septembrie 1928 conducerea Eparhiei dispunând 
mutarea de la Piteşti la Curtea de Argeş a Şcolii de cântăreți bisericeşti, 
societatea „Frăția“ a donat Episcopiei atât localul, cât şi terenul în suprafață 
de un pogon din Curtea de Argeş şi din inițiativa episcopului Nichita 
Duma pe acest teren s-a construit o nouă clădire, existentă şi astăzi, iar la 
realizarea acesteia societatea a contribuit şi cu suma de 100.000 de lei. 

d) Ultima acțiune a societăţii „Frăția“ pe linia obiectivelor filantropice 
s-a realizat la data de 5 august 1953 şi a constat în donarea către mânăstirile 

Văleni, Bascovele şi Robaia din județul Argeş, a întregului mobilier, veselei 
şi inventarul ce aparținuseră internatului de băieți bombardat de americani, 
o parte din acestea revenind şi Protoieriei Piteşti, ca şi altor instituţii şcolare 
din Piteşti. 

În ordine cronologică cea dintâi realizare a activităților gospodăreşti 
ale societății „Frăția“ începând chiar din anul 1897, a fost înființarea unei 
fabrici de lumânări numai din ceară curată de albine, procurându-se în 
acest scop întregul inventar necesar şi angajându-se personal de 
specialitate. 

Fabrica de lumânări a funcționat în condiţii optime aproape zece ani, 
aducând societăţii venituri care nu erau de neglijat. 

Cerut stăruitor, ca o necesitate îndelung resimţită, căminul pentru 
preoții drumeți a devenit o realitate începând cu anul 1940, acesta 
funcționând cu patru paturi în localul fostei şcoli de cântăreți, pe lângă 
Protoieria Piteşti, în strada | Mai nr. 15, până la expropriere şi demolare, 
mai apoi în clădirea sediului Protoieriei, sediu aparținând bisericii Sf. 
Vineri, pe strada Ţepeş Vodă în vecinătatea bisericii. 

Scopurile societății „Frăția“ puteau fi considerate ca fiind utopice, ori 
dăruire, aleasa conştiinţă, puterea de muncă a doi episcopi: Gherasim 
Timuş şi Calist lalomițeanu şi identificarea deplină a protopopilor de 
Piteşti cu misiunea lor, împreună cu trei preoți lon Becescu, Marin D. 
Preoţescu şi Marin S. Diaconescu, puneau temelii trainice acestor năzuințe. 
În cei peste cincizeci de ani de existenţă, societatea „Frăția“ şi-a afirmat 
viguros prezenţa în viața Eparhiei Argeşului, constituind organul de 
exprimare şi de promovare a intereselor preoțimii din Eparhia Argeşului şi 
contribuind la ridicarea prestigiului preoțimii argeşene, creând în rândul 
preoțimii un spirit înnoitor, împiedicând instalarea inerției şi a rutinei în 
viața parohiilor. 

Succesul societăţii cultural-filantropice „Frăția“ a clerului Eparhiei 
Argeşului s-a datorat de la data constituirii, în anul 1897, şi faptului că a 
beneficiat de experienţa societății „Ajutorul“ a clerului din Piteşti, înființată 
cu 15 ani înainte, adică în anul 1881. 

Ultimul Comitet de conducere al societății „Frăția“ alcătuit din preoții 
Marin S. Diaconescu - preşedinte; Constantin Dejan - Secretar General; 
Mihai Chiriţă - fost director şi ctitor al localului Seminarului Curtea de 
Argeş; Marinache Popescu - fost protopop; Marin Branişte; |. lordăchescu - 
fost consilier eparhial, Florin Sămărăscu şi diaconul Mihail Marinescu - 

secretar şi contabil, constată, printr-o încheiere, că în împrejurările date, nu- 
i mai rămâne altceva de făcut „decât să se supună şi să se încadreze 
măsurilor în vigoare, privind societăţile clericale“ declarate dizolvate în 
toată țara, şi ca atare solicită Episcopiei Râmnicului şi Argeşului trecerea 
patrimoniului societății pe seama Episcopiei. 

Cu scrisoarea nr. 4067/1953 Episcopia Râmnicului şi Argeşului 
acceptă patrimoniul societății „Frăția“, aducând mulțumiri Pr. Marin S, 
Diaconescu „pentru neobositul entuziasm şi râvnă ce a depus pentru bunul 
mers şi continua propăşire a Societății «Frăția», cu care s-a identificat tot 
timpul cât preoțimea i-a încredinţat sarcina conducerii”. 

Preotul Constantin Dejan (Fig. 38 a) la puţin timp după desființarea 
societății „Frăția“ a fost numit protopop de Piteşti şi timp de 31 de ani în 
această funcţie s-a străduit să menţină activitatea cultural-filantropică a 
preoțimii piteştene. 

În acest sens a fost ajutat de secretarul Protoieriei Piteşti - Pr. Marin 
N. Drăguşin, în această funcție 25 de ani, menţinând căminul pentru preoții 
drumeți la Protoierie, realizând conferințele pastorale pentru ridicarea 
nivelului cultural şi social şi o activitate inedită, concertele de Crăciun, 
ținute la bisericile Sf. Vineri şi Sf. loan din Piteşti. De asemenea, 
întrajutorarea preoților din municipiul Piteşti şi ajutorarea orfanilor minori 
ai acestora a constituit o activitate permanentă şi un scop de la care nu s-a 
abătut protopopiatul Piteşti în cei 31 de ani în care a fost condus de Pr. 
Constantin Dejan. 

La insistențele unor bătrâni preoți, în anul 1995 Episcopia Argeşului, 
Muscelului şi Teleormanului, a reeditat revista „Păstorul Ortodox“ - Serie 
nouă - din păcate cu o existență efemeră, revista fiind înlocuită cu revista 
„Lumină lină“, care de asemenea nu a supraviețuit, fiind editat în prezent 
pe lângă cotidianul „Argeşul“, săptămânal un supliment denumit „Argeşul 
Ortodox". 

Ţelurile societății cultural-filantropice „Frăția“ a clerului argeşean 
departe de a fi perimate, depăşite sau învechite, aşteaptă să fie scoase la 
lumină şi purtate mai departe, cu un nou avânt, de către noile generaţii de 
preoți. 

CONCLUZII 


Îngălbenite de vreme, cu filele tocite de mânuirea lor îndelungată, 
după ce au fost lăsate din generație în generaţie ca o scumpă moştenire, 
parcă ceva din mireasma veacurilor la care au fost folosite, de la daniile 
cine ştie cărui leat, înscrisurile vechi reprezintă monumente prețioase ale 
trecutului nostru de la biserica Sfânta Vineri din Municipiul Piteşti. 

Pe lângă importanţa pe care o au prin ele însele, reprezentând adesea 
o arhivă de o importanță mare cu privire la împrejurările de viață de altă 
dată, asupra oamenilor şi a întâmplărilor petrecute de aceştia, sau cu 
obştiile în care aceste înscrisuri şi-au îndeplinit menirea lor, documentele 
reprezintă monumente ale limbii vorbite în alte veacuri. Actuala Biserică 
Sf. Vineri din Piteşti, unul dintre cele mai monumentale edificii din acest 
municipiu, a fost construită între anii 1904 şi 1908, de către cunoscutul 
inginer Dumitru Dima, după planurile întocmite de arhitectul lon N. 
Socolescu, pe locul unei biserici mai vechi, ridicată între anii 1808 şi 1827. 

În urma unor săpături efectuate în curtea bisericii şi pe baza 
înscrisurilor, s-a stabilit că în jurul bisericii a fost un cimitir, Avem 
suficiente argumente că în acest cimitir au mai fost încă două biserici, dar 
credem că acestea au fost din lemn, având în vedere forma bisericii de la 
1808, care a copiat probabil ultima biserică de lemn. Bisericile anterioare 
secolului al XIX-lea au avut hramurile Sf. loan Botezătorul - cea din secolul 
al XVIII-lea şi Sfânta Treime, biserica - din secolul al XVII-lea, ştiut fiind 
faptul că o biserică din lemn poate să dăinuiască circa 90-120 ani, 
efectuându-se reparaţii de întreținere, fără a fi necesară o nouă târnosire. 

La anul 1827 când s-a sfinţit biserica din veacul al XIX-lea, biserică 
construită, aşa cum s-a menţionat în capitolul Ctitori, de către familia 
boierului Ungurelu şi negustorul bucureştean Hagi Țenea, din vechiul 
conac al familiei Ungurelu mai erau: Cula Ungurelu - devenită ulterior 
clopotnița bisericii Sf. Vineri, având pivniţă, iar la parter o incintă spațioasă 
şi la etaj „visavis de clopote” cum glăsuieşte înscrisul, o cameră, care se 
dădeau cu chirie. 

În curtea bisericii mai erau două camere, sub un pătul şi încă o 
cameră, toate aceste anexe fiind închiriate de către epitropia bisericii. Este 

importantă informaţia că în cele două camere din curtea bisericii a 
funcţionat o şcoală pentru copiii din mahalaua Sf. Vineri, de care se ocupau 
preotul şi cântărețul bisericii. Cunoaştem de asemenea data înființării scolii 
din curtea bisericii, 1841 şi primul învăţător Dimitrie Românişteanu, care 
era cântăreț la biserica Sfânta Vineri. 

În anul 1847 biserica Sfânta Vineri a intrat în posesia a două moşii în 
comuna Mălureni, satul Bădiceni - județul Argeş şi a unei moşii în 
municipiul Piteşti de circa 15 hectare, pe care exista un ansamblu feudal 
denumit Curtişoara. Pe această moşie se ținea din timpuri imemorabile 
târgul săptămânal al Piteştiului şi la o dată necunoscută, ansamblul feudal 
Curtişoara s-a transforma în Hanul din Târgul din Vale. O privire asupra 
culei Ungureanu şi a ansamblului feudal Curtişoara, ne va edifica asupra 
importanţei acestora în viaţa oraşului Piteşti în secolul al XVIII-lea şi 
probabil şi mai înainte. Astfel, Conacul boieresc Ungurelu era alcătuit 
dintr-o culă şi alte acareturi din care au ajuns în secolul al XIX-lea cula, un 
pătul, sub care erau două camere şi un culoar, o cameră pentru servitori şi 
biserica boierească, care la începutul anilor 1800 deţinea două hramuri, la 
anul 1827 primind şi al'treilea hram. În jurul bisericii era un mic cimitir. 

Conacul boieresc Ungurelu străjuia podul de peste râul Argeş, care 
era în continuarea actualei străzi Sf. Vineri. 

În aval de acest pod exista un vad peste râul Argeş, cam în dreptul 
actualei străzi Târgul din Vale din Piteşti. Vadul era în partea de nord a 
confluenței pârâului Geamăna Mică cu râul Argeş, în vecinătatea acestui 
pârâu fiind şi nişte mori pe râul Argeş atestate documentar la data de 9 
februarie 1608 de Radu Şerban, care înnoiește un hrisov de la Neagoe 
Basarab, precizând că Mânăstirea Argeş stăpâneşte şi două mori la Gura 
Geamănei, adică în hotarul Piteştilor. În locul acestor mori de apă, încă la 
sfârşitul secolului al XIX-lea, au fost puse în funcțiune „mori cu foc”, pe 
actualul amplasament al Întreprinderii de morărit Târgul din Vale. Credem 
că la aceste mori de apă se referă şi hrisovul din timpul lui Mircea cel 
Bătrân, care aminteşte de morile din hotarul Piteştiului. Tot în această zonă 
pe timpul lui Mihai Viteazu, însă pe partea stângă a râului Argeş, este 
menționată o altă moară. 

Deci, zona îndeplinea toate condiţiile pentru a deveni un centru 
important şi complex, de schimburi de mărfuri, în secolele trecute. Şi dacă 
avem în vedere că tot în această zonă s-a construit abatorul Municipiului 
Piteşti în secolul al XIX-lea, pe moşia bisericii Sfânta Vineri denumită 
Curtişoara din Piteşti, avem o imagine completă cu privire la facilităţile pe 

care Târgul din Vale le oferea negustorilor şi cetățenilor. 

Există suficiente elemente care conduc la concluzia că modestul 
ansamblu de construcții, devenit hanul Târgului din Vale şi punctul de 
plecare al întregii dezvoltări ulterioare al acestuia, nu reprezintă decât 
vechea Curtişoară a lui Matei Basarab. Prin aşezarea ansamblului feudal în 
imediata vecinătate a vadului peste Argeş şi în apropiere de podul peste 
Argeş, cum şi datorită poziției lui față de drumurile de intensă circulație 
spre Bucureşti, Curtea de Argeş, Sibiu, Câmpulung, Braşov,Lârgovişte, 
Craiova, Alexandria şi Giurgiu, aici s-au creat condiţii optime de 
funcţionare a unei active pieţe de produse ţărăneşti, cu caracter cvasi- 
permanent, pentru întinsele zone complementare ale județelor de la deal şi 
munte, Muşcelul şi Argeşul şi judeţelor de la şes, Vlaşca şi Teleormanul. 

Nemairăspunzând vechilor ei rosturi de curte domnească, Curtişoara 
a devenit centrul unei intense activităţi comerciale, situaţie favorizată şi de 
existența fostelor aşezări domneşti la sud şi a celei boiereşti în partea de 
nord, cu o întinsă suprafaţă disponibilă de circa 15 hectare, între cele două 
curți feudale. Perimetrul terenului pe care era Curtişoara era cuprins „între 
matca şanțului de lângă han şi pă drumul morilor la vale, iar din târg afară 
tot pă şanţ, până unde se isprăveşte şi de acolo spre apus drept pă muchea 
dealului şi apoi drept la vale iarăşi în gârla şanțului”. Acest loc s-ar înscrie 
cu aproximaţie în terenul cuprins azi între linia ferată Piteşti - Curtea de 
Argeş (Gara Piteşti s-a construit în anul 1872) la apus, trecând spre răsărit 
peste fostul Obor de vite, întinzându-se spre sud peste amplasamentul 
Autogării Piteşti Sud, dreptunghiul încheindu-se spre nord pe linia 
traseului actual al străzii Târgul din Vale. 

În Planşa nr. 1, Anexa II se prezintă amplasamentul Curtişoarei, față 
de bisericile din Piteşti, contemporane ansamblului feudal. 

Şanţul menţionat, reprezenta un canal colector de suprafață pentru 
drenarea băltoacelor şi apelor pluviale ce se scurgeau de pe terasele 
oraşului şi care unindu-se cu pârâul Scorobaia limita la partea de nord 
incinta târgului. În Fig. 46 se prezintă zona pe unde se scurgea pârâul 
Scorobaia înainte de 1881. 

Aşa cum deja am arătat actualei biserici Sf. Vineri i s-a pus piatra 
fundamentală la data de 20 iulie 1904. Iniţiativa edificării acestui 
impunător locaş religios a aparținut preotului loan Becescu, ajutat de 
epitropii: Gheorghe Rădulescu, Tudorache Cristea şi Gheorghe 
Şerbănescu, care au participat efectiv la acţiunea de construire a bisericii 
şi colectarea sumei de 12.810 lei aur, necesară finalizării lucrărilor, sumă 

suplimentară celei obținută din exploatarea moşiilor din satul Bădiceni. 

Planul construcţiei a fost realizat de către arhitectul din Bucureşti 
Ion Nicolae Socolescu, iar construcția a fost executată de inginerul 
piteştean Dimitrie Dima. În acest sens providențiala întâlnire dintre un 
preot, loan Becescu, având pasiunea creației şi a lucrului desăvârşit, solid şi 
frumos, cu un arhitect de o înaltă clasă, lon N. Socolescu, şi un inginer de o 
competenţă inegalabilă, Dimitrie Dima, - colaborării desăvârşite dintre 
aceşti trei factori hotărâtori îi datorăm excepționala realizare a bisericii 
Sfânta Vineri din Piteşti. Acestui autentic triumvirat de oameni competenţi 
şi entuziaşti li s-a alăturat pictorul D. Marinescu, autor al picturii murale - 
fost rector al Academiei de Belle Arte din Bucureşti, care şi-a finalizat 
lucrarea în anul 1908. 

Ctitorii bisericii vechi din. secolul al XIX-lea, Anica Engel, fostă 
Ungurelu şi Drăghici Budişteanu, au fost zugrăviți în noua biserică şi 
alături de aceştia a fost expus şi portretul parohului Ec. Stavr. Pr. loan 
Becescu. Facem mențiunea că Pr. loan Becescu avea o temeinică experiență 
în administraţie fiind casierul celor două societăți preoțeşti din Piteşti: 
Ajutorul - protopopiatul Piteşti şi Frăția - Eparhia Argeşului, la care au 
aderat şi preoții din judeţul Olt, funcţia fiind onorată de acest preot până în 
ajunul decesului său, survenit în anul 1939. 

Aspectul somptuos al construcției a fost accentuat prin ampla 
decorație exterioară, prin vitraliile ferestrelor realizate la Viena şi prin 
mobilierul de un remarcabil rafinament artistic. 

Biserica prezintă o compartimentare specifică edificiilor bizantine 
având: altar, naos şi pronaos, cu un plan extins pe latura de vest, printr-un 
pridvor având o boltă semicilindrică susținută de şase coloane masive şi 
două arce amplasate pe coloanele centrale. 

În urma atacurilor teroriste aeriene americane, asupra oraşului 
Piteşti, din timpul celui de Al Doilea Război Mondial, biserica Sfânta Vineri 
a fost grav avariată fiindu-i distruse în totalitate vitraliile, ornamentele 
exterioare şi o parte a acoperişului. Reparaţiile bisericii s-au finalizat în anii 
1979, prin donaţii efectuate de credincioşii parohiei şi locuitori din Piteşti, 
în condițiile dure impuse de regimul totalitar ateist din Republica Socialistă 
România, astfel că biserica Sf. Vineri a devenit cea mai frumoasă şi 
spațioasă biserică din Municipiul Piteşti din acea perioadă. În aceste 
condiții biserica Sfânta Vineri a pretins a fi considerată catedrala 
Municipiului Piteşti, rang pe care credem că îl deține şi în prezent. 

Începând cu anul 1967 în biserica Sfânta Vineri s-au organizat 
concerte de colinde şi cântece de stea, biserica onorându-şi poziţia între 
bisericile Piteştiului. Şi, aşa cum spunea un fost ministru al educaţiei 
naționale, între cele două războaie mondiale, biserica Sfânta Vineri din 
Piteşti „a dat ora exactă în cultura municipiului, într-o perioadă când 
ceasurile culturii băteau anapoda, în toată țara”. 

La data de 1 ianuarie 1996 a păşit în lumea amintirilor Pr. Constantin 
DEJAN fost paroh al bisericii Sfânta Vineri, o personalitate de excepție, care 
prin calităţile sale neprețuite a cinstit în calitate de protopop de Piteşti 
preoțimea argeşeană, Municipiul şi Judeţul Argeş. Preotul Constantin 
Dejan era menit unei strălucite cariere în slujba Serviciului Social, în cadrul 
căruia a activat, sub conducerea Preşedintelui Academiei Române Prof. 
Dimitrie Gusti, circa 12 ani, în calitate de Comandant de echipe studenţeşti 
multidisciplinare, pentru efectuarea de studii sociologice în Basarabia, în 
calitate de Director de şcoli sociologice de vară, Consilier Cultural pentru 
Ținutul Dunărea de Jos - pe lângă academicianul Constantin C. Giurăscu, 
Inspector General al Căminului Judeţean Argeş - până în anul 1948, apoi 
Secretar General al societăţii preoților din eparhia Argeşului timp de 12 ani, 
protopop de Piteşti circa 33 de ani şi deputat regional, sau judeţean circa 28 
ani. Pr. Constantin DEJAN în toate funcţiile pe care le-a deţinut, a adus o 
deplină maturitate intelectuală, o inegalabilă spontaneitate în scris, o solidă 
informare şi pregătire teologică, precum şi un remarcabil talent literar, 
având darul scrisului solemn şi logic. 

A fost o minte ageră, o voință hotărâtă cu un temperament de 
luptător dârz, având cultul muncii în adevăratul înțeles al cuvântului. 
Evenimentele trăite în epoca ateistă a regimului comunist, mereu în clocot, 
şi-au găsit în sufletul său un profund răsunet şi singurul criteriu al 
acțiunilor sale şi al scrisului său au fost adevărul şi numai adevărul. 

Pr. Drăguşin Marin povestea că în pauza unei adunări la județ un 
lider comunist local, înconjurat de un grup gălăgios, l-a apostrofat 
punându-i la îndoială probitatea profesională zicându-i: „Părinte, 
dumneata chiar crezi în Dumnezeu!”. Răspunsul a venit prompt: „ Cred că 
şi dumneata crezi, pentru că ai fost botezat, când erai copil ai mers cu 
colinda şi steaua, te-ai căsătorit conform datinilor şi speri să fi prohodit, 
după credința părinților dumitale”. S-a făcut imediat linişte şi delegația 
preoților a fost tratată cu considerație şi mult respect de către toți 
participanții. 

Din iniţiativa şi sub conducerea sa în perioada cât a fost paroh al 
bisericii Sfânta Vineri s-au executat ample lucrări de restaurare la această 
biserică din Piteşti, declarată Catedrală a Municipiului. 

A fost un visător, un entuziast, un incorijibil idealist, un suflet care s- 
a dedicat semenilor săi, pentru viaţa din jurul său, de aici ataşamentul său 
definitiv şi total de oameni, cărora le-a acordat încrederea şi afecțiunea sa. 

A considerat ca o datorie de împlinit să fie preotul ce aparține 
apostolatului său, chemării sale, pentru preamărirea lui Dumnezeu şi 
pentru a aduce lumii în care a trăit un strop de lumină, de speranță, de 
bucurie şi încredere. A avut o viață permanent zbuciumată, în care şi-a 
creat ostilități şi şi-a căşunat amare necazuri. 

În cadrul bisericii Sfânta Vineri, atât în veacurile trecute, cât şi în 
epoca modernă, au activat preoți şi cântăreţi care s-au străduit să facă cinste 
chemării lor, năzuind la un viitor mai bun, pentru a depăşi uneori situațiile 
tragice din viaţa lor, aşa cum ni se întâmplă tuturor şi pentru a se ridica 
deasupra acestora. Pentru a nu nedreptăți pe vreunul dintre aceştia nu am 
mai nominalizat pe cineva, dintre slujitorii bisericii Sfânta Vineri în acest 
capitol. 

Mulţumim tuturor celor care în vreun fel au ajutat la alcătuirea 
acestei monografii. 


Ing. Octavian C. DEJAN 

ANEXA 1 - ÎNSCRISURI: 


1. Hrisov - prima mențiune a Târgului din Vale - dat de Grigore Ghica vv. în 
1673 apr. 7 - prin care scuteşte metohul şi țigănia din Piteşti, ale mănăstirii 
Cotmeana de cămănărie şi alte cheltuieli ale oraşului, cum au fost înainte şi de 
Matei Basarab: „iar de vor vrea să vânză niscare vită sau altceva, să aibă a duce în 
târg la Piteşti să-şi dea samă numai de camănă să fie în pace, căci iaste osebită de 
târg cămănăria că vinde iar deosebi”. 

(Mărturii documentare - doc. 16 - Piteşti, vol. Il, Bucureşti, 1988). 


2. 1811 mai 6 - menţiune documentară a Târgului din Vale în legătură cu 
comerțul de vite: „Târgul dă afară cu obor dă vite - următori pă toată săptămâna”. 

(IL. Cojocaru: Documente privitoare la economia Ţării Româneşti, 1800-1850, 
vol. Î, p. 110-111). 


3. Copie de pe adeverirea boierilor pământeni de la Piteşti: „Dumnealui 
Drăghici Budişteanu sin răposatului Nicolae Budişteanu, încredințare de la noi 
pentru genealogia caftanelor, dăm în scris că moşul dumnealui au fost răposatul 
pitar Mirică Budişteanu, unchiul dumnealui au fost răposatul treti logofăt Bănică 
Budişteanu, iar maica dumnealui au fost frate răposatului Matei Ştirbei din 
Bucureşti, care acesta nu numai de noi este ştiut ci şi de alţi boieri care sunt 
şezători aici. 

Deci nu lipsirăm să-i adeverim. 

1826 noiembrie 26 

ss. Constantin Budişteanu - stolnic 

ss. Nicolae Rătescu - pitar 

ss. Alecu Rătescu - pitar. 


4. Copie de pe cererea făcută de Drăghici Budişteanu la 28 ian. 1827, către 
Domn, pentru recunoaşterea sa de neam de boier, pentru scutirea de impozite: 

„Prea-înălțate Doamne, 

Jeluesc Măriei Tale că eu, aflându-mă din neam de boier, atât despre 
răposatul tatăl meu, cât şi despre răposata mamă-mea mă văz a punerea supărat de 
taxil - dări după vremi au utsmeturilor a plăti şi eu pentru puţinele bucatele mele 
ca ceilalţi locuitori, pentru care dând eu jalbă Măriei Tale la leat 1824, mi s-au făcut 
cartea dumnealui vel vistier, de atunci am fost nesupărat, dar în urmă, neținând în 
seamă taxil - dare mă văz asuprit. 

De aceea faceți bine mă rog, Măriei Tale ca după dovezile arătate atât de la 
boieri vornici Ştirbei de aici, care îmi sunt unchi buni după mumă-mea, pentru 
Genealogia părinților mei că adică părinții mei sunt feciori de boieri cu cinuri de 
caftane mari şi mici sunt în drept Măria Ta a mă aşeza la Arhondaloghion între 
feciorii de boieri, dându-se şi un luminat sinet la mâini spre apărarea acestor fel de 

supărări din partea tacsil-dărilor dupe vremi şi cum sfântul Duh va lumina pe 
Măria la asupra mea. 

Al Măriei Tale plecat slugă 

Drăghici Budişteanu de la Piteşti, Jud. Argeş“. 


5, Copie de pe adeverinţa boierilor vornici din Bucureşti, invocată în cerere: 

„Dumnealui Drăghici Budişteanu sin răposatul Nicolae Budişteanu de la 
Piteşti, jud. Argeş, cerând încredințare şi de la noi pentru genealogia caftanelor săi, 
îi dăm acest înscris prin care arătăm că tatăl său Nicolae Budişteanu au fost fecior 
al răposatului pitarului Mirică Budişteanu, iar acesta este lui Drăghici moş despre 
tatăl său şi fraţii tatălui răposatului treti vistier Răducanu şi răposatului treti 
logofăt Bănică Budişteanu, care îi sunt unchi lui Drăghici Budişteanu, iar mama 
acestuia Budişteanu a fost fată a răposatului Matei Ştirbei de aici din Bucureşti, 
vară bună cu noi fraţii, care ne este şi nepot de veri și am iscălit amândoi frații 
Ştirbei - 

ss. lon Ştirbei vel vornic 

ss. Fotache Ştirbei vel vornic”. 


6. Copie de pe referatul vel vistiernicului către Domn pentru stabilirea 
adevărului cererii: 

„Prea Înălţate Doamne 

După porunca ce mi se dă la această jalbă a lui Drăghici Budişteanu, de la 
Piteşti, jud. Argeş, care prin rugăciune face cerere a se trece la arhondaloghion al 
visteriei între feciorii de boieri, zicând că tatăl său a fost fecior de boier şi moșul 
său boier cu caftan. 

Am făcut cercetare şi ne-am pliroforisit din două adeverinţe ce au adus: una 
iscălită de dumnealui vornicu lon Ştirbei şi dumnealui vornicu Fotache Ştirbei, 
prin care arată că Nicolae Budişteanu, tatăl jeluitorului au fost fecior pitarului 
Mirică Budişteanu şi frații tată-său au fost unul treti vistier Răducanu şi altul treti 
logofăt Bănică Budişteanu, iar mama jeluitorului au fost fata răposatului pitar 
Matei Ştirbei şi vară bună cu dumnealor boierii vornici Ştirbei şi altă adeverinţă 
iscălită de trei boieri din Piteşti adică stolnicul Constantin Budişteanu i pitarul 
Nicolae Rătescu i pitarul Alecu Rătescu, care adeverinţă de mărturie se alătură a se 
vedea şi de către Măria Ta, iar rugăciunea jeluitorului rămâne la milostivirea 
Măriei Tale. 

1827 Ghenarie 29 

ss. Vel vistier - indescifrabil -“ 

Rezoluţia pe acest referat: 

„Dumneata vel Vistier după pliroforisirea ce ne dai printr-această anaforea, 
binevoind Măria mea, poruncim să se treacă la Arhondaghion al visteriei Drăghici 
Budişteanu de la Piteşti jud. Argeş, între feciorii de boieri cei de o potrivă cu 
dânsul“. 

7. Târgul este menţionat în jurnalul din 7.03.1837 prin care se hotărăşte 
pietruirea celor două mari ulițe ale oraşului Piteşti - doc. 60 (Piteşti - Mărturii 
documentare - Bucureşti 1988) - Târgul slobod de afară - doc. 66. 


8. 19 iulie 1840 - Cârmuirea jud. Argeş face cunoscut Departamentului din 
Lăuntru că a aprobat înființarea unui târg săptămânal de vite în oraşul Piteşti, pă 
lângă târgul săptămânal ce din vechime să face într-acest oraş Piteşti, în toate 
vinerile, pe locul destinat spre acest sfârşit de paharnicul loan Budişteanu 
proprietatea dumisale, deci, s-a hotărât a se înființa pe viitorime un obor de vite pe 
acest loc şi în aceeaşi zi - doc. 75 (Ibidem) 


9. Doc. 130 (Ibidem) - 5 aug. 1857 - interzicerea speculei (cumpărarea cu 
toptanul) - sunt popriți în fiecare zi până la ora douăsprezece a cumpăra negustorii 
precupeți cu toptanul, până când să poată orăşanii a-şi însătura trebuinţele de 
aceste articole. 


10. 1847 - iulie 20: 

Subtiscălitul m-am învoit prin acesta cu d-lor cocoana polcovnicească Anica 
Engel născută Ungurelu şi frații Budişteni - Ioniță şi Pitarul Drăghici şi am făcut 
schimb partea mea de moşie sânjeni 300 din hotarul Bădicenilor în jud. Argeş şi o 
întindere de loc cu un han de zid pe dânsul în marginea oraşului Piteşti care se 
numeşte Curtişoara şi pe care se face şi târgul de săptămână al oraşului în toate 
vinerile. 

Însă pe cât se află astăzi în stăpânirea mea afară de vânzările ce am făcut mai 
dinainte în căminuri ohabnice după cum în zapisele mele la mâinile 
cumpărătorilor se arată mai pe larg suma stânjenilor fiecăruia atât în lăţime cât şi 
în lungime, numai la unele, iar lungimile căminurilor despre coastă stă mărginită 
chiar în temeliile clădirilor din fața acelei uliți, pe care zapise sunt datori 
dumnealor a le respecta. 

Iar d-lor mi-au dat împotrivă partea d-lui pitarului Ştefan Jianu şi davalma 
atât cu acesta,cât şi cu partea aceia mai mare a Sf. Mitropolii la care se şi află 
documentele atăt trupului numit Colţul Unghenilor. Pe lângă aceasta rămâne pe 
seama d-lor şi contractul ce am încheiat cu d-lui Nicolae Antonescu pentru clădirea 
unor prăvălii de scânduri de brad în piaţa târgului, asemenea şi contractul ce am 
încheiat cu Panait şi Naum caldarangii pentru aşternerea cu piatră a uliţelor acestui 
târg cu toți banii ce am dat acum pomenitelor contracte, adică lei una mie nouă 
sute Antonescului şi lei două mii cinci sute no. 2500 caldarargiilor şi pe lângă 
aceasta să le mai dau d-lor încă lei una mie nr. 1000 peste tot şi mai mult să nu 
avem unii de la alții, nemairămânând la vreo parte nici un fel de pretenţii în 
pricina acestui schimb, ci fiecare să-şi măsoare şi să-şi aleagă părțile de moşie 
schimbate, precum şi locul Curtişoara aşa după cum le stăpânim astăzi. 

Într-acest chip făcându-se schimbul acesta, totdeodată d-lor într-un cuget şi 


137 











întru unire au făcut danie atât moşia Bădiceni, cât şi locul Curtişoara cu toate 
foloasele lui la sfânta biserică cu hramul Sf. Vineri din oraşul Piteşti, ca să fie spre 
pomenirea ctitorilor şi a d-lor precum au fost hotărât aceasta mai dinainte. 

S-au scris aceasta la anul una mie opt sute patruzeci şi şapte luna martie în 
optsprezece zile. 

ss. Clucer I. Budişteanu. 


11. 1847 iulie 26 - no. 37 - Judecătoria Judeţului Argeşi 

D-lor Polcovniceasa Anica Engel, lon Budişteanu şi Pitarul Drăghici 
Budişteanu, împreună cu D-lui Cluceru lon Budişteanu, arătându-se către 
această judecătorie cu hârtii din 22 ale următorului primite subt nr. 2591 şi 2592, au 
cerut să se adevereze înscrisul acesta de schimbul ce face între dumnealor, dând 
adică cei dintâi pe chipul celui din urmă d-lui Cluceru Budişteanu trupul de moşie 
numit Colţul Unghenilor în dreptu trei sute stânjeni moşie din hotarul Bădicenilor 
şi o întindere de loc în marginea acestui oraş Piteşti, numit Curtişoara, ce şi d-lor 
primesc din partea d-lui Cluceru Budişteanu, arătând totodată cei dintâi 
schimbători că sineturile ce le îndreptățesc proprietatea nu le au la d-lor, căci 
fiindu-le stăpânire deavalma se află în păstrarea Sf. Mitropolii, una din devălmaşe. 

lar de al doilea, d-lui Clucer Budişteanu pre cât priveşte despre schimbu se 
dă din partea d-lui au înfățişat următoarele: 

- Leatu 1804 nov. 16, diata răposatei vistiereasa Bălaşa, cuprinzând între 
altele şi aceasta că lasă trei sute stânjeni moşie de la Bădiceni aşa în părți câte trei 
de frați, între care aceşti frați este d-lui Cluceru Budişteanu; 

- 1812, iunie, foi de împărțeală între fraţii următoare celei de sus diete; 

- 1831, Diata a răposatului Petrache Budişteanu prin care lasă stăpân pe d- 
lui Cluceru lon Budişteanu, fratele său pe toată averea sa mişcătoare şi 
nemişcătoare, 

- 1827 aprilie 12, Întărirea domnească dată la cartea mezatului de 
cumpărătoare locului din Piteşti numit Curtişoara pă chipul d-lui Clucer Ion 
Budişteanu (n.a. atunci medelnicer) şi etc. 

În urmarea căror cereri şi apoi încredințarea formelor scriindu-se 
subcârmuirilor respective a cerceta după orânduială în fața locului paşnica d-lor 
schimbătorilor stăpânire, anume, cârmuirii plăşii Cotmenii pentru trupul moşiei 
Colțul Ungheni şi celii de plasa Argeşului pentru suma a trei sute stânjeni din 
hotarul Bădicenilor, s-a primit răspunsurile cu nr. 5152 şi 1485, prin care amândouă 
fac cunoscut că, cercetând a dovedit stăpânirea dumnealor schimbătorilor bună şi 
dreaptă pe arătatele proprietăți. 

Drept aceea pe temeiul sineturilor trecute mai sus şi a încredințărilor date 
din partea numitelor subcârmuiri prin numerarisitele raporturi despre paşnica d- 
lor schimbătorilor, stăpânire la proprietăţile de afară, precum asemenea şi pentru 
locul numit Curtişoara rămânând judecătoria încredințată că nu sunt supuse nici la 
o altă împiedicare, adeverează înscrisul acesta trecându-l în condica rânduită. 

Cu băgare de seamă însă că suma a trei sute stânjeni moşie din Bădiceni şi 
locul numit Curtişoara ce trece pe chipul d-lor Polcovniceasa Anica Engel, Ion şi 
Pitarul Drăghici Budişteanu, rămânând în stăpânirea bisericii din Piteşti, unde se 
prăsnuieşte hramul Sf. Cuv. Vineri, fiindcă numiții mişcaţi de evlavie către cele 
sfinte şi spre a d-lor a ctitorilor pomenire le-au făcut danie numitului Sf. locaşi 
precum într-acest înscris se vorbeşte, pentru care s-au dat la mâna epitropilor 
bisericii actul acesta privitor pă chipul dăniaşilor (sic) cu osebita adeverire tot din 
partea judecătorii, trecută şi în condică. 

Anul 1847 iulie 26 - nr. 37 
Prezident - Căpitan M. Seulescu, Mihai Berindei 

Grefier Gr. Rădulescu 


12. Judecătoria Judeţului Argeşi 

Fiindcă d-neaei Polcovniceasa Anica Engel, Pitaru Drăghici şi Ion frați 
Budişteanu, printr-acest înscris, despre o parte au făcut schimbu ce se vede cu d-l. 
Clucer lon Budişteanu, iar despre alta proprietăţile ce trece pă chipul d-lor: anume 
trei sute stânjeni moşie din hotarul Bădicenilor şi un loc al târgului de săptămână 
dintr-acest oraşi, numit Curtişoara, le face danie bisericii din Piteşti, unde se 
prăsnuieşte hramul Cuvioasei Sf. Vineri, pentru a d-lor şi a ctitorilor pomenire. 
De aceea Judecătoria pe de o parte a dat schimbului cea din sus adeverire iar pe de 
alta spre a avea tărie şi dania către o numita Sf. Biserică, o adeverează pe temeiul 
formelor săvârşite la adeverirea schimbului, trecându-se în condica rânduită. 

Prezident: M. Seulescu 

Mihail Berindei 1847 iunie 27 - Nr. 39 

Gref. Gr. Rădulescu 


13. Zapis (extras - alt exemplar copie -) 

Suptiscălitul m-am învoit printr-acesta cu d-lor Cocoana Polcovniceasa 
Anica Engel, născută Ungurelu şi fraţii Budişteni Ioniţă şi Pitarul Drăghici şi am 
făcut schimbu: partea sa de moşie, stânjeni trei sute din hotarul Bădicenilor în 
judeţul Argeş şi o întindere de loc cu un han de zid pe dânsul în marginea oraşului 
Piteşti, care se numeşte Curtişoara şi pe care se face şi târgul săptămânal al 
oraşului în toate vinerile. 

Însă precât se află astăzi în stăpânirea mea, afară de vânzările ce am făcut 
dinainte în căminuri ohabnice după cum în zapisele mele ce sunt la mâinile 
cumpărătorilor se arată mai pe larg suma stânjenilor fiecăruia atât în lățime cât şi 
în lungime numai la unele, iar lungimea căminurilor despre coastă stă mărginită 
chiar la temeliile clădirilor din fața acei uliți, pe care zapise sunt datoare d-lor a le 
respecta. 

Iar dumnealor mi-au dat împotrivă partea D-lor de moşie din hotarul Colţu 
Unghenilor tot în județul Argeşului care este de aceeaşi câtățime de stânjeni cu 
partea Pitarului Ştefan Jianu şi davalma atât cu aceasta cât şi cu partea aceia mai 

mare a Sfintei Mitropolii la care se şi află documentele atât trupului numit Colţul 
Unghenilor. Pă lângă aceasta rămâne pă seama d-lor şi contractul ce am încheiat cu 
d-lui Nicolae Antonescu pentru clădirea unor prăvălii de scânduri de brad în piața 
târgului, asemenea şi contractul ce am încheiat cu Panait şi Naum caldaragii 
pentru aşternerea cu piatră a ulițelor acestui târg cu toți banii ce-am dat 
pomeniţilor contracte, adică lei una mie nouă sute Antonescului şi lei două mii 
cinci sute caldarangiilor şi pe lângă aceasta să le mai dau eu d-lor încă lei una mie 
nr. 1.000, peste tot şi mai mult să nu avem unii de la alții, ne-mai rămânând la vreo 
parte nici un fel de pretenţii în pricina acestui schimb, ci fiecare să-şi măsoare şi să- 
şi aleagă părțile de moşie schimbate, precum şi locul Curtişoara aşa cum le 
stăpânim astăzi. Intr-acest chip făcându-se schimbul acesta, totdeodată d-lor într- 
un cuget şi întru unire au făcut danie atât moşia Bădiceni, cât şi locul Curtişoara cu 
toate foloasele lui la Sf. Biserică cu hramul Sfânta Vineri din oraşul Piteşti, ca să fie 
pomenirea ctitorilor şi a d-lor precum au fost hotărât aceasta mai dinainte. 

S-au scris acesta la anul una mie opt sute patru zeci şi şapte luna Martie în 
optsprezece, 

ss. Clucer I. Budişteanu 


14. Notă: Clucerul Ion Budişteanu primise moşia Colţul Unghenilor din 
plasa Cotmeana de la fratele său Petrache Budişteanu. Locul numit Curtişoara 
din Piteşti îl stăpânea Clucerul Ion Budişteanu în temeiul întăririi domneşti din 
12 aprilie 1827, de cumpărare la mezat, atunci Ion Budiştenu fiind medelnicer. 


15. Zapis 

Subtiscălita Paharniceasă (şi contesă) Zoii Rossetti am vândut stânjeni de 
moşie una sută cincizeci cu moară şi piuă pe dânşii ce-i am exoprică (sic) în hotarul 
Bădiceni jud. Argeş, lăsaţi mie de moştenire de la răposata mătuşă-mea Luxandra 
Budişteanu - astăzi învoindu-mă cu d-lor polcovniceasa Anica Engel şi frații 
Pitaru Drăghici şi Ioniță Budişteni ctitori sfintei biserici la care să prăsnuieşte 
hramul Sf. Vineri, numită din Vale în oraşul Piteşti, am vândut-o pomenitei sfintei 
Biserici cu preţ scăzut în galbeni împărăteşti trei sute nr. 300 galbeni, pe care bani i- 
am primit pe toţi deplin, dorind însă ca la acest sf. locaş să ia parte la ctitorie şi 
sufletul răposatei mătuşi-mi de la care mi să cuvine această moşie şi pentru acest 
sfârşit scăzând din prețul moşiei am îngăduit şi dumnealor boierii ctitori a să socoti 
numele răposatei între cei ce au adus ajutor sfintei Biserici şi a se trece numele său 
la toate pomenirile sfântului locaş deopotrivă cu întemeietorii aceştii sfinte Biserici 
- Drept aceia pă aceste bazuri (sic) săvârşind tocmeala am dat sfintei Biserici acest 
zapis adeverit după orânduială spre pacinică stăpânire. 

Zoi Rossetti 

1847 octombrie 20 

După însărcinarea ce mi-a dat onorabilul Tribunal, am întrebat pe dumneaei 
marea paharniceasă şi contesă Zoe Rossetti şi pe deoparte mi-a răspuns că acest act 

este adevărat al dumneaei iar pe de altă parte în prezența mea l-a şi subscris, 

Grefier ss Pitar |. Rudeanu 

Pe acest aşăzământ mi-am mulțumit, priincindu-mi şi toți banii prețul 
coprins în acest zapis. 

Zoe Rossetti 

Prezidentul Judecătoriei Muşcel. 

Iscălitura dintr-acest zapis fiind a dumneaei paharniceasii şi contesii Zoi 
Roset, după cererea făcută prin petiție înregistrată la nr. 3489 să adeverească cu 
iscălitura prezidenţii şi pecetia judecătoriei. 

1847 Decembrie 10 

nr, 5136 

Pentru D. Prezident - ss. Pitor G. Apostolescu 

Grefier - ss. Pitor 1. Rudeanu 

Pe acest aşezământ m-am mulțumit şi am primit toți banii din venitul 
bisericii. 

ss. - loan Budişteanu ss. Drăghici Budişteanu 


16. 1848 noembrie 29 - Judecătoria Judeţiului Argeşului. 

Dumneaei paharniceasa Zoi Roset prin reclamaţia din 2 Ghenar trecut, anul 
curgător, înregistrată la nr. 8, a cerut adeverirea zapisului acesta prin care vinde 
una sută cinci zeci stânjeni moşie cu îmbunătățirile după dânşii din hotarul 
Bădiceni dintr-acest Judeţ, (ce-i are de ecsoprică lăsați dumneaei prin diata de 
răposata mătuşa dumneaei Luxandra Budişteanca) bisericii Sfânta Vineri dintr- 
acest oraş în preț de trei sute galbeni şi celelalte, înfățişând totodată dovada 
stăpânirei dumneaei, diata de mai sus care să văzu iscălită de răposata cucoana 
Luxandra Budişteanca, mătuşa dumneaei, scrisă în anul 1844 Dec. 7, şi în 
coprinderea între altele la art. 4 că-i lasă dumneaei reclamantei nepoatei danie 
jumătate moşia Bădiceni cu acareturile ce sânt pe dânsa iar ceilantă jumătate o lasă 
fratelui pomenitei. 

După care prin porunca nr. 669 scriindu-să şi suptcârmuirii Plăşii Argeşului 
a cerceta paşnica stăpânire. S-a primit răspuns prin raportul nr. 933, în arătare că 
cercetând a dovedit că dumneaei vânzătoarea are cu adevărat paşnică stăpânire pă 
partea domnii sale de moşie dintr-acel hotar de devălmăşi cu dumnealui pitome 
Enache Cornăţeanul. 

Aşadar, pă temeiul dieții trecută mai sus, pă temeiul cercetării pacinicei 
stăpâniri urmată în fața locului, pă temeiul mulțumirii dată de d-lor Ioan şi pitome 
Drăghici, frați Budişteni, epitropi ai Sfintei Vineri, pă coprinderea şi tocmeala 
zapisului; pă temeiul că după pravilă, partea 3, cap. 16, paragraf 46, vânzătoarea 
este desăvârșită stăpână pă ecsoprica dumisale şi slobodă a o vinde, şi pă temeiul 
că nici din condicile Tribunalului nu s-au găsit contestată cu nici un chip 
proprietatea ce vinde, Judecătoria adeverează zapisul acesta spre pacinica şi 
statornica stăpânire a bisericii Sf. Vineri dintr-acest oraş Piteşti, asupra părții 

numai ce prin diata de mai sus s-a căzut vânzătoarei, care vânzare s-au trecut şi în 
condica Tribunalului. 

1848 Noiembrie 29 

Prezident ss. Serdar D. Drăgoescu nr. 28, Oraşul Piteşti 

ss. Gr. Greceanu 

Grefier ss. Pitor Gr. Bădulescu 

Direcţiunea Generală a Arhivelor Statul 

Această copie, în foi două scoase întocmai după actul prezent de Pr. 1. 
Postelnicescu pe lângă petiția înregistrată la nr. 771 din 1 iunie a.c. Colaţionându- 
se de subsemnatul se încredințează pentru conformitate. 

Arhivar - ss. Mihai Popescu 

Se adeverează copia de faţă prin suscrierea noastră şi prin punerea sigiliului 
Arhivelor Statului. - DIRECTOR GENERAL ss. Constantin Moisil nr. 388 - 1937 
iunie 2 - Bucureşti 


17. 1852 martie 28 - Înscris: Ni s-au dat voie de d-lor Coconul Drăghici 
Budişteanu şi D. Petcu Gheorghiu, epitropii sfintei biserici Sf. Vineri ca să facem 
cu zeciuială o sută mii cărămidă pă locul din Târgul din Vale; ne îndatorăm că 
oricâtă cărămidă să va face să-i dăm D-lor din şapte una şi gropile să avem a le 
astupa, a nu rămâne aşa. 


18. Contract prin care se face cunoscut că suptiscălitul m-am învoit cu d-lor 
d-nii epitropi ai Bisericii Sfintei Vineri D. Pitar Drăghici Budişteanu şi Jupân 
Petcu Tabacu, a cânta în strana dreaptă la numita biserică pă curs de un an de zile 
la început de acum 1. 1852, sept. 10 şi până iarăşi la 1853 sept. în drept lei opt sute, 
odaie, douăspre zece discuri la praznice şi şcoala în tovărăşie cu defterul (sic) ce se 
află acum iar pomenita leafă mi să va răspunde în patru câştiuri, din care acum 
înainte am primit pă unul,adică două sute nr. 200; deosebit de cântare voi îngriji şi 
eu de biserică în unire cu cel ce se află, că voi fi dar următor celor prescrise şi de aş 
avea urmarea, am iscălit însumi, aflându-se şi alte persoane faţă. 

1852, sept. 10 

I. Gheorghescu 

Atanase Popa - Chezaş 


19. Cârmuirea Jud. Argeş - 1852 august 16 - nr. 9975 - Către D-ni Epitropi ai 
bisericii Sf. Vineri. 

Subtcârmuirea oraşului Piteşti, prin raportul nr. 7455 a făcut cunoscut 
cârmuirii că Dvs. aţi dat voie pe la unii şi alţii ca să facă cărămizi pe un loc ce-l are 
biserica devale la Neculiceşti şi că cu săpăturile urmate-au văzut oase de oameni 
morți de ciumă încă supt vremea aceea, când s-au aflat ordia acolo şi pentru astfel 
de împrejurare cârmuirea mâhnindu-se îndată au şi autorizat pă suptcârmuire a 
popri săpătura acelui loc, iar pă de altă parte săpând oameni cu plată a astupa 

acele gropi pentru a nu se întâmpla - ferească Dumnezeu - vre o nenorocire de 

epidemie, pentru care vă facem şi Dumneavoastră cunoscut despre aceasta şi 

totdeodată cu cinste vă invită după drept cuvânt a plăti oamenilor ce vor astupa 

acele gropi prin înțelegere cu spt cârmuirea de Piteşti şi a nu mai îndrăsni nimeni 

să facă cea mai mică săpătură pă acel loc fiind învederat spre vătămare. 
Subtcârmuitor, ss. Indescifrabil 


20. Înscris - clopotniţă 

Prin care se face cunoscut că suptiscălitul m-am învoit cu D-lor. domnii 
epitropi ai bisericii Sf. Vineri de mi-au închiriat casa de supt clopotniţă cu odăiţa ei 
i pimniţa pă trei ani de la Sfântu Gheorghe cu leat 1853 şi pân la Sf. Gheorghe cu 
leat 1856 în drept lei una sută optzeci pă an care bani îi voi răspunde în două 
câştiuri (rate) adică la Sf. Gheorghe cu acest leat următor jumătate, iar jumătate la 
Sf. Dumitru după cursul Cinstitei Vistierii. 

Mă îndatorez însă ca odăile să le dau la împlinirea sorocului în bună stare 
făr de nimica lipsă cum şi pentru coşurele a le mătura pă toată săptămâna o dată şi 
spre a-şi avea temei am rugat Cinstitul magistrat de l-au adeverit 

1853 Aprilie 23 

Nicolae Petcu - adeverez. 


21. Contract prin care se face cunoscut că m-am învoit eu suptînsemnatul cu 
d-lor d-nii epitropi ai bisericii Sf. Vineri din Piteşti de mi-au închiriat prăvălia 
aceştii biserici de supt clopotniță cu odaie şi pimniță pă trei ani, de la Sf. Gheorghe 
cu leatul 1853 şi până la Sf. Gheorghe cu leatul 1856, în drept lei treisute cincizeci 
pă ani care bani îi voi răspunde în două câştiuri, adică la Sf. Gheorghe jumătate cu 
acest leat următorul, iar jumătate la Sf. Dumitru pă cursul |. Vistierii. 

Mă îndatorez însă ca odăile să le dau la împlinirea sorocului în bună stare, 
făr de nimica lipsă, cum şi pentru coşurile a le mătura pă toată săptămâna odată. 

Şi spre a-mi avea temei am rugat cinstit magistrat după noile întocmiri. 

1853 Aprilie 23 

Sandu Pârvescu - adeverez 


22. Contract prin care se face cunoscut că Târgul de săptămână al bisericii Sf. 
Vineri de aici din Piteşti l-am închiriat suptiscălitul de la domnii epitropi cu 
condițiile ce s-au haracladisit asupra-mi în c. magistrat prin Jurnalul încheiat supt a 
mea iscălitură de mulțumire pă trei ani, de la sfântul Gheorghe cu letul următor 
1853 şi până la 1856 iarăşi la sfântul Gheorghe în drept lei unamie şapte sute zece 
pă fiecare an, care bani să-i răspunz în două câştiuri, jumătate la sfântul Gheorghe 
şi jumătate la sfântul Dumitru, după cursul c. vistierii. 

Mă îndatorez că atât hanul cât şi prăvăliile la împlinirea sorocului să le dau 
iarăşi în starea ce le-am primit după alăturata listă ce s-au însemnat. 

Mai sunt dator eu a mătura coşurile hanului pă toată săptămâna odată şi a 

păzi hotarele, adică: 

Din matca şanţului de lângă han şi pă drumul vechi al morilor la vale care se 
răzoreşte cu Coculescu iar din târg afară tot pă şanţ până unde se isprăveşte şi de 
acolo spre apus drept în deal şi tot pă muchea dealului până în zidul postelnicului 
Gheorghe şi apoi drept la vale, iarăşi în gîrla şanțului şi spre dovadă m-am iscălit, 
adeverindu-se şi de c. magistrat după noile întocmiri. 

1853 Aprilie 23 

Alecse Pârvanovici 


23. 1855 - Arh. Piteşti, Dos, 1855, Socoteala pentru meremetul hanului: 
7.000 mii şiță la meremetul hanului: 





9 topoare cu prețul câte trei lei fiecare, face două zeci şi şapte 27 
Şi preţu şiții 85,30 
Câte trei lei la mie 30 
133,30. 
Odaia ce am făcut-o înăuntru de grădele 8 
30 pari 9 
Munca grădelele 4 
O căruţă dă nuiele 9 
Lipitu 5 
10 scânduri de 4 3/15 
Lucru pătul 56 





Meremetul odăii mari: Două mii cărămidă la zidu din mijloc şi o mie dă 28 
cărămidă pardoseală 





Lucru zidari 32 
Cinci căruţe năsip 2 
29050. 
uşa la dulgheri 3,15) 
4 jumătate tinichele la îmbrăcămintea uşii, meremetu împreună cu hârtia 5 
pusă pă deasupra celor însemnate 30 
Datoria 6,30 
1 oca cuie preţ lei trei 3 
lucru la dulgheri 3,15 
pentru răvaşul dă închiriere de la 1854 14,20 
care bani să se tragă după anul 1856 17 
35625. 
pentru şapte mii de şiță 70 
pentru zece topuri de cuie 30 
la meşter de bătut „20 
120 
pentru streajă 16 
136 
144 


24. Contract 

Prin care să face cunoscut că Târgul de săptămână al Bisericii Sf. Vineri l-am. 
luat în arendă josiscălitul de la d-nii epitropi ai sf. biserici cu condiţiile ce s-au 
haracladisit asupra-mi în cinst. magistrat prin jurnalul încheiat supt a mea 
iscălitură de mulțumire pă curs de trei ani cu început de acum leat 1856 apr. 23 şi 
până iarăşi la 1859 apr. 23, în drept lei una mie opt sute treizeci no. 1830 pă fiecare 
an, care bani să-i prepun în două câştiuri, cel dintâi la Sf. Gheorghe şi al doilea la 
sfântul Dumitru după cursul c. vistierii. 

Mai mă îndatorez ca atât hanul cât şi prăvăliile la împlinirea sorocului să le 
dau în starea ce le-am primit după alăturata listă ca s-au însemnat. 

Mai sunt dator a mătura coşurile hanului pă săptămână odată şi a păzi 
hotarăle lui i adică, din matca şanțului de lângă han şi pă drumul vechi al morilor 
la vale, care să răzoreşte cu dl. Coculescu, iar din târg afară tot pă şanţ până unde 
se isprăveşte. Şi de acolo spre apus drept în deal şi tot pă muchea dealului până în 
zidul postelnicului Gheorghe şi apoi drept la vale iarăşi în gârla șanțului, şi spre 
dovadă am iscălit, adeverindzâu-se şi de d. magistrat după noile întocmiri. 

1856 apr. 23 

Nedelea Voican 

Magistratul oraşului Piteşti - Că să va păzi coprindere acestui contract de 
coprinsul față să adeverează şi de magistrat spre a-şi avea urmarea pre tocmai, 

Prezident, N. Coculescu 1856 febr. 18 nr. 245 


25. Dos. 1856 - Onor Departamentul bisericesc 

Subînsemnatul mă aflu cu locuinţa în mahalaua Sf. Vineri şi aprins fiind de 
râvnă şi dragoste ce am asupra Sf. Biserici denumită aici, mă grăbesc a veni la onor. 
Departament de a le rândui următoarele: 

Biserica noastră Sf. Vineri avea o moşie la Colţul Unghenilor, care pă tot 
anul se da o arendă câte lei patru mii. 

Şi în anul 1848 era D. Drăghici Budişteanul epitrop fără formele de astăzi, ci 
numai un samplu (sic) îngrijire - a schimbat aceaste proprietate cu D. Budişteanu 
de aici din Bucureşti, fiindu-i şi oare ce rudenie şi care drept schimb a primit o 
moşioară ce-i zice Bădiceni precum şi un loc în oraşul Piteşti unde să face târg 
vinerea. Venitul acu al târgului este o mie lei - şi al moşiei Bădiceni iarăşi o mie lei; 
care se însumează peste tot lei 2.000. 

Cu oarece observaţie că târgul deşi a dat până acum arenda arătată, însă de 
când s-au surpat nişte şandramale unde să adăposteau meseriaşii cu mărfuri, nu 
mai poate aduce aceeaşi arendă pentru cuvântul că sunt popriţi de regulament a 
mai lua taxă de vitele ce să vinde la obor sau alte care cu producte. 

Biserica este desvelită, plouă întrânsa şi nişte case ce s-au făcut şi care zice că 
au cheltuit o sumă de bani să văd dărăpănate cu totul, pimniţele surpate plouă 
întrânsele, nişte cărămidă a ploat-o până s-a prăpădit, însfârşit este biserica 
vrednică de plâns. 

D. Coculescu I. a cotropit în corentul an vreo câtva loc din Târgul din Vale şi 
d-nii epitopi Drăghici Budişteanu, Petcu Gheorghiu nu stăruieşte (sic) ca să 
reclame slobozirea locului; să înțăleg că numai drept formă sunt epitropi. - 

Onor. Depart. ca protector averilor bisericeşti va binevoi a trimite cercetare 
întradins ca să vază şi celelalte căte eu declar, prețuind binelele ce D. Drăghici 
arată că au cheltuit o sumă de bani fiindcă este biserica împilată cu totul, iar pentru 
schimbul ce au făcut să se chibzuiască a se strica luându-se iarăşi moşia pe seama 
bisericii împreună şi cu venitul ei de atunci şi până acum căci D. Budişteanu crez 
că după toate legile nu i-au stat în drept a schimba o avere îndestul de sigură şi a 
lua alta care parte dintrânsa este în pericol şi toată aceasta n-aduce folos în decât a 
patra parte decât era din 1-nul proprietate şi mai într-alt chip că D-lor n-au fost 
împuterniciţi a face acest fals schimb ci pre cât înţeleg a fost absolută voia sa, vrând 
ca să ajute pe D. Budişteanu i care D-lui a luat averea bisericii şi a dat-o D-lui. 

Pentru toate câte declar aici sper că onor. Depart. va stărui cu activitate a 
regula neorânduielile şi a reîmputernici moşia bisericii precum au avut-o din 
vechime. Căci numai atunci se va vedea acest sf. Locaş înflorit şi în putință a mai 
ținea cântăreţi, preoți şi alte cheltuieli. Iar precum este astăzi se priveşte ca ruinată 
cu totul. Îndestulându-se onor. depart. de adevăr va porunci suspendarea d-lor 
epitropi făcându-se nouă alegere de epitropi bărbaţi cu sinceritate de inimă şi care 
să poată a sprijini dreptățile bisericii îngrijind de averea ei întocmai ca şi de a lor. 

Iscălit: 1. Rădulescu - conform cu originalul 

1855 Avg. 10 


26. Contract 

Prin care se face cunoscut că Târgul de săptămână al bisericii Sfintei Vineri 
de aicea din Piteşti, l-am închiriat suptiscălitul de la d-nii epitropi cu condițiile ce s- 
au haracladisit (sic) asupra mea de C. Magistrat prin jurnalul încheiat supt a mea 
iscălitură de mulțumire pe trei ani: de la sfântul Gheorghe cu leatul următor - 1853 
- şi până la leat 1856 iar şi la sfântul Gheorghe, în drept lei una mie şapte sute zece 
pă fiecare an; care bani să-i răspunz în două câştiuri: jumătate la sfântul Gheorghe 
şi jumătate la sfântul Dumitru după cursul C. visterii. 

M-am îndatorat eu că atât hanul, cât şi prăvăliile la împlinirea sorocului să le 
dau iarăşi în starea ce le-am primit după alăturata listă ce s-au însemnat. 

Mai sunt dator eu a mătura coşurile hanului pe toată săptămâna odată şi a 
păzi hotarele lui adică: din matca şanțului de lângă han şi pă drumul vechi al 
morilor la vale care se răzoreşte cu Coculescu I., iar din Târg afară tot pă şanțu 
până unde se isprăveşte şi de acolo spre apus drept în deal şi tot pă muchea 
dealului pănă în zidul Postelnicului Gheorghe şi apoi drept pă vale iarăşi în gârla 
şanţului şi spre dovadă m-am iscălit adeverindu-se şi de c. Magistrat după noile 
întocmiri - 

1853, Aprilie 23 

Alexie Pârvanovici 


146 


” 





27. Contract 

Prin care se face cunoscu că m-am învoit eu suptiscălitul eu d-lor d-nii 
epitropi ai bisericii Sf. Vineri din Pireşti de mi-au închiriat prăvălia aceştii biserici 
de supt clopotniță, cu odaie şi o pivniţă pă trei ani de la Sf. Gheorghe cu leatul 1853 
şi până la Sf. Gheorghe viitoriu cu leat 1856; în drept lei trei sute cinci zeci pă an; 
care bani îi voi răspunde în două câştiuri adică la Sf. Gh. jumătate, cu acest leat 
următoriu iar jumătate la Sf. Dimitrie după cursul c. vistierii. Mă îndatorez însă ca 
odăile să le dau la împlinirea sorocului în bună stare fără de nimica lipsă, cum şi 
pentru coşuri a le mătura pă toată săptămâna odată; şi pentru a-şi avea temei am 
rugat c. Magistrat de l-au adeverit, după noile întocmiri. 

1853, aprilie 23 

Sandu Pârvescu - adeverez 


28. Contract (extras) 

Adică din curtea bisericii, unde era şcoală mai-nainte, toate acele încăperi le- 
am luat cu chirie pe curs de un an de zile de la domnii epitropi ai pomenitei 
biserici (n.a. - Sf. Vineri din oraşul Piteşti) cu învoire a plăti chirie lei una sută şi 
şaizeci (nr. 160) alt nimic. 

Pomeniţii epitropi nu să îndatorează a face nici un meremet la aceste 
încăperi ci dă dacă noo ne va face trebuință de vrun meremet la ştiutele case 
suntem slobozi a face ca din partea noastră şi la ieşirea sorocului arătat acel 
meremet va rămâne pe seama bisericii fără ca să cerem vreo despăgubire de bani. 

Chiria am plătit-o acum jumătate la facerea contractului iar cealaltă jumătate 
o vom răspunde-o după trecerea de şase luni precum urmează regula chiriilor. 
Pentru geamurile ce s-au găsit în ființă şi sobele am dat o deosebită scrisoare. 
Suntem datori a păstra curățenie atât în casă precum în curte pe partea noastră. La 
împlinirea sorocului vom fi datori a preda împreună cu meremetul ce-l vom face. 

Ş-au iscălit cu mâna - 

1854, Apr. 3 

Ioan şi Hristofor Nicolau 


29. Contract 

Jos iscălitul am luat cu chirie de la d-lor d-nii epitropi ai bisericii Sf. Vineri 
odaia dasupra gangului aceştii biserici pe termen de un an de zile în drept lei patru 
zeci şi cinci, care odae nare pardoseală, precum nici trei geamuri; însă ceeace eu voi 
face meremet aceştii odăi nu voi pretinde despăgubire, sau a se prinde în chirie; cu 
răspunderea chirii voi urma la început jumătate, iar la sfârşit asemenea jumătate. 

Spre a-şi avea dar temei contractul şi d-lor încredințarea am iscălit însumi - 

1855 octombrie 26 

Jilimond Marcoş - adeverez 

Scriitor şi martor I. Georgescu 

30. Bugetul bis. Sf. Vineri pe anul 1855 - şi cheltuielile ce se rânduieşte a se 
agonisi şi a se cheltui pe acest an. 


Venituri: 
Venitul ce a rămas din anul trecut lei shumer (sic) anual curent 2.967 lei 
Arenda Târgului din Vale dup-este săptămână 1.710 
Din moşia Bădiceni 1.180 
Chiria prăvăliei de supt clopotniță 350 
Edec (sic) şcoala din curte din casa din dosul bisericii 100 
Din cutie şi venitul lumânărilor să nădăjduieşte 668 
7.135 
Să scade cheltuielile dimpotrivă 2.973 
Rămâne capital al bisericii pentru 1 ghenarie 1855 4.162 
Cheltuieli: 
Dat leafa la doi preoți 2.000 
Idem cântărețul 1.200 
Idem paracliserul 600 
Cheltuieli ja două hramuri 167 
Cheltuieli cu dregerea clopotului celui mare 160 
Meremetul unei case din dosul bisericii ce era ruinată şi acum s-au 224 


dat cu chirie precum se vede 


31. Magistratul oraşului Piteşti nr. 381 - anul 1855, luna aprilie 25 

D-lor epitropi ai bisericii Sf. Vineri 

Fiincă dvs. cu niciun chip n-aţi fost următori a preda socotelile acelui sfânt 
locaşi pentru anii 1853 şi 1854, după mai multe invitații ce vi s-au făcut atât prin 
trei aprozi, precum şi prin invitaţii formale din partea sfatului şi din partea onor. 
cârmuiri după încunoştiințarea ce v-am făcut şi pentru că stăpânirea prin 
instructivele porunci de orânduire vă îndatorează în toți anii să predați socoteli de 
venitul şi cheltuielile urmate în cursul anului trecut spre controlare şi bugetul 
pentru fiecare an corent. 

Pentru care v-am şi ales pe Dvs. dintre toți mahalagii cu capacitate întru 
aceasta; dar din parte-vă nu se vede nici o urmare şi decât o zadarnică 
corespondenţă, de aceea sfatul vă invită şi acum pentru cea din urmă oară a grăbi 
trimiterea corent. Căci nefiind nici acum următori apoi cu toată părerea de rău va fi 
silit a cere de la C. Departament al credinței depărtarea Dvs. din chivernisirea sf. 
Biserici cu orânduirea altora în locul Dvs. Grefier C. 


32. Contract 

Prin care se face cunoscut că odaia a bisericii Sf. Vineri dintr-acest oraş 
Piteşti, care este în dosul bisericii ce prin licitaţia săvârşită în pretoriul cinst. 
Magistrat local, s-au dat cu chirie D-lui Petcu Gheorghiu pe curs de trei ani cu 
începere de la leat 1856 apr. 23 şi până la leat 1859 apr. 23 cu preț de lei 110 pentru 

care ar fi dator a păzi următoarele condiţii 

|. DL. Petcu Gheorghiu chiriaşul - va fi dator a răspunde acum înainte chiria 
pe un an, precum şi ceilalți doi ani următori asemenea la fiecare început de an, 

2. Se îndatorează Dl. Chiriaş ca la plinirea termenului de trei ani al închirierii 
să dea în fiinţă şi tot toate obiectele ce prin osebită listă felurimea şi calitatea lor, 
căci împotrivă stricându-se sau prăpădindu-se ceva din cele prinse în vorbita listă, 
va fi răspunzător. 

3. Cu plata străjuirii de noapte şi orice contribuții orăşeneşti este dator D-lui 
Chiriaşul a plăti, fără să ceară vro despăgubire de la noi. 

Drept aceea s-au făcut două asemenea contracte, unul din parte-ne către Dl. 
după orânduială. 

1856 Apr. 23 

Epitrop - Drăghici Budişteanul 

Petcu Gheorghiu 


33. Contract 

Prin care se face cunoscut că Târgul săptămânal (din Vale) al Bisericii Sf. 
Vineri l-am luat în arendă jos iscălitul de la D-nii epitropi ai sfintei biserici cu 
condiţiile ce s-au haraglidisit (sic) asupra-mi în cinstitul magistratul prin jurnalul 
încheiat supt a mea iscălitură de mulțumire pă curs de trei ani cu începere de acum 
leat 1856 Apr. 23 şi până earăşi la 1859 apr. 23 în drept lei una mie opt sute treizeci 
(nr. 1830) pe fiecare an, care bani să-i răspunz în două câştiuri cel dintâi la Sf. 
Gheorghe şi al doilea la Sf. Dumitru după cursul Cinstitei Visterii. 

Mai mă îndatorez că atât hanul cât şi prăvăliile, la împlinirea sorocului să le 
dau în starea ce le-am primit, după alăturata listă ce s-au însemnat. 

Mai sunt dator a mătura coşurile hanului pe săptămână odată şi a păzi 
hotarele lui, adică: 

Din matca şanțului de lângă han şi pă drumul vechi al morilor la vale, care 
se răzoraşte (sic) cu I. Coculescu iar din târg afară tot pă şanţ până unde se 
isprăveşte. Şi de acolo spre apus drept în deal. Şi tot pă muchea dealului până în 
zidul postelnicului Gheorghe şi apoi drept la vale earăşi în gârla şanțului şi spre 
dovadă am iscălit, adeverindu-l şi d-lui magistrat după noile întocmiri. 

1856 Apr. 28 

Nedelea Voican 


34. Copie de pe porunca onor minister al cultelor şi al lucrărilor publice nr. 
3459/186/18.06.1856 pentru reparații la biserica Sf. Vineri. 

Onor Consiliul Municipal din oraşul Piteşti 

Urmarea raportului acei onor municipalitați cu nr. 0633 de la 18 mai 
primindu-se planul cu devizul pentru reparația bisericii cu patronajul Sf. Vineri 
din acel oraş de la arhitectul clădirilor monastireşti pe lângă raportul său cu nr. 42 
s-a observat: 

Că lucrul clădirii merită prețul de lei 14.500. De va fi bine redijată (sic) fără 
însă a se socoti că să face vreun sacrilegiu din partea antreprenorului şi al doilea că 
năsipul în cantitatea ce se arată este cu îndoit mai mult decât trebuința; şi de aici se 
poate produce o iconomie de 450 lei luându-se numai atât cât trebuie. 

Cât pentru celelalte cheltuieli de care se mai face vorbire în deviz până la 
suma de 16.612 par. 20 s-au încuviinţat socotindu-se atât pentru acele trebuințe 
cum pentru făcutul crucilor şi cumpăratul fierului trebuincios; cum asemenea şi 
pentru însărcinări, privighetori; Se înapoiază dar zisul plan cu devizu cum şi 
contractul spre a se pune în lucrare reparația; însă se recomandă acei onor. 
municipalități a da încunoştiințare epitropii ca să fie cu îngrijire asupra acei 
operaţii spre a se redijea (sic) după cuviinţă ca să nu se puie năsip prea mult peste 
cât este trebuință cum şi a fi tot materialul de calitate bună cu acest chip se va 
începe lucrarea având şi chiar onor. municipalitate o inspecție superioară în parte 
asupra acelei redijeri. 

Iscălit - Şeful Departamentului 
Ioan Câmpineanu 
Seful moşii: Şt. Lurcavitu 


35. 1956 - Contract 

M-am învoit cu Dl. Petcu Gheorghe epitropul bisericii Sfânta Vineri ca în 
soroc de trei săptămâni de zile să-i fac zugrăvitul turla bisericii descrise mai sus, 
după chipul arătat mai jos: Voi face un Pendocrator (sic) în cerc de curcubeu poleit 
cu aur, la coroane. 

Mai la vale de curcubeu în pragul lui voi face copidon (sic) de îngeri pe nori; 
Mai jos câmpu havai iar la gura turlii până la vechea zugrăveală voi face un 
chenar argintiu. 

Văpseala aceştii turle va fi bună şi sigură - ca să nu se şteargă. Pentru tot 
acest lucru mă va plăti şaptesprezece lei din care am primit arvună cinci, iar ceilalți 
mi-i va număra în două câştiuri, după înaintarea lucrului - şi m-am iscălit însumi, 

1856 Avrilie 14 

Tudorache Marinescu zugrav 


36. Deviz pentru reparația bisericii Sf. Vineri dintru acest oraş Piteşti - 1856 - 

Felurimea materialului: 24.000 cărămizi = 648 lei; mia = 27 lei; nălțarea 
zidului şi facerea - 10.000 oca var = 900 lei - pentru facerea zidului şi tencuitul 
bisericii adică până la fața pământului - mia = 90 lei; 900 căruțe năsip = 900 lei; 267 
stânjeni lemnăria = 534 lei, adică căpriori, cosoroabe, legături şi pentru turn - 2; 67 
oca cuie de laţ = 402 lei; 525 scânduri de rând - 170 învăliş = 892 lei; 28 oca piroane 
= 126 lei; 65 oca fier pentru legatul vălişul turnului, adică scoabe şi şurup = 585 lei; 
28 lăzi tinichea pentru turn şi învălişul bisericii - cutia 165 bucăți = 4.620 lei; lucrul 
meşterului tinichigiu = 1.075 lei; 55 oca pentru trei cruci - una la turn sus şi două 
mai. mici la biserică, câte una 15 oca - 6 buc. = 330 lei; lucrul zugravului pentru 

zugrăvitul pe dinafară = 400 lei; lucrul zidăriei cu salahoria = 2.800 lei; lucrul 
dulgheriei cu salahoria = 1.400 lei; peste tot = 16.612,20 lei 
Arhitect 1. Varga 


37. 1856 - Contract pentru arendarea moşiei Bădiceni - Mălureni Argeş. 

Prin care să face cunoscut că moşia Bădiceni dintr-acest judeţ Argeşul, 
proprietatea bisericii Sf. Vineri din acest oraş Piteşti, la mezatul săvârşit în 
pretoriul onor. Magistrat s-au haragladisit asupra subiscălitului pe curs de cinci ani 
cu începere de la 23 aprilie 1856 şi până la 23 aprilie anul 1861 în preț de trei mii 
(no. 3.000) pe fiecare an, care moşie am luat-o cu arendă subiscălitul de la Domnii 
epitropi cu prețul ce s-au abjudecat (sic) asupra-mi cu condiţiile următoare: Însă: 

1. Mă îndatorez a păzi în întregime întru toate condiţiile obştite pentru 
moşiile mânăstireşti, pământeneşti, atât cu luarea drepturilor proprietăreşti de la 
chiriaşi, precum şi cu paza acelor condiţii conform celorlalte îndatoriri precum şi 
cu răspunderea arenzii, pazii care au fost înainte. 

2. Pădurea după această proprietate fiind vândută de D-ni. Epitropi în tăare 
d. Velicu Atanasiu cu osebit contract şi care are să stăpânească şi pe anul acesta 
adecă de la leat 1856 şi pănă la leat 1857 Aprilie 23 potrivit contractului de 
arenduire ce are, va fi nesupărat din parte-mi. 

3. Pe această proprietate aflându-se clădită pe apa ( n.a. Vâlsanului) şi o 
moară făcău cu două roate şi o piuă cu două guri şi fiindcă atât moara cât şi piua se 
află în nelucrare cu înființarea a două joagăre ce au făcut cumpărătorul pădurii, că 
osebit iaz şi care are să mai stăpânească precum s-au zis încă un an până la 
ecspirarea contractului, când după cât şi piua şi locul joagărului datori fiind D-nii. 
Epitropi a-mi da numai lemnele trebuincioase şi pietrile morii, iar cealaltă 
cheltuială va privi în povara mea, fiind dator a face această lucrare mai solidă şi 
temeinică - În vederea şi a Dlor. Epitropi al căruia venit va privi în folosul meu în 
tot termenul aceştii arenduiri şi după împlinirea sorocului voi fi dator a le da în 
bună stare. 

Către aceasta voi avea voie ca la întâmplare de viituri de ape stricându-se pe 
alocuri zăgazul prin ştirea dlor. Epitropi voi lua pari şi crângul trebuincioşi din 
pădure pentru întâmpinarea aceştii trebuințe fără însă să pretinz de la Dnii. 
epitropi vreo despăgubire când va vedea moara în cazul arătat mai sus. 

4. La joagărele ce are D. Velicu arendaşul pădurii în păriştirea căria este un 
pogon de loc, nu voi pretinde nici o despăgubire de la dumnealor. 

5. Casa ce este clădită de dl. Velicu pe această proprietate şi în care au avut 
cârcima după împlinirea termenului Dlui. de mai sus al tăierii pădurii va rămâne 
pe seama proprietății şi în folosul subtiscălitului fără a cere Dl. Velicu vreo 
despăgubire, nefiind volnic a vinde vin, rachiu şi orice alt în termenul de un an ce 
mai are a stăpânii pădurea. 

Asemenea va rămâne pe seama proprietăţii şi joagărul cu toate herăriile pe 
dânsele, pentru care voi fi dator a le îngriji spre a nu se prăpădi. 

Drept care am dat D-lor. epitropi acest contract subt a însumi iscălitlură - 
adeverit şi de onoratul magistrat spre a avea urmare întocmai. 
Niţă Pavel 1856 Aprilie 23 


38. Contract (prăvălie cu pivniţă) 

Prin care se face cunoscut că o prăvălie cu odaia sa şi pimniță supt dânsa a 
bisericii Sf. Vineri dintr-acest oraş Piteşti ce prin liţitația săvârşită în pretoriul onor 
magistrat local, au rămas asupra subtiscălitului pe curs de trei ani cu începere de la 
23 apr. 1856 şi până la iarăşi la leat apr. 23 cu preț de lei patru sute cinci zeci (no. 
450 lei) pe an pentru care voi fi dator a păzi următoarele însă: 

1. Mă îndatorez a răspunde acum înainte chiria pă un an precum şi pă 
ceilalți doi ani următori la fiecare început de an; 

2. Voi fi dator ca la împlinirea termenului de trei ani al închirierii să dau în 
ființă şi în aceeaşi stare această prăvălie cu toate obiectele ce prin deosebită listă se 
arată acum numărul, felurimea şi calitatea lor - Căci împotrivă stricându-se sau 
prăpădindu-se ceva din cele coprinse în vorbita mai sus listă voi fi răspunzător; 

3. Mă îndatorez ca în cursul acestor trei ani ai închirierii să plătesc atât 
străjuirea de noapte, cât şi orice contribuţii orăşeneşti asemenea adică condițiilor 
aceştii închirieri. 

1856 Apr. 23 

Niţă Lemnaru 


39. Contract 

Prin care se face cunoscut că două odăi ale bisericii Sf. Vinei din acest oraş 
Piteşti, care sunt în curtea bisericii prin licitaţie săvârşită în pretoriul onor. 
magistrat local le-am luat cu închiriere de la d-lor epitropi ai numitei biserici pe 
curs de trei ani cu începere de la 23 apr. 1856 şi până la leat 1859 Apr. 23 cu preț de 
lei una sută pe an, pentru care voi fi dator a păzi condiţiile următoare: 

I. Mă îndatorez a răspunde acum înainte pe un an chiria precum şi pe 
ceilalți doi ani următori la fiecare început de an tot înainte; 

2. Mă îndatorez ca la împlinirea termenului de trei ani al închirierii să dau 
în ființă şi tot în aceeaşi stare aceste odăi cu toate obiectele ce prin deosebita listă să 
arată anume: numărul, felurimea şi calitatea lor. Căci împotrivă stricându-se sau 
prăpădindu-se ceva din cele cuprinse în vorbita listă voi fi răspunzător; 

3. Pentru plata străjuirii de noapte şi orice contribuții orăşeneşti sunt dator 
eu a plăti fără să cere (sic) vreo despăgubire de la D-nii epitropi, asemenea 
condiţiilor aci. 

1856 Aprilie 23 

Petcu Gheorghiu (n.a. - epitrop) 


40. 1856 - Contract 
Jos iscălitul m-am învoit cu d-lor d-nii epitropi actuali âi bisericii Sf. Vineri, 

d-lui. Pitar Drăghici Budişteanu şi D-lui Petcu Gheorghiu, ca să fiu cântăreț în 
strana dreaptă la numita biserică pă curs de un an de zile care se va socoti de la 26 
ale corentei şi d-lor să-mi plătească lei una mie patru sute no. 1400, odaia de sus 
vizavi cu clopotniţa şi 12 discuri prăznicare. 

Eu voi urma la biserică duminicile, praznicile şi celelante sărbători, căci la 
din contra mi se va scădea din leafă şi să lipsesc vreodată nu voi fi slobod. Leafa mi 
se va răspunde în 6 câştiuri din care am şi primit 1l-u în no. de lei 233 par. 13 iar 
câştiul al 6-lea va rămâne să-l primesc la împlinirea anului. 

De aceea dar pentru păzirea condiţiilor descrise am iscălit însumi - 

I. Gheorghescu 1856 octombrie 26 


41. Zapis 

Prin care fac cunoscut că am luat odaia cu pimniţa ei, odaia de supt 
clopotniţă pă curgerea de doi ani de zile câte lei o sută cinci zeci pe fiecare an şi 
răspunderea scrisă voi răspunde-o la 25 dechembrie şi pă cel de al doilea an tot 
asemenea şi verice meremet voi face să n-am a pretinde. 

1856 noiembrie 12 Preot Ioan 


42. 1862 - Cu nr. 564/ 1862 - Consiliul urbei Piteşti aprobă facerea a trei şatre 
din nou în Târgul din Vale, a tavanului la han şi alte reparații. 


43. 1862 sept. 15 - Act prin care Tudorache Simion vinde bisericii Sf. Vineri 
din Vale, din Piteşti patru stânjeni de loc cu clădirile şi sădirile de pe el. 


44. 1863 - Veniturile bisericii Sf. Vineri 

Sold 1862 = 6.556 lei 

Arenda moşiei Bădiceni = 2.400 

Chiria hanului din Tg. din Vale = 4.150 

Odăile sub clopotniță = 420 

Odăile din curtea bisericii = 225 

1863 sept. 3, Gh. Dima sesizează municipalitatea Piteşti, că nouă căruțaşi 
scot nisip şi pietriş din spatele zăgazului din dreptul Târgului din Vale, punând în 
pericol târgul şi proprietățile care sunt acolo. Doc. 148 (Piteşti - Mărturii 
documentare, 1988, Bucureşti). 


45. Contract 

Prin care se face cunoscut că la licitația săvârşită în pretoriul onor. Consiliul 
oraşi Piteşti am luat eu cu arendă de la D-lor epitropii ai Bisericii Sf. Vineri venitul 
Târgului din Vale, proprietatea aceştei biserici, pe termen de trei ani cu începere de 
la 23 aprilie 1863 anul corent şi până la 23 aprilie 1865, în preț de lei patru mii una 
sută cincizeci (nr. 4150) pe fiecare an cu condiţiile următoare însă: 

1. Mă îndatorez a păzi hotarele acestei proprietăți nestrămutat, a nu se călca 

de către vecini întocmai după semnile ce mi se va arăta; 

2. Mă îndatorez a ţine în stare bună acareturile ce sunt pe această proprietate 
şi anume: 

1 - Un han cu trei încăperi, un grajdi şi curtea închisă; 

27 - Douăzeci şi şapte cojocării 

8 - opt şatre cârciumi 

8 - opt cercelării 

1 - una magazie cercelărie (mercerie şi bijuterii de valoare mică) 

7 - şapte şatre olari, din care una a D-nei Tinca Cirivişoaia de la care voi lua 
havaiet ca şi foştii arendaşi respectând înscrisul ce-l are dat de d-nii epitropi numai 
pe viaţa sa. 

3. De la toate aceste mai sus acaretori voi loare (sic) plata după cum mă voi 
învoi cu negustorii, având îngrijirea a le preda la soroc în starea ce le-am aflat după 
osebita listă ce se află întradins pentru aceasta. 

4. Strejuirea de noapte pentru hanul din acest târg mă îndatorez a o plăti eu, 
precum şi zeciuiala, foncierea, fără a pretinde de la d-nii epitropi vreo despăgubire, 
căci aşa ne-am învoit. 

5. Banii rezultați la licitație, lei 4.150, coprinşi mai sus, mă oblig, a-i plăti pe 
tot anul în două câştiuri, jumătate la Sf. Gheorghe şi jumătate la Sf. Dumitru în 
monedă curgătoare 

6. Că voi păzi fără abatere condițiile din acest contract, cum şi răspunderea 
banilor la vremea prescrisă, am dat chezaşi corespunzător iar eu am subtscris 
intocmai. 

Şerban Teodoru - or. Piteşti 1862 Martie 1 

Pr. lon Popescu - Chezaş 

Sigiliul Principatelor Unite - Cons. or. Peteşti 

Principatele Unite - Subt semnătura de mai sus, fiind în adevăr acel coprins 
după cererea făcută prin petiția înregistrată la nr. 293 se legalizează de Consiliu 
spre a-şi avea urmarea 

Membrii Consiliu oraşi Piteşti - ss. N. Coculescu 

Acelaşi contract se află în mapa de acte pe 1866 a bisericii Sfânta Vineri fără 
sigiliul şi însemnarea de sub el. 


46. 1864 iunie 22 - Ştefan Avramescu - argintaru confecționează o cădelniţă 
de argint de nouă - dramuri 205 - pentru lei 273 şi treizeci par., cu argintul lui şi 
primind drept schimb vechea cădelniță în greutate de 130 dramuri, socotind 70 
parale argintul lui şi 36 parale vechiul argint la schimb susținând că cu acest chip s- 
a efectuat schimbul în banii de mai sus şi vechea cădelniţă. 


47. 1864 iulie 11 - Ştefan Avramescu - argintaru: 224 - Adică lei 224 am 


primit de la d-nii epitropi ai bisericii Sf. Vineri, drept lucru unu chivot de argint de 
237 dramuri, adică pentru lucru 35 pereche dramuri şi pentru 28 dramuri argint 

pus de suptscrisul plătit 70 parale dramul şi care adunându-se lucru cu argintul 


bisericii şi al mieu face țifra de mai sus. Şi pentru încredere Îi s-a dat aceasta prin 


punerea degetului. 


48. Arhivele Piteşti - 1867 august 30 - nr. 2097 şi 1767, 22 iulie 1867: 

România - Primarele - Com. Urbane Piteşti: 

Cu onoare se înaintează Dv. Pe lângă această copie dupe divisul (sic) anecsat 
de nota nr. 10 cum şi Planul în original spre a-l avea în vedere la construirea 
şetrelor din Târgul din Vale. 

Primar, |. Rădulescu 


49. 1865 mai 3 - Dos. 1867 - contracte: Contract 

Prin care se face cunoscut că la licitația ce s-a făcut în camera onor. Primării a 
oraşului Piteşti s-au adjudecat asupra mea arendarea hanului din Tg. din Vale, 
proprietatea bis. Sf. Vineri din acest oraşi pe termen de 3 ani, cu începere de la 23 
apr. anul corent şi până la 23 apr. anul viitor 1868 cu prețul de lei patru mii trei 
sute zece no. 4310, pentru care mă îndatorez a păzi următoarele condiții: 

l. Arenda Târgului şi a hanului voi fi dator a răspunde pe fiecare an în două 
câştiuri la 23 aprilie şi 26 octombrie; 

2. Voi plăti de la mine şi fonciera pe lângă arendă, precum şi ori ce alte dări 
anuale către fisc şi către comună; 

3. Vânzarea tuturor băuturilor de ori ce natură în arondismentul acestei 
proprietăţi a Târgului, după esemplul anilor precedenţi este dreptul mieu; 

4. Hanul împreună cu toate şetrile şi magaziile aflate pe această proprietate 
le-am primit de la d-nii epitropi având dreptul a le închiria în profitul mieu ori cui 
voi voi, ținând seamă numai înscrisul d-lor epitropi ce se află dat jupânesii Tinchii 
Cirivişoiu; 

5. Mă îndatorez a garanta D-lor epitropi pentru paza condiţiilor şi plata 
banilor amenzii potrivit art. 1 de mai sus; 

6. Nu voi avea nici o pretenţie la cazul când d. epitropi în cursul acestui 
termen vor voi să mute şatrele de olărie, cojocărie şi celelalte în ori care parte or voi 
să le mute rămânându-mi dreptul a dispoza de dânsele acolo unde s-ar muta; 

7. În caz când nu voi plăti câştiurile la vreme epitropia în termen de zece zile 
este liberă a pune de iznoavă în licitație arendarea hanului în paguba mea şi a 
garantului mieu. Drept aceea am dat acesta supt iscălitura mea 

1865 aprilie 23 

Nedelea Voichin - adeverez 

România - Subsemnătura de sus fiind mărturisită în camera Primăriei, se 
legalizează conform cererii din suplica trecută supt. 

1865 mai 3 

Primarele com. Piteşti - Pârvanovici 

50. 1868 martie 15: Am primit 149 lei par. 14 pentru 43 pomi plantați în 
curtea şi cimitirul bisericii - N. Mihăilescu 


51. 2.553 lei - la 25 iunie 1868 s-a plătit pentru 63 stânjeni învelişul turlii 
Pandocrator, clopotnița cea nouă; 520 lei - s-a plătit pentru reparatul bisericii Sf. 
Vineri: idem lei: 532; 592; 487; 601; 800; 333; 363; 529 lei - Gh. Pelinescu; Naum 
Topuzu - total = 4.757 lei. 


52. La 19 august 1868 s-a plătit 672 lei vechi pentru tâmplăria lucrată la 
biserica Sf. Vineri, adică 17 ferestre cu giurgiuvelele lor - Carol Winder tâmplar şi 
416 lei vechi s-a plătit pentru 64 duşumele trebuincioase la pardoseala bisericii Sf. 
Vineri - aceluiaşi, 


53. 29 iunie 1869 - Închisoarea curții bisericii cu zid: 29.800 cărămizi - lei 714 
trebuitoare, închiderii curții bisericii; 820 lei - salahori şi zidari întrebuințaţi pe o 
săptămână. 


54. 1868 iunie 18 - Se cumpără două cuptoare de var, prețurile amândouăra 
la 600 lei amândouă - pentru reparația bisericii - Semnează: Zamfir lon Bălaşa şi 
Ilie Buzilă din Drăghici. 


55. Preoți şi cântăreți la biserica Sf. Vineri la sărbătoarea - Tăierea Capului 
Sf.loan Botezătorul (29 august): 

1863 - cântăreț Ştefan Popescu (plătit cu 1.200 lei pe un an în şase câştiuri 
(tate). 

1866 - Domeţian ierodiacon (primea 100 lei pe lună) 

- Pr. Matei Ionescu (hirotonit la 1862 era plătit cu 200 lei pe şase luni) 

- Pr. 1. Brădeanu (era plătit cu 200 lei pe şase luni) 

- Pr. loan Vişan (idem) 

Protopop la hramul bisericii din 14 octombrie 1869, Sachelar Mihalache 
Mirescu, a participat împreună cu Pr. 1. Niculescu, Pr. iconom Păunescu, Pr. 
Neagu leronim, Diacon Radu Bădescu 


56. 1866, februarie 26 - Principatele Unite Român - Primarele Comunei 
Urbane Piteşti 

Domnilor epitropi, 

Administrațiunea bunurilor bisericilor de mir dupe legile în vigoare este 
pusă sub privegherea imediată a Autorității comunale. 

Prin Decretul Nr. 1368 din 11 febr. Anul 1850 regulându-se modul 
Administrațiunii acestor biserici, s-au prevăzut următoarele: 

I-lea - Fiecare biserică să fie administrată de doi epitropi, din care unul din 
partea acelora care au cădere de titori aceei biserici, sau în lipsă-le de către 

mahalagii enoriaşi prin întărirea chiriarhului eparhiei, iar cel de al doilea din 
partea guvernului dintre doi candidaţi aleşi de autoritatea comunală şi prefectu 
districtului. 

II-lea - Închirierea şi arendarea imobilelor fiecărei biserici este prescrisă a se 
face prin licitație înaintea Autorităţii comunale. 

III-lea Epitropii se îndatorează ca la începutul fiecărui an, în luna ianuarie, să 
înfățişeze Consiliului socotelile anului precedent şi budgetul anului următor dupe 
trebuinţele ce au spre a-şi dobândi aprobarea. 

Nu ştiu cum se face că până astăzi aceste dispozițiuni în mare parte şi pentru 
cele mai multe biserici acestei comune, au rămas cu totul neîndeplinite. 

Subscrisul, în dorinţa de a pune capăt acestor neregularități din care adesea 
izvorăşte pagubi pentru aceste aşezăminte religioase, vă invit a-mi comunica 
următoarele: 

„L Să-mi trimiteţi lista în îndoit exemplariu de toată averea mișcătoare şi 
nemişcătoare ce are biserica, ale cărei bunuri sunt încredințate administrațiunii Dv. 

2. Să-mi înaintați cele din urmă socoteli ce vi s-au aprobat de Autoritatea 
comunală, însoţindu-le de budgetul anului pentru care veți fi dobândit 
încuviințarea; 

3, Să-mi trimiteţi toate socotelile anilor pentru care încă nu le veți fi depus 
dupe legi a-şi dobândi aprobarea ; 

4. Să-mi trimiteţi lista arătătoare de ce anume venituri se bucură biserica, 
dupe proprietăţile nemişcătoare ce are, cu desluşire către cine se află închiriate sau 
arendate, cu ce preț fiecare în parte şi prin ce mod s-au făcut închirierea, licitație 
sau învoire particulară. 

5. Să-mi arătaţi care sunt titlurile în virtutea cărora aveți Dv. 
administrațiunea acestor biserici, care adică anume este ordinul ministerului, cu 
care s-au confirmat numirea Dv. cu epitropi sau dupe ce anume drepturi 
reprezentați pe ctitorii bisericii. 

Aceste ştiinţe, D-lor epitropi, se cer sub a Dv. înşivă răspundere de adevăr. 
Iar termenul în care s-ar putea da, deşi ar urma ca să fie foarte scurt, cu toate 
acestea subscrisul spre a vă lăsa timpul necesar întru a regula socotelile din trecut 
ce veți fi având încă neîncheiate, vă acordă un interval de 20 zile de la primirea 
aceştia, cunoscând că dacă la espirarea lui nu-mi veți putea da aceste ştiinţe, cu 
desluşirile cuvenite, voi fi nevoit a mă refere D. Ministru Cultelor. Primiţi D-lor 
încredințarea stimei mele. 

Primar, Petre Cecropide 

Secretar adj. L. Dimitrescu. 


57. 1867, aug. 22 - nr. 2043: Primăria fixează licitație pentru darea în 
antrepriză a facerii din nou a şatrelor din Târgul din Vale, pe locul şi distanța ce 
am chibzuit când am fost la fața locului şi întocmai după planul ce am însărcinat 
pe arh. Comunal a vă da. 

Pentru cele vechi s-a luat dispoziții a să surpa fiind periculoase a cădea 
Primar I. Rădulescu 


58. 1869 - Cântăreț Al. Popescu (plătit cu 55 lei pe luna mai 1868) 
- Nicolae Atanasescu - al doilea cântăreţ 
- Paracliser Dumitrache Vasiliu. 


59. 4 iulie 1868 - se cumpără 380 capete tinichele pentru repararea bisericii 

Semnează - Simion Trandafir din Voineşti, Valea Foii. 

60. 4 iulie 1868 - se cumpără 27 scânduri de rând în trebuință reparației 
bisericii Sf. Vineri. 


61. 15 iulie 1868 - se cumpără zece grinzi de stejar pentru ferestrele bisericii 
Sf. Vineri 


62. 24 iulie 1868, Arh. Stat. Piteşti fila 105 dos. 1868 - Desființarea cimitirului 
bisericii Sf. Vineri. 

„Având în vedere că înmormântarea în curtea bisericii Sf. Vineri este cu totul 
vatămătoare sănătății publicului deoarece această biserică este înconjurată cu case 
locuite de cetățeni; Având în vedere că legea cimitirelor prin care se regulează 
înmormântările şi care din împrejurări independente de voința a consiliului 
comunale, ea nu s-a pus în practică şi în acest oraşi până acum; Având în vedere 
ordinele ministeriale aflate în municipiul acestei urbe relative la această cestiune; 
Având în vedere că scopul legiuitorului apropatita de cimitire au țintit de a se 
respecta mormintele cu obiecte sacre; Având în vedere că curțile bisericii este 
necesitate de a se transforma în grădini frumoase, cel puţin ca ceia de la sântul 
Gheorghe din capitala României, iar nu să fie sboare de tot felul de animale şi 
miesme nesuferite din care se naşte mulțimi de boale care seceră societatea noastră; 
Având în vedere curtea bisericii reformaților, fracțiune de indivizi, că este plantată 
cu arburi care la orice aruncătură de ochi prezintă ceva frumos şi plăcut etc.; 
Având în vedere că noi românii ar trebui să imităm cel puţin pe aceşti filoromâni 
civilizați oarecum şi să facem să dispară necurățenile şi înmormântările de prin 
curţile bisericilor şi să facem din ele nişte grădini mândre şi frumoase i Având în 
vedere că biserica este casă de rugăciune, iar curtea ei paradis; Având în vedere că 
pe când bărbaţii merg la rugăciune în sânta biserică femeile şi copiii lor să jeleşte 
(sic), bătându-se cu capetele de mormintele părinţilor, rudelor şi amicilor; încât 
sminteşte foarte mult pe credincioşii aflaţi la rugăciune în biserica salvatorului 
Crist, fapt poprit cu totul de canoanele sf. Părinţi; Având în vedere că toate 
popoarele creştine la biserici i în curțile bisericilor la popoarele civilizate este 
grădini şi şcoli pentru luminarea şi moralizarea copiilor ceea ce la noi românii 
lipseşte aceasta cu totul; Astfel dar pe baza acestor considerente şi în virtutea legii 
noi administratorii bisericii Sf. Vineri dispozăm ca pe fiitor (sic) să nu se mai 

tolereze înmormântarea în curtea acestei biserici, care chiar în corentul an vom 
începe cu transformarea ei în grădină sistematică, iar pentru indivizii ce vor 
repauza din această suburbie să pot înmormânta provizoriu la biserica Sf. Treime 
fiind mai la margine de oraşi şi are şi loc încăpător aceasta numai până la 
înființarea cimitirelor generale votate de onor. Consil. Municipal care se speră a se 
înființa la fiitorul (sic) an 1869. 

Acest ziar (sic) se va comunica de îndată d-lui primar şi dobândind 
aprobarea onor. Consiliu să şi invite pe protiereul respectiv ca să dea ordine 
preoților bisericii a nu mai înmormânta pe nimeni la biserica susarătată“. 

Semnează: |. Rădulescu 

Petcu Teodor 

Budişteanu 

Notă: La anul 1869 cimitirul a fost despărțit de curte prin zid. Pentru 
împrejmuirea curții bisericii Sf. Vineri s-au utilizat 29.800 cărămizi, 2.000 olane, 
iar zidul din fața străzii s-a învelit cu piatră cioplită, pentru care s-a plătit suma 
de 800 lei 


63. 1868 - Arh. Piteşti dos. 1868, fila 79 - Biserica Sf. Vineri avea în parohie 60 
familii şi trei preoți 


64. 1868 - Epitropii cer cu insistență îndepărtarea preotului Iancu Brădeanu, 
sub amenințarea revocării daniilor oferite bisericii Sf. Vineri şi pe de altă parte 
amenință că vor închide biserica. 


65. 29 iunie 1869 - Închisoarea curții bisericii cu zid: 29.800 cărămizi - lei 714 
trebuitoare, închiderii curții bisericii; 820 lei - salahori şi zidari întrebuințaţi pe o 
săptămână. 


66. 1868 Biserica a fost redeschisă în ziua de Sfinții Arhangheli, participând 
şi Părintele Protopopul Judeţului - semnează: Pr. 1. Vişan şi Pr. Nae Ionescu 
duhovnicu. 


67. Bilanţ de veniturile şi cheltuielile bisericii Sf. Vineri pe anul 1868 Lei 
vechi 

Venitul moşii Bădiceni - 450 stg. şi arvunirea cârciumii şi a fierăstrăului 1.625 

Idem a hanului Târgul din Vale 4.100 

Chiria prăvălii de sub clopotniţă pe şase luni, căci după şase luni s-a început 
dărâmarea lor conform ordinului Primăriei 260 Idem a odăilor de sub clopotniță 
50,20 ldem a odăilor din curtea bisericii 32,16 Idem a odăilor de sub pătul 62,34 

Din bilanţul pe 1869 au dispărut clădirile din curtea bisericii şi nu mai apar 
în următoarele bilanțuri. 

La cheltuieli apare suma de 1.000 lei pentru dărâmarea ruinelor din curtea 

bisericii şi umplerea cu pământ şi pietriş pentru aşezarea locului. 


68. 1868 april. 8, Dos. 1871 - Contract (extras) 

3. Vânzarea tuturor băuturilor de ori ce natură în arondismentul aceştii 
proprietăţi a Târgului (din Vale) dupe ecsemplul anilor precedenţia este dreptul 
meu. 

4. Hanul împreună cu şetrile şi magaziile aflate pe această proprietate, voi 
avea dreptul a le închiria în profitul meu ori cum voi voi, precum şi prăvălia ce au 
avut-o răposata Tinca Chirivişoaia. 

7. Eu anteprenorul nu voi avea nici o pretenţie la cazu când epitropia în 
cursul acestui termen ar voi să mute şetrile de olărie, cojocărie şi celelalte în oricare 
parte ar voi, rămânându-mi dreptul a dispoza de dânsele acolo unde se va afla (sic) 

- Dos. 1871 vol. 1 - fila 13 - Contract (extras) 

14. Arendaşul va poseda hanul şi toate şătrile aflate pă această proprietate. 
EI poate lua taxă de la toți care în zilele de târg vor pune mărfuri supt şetre, iar 
cârciumile fie şi afară de şetre va plăti asemenea taxă şi unii şi alţii dupe cum să 
vor putea învoi cu arendaşul sau delegaţii săi. 

Se desluşeşte că dacă legea nu va permite în viitor asemenea taxe, biserica 
nu va avea a răspunde pentru nici o pagubă către arendaş. 


69. 1869 luna iunie - Barbu Dulgheru este plătit cu 98 lei vechi pentru 
surpatul ruinilor clopotniţei vechi a bisericii Sf. Vineri. 


70. 1869, iunie 28 - s-a plătit suma de lei 98 vechi, pentru stricarea vechii 
clopotnițe şi a învălişului în jurul acestor ruine. 


71. 1869 iulie 26 - s-a plătit meşterului lohan Kopany 1.120 lei vechi pentru 
zidărie nouă 


72. 1869 - Arh. Piteşti, Dos. 1860, fila 13 - s-au dărâmat ruinele din curtea 
bisericii şi locul a fost nivelat cu pietre; în bugetul pe anul 1870 numai figurează 
casele din curtea bisericii Sf. Vineri 

- (Arh. Piteşti, Dos..1869/29, fila 8) - „Fiindcă piaţa Sf. Gheorghe unde se 
concentrau diferite cherestele şi materialuri astăzi s-a transformat în piaţă de a se 
vinde pâine, carne, peşte, zarzavaturi şi alte obiecte de nutriment public, iar 
lemnăria pentru foc şi lucru, precum şi fânurile şi varul au rămas a inunda stradele 
principale ale oraşului, ceea ce împiedică circulația publicului, mai ales joia şi 
vinerea, ar fi foarte nimerit D-le Primar, ca să trataţi cu D-lui Nicolae Tabacu 
pentru locul ce-l are vis-a-vis de casele defunctului Pandele Petre, pe care loc se 

află nişte ruine... Odată acest loc destul de încăpător cumpărat de Cassa 
Comunală, negreşit s-ar face o piaţă foarte admirabilă destinată numai pentru 
articolele sus notate“. 


73, 1869, aug. 29 - pentru transportarea materialelor de lemnărie s-a plătit lei 
64 vechi; Materialul s-a transportat în strada Pencului - locul bisericii. Moluzul a 
fost risipit în curtea bisericii plătindu-se 257 lei vechi. Pentru umplerea cimitirului 
cu pământ şi potrivirea mormintelor rămase s-a plătit suma de 128 lei vechi. 


74. 23 martie 1870 cu prețul de 4.273 lei par 20 se cumpără 1.221 ocale fier 
pentru grilaj şi porţi de fier. 


75. Dos. 1871, fila 1 - Contract (extras) 

3. Eu arendaşul voi poseda hanul şi toate şetrile şi maghernițele aflate pe 
această proprietate, pot lua plată de la toţi care în zilele de târg va pune (sic) 
mărfuri supt şetre, precum şi cei ce vor scoate cârciumi în zilele de târg, ele fie puse 
supt şetre sau afară, urmează a plăti taxă către mine arendaşul după cum se va 
învoi. 

Dacă vro lege ar popri asemenea taxe cu arendaşul pot cere desdăunare 
pentru aceasta de la cassa proprietară. 

4. Eu arendaşul voi conserva în stare bună hanul şi toate şetrele, 
magherniţele, aflate pe această proprietate şi la espirarea termenului sunt ținut a le 
înapoia şi preda în stare bună. Ori ce reparaţii voi face eu arendaşul în toată durata 
contractului la aceste ecareturi va fi cu a mea cheltuială fără a pretinde vro 
despăgubire de la cassa proprietară. 

5. Dacă cassa proprietară ar voi să prefacă sau să facă din nou magherniţe 
model, eu arendaşul nu mă voi opune la aceasta. 


76. Dos. 1871, fila 20 - Nedelea Voiciu - antreprenorul bâlciului din vale în 
timp de nouă ani de zile, în timp cât am fost arendator am făcut şapte prăvălii 
(maghernițe) (paranteza aparţine actului) însă aceste prăvălii, cinci de olarii, una 
de cârciumă şi alta de cojocărie, ca după espirarea termenului să rămâie 
proprietății. 

Deosebit de aceasta am mai făcut şi un umbrar supt şatra prăvălii. 

Vă rog dar a mi se da voie a mi le ridica până la împlinirea termenului. - 


77. Nr. 1062 - România - Primarele Com. Urbane Piteşti 1872 - 

Domnule! 

Domnul ministru instrucț. publice după cum mă anunţă prin ord. nr. 3885 a 
numit profesor la Şcoala sucursală de băieți pe DL. M. Uzzică i în privința aceasta 
este necesitate de un local. 

Subscrisul având în vedere că Casa Comunală nu are mijloace de închirierea 
localului şi considerând că biserica ce aveţi onoarea a administra are patru odăi: Vă 
invită cu onoare ca să oferiţi aceste încăperi gratis pentru şcoală pe timpul ce veți 
crede. Ac. în interesul instrucţiunii poporului român la care ne-ați dovedit prin 
probele ce aţi dat în mai multe ocazii că voiți luminarea românilor. 

Fac dar apel la înaltul Dv. patriotism cu speranţa că veţi fi de acord a ceda 
pentru şcoală menţionatele încăperi, aceasta în interesul general. 

Primiţi, D-le, încredințarea stimei mele, 

Primare, P. Rădulescu 

Domnilor epitropi ai Bisericii Sf. Vineri - Petreşti 


78. Dosar 1872, fila 33 - taxe percepute în Târgul din Vale 

Nr. 9 - Domnule Primar, 

Dumneavoastră cunoaşteţi prea bine că proprietatea de ori ce natură ar fi ea 
este garantată de toate legile țării; prin urmare cel ce ar cuteza să atace acest drept 
consacrat prin legile vechi şi noi, fie ori ce persoană, ea este ținută la răspundere 
către proprietatea atacată, de la acest punct plecând, nu înțelegem cum şi după ce 
anume drept Dv. luaţi taxă de câte 50 bani de la cei ce vin cu mărfuri în zilele de 
târg, când ştiţi că târgul să face pe proprietatea bisericii ce administrăm şi că 
dreptul acesta este al bisericii ca să taxeze în limitele legii şi când va voi şi 
nicidecum al municipalității. 

Dar poate ne veți obiecta că este târg public. Da! este adevărat că este public, 
deoarece publicul formează târgul, dar nu veţi putea susține că acest târg este piață 
municipală. Pe cât se ştie, municipalitatea are în oraş două piețe anume: Sf. 
Gheorghe şi Sfântu Nicolae, ambele aceste pieţe sunt proprietate municipală, 
îngăduite de legi. lar pe proprietatea bisericii, nu! Căci dacă noi vom îngădui mai 
mult timp luarea noilor taxe după această proprietate, taxe care vatămă interesele 
bisericii, dar poate cu timpul s-ar putea pretinde de municipalitate că ea ar fi de 
fapt proprietară şi a terenului şi astfel biserica ar deveni expropriată pe nesimţite şi 
totdeodată săracă definitiv. 

P-aceste considerente fondate pe drept, protestăm contra luării taxelor dupe 
ea de indivizii ce frecventează Târgul din Vale, proprietatea notatei biserici, şi 
cerem ca de urgenţă să statuați asupra cazului ce vi se prezintă, binevoind a 
notifica şi aceştii epitropii soluționarea ce veți da pentru ca să ştim ce mai avem de 
făcut. 

Căci nu primim să rămânem responsabili în fața bisericii ce avem onoarea a 
administra şi nici înaintea oamenilor. 

Administrator: 1. Rădulescu Epitrop - Petcu Teodor 


79. Dos. 1872, fila 41 nr. 13, anul 1872 martie 29 


D-le Primar, D-lor Consilieri, 
Astăzi ne-am dus la proprietatea bisericii în oborul din vale şi cu părere de 

rău am constatat că Dl. Coculescu au uzurpat o mulțime de pământ dintr-al 
bisericii, atât cu. închisoarea de la malul râului precum şi cu şandramaua vechii 
cârciumi şi sala de la noul han. 

Apoi uitându-ne spre închisoarea făcută din nou pe despre răposatul Conciu 
am văzut asemenea un cerc de închisoare cu totul ieşit din vechea posesie a 
răposatului, cerc cu care a strâmtat gâtul străzii. 

Ne-am gândit apoi că dacă planul orăşenesc va fi astfel autorilor planului 
trebuie să li se facă o recompensă, crezământ de toate acestea, prin urmare vă 
poftim să vă transportaţi la faţa locului şi atunci văzând că arătările sunt juste, să 
faceţi a se da înapoi închisoarea D-lui. Coculescu precum şi sala de la noul han. 

Iar cât priveşte cercul de loc despre Conciu acesta nu ne priveşte tocmai pe 
noi cinumaipe  Dv.care veţi fi responsabili în faţa cetățenilor dacă veți tăcea. 

Credem că ne-am făcut datoria de conştiinţă. 

Faceţi-vă şi Dv. ceea ce vă priveşte. Epitropii, 


80. Dos. 1872 - fila 42 - contrapagină, nr. 14 - anul 1872 aprilie 20 

D-le Primar 

Locul răposatului Conciu din acest oraş să învecineşte în lungime până la 
râu cu proprietatea bisericii Sf. Vineri; Acest loc niciodată nu a avut față spre al 
notatei biserici, ci el a fost închis cu gard pe linia despărțitoare despre proprietatea 
bisericii, având față tocmai unde sunt casele răposatului Conciu, după cum aceasta 
se poate constata cu martori şi acte incontestabile. 

Nu ştim cum se face astăzi că noul proprietar D-l. Bogdan s-a pus să facă un 
număr de maghernițe precum şi o moară cu aburi, scoțându-le fațadă spre 
proprietatea bisericii; prin aceasta voieşte a-şi însuşi un drept ce niciodată nu l-au 
avut şi fiindcă prin acest fapt al său atacă cu totul interesele bisericii şi dacă s-ar 
tolera aceasta negreşit că biserica va pierde venitul ce actualminte îl are. 

Subsemnații reprezentanţi ai bisericii neputând suferi grava lovitură ce se dă 
proprietății şi intereselor bisericii, ne facem datoria d-a protesta Dv. şi a vă ruga să 
faceţi să să respecte dreptul bisericii arătându-i proprietarului în chestiune că pe 
toată linia despărţitoare de locul bisericii n-are drept a face maghernițe, moară şi 
ori ce fel de stabilimente comerciale sau nu ! Şi dacă nu va voi să înţeleagă atunci 
epitropia va fi nevoită a-i intenta acțiune la autoritatea judiciară. 

Administrator 1. Rădulescu 


81. Discurs 

Rostit la înmormântarea lui Drăghici Budişteanu, în ziua de 15/17 
octombrie 1872 la Piteşti, de către Constantin D. Ştephănescu, profesor de limba 
latină şi director al gimnaziului Piteşti (1872-1784 = 88 ani) - transmise de Gh. 
Budişteanu: 

„lată pe patul mortal un suflet credincios, care de mult timp se prepara 
pentru acest din urmă moment, strângându-și pentru practica operelor creştine un 

tezaur de justiţie spre a nu merge nepreparat înaintea judecătorului său şi care 
trăia în credința de a muri în pace şi în consolațiunea experienţei. Imaginați-vă 
acest suflet ajuns la această din urmă oră pe care nu a pierdut-o din vedere 
niciodată în viaţa sa şi la care îşi raporta toate durerile şi evenimentele viaţii sale 
muritoare. 

...În mijlocul acestei întristări profunde, demnă, de înaltă nobleţe a inimii 
române, vă rog, fraţilor, să-mi acordaţi atențiunea dumneavoastră pentru câteva 
momente şi vom câştiga multă mângâiere a vă spune în câteva cuvinte viața şi 
faptele repauzatului întru eternitate, Drăghici N. Budişteanu, pe care îl deplângeți 
astăzi, în lume de oameni, o adunare de români prea distinsă şi o familie 
numeroasă, pe cât de nobilă şi a cărei memorie dulce şi scumpă nu se va putea 
şterge niciodată din memoria cetățenilor săi. 

A fost român, din sânge de român, născut în comuna Budeasa - Argeş, la 
anul 1784, dintr-o familie nobilă şi onestă, Budişteanu, a cărei autenticitate 
datorează aproape trei secole, absolvind învățăturile normale cu succes 
eminamente, pe lângă frumoasa carieră națională de agricultor, pe care a profesat- 
o cu meritele cele mai rare şi distinse de onestitate, prin deosebită capacitate. A 
ştiut a merita din partea concetăţenilor săi mai multe funcțiuni, servind patria în 
timp de 16 ani mai bine, dând probele cele mai distinse de abnegaţie şi 
dezinteresare personală şi şi-a terminat vocaţia sa prin a fi primul magistrat al 
acestui glorios oraş. 

Ca părinte a fost sublim între ceilalți concetățeni, sacrificându-şi totul pentru 
a consolida şi înălța onorata şi numeroasa sa familie ce astăzi îl înconjoară şi care 
nu se poate consola de pierderea prea iubitului lor tată şi socru, lăsând urme 
frumoase, o posteritate nobilă şi plăcută, precum şi o suvenire nestinsă de datoriile 
sale de părinte adevărat. 

Nu pot îndestul a prețui onoarea şi sacrificiile ce a făcut pentru fiecare în 
parte, din membrii familiei sale, dorind ca toţi să-i fie demni succesori ai 
exemplelor şi virtuţilor sale, asigurându-le fiecăruia un venit sigur şi prosper, a 
întipărit în inima fiecăruia o dulce memorie, ca tată iubit şi virtuos. Ca creştin, a 
fost unicul care a ştiut a-şi îndeplini datoriile sale de caritate şi virtute, dotând din 
averea sa pe acest sfânt locaș, înaintea căruia ne aflăm, cu un venit anual de o mie 
galbeni. Şi aceasta când a făcut-o? Atunci când se afla cu o familie destul de 
numeroasă, compusă din 11 copii. Dar ce avea particular ca cetățean, cum era el? 

Însă pentru ca să-l pot descrie întocmai precum simt eu, cu mintea şi anima 
mea, vocea îmi este slabă, nu mă poate ajuta. Expresiunea figurii sale era dulce şi 
senină, manierile foarte delicate. 

Avea o animă blândă, cu toate că era destul de simțitor, nu trecea niciodată 
marginile cumpătării. Era de o amabilitate rară, îndatoritor şi foarte adorat. Era 
apoi un om de principii, onoare mare numelui său; pentru că se purta şi lucra pe 
drumuri sigure, totdeauna constante. 

Avea o animă devotată pentru binele Patriei române şi o cunoştinţă 

luminată despre drepturile şi datoriile românilor. Stima pe străinii cei buni, dar pe 
români îi iubea şi mai mult şi cerea pentru dânşii drepturi. Venea în ajutorul 
fiecărui om mizer pe cât putea şi ştia; când venea însă în față cu nedreptatea şi 
neadevărul, căuta să învingă acestea pe calea înțelepciunii şi astfel întotdeauna 
învingea. Unde însă nu era posibil de nici o victorie, acolo el prefera să tacă sau să 
se retragă, amânând lucru până la timp favorabil. 

lată dar, fraţilor, încă un român care a ştiut cum trebuie să trăiască şi cum 
trebuie să moară. Era un om care observând în fundul conştiinţei sale, a aflat legile 
eterne ale lui Dumnezeu, sub care legi el s-a supus cu bucurie şi după care a trăit 
toată viaţa sa. 

Ferice de tine venerabile cetățene, căci cât ai fost în viața aceasta ai ştiut a 
prețui totdeauna după cuviința sublimității naturii omeneşti şi legile cele divine ale 
naturii morale, de care trebuie să asculte omul şi cetățeanul patriei, precum ascultă 
ori ce vietate şi fiecare lucru de legile naturii fizice. 

Tu nu mai exişti, o cetățene. O soartă neîmblânzită te-a răpit. Deşertul ce tu 
laşi în urmă este grozav. Tu ai apucat a te duce cu totul din locurile pe care le-ai 
înnobilat cu prezența ta, mai bine de 80 ani şi o durere adâncă cuprinde animile 
mâhnitei familii, care cu toţii se întreabă unde se poate găsi un părinte atât de 
norocit încât să poată îndeplini mai departe, în parte, lipsa ta ? 

Nobilă familie a defunctului, plângeţi cu amar pierderea iubitului vostru 
părinte, căci ea este pentru voi o pierdere a unui tată iubit şi virtuos, care a 
întemeiat toate speranţele voastre de fericire şi prosperitate! 

Amici şi colegi ai defunctului, voi plângețţi durerea lui, căci cu dânsul s-au 
dus şi toate bucuriile serioase pe care prezenţa sa vi le inspire ! Această durere 
profundă de care sunt cuprinse animile tuturora este dreaptă şi bine meritată, dar 
nu se cuvine să fie fără margini. 

Budişteanu a murit, dar nu a putut să dispară cu totul din mijlocul nostru, în 
locul-i ne rămân alesele sale labori (sic) cu un cuvânt ne rămâne virtutea sa. 

De aceea consolează-te familie întristată, căci durerea ta, deşi mare, nu apasă 
numai asupra-ți. Amicii defunctului, colegii şi concetăţenii lui, cu toții o 
împărtăşim. 

Consolaţi-vă şi voi, care prin sacrificiul său datoraţi pozițiunea prosperă a 
familiilor voastre, căci părintele vostru nu v-a uitat nicidecum, va lăsat drept 
ereditate virtuțile, laborile lui. Să profităm de ele, să imităm exemplele nobile ce 
ne-a dat şi, deveniți adevărați cetățeni, să păşim cu curaj pe calea sacrificiului şi 
patriotismului, pe care el ne-a deschis-o, chiar cu sacrificiul său şi astfel vom 
îmbucura spiritul prin împlinirea datoriilor noastre”. 


3 / 7 a 
Notă: Copiii lui Drăghici Budişteanu - Elena - Linţa, căsătorită Aaron 


Florian; Vasilke, Costică, căsătorit cu Elena Greceanu de la Vlăşcuţa - au avut fiii: 
Petre, Nicolae, Cicerone, Adina Elena şi Julieta; Vasile (Vericeanu - zis 

cocoşatul); Petre - mort student la Berlin; Nae (nebunul); Dumitrache - mort de 
tânăr; Fotache; Eliza (Elisafta - Safta) căsătorită cu GI. Pascal - decedată la 10 dec. 
1875 şi generalul la data de 30 aug, 1877; Maria. 

La 1786 în familia Budişteanu, de boieri pământeni, trăiau trei fraţi: 
Răducanu, Şerban şi Nicolae, care au avut următorii descendenți: 

- Răducanu: pe Clucerul Ion Budiştenu, la rândul lui având pe: Constantin 
şi Dumitru; la rândul lui Dumitru având pe: Nicolae, lon şi Maior Pavel 
Budişteanu; 

- Şerban a avut ca descendent pe Gl. Alexandru Budiştenu - căsătorit cu 
Ecaterina Rosetti, cu care a avut pe: Treptenii, Alexandru şi Gheorghiță; 
Gheorghiţă a avut ca fii pe Manole şi Gheorghe; 

- Nicolae a avut ca fii pe Constantin, Gheorghe şi Nicolae; la rândul lor: 
Constantin i-a avut pe: Petre, Nicolae şi Cicerone, iar Nicolae N. Budişteanu a 
avut ca fii pe Drăghici şi Col. lon Budişteanu. 


82. 1874, aprilie 25 - Averea imobilă a bisericii Sf. Vineri constituită din: 

1. Târgul săptămânal din Piteşti pe care se află un han şi maghernițe, care 
este arendat D-lui Toma Iancu pe an lei 4.300 cu forme de licitaţie îndeplinite prin 
autoritatea comunală; 

2. 450 stg. moşie cu o moară făcău cu două roate, fierăstrău şi pădure majore 
în comuna Bădiceni, plasa Argeşului, arendată pă an cu lei vechi 1.500, Ambele 
aceste proprietăți sunt date bisericii de familia d-lor Budişteni, titori fondatori ai 
bisericii Sf. Vineri, cu acte adeverite de onor. Trib. local la 1847; 

3. idem două locuri virane în strada Salvării, coloarea galbenă în dosul 
bisericii. 

S-a întocmit un deviz pentru construirea unei perechi de case pe locul 
bisericii în strada Salvării, pentru locuința duhovnicului - lei 7.734,05, şi un al 
doilea deviz pentru construirea unei mici capele în care se vor spovedi locuitorii 
care ține (sic) de această sf. biserică - lei 1384,70. 


83. 1875 - ctitorii: Vasile Budişteanu; Nae Budişteanu; Fotache Budişteanu 
şi Costică Budişteanu, fiii lui Drăghici Budişteanu, datorau bisericii Sf. Vineri 
suma de lei 4564 şi bani 42 datorie a tatălui lor. La încetarea din viață a lui Drăghici 
Budişteanu - epitrop - datoria acestuia era 3.863 lei, iar în urma procesului intentat 
de biserică datoria s-a majorat. Din 1872 protopop era 1. Păunescu - Iconom. 

84. 1875 Apr. 10, Dos. 1875, fila 11 - nr. 730 - Primăria Com. Urbane Piteşti 

Domnul. arhit. comunal prin rezoluţia. nr. 17 îmi arată că Târgul d-afară pe 
proprietatea acelei sf. biserici Sf. Vineri se află nişte şandramale care au ajuns în 
desăvârşire (sic) stare de ruină - fiindcă babele pe care şeade învelitoarele se află 
putrede şi plecate spre a cădea pe oameni. 

Subscrisul vă pune îndatorire de a o pune deîndată în lucrare reparația 


acelor şatre. 

Primiți d-lor epitropi încred. consid. mele, 
Primar C. Vărzaru 
Secr. Dimitraşcu 


85. 1876 - era preot Matei Ionescu, care a fost hirotonit la 1868 pe seama 
bisericii Sf. Vineri, a murit în aprilie 1878. 

În 1878 biserica Sf. Vineri avea 74 de familii în parohie, printre care Ion 
Pascal, Costică Budişteanu, IL. I. Rădulescu, Gh. Dima, judecătorul Spirea 
Mamulea, Hagi Hristea Vasiliu - Patraulea etc. 


86. 1876 april. 12 - Arh. Stat. Piteşti, Dos. 1876, fila 17 - Condiţiuni pentru 
arendarea Târgului din Vale, proprietatea bisericii Sf. Vineri - care se va ține de 
bază la următoarea arenduire (extras): i 

Arendaşul pe a cărui seamă se va adjudeca această proprietate este obligat a 
urma conform articolelor de mai jos fără abateri: 

1. Hanul aflat pe această proprietate şi cu toate dependinţele sale se posedă 
tot de arendaş; i 

2. Arendaşul este ținut ca în cursul acestor cinci ani să facă 40 de şatre în 
locul celor vechi... după modelul şi planul ce i se va da. Tot materialul va fi de 
lemnărie solidă şi învelite cu şiță de cea mare şi bătută pe trei şi temelia va fi în 
pământ de o palmă, lucrată cu var şi cu cărămidă bine arsă; 

3. Hanul se va face reparaţiuni iarăşi de Domnul arendaşi adică meremetisit 
cu zidărie şi cu lemnărie pe unde va fi trebuinţă şi pardoseli noi cu scândură de 
rând şi învălit din nou cu şiță bătută pe 3, tot şiță de cea mare, făcându-se şi toate 
închisorile solide i asemenea şi toate camerile dinăuntru; 

4. Domnu arendaş este ținut a nu pricepe (sic) plată mai mare nici o singură 
sentimă de la ori care va veni pe această proprietate decât i se dă de suptscrisa 
epitropie, articolele arătate mai sus; 


5. Va percepe plata de la fiecare car sau căruţă venite la târg cu ori ce fel de 
materiale sau ori ce fel de lemnărie de tot felul de materiale sau ori ce fel de fructe 
sau producte, 5 bani de la fiecare vită înhămată sau înjugată la trăsuri cu ori ce fel 
de povară ce va intra pe această aproprietate (sic); 

6. Va avea drept a lua plata de la vitele care vin spre vânzare la obor câte 10 
bani încornorate, sau cai, porci şi vite mărunte; 

7. De la tărăbile întinse afară din şetre cu ori ce fel de mărfuri va lua câte 50 
de bani; 

8. Opincării sau alte mărfuri aşternute jos pă pământ fără tărăbi va lua 30 de 
bani pe fiecare zi când există cu acele mărfuri pe acea proprietate. 

13. Arendaşul este ținut a nu putea transmite această proprietate la o altă 
persoană fără consimțământul Epitropiei şi nici să nu poată a se servi la interesele 

acestei proprietăţi cu israeliții, căci la din contra se va cunoaşte o încălcare de 
condițiuni. 

15. La experarea (sic) termenului de cinci ani arendaşul şi garantul său sunt 
obligaţi a lăsa şetrile ce va face din nou în No.40 precum şi hanul în starea cea mai 
bună; Asemenea sunt răspunzători pentru ori ce violare a hotarului acestei 
proprietăți. 

17. Hanul şi şetrile astăzi în ființă se va primi de domnul arendaş în bună 
stare la 23 aprilie de la fostul arendaş. Epitropia în acord cu noul arendaş va 
purcede la formarea unui dublu inventar cu starea hanului şi a şetrelor... 


87. 1876, mai 11, Dos. 1876, fila 41 - Epitropia bisericii Sf. Vineri nr. 44 

„Transportându-ne la localitate însoțiți de un domn comisar delegai de d- 
nul Poliţai spre a constata starea în care se află hanul, şetrile şi magherniţele, le-am 
găsit într-o stare foarte deplorabilă astfel că fără o serioasă reparaţie nu mai pot fi 
locuite fiind în pericol a se surpa, după cum se constată chiar din alăturatul proces- 
verbal pe care cu onoare vi-l înaintăm în copie”. 


88. 1879 - În bugetul din acest an nu mai apar chiriile pe casele bisericii şi se 
prevedeau: 
- 4.000 lei pentru construcția unor odăi pe locul viran al bisericii pentru 
locuinţa preotului duhovnic; 
- 8.000 lei pentru construcția a patruzeci şetre şi repararea radicală a 
Târgului din Vale, etc. 


89. 1879 sept. 10, Dos. 9/1879, 1880, fila 95 - Proces verbal: 

Astăzi, subscrişii membrii consilieri în unire cu arhitectu comunal, delegați 
de dl. Primar local prin adresele nr. 2.116, 1.215, 2.114 din august espirat anul 
corent pentru constatarea ruinelor... şi hanul bisericii Sf. Vineri în coloarea albastră 
în Târgul de afară din acest oraş Piteşti, în conf. cu art. 5 din Regulamentul 
Comunal, transportându-ne la fața locului şi văzând că în adevăr casele sus numite 
se află în stare de ruină şi este pericol a cădea precum au şi căzut partie dintrânşii şi 
omoare locuitori întrânşii precum şi trecători după stradă şi este neapărat trebuință 
a se esecuta art. 6 din Regulam. Comunal... 

Consilieri: Spirea Mamulea 
Lambe Tomescu 
Arh. comunal - ss. Indescifrabil 


90. 879 sept. 18 - România, Primăria Comunei Urbane Piteşti, Serviciul 


Central nr. 22.777 
D-lor Epitropi, 

Din procesul-verbal ce am primit pe lângă raportul D-lui arhitect comunal 
nr. 68, constatându-se de d-nii consilieri ce au fost numiți în comisiune conf. art. 5 
din Regulamentul Comunal relativ la asigurarea, salubritatea şi înfrumusețirea 
comunei că hanul, proprietatea bisericii ce administiați din această comună, 
coloare albastră, Târgul de afară, este în stare de ruină şi în pericol de a cădea pe 
trecători precum şi pă cei ce locuiesc întrânsul. 

Subscrisul în baza alin. 1 de supt 5 artic. 6 din zisul regulament vă invit cu 
onoare să binevoiţi ca de îndată să puneţi la cale dărâmarea lui evacuând şi strada 
de materialul dărâmat, cunoscând că la caz contrar după espirarea termenului de 
trei zile Primăria în virtutea artc. 7 din menţionatul regulament va angaja oameni 
cu plată în comptul epitropiei spre a efectua lucrarea, impunându-vă la 
despăgubire prin aplicarea legii de urmărire. 

Primiţi D-lor epitropi asigurarea considerației mele, 

Primar 


91. 1880 - Personalul bisericii Sf.Vineri a fost: Pr. Ion Becescu - preot şi 
duhovnic; Pr.M. Urzică - ;Tache Rusescu (zis Urlă) - cântăreţ; Ion Albescu - 
cântăreț. 

92. În bugetul pe 1880 la cheltuieli la artic. 14 se prevedea ca pentru 
construirea a 40 şetre, magherniţe şi reconstruirea Târgului din Vale, suma de lei 
8.900 şi de asemenea se vorbea şi de reconstruirea hanului. 


93. 1881 ianuarie 3 - Primăria Piteşti - Serviciul Central: 

Domnilor epitropi, 

S-a observat de toți medicii locali că continuarea cazurilor de variaolă şi 
scarlatină, provine din lipsa de curăţenie şi că una din cauzele şi foarte eficace, ce 
contribuie la epidemii de tot felul de boale fiind şi tăierea vitelor de toate speciile în 
centrul oraşului; atât de măcelari cât şi de particulari, în lipsă de un abator. 

Consiliul de higienă în şedinţa sa de la ale espiratei luni a pus îndatorirea 
Primării ca cu ori ce sacrificiu să facă un abator pentru tăierea vitelor; Consiliul 
Comunal conformându-se sus zisei îndatoriri şi inspirat de dorința de a dispensa 
oraşul de infecțiile ce produce (sic) tăierea vitelor mari mai cu osebire în timpurile 
călduroase a decis facerea unui abator; însă fiindcă proprietatea de care dispune 
comuna pă malul apei Argeşului este în partea de sus a oraşului, unde 
construindu-se abatorul el va face ca apa care se solvă la ori ce trebuință oroşanii 
locuitori în partea de la vale a oraşului să devie murdară şi infectată, a găsit de 
cuvinţă a se construi un abator pe malul drept al Argeşului în josul târgului de 
săptămână din vale unde se termină partea aceea locuită de oroşeni şi fiindcă 
această mică proprietate este a bisericii cu patronajul Sf. Vineri ai căria ctitori 
sunteţi d-voastră, vă rog domnilor să binevoiţi a oferi acest teren comunei pentru 
sfârşitul arătat mai sus, mai cu seamă că acest teren nu numai că nu produce nici 
un profit dar încă la ori ce fluctuațiune a apei el se dărâmă şi cu timpul, nefiind 

întărit malul, ajunge ca apa să extermineze şi şoseaua. 

Sper dar, D-lor epitropi, că şi D-voastră ca buni şi inteligenți cetățeni 
opreţiind interesul general al oroşenilor pentru salubritatea publică, la care 
priveşte chestiunea, nu veți ezita nici un moment cedarea indicatului mai sus teren. 

Primiţi vă rog, D-lor epitropi încredințarea considerațiunii mele 

Primar, N. Viişoreanu 


94. Dos. 1884 - fila 6: Proces-Verbal din Dec. 31 1884: 

Noi epitropii bisericii cu patronajul Cuv. Paraschiva constatăm că în cursul 
anului corent am încasat din închirierea maghernițelor, şetrelor şi locurilor virane 
din Târgul din Vale, proprietatea bisericii suma de lei două mii nouă sute 
paisprezece, bani cinzeci no. 291450. (n.a. - se menţionează 12 locuri virane, 27 
şetre şi magherniţe) 


95. 1886 ian. 31 - Dos. 1886 - fila 3 - Primăria Comunei Urb. Piteşti - nr. 402 

Domnilor epitropi, 

Oraşiul (sic) nostru Piteşti dupe tradițiunile sale este un oraşi istoric, probă 
biserica Sf. Gheorghe, Str. Şerban Vodă şi Curtişaora. 

Pe lângă tradiţiunile mărețe din trecut nu este mai puţin important în 
prezent, ca unul ce cu drept cuvânt să se pomeni leagănul libertăților de care ne 
bucurăm astăzi. 

Pentru a se cimenta şi conserva posterităţii oraşul nosiru, este necesitate a se 
cunoaşte origina sa într-un mod mai precis într-o colecțiune de scrieri culese din 
tradiţiuni şi documente aflate mai cu seamă pe la biserici, singurele depozite care 
ne-a conservat origine, istoric şi limba. 

Pentru a putea face această spinoasă dar folositoare lucrare, subsemnatul am 
onoare a vă ruga să trimiteţi primăriei copii dupe ori ce acte sau notițe ce veţi 
poseda în biserica ce administraţi, precum copii dupe actele de donațiuni, copii 
dupe pisanii (inscripțiunile) bisericii, nume dupe pomelnicile epitropilor, note de 
prin cărţile bisericeşti şi în fine ori ce acte ar putea folosi la scrierea unui început al 
oraşului nostru. 

Odată strânse toate necesariile pentru acest opu (opere) se va forma o 
broşură imprimată care se va împărți la toți orăşenii şi publici. 

Sper domnilor epitropi că îmi veţi da tot concursul Dv. atât cu trimiterea 
copiilor notate mai sus cât şi cu ori ce noțiuni (sic) ce mai posedă la această lucrare. 

Primiţi d-lor epitropi asigurarea osebitei mele considerațiuni, 

Primar I. Robescu Secretar, Th. Penescu 


96. 1986 dec. 4 - nr. 10 - D-le Primar 

Prin adresa nr. 10 din 10 iulie anul curent am suspus la cunoştinţa Dv. că 
magherniţele ce le are biserica pe proprietatea sa nu numai că au ajuns într-o ruină 
completă dar dă şi un aspect neplăcut şi biserica poate a pierde venitul cu care se 

întreține, în care scop am înaintat Dv. un plan-deviz pentru reconstruirea a 12 
magherniţe într-un stil mai frumos spre a se pune în licitație pentru darea în 
antrepriză a construcțiilor şi de atunci sunt cinci luni de zile şi nu am văzut nici un 
rezultat luat. 

Prin urmare vă rugăm D-le Primar să binevoiţi a face ca să se pună în 
licitație sau a ne comunica ce rezultat s-a luat ca astfel şi noi să putem da cont când 
se va cere de către enorie. - Epitropi. 


97. 1886 iunie 20, Dos. 23/1886, Primăria 
pentru târgul de săptămână sunt joia şi vinerea. 


Piteşti - Publicaţie zilele fixate 


98. 1887 iunie 13 - nr. 2046: Domnilor epitropi: Pentrucă mai multe familii 
care au îngropați morți pe la bisericile din oraş deja au luat locuri la cimitir pentru 
transportarea osemintelor şi monumentelor ridicate; 

De aceea subsemnatul în interesul higienii şi salubrității publice are onoare a 
vă ruga ca să stăruiți şi să îndemnați pe enoriaşi ce aparțin de această biserică şi 
care încă mai au puse asemenea monumente la mormintele morţilor ca să le ridice 
şi să le strămute la cimitir, iar în urma aceştia Dv. să găsiţi mijloacele necesare 
pentru aplanarea (sic) terenului curţii bisericii şi cultivarea unei grădini care nu 
numai că va înfrumuseța aspectul bisericii, dar va şi îmbunătăţi îmtr-un mod 
simțitor starea higienică a populațiunii ce frecventează (sic) acel locaş. 

Primiţi asigurarea considerațiunii mele, 

Primar, N. Constantinescu 

Secretar, Penescu 


99. 1887 iunie 14 nr. 10/ 1887 iulie 

Domnule Primar, 

Asupra cererii făcută de epitropie prin adresa nr. 10 din iulie 10 1886 de a se 
pune în licitaţie construcția a 12 maghernițe pe proprietatea B-cei Târgu din Vale, 
în locul celor existente care sunt în stare de ruină, on. Consiliu Comunal şi-ar fi 
exprimat dorința de a intra într-o tratație cu epitropia pentru regularea acestui târg 
pentru care sfârşit am şi fost convocați împreună cu d-nii enoriaşi şi după 
înțelegerea făcută de părți s-a şi luat rezoluțiunea de onori Consiliu ca epitropia să 
concedeze comunei Târgu din Vale cu condiţia ca comuna în schimb să dea pe 
fiecare an pentru întreținerea bisericii o subvenție de trei mii lei; de atunci şi până 
astăzi este un timp îndelungat şi din partea on. Consiliu Comunal de Primării nu 
vedem luată nici o măsură relativ la tranşarea acestei chestiuni. 

Prin urmare, epitropia în faţa acestore şi în vedere că prin întârzierea 
lucrului biserica este pusă în pozițiunea de a pierde o mare parte din venitul ce 
produce aceste magherniţe, căci chiriaşii nu mai pot sta în teamă, vă roagă D-le 
Primar a ne răspunde într-un mod afirmativ dacă Consiliul menţine concedarea 
Târgului din Vale comunei în condițiunile arătate în caz contrariu atunci veți 
binevoi a dispoza punerea cât mai urgent în licitație construcția acelor magherniţe, 

conform planului ce deja se află înaintat Dv. lângă sus arătata adresă. 
Înaintată la 14 iunie 1887 Pr. 1. Becescu 


100. 1887 decembrie 18 - Extras după Procesul Verbal al şedinţei Consiliului 
Comunal: 

Se dă citire adresei Epitropiei Bisericii Sf. Vineri nr. 8 înregistrată la nr. 
4903/1887 prin care cere a li se da permisiunea să perceapă taxă care să nu tracă de 
50 bani de la carele care vin încărcate în Târgul din Vale, aceasta în temeiul 
dreptului ce i se acordă bisericii prin oficii domneşti. | E 

Prezentându-se astăzi în şedinţă şi d-nii epitropi. Au prezentat nişte copii 
după ordinele date din vremi de Departamentul ocârmuirii Jud. Argeş, relative la 
regularea şi darea permisiunei proprietarului Budişteanu a face obor de vite în 
Târgul din Vale. | 

Având în vedere că perceperea unor asemenea taxe din târguri de 
săptămână sau bâlciuri sunt regulate prin anume legi date în sarcina comunelor: 

Având în vedere că epitropii bisericii Sf. Vineri reprezentând drepturile de 
proprietari ai magherniţelor, şetrelor, ce sunt în târg, numiţi deja, încasează chirii 
de la aceste construcţii, 

Pentru aceste motive: Li se respinge cererea de a percepe taxe de la carele ce 
vin cu producte, cherestele etc. în târg, deoarece pentru acestea comuna percepe 
taxele de aviz, prevăzute prin lege ca venit al său. 

Primar, N. Constantinescu 

Consilieri: Gh. Negulescu, 1. Bănescu, I. T. Purcăreanu, B. Lăzărescu, 
Dobriţă Popescu. 


Notă: Magherniţă - (Dex): Construcție rudimentară; construcție primitivă în 
formă de casă; casă mică sărăcăcioasă; 
Şatră: baracă de scânduri în care negustorii îşi vând mărfurile. 


101. Monitorul Oficial - miercuri 14 (26) iunie 1889 

Art. 1 Com. urbană Pitesci este autorizată a cumpăra de veci terenul 
proprietatea bisericii Sf. Vineri, pe care se află Târgul din Vale al oraşului, cu toate 
clădirile aflate pe dânsul şi dreptul a percepe veniturile acelui târg, comuna 
obligându-se în schimb a plăti bisericii, drept prețul cumpărării o rentă perpetuă 
de 3.000 lei anual, care se va prevedea în fiecare an în bugetul comunei. 

Ministru de interne 

Lazăr Catargiu 

Carol 


102. Act de vânzare 


1889 august 12 - Între subsemnaţii Preotul I. Becescu, Hagi Hristea Vasiliu şi 
Teodor Hristea, epitropii bisericii Sf. Vineri din Piteşti pe de o parte şi subsemnatul 

Ion D. Rădulescu, primarul comunei urbane Piteşti, de altă parte, a intervenit 
următorul act de vânzare: 

Noi epitropii Bisericii Sf. Vineri, pe baza procesului verbal ce am înaintat 
Primăriei Piteşti la 22 febr. 1887 subscris de noi enoriaşii şi ctitorii bisericii ce 
epitropisim şi care proces verbal s-a aprobat şi de Consiliul Comunal Piteşti, prin 
încheierea de la 21 aprilie 1889 declarăm că am vândut de veci şi pentru totdeauna 
(sic) Primăriei urbane Piteşti proprietatea ce are biserica în acest oraş Piteşti şi pe 
care se află târgul de săptămână din vale, împreună cu toate drepturile de 
perceperea veniturilor din acest târg şi clădirile aflate în ființă astăzi, 
nemairezervându-ne pe seama bisericii niciun drept sau acțiune, pentru care sfârşit 
am predat şi toate titlurile de proprietate. 

Ca preţ al acestei vânzări, Primăria Piteşti va plăti epitropiei bisericii Sf. 
Vineri o rentă perpetuă de 3.000 (trei mii) lei anual, care rentă acest an mi se va 
răspunde jumătate, deoarece comuna va intra în posesie de la 26 oct. viitor - sumă 
ce se va prevede în bugetul oraşului pe fiecare an - Decretul regal nr. 1874 din 11 
iunie 1889. 

Subsemnatul lon I. Rădulescu, primarul comunei urbane Piteşti în virtutea 
votului Consiliului Comunal din şedinţa de la 21 apr. 1889 şi pe baza Decretului 
Regal nr. 1874 din 11 iunie expirat declar şi eu că cumpăr pentru comuna urbană 
Piteşti proprietatea ce are biserica Sf. Vineri în acest oraş Piteşti pe care se află 
târgul de săptămână din Vale - împreună cu toate drepturile de percepere a 
veniturilor din acest târg şi clădirile aflate în ființă astăzi ne mai rezervându-se pe 
seama bisericii Sf. Vineri nici un drept sau acţiune iar ca preț al acestei cumpărători 
comuna se obligă a plăti epitropiei bisericii Sf. Vineri o rentă perpetuă de lei 3.000 
(trei mii) anual, care se va da din veniturile comunei, prevăzându-se această sumă 
în bugetul pe fiecare an. 

Pentru care am format acest act subscris de noi părțile contractante, urmând 
a li autentificat şi trimis la Tribunalul local Argeş conform legii. 

Făcut azi 12 august 1889 în oraşul Piteşti 

Epitropii Bis. Sf. Vineri: 

ss. Paroh I. Becescu 

ss. Hagi Hristea Vasiliu 

ss. T. Hristea 

Primarul comunei Urbane Piteşti - 

Ion I. Rădulescu 

Scriitorii actului 

D. 1. Minculescu 

În conformitate 

1. Dionisescu 

Trecut în registrul respectiv la nr. 820/89 

12 aug. 1889 

103. 1891 iulie 13 - Arh. Statului Piteşti, Dos. 7/1891, fila 13 - Primăria Piteşti 
în Târgul din Vale se face negoţ de cereale, cherestea şi vite, iar comunicația între 
oborul de vite şi târgul de cereale se va face liberă. 


104. 1891, Dos. 7/1891-1893, p. 18 - Fond Primăria Piteşti, 

Memoriu descriptiv al proiectului pentru reconstrucțiunea Târgului d-afară 
şi continuarea Canalului din dosul bisericii Mavrodolu împreună cu reconstruirea 
Stradei Târgului d-afară până la malul rîului Argeş (extras): „Locul Târgului d- 
afară situat lângă malul râului Argeş în dosul Gării Piteşti, nu a fost aplanat 
niciodată şi se află numai două strade pavate, din care una în prelungirea Tîrgului 
d-afară trecând pe lângă moara de foc, spre malul rîului Argeş şi a doua mergând 
pe lângă casele de lingă Târgu în strada Niculeşti, din dosul Gării. 

Terenul Târgului propriu arată suprafața naturală şi este acoperit cu bălți şi 
noroi, care împiedică cu desăvârşire un mers regulat al negoțului. O parte din obor 
este închis şi partea ceailantă cu un palan aşa de slab că nu mai poate sluji la nimic. 
Afară de zece magherniţe, construite mai de curând, iar celelalte nişte construcții 
nesistematice, slabe, neaşezate la linie şi uzate cu desăvârşire, ce să trebuie 
înlocuite cu desăvârşire cu altele noi.. 

Cea dintâi menţionată stradă, adică Str. Tg. D-afară, venind din dosul 
bisericii Mavrodolu, pe unde se află Gura Canalului oraşului, care aduce o 
mulțime de apă, atât în timpuri ploioase, cât şi apă infiltrată în continuu şi care 
infiltrațiuni au să se înmulțească cu mult, când va fi executată canalizarea oraşului, 
care s-a pus deja pe calea executării aduce în continuu apă pă rigola ei, care se află 
în mijlocul stradei, împiedicând circulaţia şi depunând în timpul iernii peste toată 
întinderea stradei un strat de gheaţă de 0,75 - 1,00 metri groasă. Cea de a doua 
stradă neavând pante în abondenţă, se află întotdeauna plină cu murdalâc. 

În fine, toate aceste inconveniente sileşte a se construi Târgul d-afară cu totul 
din nou, împreună cu strada Târgului d-afară. 

Pavajul Târgului este împărțit în lung în opt strade paralele de circa 16,00 m 
lat, despărțite de rigole în formă de albii dulci. 

La capătul acestor strade, am format paralel cu strada Târgului alte două 
strade cu rigolele lor, fiind. practicabile pentru scurgerea apei precum şi pentru 
despărţirea Târgului fiindcă aici se înşiră căruțele cu cherestea. De asemenea strada 
transversală se află la capu celălalt a cărei rigolă primeşte apele din mijlocul 
Târgului şi se transmit spre str. Niculeşti şi spre abatorul comunal, în Argeş. 
Despărțirea Târgului în strade are în acelaşi timp scopul de împărţirea Tîrgului 
spre a se înşira căruțele cu producte etc. 

Terenul pentru oboare de vite mari şi de vite mici este împărțit în două 
printr-un drum de la Gară, rămânând şi în viitor între ambele oboare pentru 
comunicație la Gară. În locul maghernițelor celor vechi s-a proiectat 56 maghernițe 
noi, situate pă locurile unde se află cele vechi. 

Din aceste maghernițe formează două rânduri i o uliţă pentru cojocari. 
Magherniţele sunt proiectate după cum sunt obişnuite în oraşul Piteşti, cu obloane 
şi pentru oarecare negoț. 

Magherniţele nr. 52-53, sunt două restaurante mari cu câte o cameră de 
aşteptare şi nr. 55-56 două restaurante mai mici. 

Între magherniţele nr. 50-55 se află un puț, care necesită a se construi şi a 
înființa o tulumbă spornică după cum s-a înființat mai multe în acest oraş. Pentru 
aplanarea (nivelarea) suprafeței Târgului şi oboarelor s-au fixat următoarele cinci 
repere: 

1 - Pragul uşii casei de şedere a D-lui Gheorghe Dima; 

2 - Pragul casei D-lui Cernătescu 

3 - Soclul stâlpului porții D-lui 1. Georgescu 

4 - Suprafaţa a pragului casei D-lui 1. Coculescu de lângă abator 

5 - Pragu uşii casei de şedere a Morii de foc. 

După aceste repere d-nii antreprenori va (sic) lega toată nivelaţia necesară în 
ce priveşte suprafața Târgului şi oboarelor. 

Proces Verbal din 1891 iulie 6 - Dos. 7/1891 - 1893 fila 47”. 


105. 1891 - Dos. 14 p. 35 - Piaţa de lemne 


106. Dos. 1892-1895 - Închirierea unor prăvălii în Târgu din Vale. 
Proprietatea Primăriei. 


107. Dos. 1893/10 - Plan împrejmuirea oborului de vite. 

108. Dos. 1894-1895 - vol. 11 p. 28 - dărâmarea unor imobile ale bis. Sf. Vineri 
109. Dos. 1894 vol. 17, p. 51 - Piaţa de lemne. 

110. Dos. 1895-1898 - vol. 14, p. 46 - Deschidere şi prelungire de străzi 


111. 1903 - Dos. 18 - Arh. Statului Piteşti, ref. La donația Mariei Babic şi 
construirea Capelei de la Cimitirul Sfântul Gheorghe Piteşti: 

Ing. dipl. Dimitrie Dima din Piteşti, se oferă să construiască la cimitirul 
central din Piteşti o biserică, cu un adaus de 17,05% peste devizul inițial de 65.000 


de lei. Consiliul Comunal nu aprobă construirea unei biserici, ci a unei capele la un 
deviz de 30.921,50 lei. 


112. 1944 - Arh. Stat. Piteşti - dos. 39/1944, f. 1 - Dare de seamă asupra 
evenimentelor din 6 mai 1944 şi a măsurilor luate ulterior (extras) 

În ziua de 6 mai 1944 la orele 11-12, zi de târg săptămânal, când oraşul era 
foarte aglomerat s-a produs un atac terorist cu bombe brizante şi incendiare de 

către aviația inamică, bombardându-se întregul oraş de-a lungul său de la Nord- 
Vest spre Sud-Est, şi cauzând mari pagube instituțiilor şi clădirilor particulare. 
După prima statistică realizată am constatat că în oraş este următoarea 
situaţie: di 
i A. Străzi bombardate: |. Eremia Grigorescu; 2. Tache lonescu; 3. Cazărmii; 
4. Prelung. Bd. Ferdinand; 5. Şerban Vodă; 6. Brătianu; 7. Sf. Vineri; 8. Smeurei; 9. 
Regina Maria; 10. Rahova; 11. Bd. Elisabeta; 12. Piaţa Episcopiei; 13. Industriei; 14. 
Maior Şonţu; 15. Târgu din Vale; 16. Hamangiu; 17. Mircea Vodă; 18. Craiovei; 19. 
Fraţii Goleşti; 20. Tudor Vladimirescu; 21. Petru Rareş cu fundătura; 22. Dragoş 
Vodă; 23. D-na Bălaşa; 24. Plevnei; 25. Unirii; 26. Gh. Lazăr - Băilor; 27. Maior 
Giurăscu; 28. Cuza Vodă; 29. Smârdan; 30. Cimitirul Armean; 31. Călugăreni. 
în afară de ceea ce a căzut în zăvoiul oraşului şi râul Argeş, au căzut bombe 
de-a lungul întregului oraş şi în jurul podului de peste râul Argeş. 
B. Case distruse - 158 
C. Case avariate - 365 
D. Bombe brizante explodate - 207 
E. Bombe neexplodate - 9 
F. Morți identificați - 140 
G. Morți neidentificați - 36 
H. Răniţi internaţi în spital - 108 
IA Răniți pansaţi şi lăsaţi să plece la domiciliu cca. - 350 3 j 
În afară de locuințele. particulare s-au pricinuit stricăciuni următoarelor 
ădiri publice: 
ici Liceul şi internatul Liceului Brătianu, internatul fiind total distrus,iar 
liceul grav avar; i 
b) Legiunea de jandarmi grav avariată, iar atenansele distruse; 
c) Secţia de pompieri; 
d) Internatul „Frăția“ - total distrus; 
e) Cazarma gardienilor publici - total distrusă; 
£) Liceul Comercial! şi şcoala primară Nr. 3; 
g) Ţesătoria Română; 
h) Şcoala Nr. 3 fete total distrusă; 
i Liniile de triaj din gară distruse; 
3) Abatorul şi clădirea administrativă, distruse; 
k) Biserica Sf. Ilie - distrusă; 
1) Bisericile Sf. Nicolae şi Sf. Ion - avariate; 
m) Banca Credit agricol - distrusă; 
n) Banca Albina - avariată; NA a 
o) Clădirile anexe ale oborului de vite şi ale târgului săptămânal, total 
distruse; 
p) Conducta de apă dublă; 
q) Majoritatea rețelei electrice 


176 


r) Brutăria Coleta - total distrusă. 

Dintre persoanele notabile ucise de bombardament menţionăm pe: D-na. 
Dir. a şcolii normale - Sevasta Stravurache, ziaristul Gheorghe Martinescu, prof. 
Nicolae Pariza, dr. 1. Moldovan, fata familiei Cardaş - Olga refugiată de la Iaşi 
etc. 

Amplasamentul bombelor se vede în alăturata schiţă din care rezultă că 
atacul a avut un caracter pur terorist, lovite fiind în covârşitoare majoritate case 
particulare din centrul oraşului unde nu putea fi nici un obiectiv militar. 

S-au scos de sub dărâmături morţii şi s-au transportat la morga cimitirului, 
dându-se tuturor celor nevoiaşi, care au solicitat, sicrie gratuit din partea Primăriei 
Piteşti. 

Morţii neidentificați au fost înhumați într-o groapă comună pe temeiul 
actelor dresate de Poliţia locală. 

În data de 7 mai 1944 au trecut peste Piteşti 15 valuri de avioane, care nu au 
bombardat nimic în județul Argeş. Au fost mai multe decât în ziua precedentă. 

„ În completare - Dos. 39/1944 - fila 5; nr. 3615/ 1944 mai 20 (extras): S-au 
făcut de neîntrebuințat 15 clădiri de interes general; s-a distrus unul din motoarele 
Uzinei de apă; s-a distrus majoritatea rețelei electrice şi pe mari întinderi 
conductele de apă şi canalele. 


113. Dos. 13/1944, f. 193 - Bombardamentele americane asupra oraşului 
Piteşti: 1-6 mai 1944: ora alarmei = 11 ziua; nr. avioane - 80; bombe incendiare - 2; 
bombe explozive - 216; greutatea bombelor - 250 kg; morți - 191; răniţi - 258; case 
distruse - 156; case avariate - 355; animale omorâte (cai, vaci) - 40; ora încetării 
alarmei = 13. 

2-6 iunie 1944: ora alarmei = 8,30 ziua; nr. avioane - 45; bombe explozive - 85; 
greutatea bombelor - 250 kg; morți - 5; răniţi - 4; case distruse - 49; ora încetării 
alarmei = 12 

3-4 iulie 1944: ora alarmei = 9,35; nr. avioane - 85; bombe explozive - 154; 
greutatea bombelor - 500 kg; morți - 3; răniţi - 7; case distruse - 66; case avariate - 
132; ora încetării alarmei = 11,35. 


114. 1956 - Târgul din Vale din incinta fostei Curtişoara a fost mutat pe locul 
actual situat pe Şos. Craiovei dispoziția fiind semnată de: Primar - lon A. Dumitru; 
Secretarul Primăriei - Zimnicaru şi Prefect - Constantin Nicolae. 


115. 1968 - Ord. nr. 11.037 - al Departamentului Cultelor: Regimul 
veniturilor preoțeşti a fost reglementat prin Decizia patriarhală nr. 1.054,/1950, cum 
şi prin dispozițiunile normative ale Dep. Cultelor, date prin ordinele nr. 1.206 şi 
7.269/1960, 802 şi 804/1962 şi 2.844/1963. În temeiul acestor dispozițiuni preoții 
sunt îndreptățiți a primi un salariu tarifar lunar, în funcţie de studii şi vechime, 

potrivit tabelelor de salarizare şi nomenclatorului stabilite de Departamentul 
Cultelor. 

Acest salariu este compus din contribuţia de la stat de 570 de lei lunar, 1/12 
din veniturile realizate din serviciile religioase întâmplătoare, stabilite de organele 
fiscale odată pe an prin proces-verbal de impunere pe venitul profesional şi 
completarea de la parohie până la nivelul salariului tarifar de încadrare la care este 
îndreptăţit preotul respectiv. 

Remunerarea serviciilor preoților se face de către credincioşi în mod 
benevol, în raport cu posibilitățile lor materiale, neputându-se stabili sume fixe 
pentru niciun fel de serviciu religios, sau impus cu sila plata acestor servicii, fapt ce 
constituie o abatere prevăzută şi sancționată de Legiuirile bisericeşti în vigoare 
(Regul. Proced. Biser. Art. 2, alin. b) 

Potrivit Instr. Dep. Cult. nr. 7.269/1960, la unităţile unde nu sunt posibilități 
materiale ca să se facă completarea de salariu, nu se vor lua măsuri față de 
credincioşii care nu contribuie la susținerea cultului. Sumele primite din partea 
credincioşilor cu prilejul săvârşirii acestor servicii religioase se consideră ca făcând 
parte din salariul tarifar, la care se calculează lunar cota de 1/12 din venitul anual 
stabilitcotă ce se trece ca parte componentă a salariului pe ştatul lunar de 
salarizare din fondurile proprii ale unității. 

Pentru completarea salariului preoților se pot face în biserici, la sfârşitul 
slujbelor, apeluri la contribuţii din partea credincioşilor pentru plata contribuţiilor 
prevăzute în bugetul parohiilor, în baza deciziei Sf. Sinod nr. 22.562/1950. 
Încasarea acestor contribuții se face numai în biserică. 


116. 1971 noiembrie 18 - la a 75-a aniversare a P.S. Ep. losif Gafton - Omagiu - 

Sunt ani şi ani, sunt 27 la număr, de când P.S. Voastre se dăruieşte fără 
cruțare, fără răgaz eparhiei noastre, de când viața P.S. Voastre se revarsă peste 
rosturile acestei eparhii, pentru înălțarea şi desăvârşirea fiilor duhovniceşti ai P.S. 
Voastre, pentru mângâierea, luminarea, îmbărbătarea şi binele lor. Mândri de 
erarhul lor, fericiţi că se găsesc sub purtarea Sa de grijă, având cu toții sentimentul 
că prezența P.S. Iosif în fruntea eparhiei noastre este însuşi darul şi semnul 
Providenţei pentru această eparhie, preoții şi credincioşii ei ştiu, simt şi trăiesc 
sentimentul că chipul şi numele P. S. Ep. Iosif s-au confundat dintru început şi 
pentru totdeauna cu tot ce a fost, este şi trebuie să rămână acest colț de ţară, 
păstrător al atâtor amintiri sfinte, de unde au mijit zorile istoriei țării noastre şi a 
neamului nostru, din care s-au ridicat bătrânii voievozi, făuritori de țară şi de 
datini. P.S.Ep. losif este al eparhiei noastre precum florile ce smălțuiesc în fiecare 
an poienile, luncile şi dealurile acestui colț de țară, precum codrii nesfârşiţi, 
precum izvoarele şi râurile ce-şi susură apele pe aceste locuri, precum Argeşul şi 
Oltul sunt ale acestui pământ şi numai ale lui. 

Părintele nostru duhovnicesc este al preoţilor şi credincioşilor acestei 
eparhii, mereu cu acelaşi chip, mereu cu aceeaşi nesecată putere de muncă,mereu 

cu aceeaşi sclipitoare şi ascuţită putere de pătrundere, mereu cu o incomparabilă 
putere de observaţie şi prezenţă de spirit, neobosit în sfaturi, neobosit în slujire, 
neobosit în rugăciune, izvor nesecat de răbdare, de îngăduință, de bunătate şi 
înțelepciune, întruchipare vie a tot ceea ce simţirea şi închipuirea poporului a 
împletit în jurul unui chip de ierarh. 

Cu făptura sa maiestoasă, excepțională ca prestanţă, cu înzestrarea ce-l 
singularizează peste vremi, cu sufletul său clocotitor, cu glasul său răscolitor, cu 
capacitatea sa de a turna atâta putere de viaţă în tot ce grăieşte, cu darul său de a-şi 
înveşmânta gândurile în forme atât de alese, cu întreaga vrajă a cuvântului său, 
care învăluie şi cucereşte pe ascultători, cu excepționalul său talent de a se face 
înțeles, urmărit şi gustat de toţi ascultătorii, de copii şi de vârstnici, de oameni 
simpli, ca şi de mințile cele mai pretenţioase, cu comoara sa inepuizabilă de farmec 
şi de cuvinte cu tâlc, cu dogoarea credinţei, cu neînduplecarea convingerilor, cu 
caracterul său de stâncă, cu puterea pe care o pune în rugăciune, cu întreaga sa 
personalitate unică, orientată spre cele ale duhului, Vlădica Iosuf în ori care veac şi 
ori ce colț al pămîntului s-ar fi născut, nu putea fi decât sacerdot, în cea mai 
deplină şi accepțiune a cuvântului. 

Rare ori această cerească chemare a fost mai puternic săpată pe ființa unui 
slujitor al altarelor, ca pe personalitatea Vlădicului nostru, care s-a născut spre a se 
ruga şi a sluji lui Dumnezeu, spre a călăuzi pe oameni spre urcuşurile desăvârşirii. 
A fost voia lui Dumnezeu ca acest neasemuit destin de slujire şi de rugăciune să-l 
lege pentru totdeauna de rosturile Ep. Râmnicului şi Argeşului. Acestor plaiuri 
mândre, acestor locuri pline de legendele trecutului, crescut parcă din ele, le-a fost 
hărăzit pentru a veghea peste icoanele istoriei şi peste chemările prezentului, 
chipul de ierarh, coborât parcă şi el din frescele istoriei, al P.S. Iosif. 

Sunt ani şi ani, sunt 27 la număr, Prea Sfințite Stăpâne, de când ființa 
clocotitoare a P.S. Voastre a umplut, până în cele mai îndepărtate şi ascunse colțuri, 
viaţa întregii eparhi, din creştetul semeț al munților, până în revărsarea domoală a 
câmpiilor şi de când sufletul vestea sutelor de mii de suflete de pe aceste plaiuri, a 
vibrat ca bolțile unei catedrale, la cuvântul de foc al P.S. Voastre. S-au înfiorat 
sutele de biserici cercetate, în care au răsunat rugile şi chemările P.S. Voastre şi 
s-au deşertat satele spre a-şi strânge până la unul pe toţi credincioşii acolo unde a 
făcut popas ierarhul cu chipul icoanelor şi cu rostul de aur, şi au alergat copiii să 
vestească pe uliţe că în bisericuţele lor au coborât sfinţii din cer. 

Clipe de neuitat am trăit noi preoții şi credincioşii, în preajma P.S. Voastre, 
cu prilejul atâtor slujbe, când am simțit răsuflarea mulțimilor atârnate de buzele 
P.S. Voastre şi inimile lor tălăzuindu-se ca valurile mării sub vraja cuvântului P.S. 
Voastre şi când am văzut aceste mulțimi lăcrimând, înduioşindu-se, înflăcărându- 
se, cutremurându-se, şi am simțit puterea nemărginită ce zace în taina cuvântului 
P.S. Voastre. 

Sunt ani şi ani, 27 la număr, P.S. Stăpâne, de când inima caldă şi mare a P.S. 
Voastre s-a deschis pentru nevoile şi durerile tuturor preoților şi ale credincioşilor, 

pentru fiecare găsind, după un neabătut obicei al PS. Voastre, pe care l-aţi 
transformat în lege, mijlocul de a veni în ajutor semenilor, sau a găsi cuvântul cel 
mai inspirat şi potrivit ca să-l susțină în încercarea lui, atunci când nu i-ați putut 
oferi mai mult. 

Sunt personalităţi care domină o epocă, precum stejarii singuratici domină 
întinsurile câmpiilor dimprejur. Cu copleşitoarea statură fizică şi spirituală p.s, 
Voastre; la minte ca un vultur, la inimă ca un părinte, la cuvânt ca un vulcan, în 
slujire ca un înger, neîntrecut rugător, neîntrecut misionar, neîntrecut gospodar, 
neîntrecut conducător, sunteți P. Sfinţite, viața şi sufletul acestei eparhii de 27 de 
ani, turnând pretutindeni, din preaplinul ființei, energiei, credinței, al dragostei de 
oameni, al năzuinţei spre bine şi desăvârşire, pretutindeni îndreptând, 
dinamizând, însuflețind şi înălțând viața oamenilor, semănând pretutindeni 
sentimentul celei mai profunde responsabilități față de destinul şi viitorul omului, 
față de popor şi țara în care ne-am născut. 

Ochiul pătrunzător, de vizionar, de profet şi vestitor al P.S. Voastre a văzut 
întotdeauna dincolo de clipa prezentă, descoperind în toate şi întotdeauna miezul 
şi sensul cel mai exact al lucrurilor, iar cuvântul P.S. Voastre a întins curcubeiele 
măreţe, care peste sbuciumul fugar al vremurilor, unesc destinele generațiilor. 
Când puţine punți legau generațiile, când conştiințele pendulau între deprinderi şi 
prejudecăți adânc înrădăcinate, când pentru mulți noul îşi croia anevoios drum 
prin hăţişul ezitărilor şi dezorientării, a răsunat răspicat şi ferm, ca o chemare de 
trâmbiţă, glasul P. S. Voastre, care a ajutat preoți şi credincioşi, să-şi găsească 
drumul datoriei. Cuvântul P. S. Voastre, de ierarh iubitor de popor şi de țară, cu 
sufletul mereu deschis pentru viața acestui popor neîntrecut, a îndreptat privirile 
tuturor spre realizarea rostului fiecăruia în societate. 

Aşa v-am văzut noi preoții şi credincioşii acestei eparhii, aşa v-a văzut țara 
întreagă, care v-a asimilat Coziei şi unde acum câţiva ani au făcut popas şi 
conducătorii țării. 

În plin avânt creator, cu puterile duhului şi ale firii întregi şi neştirbite, 
păşiți P.S. Stăpâne, peste câteva zile, ca de pe un pisc spre alte piscuri, la vârsta de 
75 de ani. 

Mândri şi fericiți de a vă avea, de a vă şti şi de a vă simţi la cârma eparhiei 
noastre, întruchipare vie a duhului credinţei noastre, pentru tot ce aţi fost şi sunteți 
în viața eparhiei noastre, pentru toate împlinirile cu care ați însemnat drumul 
păstoriei P.S. Voastre, începând de la Centrul Eparhial până în cel mai îndepărtat 
sat, pentru necurmata jertfire a P.S. Voastre pe altarul sfintelor îndatoriri ale înaltei 
slujiri arhiereşti, acum când împliniți 75 de ani, vârstă pe care o dezminte în mod 
categoric şi ferm vigoarea fizică şi spirituală a P.S. Voastre, protopopii şi preoții 
acestei eparhii, împreună cu credincioşii, vă închină omagiul lor fierbinte de 
nețărmurită dragoste, recunoştinţă şi devotament, rugându-L pe Dumnezeu ca 
neîncetat să înnoiască puterile de muncă ale P.S. Voastre, îndelungând anii 
păstoriei P.S. Voastre pe măsura nesfârşitelor daruri cu care El v-a împodobit, spre 

a fi mereu mândria, tăria, podoaba şi bucuria Eparhiei Râmnicului şi Argeşului, a 
preoților şi credincioşilor ei. 

Întru Mulţi Ani, Prea Sfinţite Stăpâne! 

Protopop Constantin Dejan - Piteşti 


117. 1973 martie 9 - Cuvântul deputatului Pr. Constantin C. Dejan, 
protopop, la sesiunea extraordinară a Consiliului Popular al Judeţului Argeş. 

Nu pot ca cetățean, ca părinte, ca educator şi ca factor de îndrumare şi 
orientare, să nu-mi exprim deplina satisfacție pentru tema adusă în dezbaterea 
acestui organ de stat, care a fost de atâtea ori şi un forum de idei, inițiative şi 
acțiuni salutare, cum şi luciditatea cu care se sesizează atâtea tendinţe, atâtea 
probleme şi nevoi, pentru fermitatea şi responsabilitatea cu care ele sunt abordate 
şi urmărite în județul nostru. 

Fiinţa, viitorul, drepturile şi chiar fericirea unui popor nu se apără numai în 
timp de război. Ele se consolidează, se asigură şi se făuresc prin lupta pe care o duc 
fiii acestui popor oriunde sunt chemaţi, la orice loc de muncă şi de creaţie, ca să 
sporească belşugul, prestigiul şi dezvoltarea continuă a ţării noastre. Dar această 
luptă se duce şi în fiecare familie, acolo unde se nasc copiii şi se făuresc caracterele. 
Sunt acţiuni ce vizează sănătatea şi întărirea familiei, politică pe care o duce statul 
nostru de 25 ani, pentru a crea cadrul optim de dezvoltare demografică a ţării 
noastre şi pentru întărirea şi ocrotirea familiei. 

Ne exprimăm acordul deplin față de propunerile făcute ca tinerilor, care 
aspiră la întemeierea unei familii, printr-un complex de măsuri educative, să li se 
asigure un minimum de pregătire sanitară, economică şi morală, pentru a li se 
permite să aprecieze la justă valoare răspunderile sociale pe care viaţa de familie 
le implică, spre a li se insufla sentimente sănătoase ale dragostei de familie şi de 
copil. 

Printre neajunsurile care apar în toate societățile în ceea ce priveşte 
răspunderile familiei, sunt problema avortului, concubinajului, divorțului, cum şi 
tendința de limitare a naşterilor, la un singur copil, concepție denumită în trecut 
„nur - eins - Kinder - sistem”. - În acest sens propun să se îngrădească accesul 
tinerilor la căsătorie, care nu au nici - o bază materială pentru întreținerea viitoarei 
familii şi care nu au mijloace materiale de subzistență. Apreciem de asemenea toate 
măsurile luate în cadrul legislației actuale a muncii pentru protecţia femeii, care 
este mamă şi gospodină, şi ne exprimăm convingerea că pe măsură ce va creşte 
nivelul de trei, prin efortul tuturor, se vor crea condiţiunile economice 
corespunzătoare pentru sporirea numărului de creşe, cămine şi grădinițe de copii, 
fapt ce va crea femeilor - mame înlesniri şi posibilități optime de viaţă. 

În încheiere îmi exprim convingerea că prin ansamblul de măsuri de ocrotire 
a familiei şi natalității se vor crea condiții optime ca în jurul vetrii strămoşeşti să 
crească păduri viguroase de brazi şi stejari, pe care să se sprijine viitorul patriei 
noastre. 

118. 1975 - noiembrie 1 - Solicitarea Prea Fericitului Patriarh Iustinian 
Marina de participare a Preşedintelui Consiliului Judeţean Argeş, ion Dincă ca 
gazdă, la festivitățile prilejuite de semicentenarul Patriarhiei Române şi 
aniversării a 90 ani de la proclamarea autocefaliei B.O.R. Se comunică faptul că 
la festivitățile care au loc la data de 3.11.1975 la Curtea de Argeş, ora 13,30 la 
Mânăstire, vor participa 60 de delegaţi de peste hotare şi în sala Manole se va da 
o masă oficială. În afara membrilor Sfântului Sinod al B.O.R. (patriarhul, 
mitropoliți şi episcopi) urmează să vină Patriarhul Pimen al Rusiei, Patriarhul 
Maxim al Bulgariei şi alte delegaţii reprezentând biserici din lume. Discursul a 
fost conceput de Pr. Constantin Dejan şi citit de Primul Secretar al Consiliului 
Judeţean. 


Discursul Tovarăşului General Ion Dincă - Prim Secretar al Consiliului 
Judeţean Argeş este următorul: 

Iubiţi oaspeți, 

Îmi este deosebit de plăcut să aduc distinşilor reprezentanți ai bisericilor de 
peste hotare - oaspeți aleşi ai patriei noastre, Republica Socialistă România - şi 
Înalţilor ierarhi ai Bisericii Ortodoxe Române (B.O.R.) în frunte cu Prea Fericitul 
Părinte Iustinian, participanţi la festivitățile prilejuite de semicentenarul Patriarhiei 
Române şi aniversarea a 90 de ani de autocefalie a B.O.R. salutul călduros al 
locuitorilor acestor mândre meleaguri româneşti, al conducerii județului nostru şi 
al meu personal şi să exprim bucuria şi gratitudinea noastră pentru cinstea ce ni se 
face prin această sărbătorească vizită în județul Argeş. 

Vedem, salutăm şi prețuim în prezența înaltelor personalități la această 
prestigioasă sărbătoare aspiraţiile atât de arzătoare şi eforturile atât de susținute 
ale bisericilor şi popoarelor pe care le reprezentaţi pentru o tot mai mare apropiere 
şi colaborare între statele şi popoarele întregii lumi, dar totodată şi recunoaşterea şi 
prețuirea iniţiativelor, acțiunilor şi strădaniilor pe care cu atâta neînduplecată 
perseverenţă şi pe atâtea planuri le desfăşoară în slujba păcii şi cooperării între 
toate popoarele lumii întregul nostru popor, în frunte cu Preşedintele său, 
Tovarăşul Nicolae Ceauşescu, strădanii la care, alături de celelalte culte, şi B.O.R. 
prin înalta ierarhie, clerul şi credincioşii ei, şi-au adus şi îşi aduce toată 
contribuția sa. 

Vă găsiţi, Înalţi oaspeți într-un oraş scump conştiinţei poporului nostru, 
cetatea de scaun a primilor noştri voievozi, întemeietori de țară şi dătători de legi şi 
datini, unde la fiecare pas lângă vestigiile sacre ale trecutului nostru, dovezi ale 
dăinuirii de milenii pe aceste meleaguri a poporului român, ale luptelor şi 
biruinţelor lui pentru libertate şi neatârnare, stau alături mărturii ale aspirațiilor şi 
eforturilor de progres ale poporului nostru, ale prezentului său socialist, creator şi 
fecund. 

Sunt aici prezente, spre a da mărturie despre aspirațiile spre cultură şi 
continuă înălțare ale poporului nostru, despre geniul său creator, minunea 
mânăstirii lui Neagoe Vodă de la 1517, fala arhitecturii româneşti, dar tot aici se 

înalță importante obiective industriale, chemate să aducă viață nouă şi tot mai 
prosperă pe aceste străvechi locuri istorice, printre acestea hidrocentrala de pe 
Argeş, care din undele limpezi ale râului îşi trimite cascadele de kilowaţi peste tot 
cuprinsul patriei. 

Aici, unde se găsesc şi primele începuturi ale organizării bisericeşti ale 
noului stat românesc, unde pentru consolidarea libertății şi independenţei lui, 
voievodul Nicolae Alexandru Basarab, la anul 1359 a întemeiat prima mitropolie a 
Ţării Româneşti, aici în mijlocul atâtor vestigii ale trecutului şi mărturii ale 
prezentului nostru, dorim, Înalţi oaspeţi, să simțiți întreaga ospitalitate a poporului 
nostru. 

Vă rugăm să duceți bisericilor şi popoarelor pe care le slujiți mesajul de pace, 
de colaborare şi cooperare a locuitorilor județului Argeş, al întregului nostru 
popor, împlinindu-vă astfel înaltele răspunderi ale misiunii Dumneavoastră de 
propovăduitori ai păcii şi înfrățirii între oameni şi popoare. 

Exprimându-vă din toată inima urarea noastră strămoşească de bun venit pe 
meleagurile argeşene, îngăduiţi-mi să vă rog, să ridicăm acest pahar în cinstea 
Preşedintelui Republicii Socialiste România,  TOVARĂŞUL NICOLAE 
CEAUŞESCU, în cinstea Prea Fericitului Părinte Patriarh Iustinian şi a Sinodului 
B.O.R., în sănătatea Dumneavoastră a tuturor, Înalți oaspeți. 

3 noiembrie 1975 - Ion Dincă 


119. 1977 ianuarie 13 - Cuvântul rostit de Pr. Constantin Dejan, în biserica 
Sf. Gheorghe cu ocazia vizitei delegaţia Bisericii anglicane, în frunte cu Graţia Sa 
Ep. Mervyn al Londrei de Sud şi a I.P.S. Teoctist mitropolitul Olteniei. 

Înalt Prea Sfinţiile Voastre, Graţia Voastră, Onoraţi oaspeți, 

Prea Sfinţitul Ep. IOSIF al Ep. Rm. şi Argeşului, ne-a însărcinat să vă 
exprimăm profunda sa părere de rău de a nu putea fi prezent spre a saluta 
personal pe înalții oaspeți, care nu cinstesc azi în chip atât de ales, făcând un scurt 
popas şi în oraşul Piteşti şi cercetând biserica Sf. Gheorghe, una din cele mai vechi 
şi reprezentative biserici din Municipiul Piteşti. 

În numele P.S. Ep. losif şi în numele celor 132 de preoți din protopopiatul 
Piteşti, cu cele mai vii sentimente de bucurie, respect şi recunoştinţă întâmpinăm 
pe I. P. S. Mitr. Teoctist al Olteniei, pe 1. P. S. Arhiep. Antim al Tomisului şi 
Dunării de Jos, pe Graţia Sa, P.S. Ep. Mervyn al Londrei de Sud şi pe însoțitori, 
rugându-i să primească profund respectuoasele noastre sincere omagii şi 
tradiționala urare a poporului român „Bun venit în oraşul Piteşti”. 

Biserica Sf. Gheorghe din Piteşti, care are cinstea de a vă întâmpina azi, este 
ridicată la anul 1656, peste temeliile unei mult mai vechi biserici, de către 
voievodul Constantin Şerban şi soția sa, Doamna Bălaşa. În scurta sa domnie de 
numai patru ani, curmată prin exilare de către turci, voievodul Constantin Şerban 
avea să-şi lege numele şi de catedrala patriarhală de azi, din Bucureşti, ridicată din 
nou, aproape în acelaşi timp, cu biserica Sf. Gheorghe din Piteşti. De mai multe ori 

restructurată în cursul existenței sale, biserica Sf. Gheorghe a fost restaurată şi 
readusă la înfăţişarea originală între anii 1962 şi 1968, exclusiv din fondurile 
statului. Între anii 1969 şi 1975 pronaosul bisericii a fost împodobit cu o aleasă 
pictură în stilul tradițional al picturii româneşti. 

Importanţa deosebită a bisericii constă în faptul că ctitorirea ei marchează 
momentul de trecere la faza de oraş a unui străvechi sat, ale cărui începuturi se 
pierd în trecutul îndepărtat. În jurul şi sub auspiciile acestei ctitorii a lui Constantin 
Serban, secole de-a rândul a ființat cea dintâi şcoală pentru popor din acest oraş, 
denumită şcoala domnească, acest trecut cultural conferindu-i bisericii o aleasă 
aureolă istorică. 

Remarcabilă prin fineţea execuției şi bogăția motivelor decorative, se află în 
interiorul bisericii catapeteasma, operă de la sfârşitul secolului trecut, executată de 
renumitul sculptor lon Babic şi caracterizată de specialişti, ca fiind o dantelărie în 
lemn. O catapeteasmă asemănătoare şi care a aparținut bisericii Antim din 
Bucureşti, ieşită din mâna aceluiaşi artist, se află acum la Londra, fiind instalată în 
capela română de acolo. 

În noul oraş Piteşti, azi un mare centru urbanistic şi industrial în impetuoasă 
dezvoltare, biserica Sf. Gheorghe, modestă în proporții, dar impunătoare prin 
sobrietatea şi eleganța ei, prin perfecta armonie a arhitecturii ei, reflectând istoria 
zbuciumată a poporului român, reprezintă totodată un simbol grăitor al pasiunii 
de creaţie, al năzuinţei de libertate şi progres ale poporului. 

Îngăduiţi-ne, Înalţi oaspeţi, a vă informa cu acest prilej că Protopopiatul 
Piteşti este format din 120 parohii cu 132 preoți. 

Din iniţiativa lui se organizează în fiecare an, în mai multe audiții, concerte 
de colinde, urmărite şi ascultate cu deosebit interes de credincioşii din oraşul 
Piteşti şi din localităţile limitrofe. 

Corala preoților şi cântăreților bisericeşti din Protopopiatul Piteşti, condusă 
de Pr, Marin Drăguşin, este alcătuită din peste 60 corişti - clerici. La ultimul nostru 
concert din ajunul sărbătorii Naşterii Domnului, din anul trecut, au participat peste 
2.000 de credincioşi. 

Cu această sumară prezentare protocolară, exprimăm încă odată Înalţilor 
noştri oaspeți, în numele Prea Sfinţitului Episcop Iosif şi al celor 132 preoţi din 
protopopiat, profunda noastră recunoştinţă pentru aleasa cinstire făcută prin 
această vizită a bisericii Sf. Gheorghe, Protopopiatului Piteşti şi Eparhiei 
Râmnicului şi Argeşului şi urăm distinşilor soli ai Bisericii Anglicane, în frunte cu 
Graţia Sa Episcopul Mervyn al Londrei de Sud, o şedere cât mai plăcută în mijlocul 
nostru, rugându-i să ducă la înapoierea în țară şi sentimentele noastre de dragoste 
şi cinstire întru Hristos lisus Domnul nostru, ale preoților şi credincioşilor din 
Municipiul Piteşti. 

Tuturor Înalţilor noştri oaspeți: Întru Mulţi Ani! 

Protopop Constantin Dejan 

120. 1979 mai 7 - Prea Sfinţite Stăpâne, 

Subsemnatul preot Constantin Dejan, de la parohia Sf. Vineri din Piteşti, am 
solicitat în cursul lunii aprilie 1978, când am împlinit vârsta de 62 ani, eliberarea 
din funcţia de protopop al Protoieriei Piteşti, încredințată la 15.03.1954 dată de la 
care am îndeplinit această funcție neîntrerupt până în prezent. 

Din motive bine întemeiate de sănătate, mă simt nevoit să revin, după 
trecerea a încă unui an de activitate, asupra acestei cereri şi să Vă rog din nou, în 
chipul cel mai stăruitor să binevoiţi a aproba eliberarea mea din acest post pe data 
de 1 iulie 1979. 

În legătură cu această cerere, smerit Vă rog, totodată, să binevoiţi a dispune 
ca pe aceeaşi dată să se intervină locului în drept pentru trecerea subsemnatului cu 
retribuirea de la stat şi din fondurile proprii, cu normă întreagă, în postul de preot 
paroh al parohiei Sfânta Vineri din Municipiul Piteşti. 

Prea supus plecat, ss. Pr. C. Dejan 


121. 1982 ianuarie 30 - nr. 16 - Dep. Cultelor, Insp. Principal teritorial jud. 
Argeş 

Către Dep. Cultelor - Bucureşti 

Alăturat înaintăm adresa nr. 217/1982 a Ep. Rm. şi Argeşului, prin care se 
solicită deblocarea postului Il de preot, devenit vacant prin-deces, de la parohia Sf. 
Vineri - Munic. Piteşti şi acordul prealabil al Dep. Cult. pentru transferul în acest 
post, potrivit condiţiilor prevăzute prin circulara nr. S. 400/C/14. 1. 1981 - în 
interesul serviciului, a altui preot, de la altă unitate subordonată, urmând ca de la 
data transferului să rămână blocat postul ocupat anterior de preotul transferat. În 
legătură cu adresa anexată menționăm următoarele: 

1. În urma decesului, la data de 11.11.1981, ce a determinat vacantarea 
postului II de preot de la parohia Sf. Vineri - Piteşti - susnumita parohie a rămas cu 
un singur preot slujitor - Dejan Constantin, care este protopopul protoicriei 
Piteşti, îndeplinind şi alte sarcini obşteşti, ca deputat în Consiliul Popular Judeţean 
Argeş, membru în Consiliul Judeţean F.D.U S. şi în Comitetul Judeţean de luptă 
pentru pace, iar în cadrul cultului este membru al Adunării Eparhiale şi membru al 
Adunării Naţionale Bisericeşti - Bucureşti, având şi sarcina de secretar la ultima; 

2. Protoieria Piteşti este cea mai mare protoierie din județul Argeş şi din 
eparhia Râmnicului ţi Argeşului, ridicând probleme complexe şi multiple de ordin 
administrativ, misionar şi obştesc. 

3. Pr. Dejan Constantin ca protopop, este retribuit de la parohie cu 14 
normă, integral din fondurile proprii ale parohiei; 

4. Parohia Sf. Vineri, fruntaşă în Piteşti şi pe linie obştească - este de 
categoria | urbană, iar biserica este cea mai monumentală biserică din Munic. 
Piteşti şi din întreaga eparhie, impunând o activitate corespunzătoare şi 
permanentă pe toate liniile, condiţie ce nu poate fi îndeplinită în situația actuală. 

5. Menţionăm totodată că în imediata vecinătate a acestei biserici şi pe 

aceeaşi stradă, se găseşte casa de rugăciuni a cultului creştin După Evanghelie, cu 
cea mai puternică organizare şi cu cel mai mare număr de membri din județul 
Argeş, aproape 400. 

Având în vedere că lipsa unui al doilea preot la această parohie, în situația 
actuală ar paraliza activitatea pe toate laturile: Apreciem ca îndreptățită şi obiectivă 
solicitarea Episcopiei Râmnicului şi Argeşului, cazul prezentat constituind o 
situaţie deosebită, fapt pentru care. propunem a se da acordul prealabil al 
Departamentului Cultelor pentru deblocarea şi transferul în interes de serviciu în 
postul II de post vacant prin deces de la parohia Sf. Vineri Piteşti al unui alt preot 
de la o unitate subordonată - prevăzut de circulara Dep. Cult. nr. 400/C/ 14. |. 
1981 - pct. 4, urmând ca la data transferului să rămână blocat postul ocupat 
anterior de persoana transferată. 

Inspector Principal Teritorial Argeş 

C. A. Dinu 

Obs. PS. losif - Să se arate că Cons. Parohiale de la parohiile Teiu Vale şi 
Deal au propus contopirea acestora (la biserica Teiu Vale a funcţiona Pr. Vasile 
Sima, propus pentru a fi transferat la biserica Sf. Vineri); Pr. Paroh Sima V., care a 
funcționat ca preot paroh, îşi pierde calitatea de paroh prin transfer fiind încadrat 
la biserica Sf. Vineri unde au funcţionat 2-3 preoți, iar în prezent nu a rămas decât 
Pr. C. Dejan care are şi numirea de protopop şi este o biserică cu un număr mare de 
credincioşi şi activitate sectantă. Sf. Episc. propune onor. Dep. Culte să fie de acord 
cu funcționarea cu data de 1 nov. 1982 în mod provizoriu, până la data când Onor. 
Dep. Culte va stabili încadrarea definitivă. Salariul va fi asigurat din posibilitatea 
bis. Paroh. Sf. Vineri. 


122. 1982 noembrie 29 - nr. 8656 - Sf. Ep. a Râmnicului şi Argeşului - 
Administrativă. 

Domnule Preşedinte, 

Cu onoare Vă aducem la cunoştinţă următoarele: 

La data de 23 noiembrie 1981 a încetat din viaţă preotul Uţoiu Constantin, 
preot II la parohia Sf. Vineri - municipiul Piteşti - protopopiatul Piteşti, județul 
Argeş, poz. 11/41, fila 280 din schemă, postul respectiv rămânând blocat conform 
dispoziţiilor în vigoare. 

În această situaţie, la parohia Sf. Vineri - Piteşti a rămas în funcțiune, ca 
singur preot slujitor, Preotul Dejan Constantin, retribuit ca protopop al Protoieriei 
Piteşti, unde are funcţiune de bază cu 1/1 normă, iar la parohie narnă, 
integral din fonduri proprii. 

Având în vedere că preotul Dejan Constantin, pe lângă funcția de 
Protopop, îndeplineşte şi alte sarcini, atât bisericeşti, precum şi obşteşti, ca deputat 
în Consiliul F.D.U S. şi Comitetul de Luptă pentru Pace județean Argeş; 

Având în vedere că Protoieria Piteşti este cea mai mare din Eparhie, punând 
probleme numeroase şi complexe; 


186 





Ținând seamă că parohia Sf. Vineri, fruntaşă în municipiul Piteşti şi cu cea 
mai monumentală biserică din acest Municipiu, monument de artă de mare 
valoare, nu poate rămâne în urmă cu activitatea misionară, gospodărească şi 
bisericească; Considerăm că acest caz constituie o situație deosebită; 

Având în vedere prevederile circularei nr. 400/ 1981, pet. 4, a 
Departamentului Cultelor; 

Cu onoare Vă rugăm să binevoiţi a dispune aprobarea transferării în postul 
II de preot de la parohia Sf. Vineri - Piteşti, începând cu data de 1 ianuarie 1983, a 
preotului Vasile Sima, preot II la parohia Teiu, comuna Teiu, județul Argeş, poz. 
105/234, fila 327 din schemă. 

Primiți asigurarea deosebitei Noastre considerațiuni. 

Episcop + IOSIE Consilier Eparhial Pr. Ion Călin 


123. 1983 februarie 3 - nr. 894 - Episcopia Râmnicului şi Argeşului - 
Administrativă 

Domnule Preşedinte, 

Urmare adresei nr. 969/1983 a Onoratului Departament al Cultelor, prin 
care s-a aprobat transferarea, începând cu data de 01. II. 1983 a preotului SIMA 
Vasile, de la parohia Teiu, județul Argeş, pagina 327, poziţia 104/234 din schema 
de funcțiuni şi personal, în postul II de preot de la parohia Sf. Vineri, Municipiul 
Piteşti - p. 280 poz. 11/41 schemă. 

Cu onoare Vă rugăm să binevoiţi a dispune aprobarea menţinerii bugetului 
de stat pentru postul II de preot de la parohia Sf. Vineri Piteşti, în care susnumitul 
a fost transferat. 

Solicităm menținerea acestui buget, întrucât postul II de preot de la parohia 
Sf. Vineri Piteşti este post bugetar de stat, iar preotul Dejan Constantin, paroh al 
parohiei Sf. Vineri Piteşti, având funcția de bază ca protopop al protoieriei Piteşti, 
este retribuit de parohie cu ora. 

Menţionăm totodată că preotul Sima Vasile a fost promovat în postul actual 
de la parohia Sf. Vineri Piteşti, pentru activitatea sa rodnică, atăt pe teren 
bisericesc, cum şi pe teren social - obştesc. 

Primiţi Vă rugăm, asigurarea deosebitei Noastre consideraţiuni. 

Episcop î IOSIF Consilier Bisericesc, Pr. lon Călin 


124, 1984 decembrie 20 - solicitarea parohului bisericii Sf. Vineri de a fi 
eliberat din funcția de protopop: 

Prea Sfinte Stăpâne, 

Subsemnatul preot Constantin Dejan, paroh al parohiei Sf. Vineri din 
Piteşti, protopop al Protoieriei Piteşti, profund respectuos vă rog să binevoiți a 
aproba eliberarea subsemnatului din funcția de protopop, începând cu data de 1 
februarie 1984. 

Menţionez că în mod repetat, din anul 1978, de la împlinirea vârstei de 62 


187 





ani - şi chiar mai înainte - am solicitat eliberarea, dar la cererea Sf. Episcipii onor. 
Dep. Cultelor a aprobat, de atunci şi până acum, în fiecare an, continuarea 
activității de protopop a subsemnatului, ultima prelungire fiindu-mi acordată prin 
adresa nr. 389/390/R. [./1983 până la 1 iunie 1984... 

Sub acest raport consider necesar să arăt că în aprilie viitor voi împlini vârsta 
de 69 de ani şi 37 ani de activitate administrativă. Mai arăt că din anul 1954 şi până 
în prezent am fost membru al Adunării Eparhiale, timp de 20 de ani membru în 
Adunarea Naţională Bisericească, iar pe linie obştească de-alungul a trei legislaturi 
deputat în Sfatul Popular al fostei regiuni Argeş, iar din anul 1967 şi până în 
prezent deputat în Consiliul Popular al județului Argeş, având în această 
însărcinare o activitate de 27 de ani.. De la înființarea F.D.U.S-ului am făcut parte 
din Consiliul judeţean al acestei organizaţii de masă, după cum am făcut parte şi 
din Comitetul regional şi apoi în cel județean Argeș, de apărarea păcii. În cadrul 
acestor organe, timp de 27 de ani m-am străduit să reprezint în mod demn 
preoțimea, al cărui exponent n-am uitat niciodată că sunt, luând ori de câte ori am 
fost solicitat, sau a fost necesar, cuvântul în adunări obşteşti, în cadrul sesiunilor, 
unor mitinguri de masă şi diferite şedinţe, reuniuni etc., spre a exprima integrarea 
preoțimei în viața poporului nostru, de fiecare dată având binecuvântarea şi sfatul 
Chiriarhului în numele căruia am luat cuvântul de cele mai multe ori. 

Consemnez de asemenea că eforturile depuse timp de zece ani în direcția 
realizării unui nou sediu pentru Protoieria Piteşti, în locul celei expropriate şi 
demolate în anul 1974 pentru utilitate publică, se găsesc într-un stadiu avansat în 
urma avizelor obținute din partea Consiliului Popular al Munic. Piteşti şi județului 
Argeş, Dep. Cultelor, Cons. Culturii şi Ed. Socialiste, C.P.C.P. şi Min. Finanţelor, 
lucrarea întocmită fiind depusă la Consiliul de Stat, pentru emiterea Decretului 
Prezidenţial de aprobare a cumpărării a două imobile - monumente istorice - din 
Piteşti, în acest scop. 

Adaug că starea sănătăţii, în raport cu vârsta, mi s-a înrăutățit fiind nevoit în 
anul 1983 să suport o grea operaţie chirurgicală, iar în anul 1984 fiind internat de 
urgență pentru probleme de sănătate, care impun în modul cel mai imperativ 
limitarea la maximum a eforturilor, toate acestea în timp ce, în câmpul 
răspunderilor care îmi revin ca protopop, apar din ce în ce mai multe şi complicate 
situaţii administrative şi disciplinare, care îmi solicită tot mai mult timpul, puterile 
de muncă şi mai ales conştiinţa. 

În cei 37 de ani de intensă activitate administrativă şi de reprezentare, 
consider că am făcut tot ce a stat în puterile mele spre a fi cât mai util sacrei 
instituţii pe care o slujesc, patriei şi colegilor mei de preoție, cu încredințarea că 
elemente mai tinere, cu dragoste de muncă şi de afirmare,pot oricând să preia şi să 
ducă mai departe răspunderile legate de funcțiunea de protopop de Piteşti. 

Aducând şi cu acest prilej smerilul meu omagiu memoriei celui ce mi-a 
acordat o nesfârşită încredere îndrumându-mă cu răbdare şi bunătate părintească 

în toată vremea acestor lungi 37 de ani, P. S$. Episcop IOSIF, exprimând PREA 
SFINȚIEI VOASTRE respectuoasa mea recunoştinţă pentru bunăvoința cu care m- 
ați onorat întotdeauna, mulțumind colaboratorilor Centrului Eparhial pentru 
sprijinul ce mi-au acordat, vă rog să primiți PREA SFINIE STĂPÂNE, 
încredințarea profundului meu respect şi devotament. 

Preot Constantin Dejan - Piteşti 

Obs. Gherasim Cristea - ca arhiereu vicar al Ep. Râmnicului şi Argeşului a 
fost instalat la data de 30 noiembrie 1975 ora 10, la Centrul Eparhial Rm. Vâlcea de 
Episcop losif Gafton. 


125. Procesul-verbal de constituire a Societăţii Frăția, în anul 1897 cu 
indicarea numelor, şi a localităţilor membrilor Societății Frăția, din Eparhia 
Argeşului. 

„Proces-Verbal 

Astăzi anul 1897 iulie întâiu - Subsemnaţii, preoți din comuna urbană Pitesci 
şi din întregul judeţ Argeş, ne-am întrunit în oraşul Pitesci, în localul şcoalei de 
băieţi No. 2, în orele de dimineaţă la întâiu Iulie corent, spre a asculta conferința ce 
să ținea de către părintele V. Predeanu Revizorele Eclisiastic al Sf. Episcopii de 
Argeş, cu care ocaziune, a ne mai sfătui şi noi preoții asupra multor nevoi, ce ne 
apasă. La orele nouă părintele conferențiar şi începe conferința sa, relativ la frăție. 

După terminarea conferinței, preoții toți se sculară şi mulțumiră părintelui 
conferențiar de onoarea ce le-au făcut, cu o asemenea desertaţiune. 

Fiindcă noi preoții, au mai avut o întrunire în luna Iulie din anul 1896, când 
ne-am sfătuit cum am putea însgheba o societate clericală, pentru care am delegat o 
comisiune spre elabora un proect de statut şi acum fiind gata şi preoții întruniți 
într-un număr destul de însemnat şi comisiunea delegată fiind presentă, să decise 
de unanimitatea preoților ca să se dea lectură proectului de statut, fiind ca raportor 
părintele Dimitrie Lascăr - Protopopul respectiv - şi în acelaşi timp se declară ca 
Preşedinte părintele V. Predeanu (obs. n. 1869 - m. 1941) şi asistat de doi secretari, 
spre a conduce desbaterile asupra proectului şi votarea statutelor. 

Părintele D. Lascăr, dete cetire proectului de statut şi după o discuție destul 
de animată să votă statutele societății cu sediul în Pitesci şi cu începere de la 1 lulie 
1897 sub numele de societatea clerului mirean „FRĂȚIA“. Îndată după această 
lucrare să procedează la alegerea comitetului administrativ compus dintr-un 
preşedinte, doui vici preşedinţi, trei membrii, un secretar şi un casier şi anume: 
Părintele D. Lascăr - Preşedinte; Preoții: I. Petculescu, D. Georgeanu - 
Vicepreşedinţi; Membrii: pr. N. Mateescu, pr. R. Bădescu, diaconul T. Băjenaru; 
secretar LI. Dragnea şi casier Pr. 1. Becescu; Comisiunea de control: Pr. Ştefan 
Bradu, pr. I. Săicescu, pr. I. Dobrinescu; Consiliul general preoții: N. Boerescu, N. 
Fâlfănescu, Feţeanu, Ştefan Dimitrescu, Dobre Ghinescu, N. Topologeanu, V. 
Zanfirescu. 

Toate aceste persoane au fost alese cu unanimitate de voturi esprimate şi cari 

au subscris acest proces, autorisând comitetul ca statutele societăţii formate, să se 
tipărească şi să înceapă înscrierile şi vărsarea cotisaţilor trimestriale. 

După terminarea operațiunilor arătate mai sus, toți preoții în unanimitate au 
declarat cu cel mai profund respect, ca reverența sa (sic!) părintele protopop, să 
bine voească a interveni pe lângă Prea Sfinţitul Chiriarh respectiv, ca să bine 
voiască a primi să fie Protectorul acestei temeinice şi frumoase Instituţiuni, dându-i 
şi înalta bine cuvântare, ca această mare dorință de mult simțită a clerului din acest 
judeţ, să devină adevăratul pedestal de ajutorare cu care să se poată da ajutor la 
„Marea familie împărătească după cum o numeşte Sf. Marele Vasile”. 

Pentru care s-a dresat presentul proces - verbal semnat de un număr de 
preoți de peste 194 ce a luat parte şi au votat statutul de față trimiţându-se şi o 
copie părintelui Protopop respectiv, 

Preoţii din Oraşul Pitesci. 

Dumitru Lascăr Econom, Protoereul jud. Argeş, V. Predeanu revisor 
eclisiastic al Eparhiei Argeş, lon Petculescu, N. Mateescu, N. Boerescu, G. 
Popescu, Radu Bădescu, Ion Becescu, Marin Urzică, D. Georgeanu, I. Sălcescu, 
Ştefan Teodorescu, lon Dragnea, Al. Vrănescu şi Diacon Th. Băjenaru. 


126. Testamentul Protopopului Constantin Dejan. (Cuvântul unui preot, soţ 
şi părinte, la trecerea lui din viață) 

M-am obişnuit de mult cu gândul că ziua marii despărţiri se apropie. Cu 
fiecare an, înserarea a tot coborât mereu şi neîndurător, iar umbrele asfințitului mă 
împresurau tot mai mult. Candela vieţii, care nu s-a dat bătută până acum şi a 
rezistat cu înverşunare prin atâtea vifornițe, a pâlpâit din ce în ce mai slab, simțind 
că, în curând se va stinge. 

Ca un vis şi ca o părere, au zburat anii, cu visurile, aspiraţiile, bucuriile şi 
decepțiile care au putut să umple,cu vuietul lor, viața unui om şi au dat atâta 
intensitate fiecărei clipe trăite. De acum, ca un firişor de apă, şi viața mea se va 
pierde în nesfârşitul ocean al veşniciei şi va fi acoperită curând de valurile uitării. 
Îmi adun gândurile ca pentru o călătorie pe care o ştiu fără sfârşit şi fără întoarcere. 

De pe pragul ce mă desparte de marea plecare, îmi întorc privirile înapoi 
peste zbuciumul care a putut să încapă în anii mei de viață, atâția câți Dumnezeu 
mi-a hărăzit. Peste noianul de frământări, aspirații, împliniri şi încercări, din care s- 
a tors destinul meu de om, trăind printre oameni şi într-o lume plină de atâta 
neprevăzut şi în necontenită schimbare, simt nevoia neînduplecată să mai arunc o 
ultimă privire. Este ceasul supremelor răspunsuri, ceasul acesta când, sub şirul 
anilor şi învolburărilor trăite, o mână implacabilă trage o linie nevăzută, sub care 
conştiinţa îşi caută finalele ei răspunsuri şi concluzii. 

Viaţa este o datorie de împlinit şi ne-a fost încredințată spre a o înnobila şi 





* Muzeul Judeţean Argeş, „Argesis“, Studii şi comunicări, seria istorie, XIV, 2005, p. 835-839; 
B.O.R., Buletinul Oficial al Patriarhiei Române, anul CXXI, nr. 7-12, iulie-decembrie, 2003, 
Bucureşti, p. 342-357. 

împodobi cât mai ales, pentru că ne va fi cerută să o înapoiem sporită şi îmbogățită 
Aceluia de la care am primit-o, ca pe cel mai preţios dar şi ca pe cea mai mare 
minune a slăvitei Sale creaţii. Privind înapoi, peste vremea străbătută, mă 
înspăimântă ameninţarea primejdiilor prin care am trecut de care viața nu m-a 
cruțat. Imaginea prăpastiilor şi smârcurilor pe lângă care s-a strecurat drumul 
vieţii mele şi pe marginea cărora am călcat fără să le văd sau să le bănuiesc, la 
fiecare pas putând să fiu zdrobit sau înghiţit fără scăpare în necunoscutul lor, îmi 
umple şi acum sufletul de sentimentul fragilității sorții unui om. 

O minune continuă mi-a fost viața, mâna milostivă a lui Dumnezeu 
însoțindu-mă la toate cotiturile şi bulboanele ei, călăuzindu-mă prin nepătrunsele 
cărări ale destinului. Ca pe o picătură de apă m-a sorbit soarele Providenţei din 
mlaştinile anonimatului şi ale unei vieţi de lipsuri şi umilințe, în care veneam pe 
lume. 

M-am născut la 15 aprilie 1916, în satul Slănic-Domneşti, județul Muscel 
(Argeş), din părinţii Costantin şi Ana. Nimeni n-ar fi putut să prevadă atunci că 
cei doi fii ai acestei familii, una dintre cele mai modeste din satul natal, aveau să 
depăşească umila condiție socială a părinţilor. 

Urcuşurile imprevizibile ale destinului meu au pornit chiar din prăpastia în 
care ne prăvăliseră vitregiile primului război mondial, din care tata, plecat pe front, 
la câteva luni după venirea mea pe lume, avea să nu se mai întoarcă. Neîndurători, 
anii de după război abăteau toate nenorocirile asupra familiei rămase fără scutul ei. 

Pierderea unuia din cei doi juncani, rămaşi de la tata, cu care mama cu 
slabele ei puteri se străduia să ne agonisească traiul nostru lipsit de bucurii, venea 
să vârfuiască toate celelalte urgii. 

Lua ființă, tocmai atunci, în 1922, în Câmpulung-Muscel, un orfelinat, în 
felul său unic în lume, unde orfanii de război, care aveau norocul să afle despre 
existența lui, puteau să urmeze cursurile seminarului, cei mai mari, sau cursurile 
şcolii primare, cei mai mici, amândouă - seminar şi şcoală primară - funcționând 
sub acelaşi acoperământ în fostele chilii ale mânăstirii Negru-Vodă. Mamei, 
copleşită de atâtea nenorociri, nu-i mai rămăsese decât să bată la poarta acestei 
providenţiale instituţii, unde, pentru a fi primiți amândoi fraţii, i s-a impus să se 
angajeze ea însăşi în serviciul orfelinatului, în aceeaşi situație mai găsindu-se încă 
două văduve de război, care, la fel, veneau tot cu câte doi copii să-i încredințeze 
instituţiei. Am făcut aici şcoala primară între anii 1922-1926, pentru ca, în urma 
examenului de admitere, să intru la seminar, devenind în anul 1934 absolvent al 
acestuia. 

Fiind clasificat al II-lea la examenul final, mi s-a oferit o bursă în Franța, la 
care a trebuit să renunţ din cauza situației materiale atât de precare în care mă 
găseam. De bursa oferită am profitat în țară, putând, în condițiuni foarte bune, să- 
mi urmez studiile între anii 1934-1938 la Facultatea de Teologie din Bucureşti, 
trecându-mi licența cu lucrarea: Influența creştinismului asupra ideii democrate, 
lucrare propusă cu elogii pentru calificativul maxim. 

În timpul vacanţelor, ca student, am activat ca unul dintre cei mai apreciați 
colaboratori în cadrul Fundațiilor Culturale Regale, conduse de către profesorul 
Dimitrie Gusti, preşedintele Academiei Române, acordându-mi-se, pe parcursul 
celor nouă ani de activitate în cadrul acestora, răspunderi de cea mai mare 
încredere. 

Am condus astfel, timp de trei ani, colective monografice, şcoli de cadre 
pentru Serviciul Social, predând, în cadrul acestora, Sociologia. Am fost unul 
dintre primii participanţi la realizarea, tot sub auspiciile Fundațiilor Culturale, a 
Muzeului Satului din Bucureşti, aducându-mi o contribuție permanentă, până la 
inaugurarea acestuia în vara anului 1936. 

În anul 1939, am primit însărcinarea de consilier cultural pentru fostul Ținurt 
Dunărea de Jos, cu sediul la Galaţi, pe lângă prof. Universitar şi academician C. C. 
Giurăscu. Pentru rezultatele obținute în activitatea cultural-socială, în anul 1939, 
am fost decorat „manu propria“ de către şeful statului cu ordinul „Meritul 
Cultural“, clasa a Il-a. 

În martie 1940 m-am căsătorit cu Lucia Popa, fiica cea mai mare a preotului 
Nicolae Popa, iar în luna aprilie, acelaşi an, am fost numit şi hirotonit diacon pe 
seama mănăstirii Curtea de Argeş, catedrala episcopală a Episcopiei Argeşului. 

Concomitent, am funcţionat, în anul 1940, ca salariat al Ministerului 
Cultelor. Hirotonit preot în anul 1941, într-o perioadă de instabilitate pe toate 
planurile, datorată izbucnirii celui de Al Doilea Război Mondial, am funcționat, 
pentru câteva luni la mănăstirea Văleni - Argeş, în continuare iarăşi câteva luni la 
parohia Bîrseştii de Sus - Argeş, pentru ca, la 1 decembrie 1941, sprijinit de 
profesorul D. Gusti şi scriitorul Emanoil Bucuţă, să fiu transferat la parohia 
Găvana-Piteşti, unde mi-am desfășurat activitatea timp de 20 de ani, până la 1 
ianuarie 1962, dată la care am trecut, ca paroh, la biserica Sf. Treime din Piteşti, iar 
de aici, după şase ani, fiind numit paroh al bisericii Sf. Vineri - Piteşti, de unde am 
fost pensionat, după 24 de ani, de activitate, la această biserică şi 50 de ani de 
preoție, la 1 ianuarie 1990. 

În anul 1942, am fost numit director al Căminului Cultural judeţean Argeş, 
funcţiune trecută, la cererea mea asupra Părintelui M. S. Diaconescu, eu rămânând 
în funcțiunea de inspector, în această calitate activând până în anul 1948, când 
căminele culturale au primit o altă organizare. 

În anul 1943, am fost ales secretar general al Societăţii preoțeşti „Frăția“, a 
clerului din judeţele Argeş şi Olt, calitate păstrată până la dizolvarea acestei 
societăți în anul 1953. 

Preot fiind la parohia Găvana, am fost numit, la 1 martie 1948, protopop de 
Piteşti. Având de rezolvat probleme cu sănătatea la cererile mele repetate, am fost 
eliberat din funcțiunea de protopop, primind în schimb însărcinarea de preşedinte 
al Consistoriului Eparhial de pe lângă Episcopia Râmnicului şi Argeşului, pe care 
am îndeplinit-o până la începutul anului 1954, când, din nou, fără a mi se fi cerut 
asentimentul, am fost numit pentru a doua oară protopop de Piteşti, funcționând 


192 


ij 


de atunci, timp de 33 de ani, până în anul 1985, când, împlinind vârsta de 70 de ani, 
am fost eliberat din acest post. 

Mi-a fost nespus de dragă preoția, care m-a apropiat şi de Dumnezeu şi de 
oameni. Din chemările şi răspunderile ei mi-am făcut o a doua natură. A o trăi - 
preoția - cu sinceritate şi cu toată buna credință şi a mă dărui ei, cu toate 
îndatoririle şi toate rosturile ce ea implică, fără preget şi fără şovăire, cu toată 
ființa, a fost supremul ideal al vieţii mele. Ademenirilor lumii nu le-am îngăduit să 
mi se furişeze în suflet, ca să-mi întunece imaginea ce am purtat-o preoţiei, de-a 
lungul celor cincizeci de ani de identificare cu ea, sau să-mi întineze conştiinţa şi 
demnitatea de preot. Din dăruirea cu toată ființa idealurilor preoţiei am năzuit să 
fac răspunsul cel bun la smulgerea mea din lumea umilințelor, pe căi atât de 
providenţiale. Bisericile la care am slujit m-am străduit să le umplu de viaţă, să le 
împodobesc şi să le îngrijesc, să strâng în jurul lor cât mai multe suflete şi cât mai 
multă căldură. 

Pe la toate cele trei biserici la care am slujit, mai mult Găvana - 20 de ani, 
Sfânta Treime-Piteşti - 6 ani, Sf. Vineri-Piteşti - 24 de ani, am cultivat apropierea 
între oameni, spiritul de familie, încrederea şi prietenia. Bisericile s-au încălzit şi s- 
au însuflețit, oamenii s-au strâns în jurul lor, înfrățindu-se mai mult între ei. M-am 
străduit să îndrept privirile tuturor spre Dumnezeu, să-L, fac pe Mântuitorul lisus 
Hristos cât mai prezent în gândurile şi în viața lor, să sporesc în suflete credință vie 
şi trăită, să aprind în inimi flacăra dragostei de Dumnezeu şi de căile Lui. 

Încălzind pe alţii, m-am încălzit şi m-am aprins tot mai mult eu însumi 
pentru sfintele chemări ale preoţiei. N-am avut dorință mai mare decât să semăn în 
jurul meu încredere, optimism, să alung descurajarea, nepăsarea şi necredinţa. 
Nepăsător sau împietrit n-am putut rămâne sau trece niciodată pe lângă suferinţele 
şi încercările oamenilor. N-am putut refuza niciodată un serviciu cerut sau pe care 
m-am socotit dator să-l fac, tuturor, preoți sau credincioşi, făcându-mă toate, ca 
măcar pe unii să-i dobândesc. 

În perioada de aproape 37 de ani, cât m-am găsit angajat în funcţii bisericeşti 
de răspundere, am deţinut timp de 32 de ani şi calitatea de deputat eparhial, timp 
de 20 de ani de membru în Adunarea Naţională Bisericească, iar pe linie social- 
obştească am reprezentat timp de 27 de ani, cultele - 12 ani, ca deputat în Sfatul 
Popular al fostei Regiuni Argeş şi 15 ani, ca deputat în Consiliul Popular al 
județului Argeş, din anul 1957 până în anul 1985. Retrăgându-mă din funcţia de 
protopop, în virtutea căreia mi s-a acordat, potrivit reglementărilor, care cereau ca 
în aceste organe să figureze şi un reprezentant al cultelor, în locul meu a fost ales, 
ca deputat județean, preotul propus să-mi urmeze în postul de protopop. 

Am publicat, în anul 1943 cărticica: Chipul adevăratului creştin şi am 
colaborat, de-a lungul celor 50 de ani de preoţie, cu diferite articole, la revistele 
bisericeşti, la fostul ziar „Argeşul“ şi la „Îndrumătoarele bisericeşti anuale“. 

Ca protopop, timp de 33 de ani, şi ca preşedinte al Consistoriului Eparhial, 
alți patru ani, m-am străduit să-mi apăr colegii nu numai de infinitele primejdii ce 

ne pândeau pe toţi într-o perioadă de totală nesiguranţă, dar să-i apăr mai întâi de 
ei înşişi, de propriile greşeli, cărora se expuneau, nu întotdeauna din exces de zel, 
cât din imprudenţă sau din partea ademenirilor de tot felul, pentru unii atât de 
greu de învins. Am fost pentru toți prietenul înțelegător, colegul solidar al fiecăruia 
în inițiativele şi toate acțiunile țintind la orice lucru bun, chiar şi atunci, când 
acestea, în condițiunile de îngrădiri, mai fățișe sau mai ascunse, în care Biserica, 
timp de 45 de ani a trebuit să supraviețuiască, puteau să pară împotriva legilor de 
inspirație şi tendință ateiste de atunci. Mă gândesc la cele cinci biserici ridicate, 
patru din ele fără nici o aprobare şi numai una pe baza unei autorizații obținută tot 
de mine, cum şi la zecile de şantiere a căror funcţionare am acoperit-o numai cu 
precara mea autoritate de protopop şi deputat, neconcepând niciodată ca un preot 
să sufere sau să fie sancționat pentru ce a înfăptuit bun, prin truda şi riscurile sale. 

Am participat, ca unul dintre cei mai de încredere colaboratori ai marelui 
episcop Iosif, la întreaga viață a Eparhiei, implicându-mă în toate acțiunile, 
inițiativele şi gândurile ce, timp de patruzeci de ani, au frământat viața eparhiei 
Râmnicului şi Argeşului, pe toate planurile, asumându-mi răspunderi de cea mai 
mare importanță. 

Am cunoscut din plin bucuria de a face bine, dar am gustat în şi mai mare 
măsură amărăciunea nerecunoştinței, tocmai din partea beneficiarilor serviciilor 
mele, uneori decisive pentru cariera şi viața lor pe cât de dezinteresate întotdeauna 
din partea mea, pe atât de repede uitate din partea lor. 

Dar, decât memoria oamenilor, atât de părtinitoare, atât de capricioasă şi 
atât de efemeră, memoria pietrelor este întotdeauna mai recunoscătoare, mai 
credincioasă, mai durabilă şi obiectivă. Al Domnului este cuvântul: „Dacă aceştia 
vor tăcea, atunci pietrele vor striga“! Poate pietrele vor aminti peste vremuri, în 
graiul lor tăcut, că grija pentru propăşirea şi bunăstarea bisericilor la care am slujit 
mi-a fost o statornică pasiune, căreia i-am închinat liniștea şi puterea mea de 
muncă. 

Astfel: la Găvana, între anii 1941-1962, în imposibilitatea de a construi o 
biserică nouă, datorită războiului, lipsei de materiale, nesiguranței vremurilor, 
marilor răsturnări sociale şi îngrădirilor ce au urmat, am realizat tot ceea ce 
omeneşte a fost posibil, mărind biserica, făcându-i pictură nouă şi extinzând 
cimitirul cu un teren în suprafață de peste cinci mii de mp. La biserica Sfânta 
Treime-Piteşti, între anii 1962-1968, timp de şase ani, am executat primele şi cele 
mai curajoase lucrări de restaurare, continuate apoi de către Comisia 
Monumentelor Istorice. La biserica Sfânta Vineri-Piteşti, între anii 1968-1990, timp 
de 23 de ani, lucrările executate echivalează cu o continuare a ctitoririi bisericii. 
Cronologic, înfăptuirile gospodăreşti la această biserică, succedate într-un ritm 
susținut, au cerut eforturi considerabile constând din realizarea unui vast program 
de lucrări, urmărit cu perseverență an de an. În anii 1970-1971, s-au executat 
reparaţii capitale la exteriorul bisericii, tencuieli noi, completarea ornamentelor de 
jur-împrejurul bisericii şi la turle, în proporție de 40%. 

Restaurarea picturii interioare, după 50 de ani de la ridicarea bisericii; 
Instalaţia de încălzire cu gaze naturale (1972); Refacerea cu marmoră pe o suprafață 
de 200 m? a monumentalei intrări, terasa şi scările pe trei părți; Materialul 
transportat personal de la Simeria (1974). Instalaţia de amplificare, de trei ori 
refăcută (1975) în urma cutremurului din 4 III 1977, consolidarea celor două turle 
din față prin interiorul lor, printr-un sistem de stâlpi şi centuri din beton armat şi 
zugrăvirea din nou a exteriorului (1977-1978); Executarea a şapte icoane în mozaic 
la fațada bisericii (1976); Refacerea pentru a doua oară a tencuielilor exterioare şi 
zugrăvirea din nou a exteriorului, în urma cutremurului din 1986; Executarea a 18 
ferestre - vitralii de 3 m x 0,70 m. (1980-1983); Refacerea bordurii din jurul bisericii 
şi aleii principale; Completarea mobilierului în interior cu un amvon nou, gheretă 
pentru pangat, jilțuri, scaune; Îmbrăcarea în metal argintat a trei icoane împreună 
cu enoriaşii; Reînnoirea obiectelor de cult, potire, chivot, sfeşnice, în urma celor 
patru jefuiri a bisericii; Organizarea unui cor mixt, cu activitate neîntreruptă în 
ultimii 23 de ani. 

Ca activitate interioară, menționez permanenta asistență morală şi materială, 
acordată familiilor şi persoanelor în restrişte, cum şi faptul că nici o persoană, sau 
familie nu a părăsit Biserica spre a trece la un alt cult. 

“Fac acest bilanţ al activității mele de preot pentru propria mea conştiinţă şi 
ca un îndemn pentru urmaşii mei de a-şi sfinţi locul unde viața îi va rândui să 
rodească. 

Am acceptat de mult să fiu pregătit sufleteşte ca în orice clipă să plătesc 
„Obşteasca datorie“ a morţii. Sentimentul amar al sfârşitului mi-l dă numai 
despărțirea de familia mea, de buna, vrednica şi neprețuita mea soție, de copii şi 
familiile lor, de nepoți şi strănepoți, de ființele pe care ştiu că niciodată nu am 
putut să le înconjor cu atâta dragoste, dăruire şi devotament pe cât aşi fi dorit, 

Îi cer iertare neîntrecutei mele soții, sprijinul de granit al familiei şi vieții 
mele că o părăsesc şi că va rămâne de acum înainte singură, dragostea şi 
devotamentul copiilor neputând niciodată umple golul lăsat de pierderea soțului 
cu care ai împărţit binele şi greul timp de peste o jumătate de veac şi cu care ai 
făcut o singură fiinţă. 

Aş vrea să fie încredinţată soția mea că am ştiut întotdeauna cât îi datorez şi 
că am făcut tot ce a stat în puterea mea ca să fie fericită, atât ca o mamă, purtând 
grija a patru copii şi şapte nepoți, putea fi fericită. 

Aş fi dorit să ducă viața fericită şi tihnită pe care o merita, să-i cruţ anii tineri 
de zbuciumul prin care împreună am trecut, dacă viaţa ar fi fost mai puţin vitregă 
cu noi, mai ales la începutul căsniciei noastre. Viaţa - însă ne-a cerut să muncim 
amândoi, să ne luptăm din toate puterile pentru a asigura familiei puţinul de 
decenţă la care împrejurările ne-au limitat. 

Îi mulțumesc pentru demnitatea păstrată toată viaţa, pentru sacrificiile ce şi- 
a impus pentru soț şi copii, pentru mândria ce ne-a dat-o familiei prin aleasa ei 
viață şi comportare, făcându-se prin aceasta atât de respectată şi stimată. 

Copiilor le las un nume bun, agonisit cu trudă şi multă dăruire, le las toată 
dragostea mea. Nu le-am putut asigura - ştiu - o copilărie îmbelşugată şi răsfăţată 
n-am avut nici timpul, nici posibilitatea. Mi-am reproşat întotdeauna că în anii 
copilăriei lor, nu le-am putut cumpăra o jucărie. Dar, împreună cu mama lor, 
luptând umăr la umăr, le-am creat o viață decentă, condițiuni de învăţătură şi o 
ambianţă de familie caldă şi tonică. 

Poate am fost uneori prea sever cu ei, dar acum, când şi ei sânt părinți, îmi 
vor da dreptate că, având grija a patru copii, nu puteam să nu fiu permanent 
obsedat de buna lor creştere şi de viitorul lor, în împrejurări care ne erau atât de 
potrivnice şi dușmănoase. 

Mulţumesc smerit lui Dumnezeu, că mi-a ajutat să-i văd pe toţi având o 
facultate şi stând cu amândouă picioarele în profesiunile lor. Le mulțumesc şi lor 
pentru bucuriile cu care ne-au umplut viața nouă, părinților, cerându-le iertare că 
n-am putut face mai mult pentru ei. 

Îi îndatorez pe copii mei, înainte de orice, să mulțumească la rândul lor, 
bunului Dumnezeu pentru ceea ce cu ajutorul Lui, şi numai cu ajutorul Lui, sânt 
ceea ce sânt şi să păstreze, transmițând şi urmaşilor,credinţa în Dumnezeu şi în 
nebiruita putere a rugăciunii. Convingerea că Dumnezeu, cu nemărginita Sa ființă 
umple nesfârşitul lumilor, fiind totul în toate, că în mâna Lui sânt veacurile şi 
întreaga Sa creaţie, să le lumineze lor şi urmaşilor lor drumul vieții. 

Le pun ca o sarcină şi ca o sacră datorie copiilor mei să aibă pentru mama lor 
un adevărat cult, o permanentă solicitudine, să o respecte şi să o înconjoare cu 
toată dragostea, şi recunoştinţa lor, asigurându-i liniştea şi condițiuni demne de 
viață. Le mai las copiilor mei, înțelegând că copiii mei i-am considerat şi pe ginerii 
mei, porunca părintească de a rămâne uniţi şi solidari la bine şi la greu, evitând cu 
cea mai mare grijă tot ce le-ar putea umbri şi împuţina dragostea şi armonia dintre 
ei. Dacă întâlnirea lor nu mai poate avea loc pe viitor în casa părintească, să 
continue, cel puţin o dată pe an, pe rând, la fiecare dintre ei şi în jurul mamei lor, 
printr-însa simțind că este prezent şi tatăl lor. 

De sute şi sute de ori, am petrecut, ca preot şi ca protopop, pe cei mutați din 
viață, preoți şi credincioşi, cu un cuvânt de prețuire pentru ei şi de mângâiere şi 
îmbărbătare pentru urmaşi. Dar, ca şi slovele scrise pe nisip, am văzut cum vântul 
uitării şi nerecunoştinței a şters cu grabă amintirea lor, peste durerea de moment a 
despărțirii, curând aşternându-se, sub biciuirea grijilor zilnice, uitarea, indiferența, 
ingratitudinea. Aceasta nu mi se pare - însă - ceva nefiresc, ba dimpotrivă ceva cu 
totul necesar şi cerut de însuşi sensul vieţii, de a căuta mereu înainte şi a nu se lăsa 
prins în cătuşele unor amare sentimente şi amintiri. 

Şi acum, Doamne, Dumnezeule, Stăpânul meu cel prea bun, ie îţi 
încredințez sufletul meu, zbuciumul vieții şi jertfa slujirii mele de preot mai bine de 
o jumătate de veac. Ţie îţi încredinţez pe buna mea soție, pe copiii şi nepoții mei, pe 
fiii mei sufleteşti pe care:mi i-ai dai din lume. Eu nu mai sânt în lume, dar ei rămân 
în lume, şi eu vin la Tine, păzeşte-i, Părinte Sfinte, în numele Tău. (În 17, passim). 

Înfăţişându-mă cu frică şi cutremur înaintea slavei Tale, mă rog nemărginitei 
bunătății Tale: Miluieşte şi iartă pe robul Tău, Constantin preotul de toate câte, ca 
un om, a greşit în viață. Slujitorul Tău m-ai învrednicit să fiu în această lume şi, ca 
de la unul căruia i-ai dat atât de mult, ştiu că mult îi vei cere. (Luca 12, 48). Eu Te- 
am proslăvit pe pământ. Lucrul ce mi-ai dat să-l fac, l-am săvârşit... pe cât slabele 
mele puteri mi-au îngăduit. Am arătat oamenilor pe care mi i-ai dat să-i călăuzesc 
din lume numele Tău. „Ştii mulțimea greşalelor mele... Ştii bubele şi ranele mele, 
dar şi credința mi-o ştii, voinţa mi-ai cunoscut-o şi suspinurile neputințelor mele 
le-ai auzit. (Rugăc. 7-a Rânduiala Sf. Împărtăşanii). 

Şi acum vin la Tine, primeşte-mă şi cu sângele cel scump al Fiului Tău şi 
Dumnezeului nostru, spală-mi sufletul de toată necurăţia. Fă, Doamne, ca puţin 
măcar să rodească şi din puținul ce m-am străduit să semăn în sufletul oamenilor şi 
nu-ți depărta ajutorul Tău şi binecuvântarea Ta de la casa mea şi de la urmaşii mei. 
Pentru tot ce mi-ai dăruit, pentru zilele senine sau mai înnourate pe care mi le-ai 
hărăzit, pentru rugăciunile pe care mi le-ai ascultat, Te preamăresc, Doamne, 
Dumnezeul meu, din toată ființa mea, cu toată tăria sufletului meu, încredințându- 
mă nesfârşitei Tale milostiviri. 

Şi acum, odihneşte, Doamne, în pace, sufletul robului Tău, Constantin 
preotul. 


Notiţă biografică: 

Preotul Constantin Dejan - din partea mamei Ana, era nepotul preotului 
Chirca - din satul Slănic - Domneşti, Argeş, la rândul lui urmaş a cinci generaţii de 
preoți atestați documentar. 

Din partea tatălui Costandin - era urmaşul a trei generaţii de români 
ungureni, stabiliți pe acele meleaguri în secolul al XVIII-lea, din comuna Dejani - 
ţinutul Făgăraşului, în urma răscoalei lui Iloria, Cloşca şi Crişan din 1784 - 1785. 

La data de 03.03.1940 s-a căsătorit cu Lucia - născută Popa, fiica cea mare a 
preotului Nicolae Gh. Popa din comuna Urluieşti - judeţul Argeş, la rândul ei 
descendentă a circa 11 generații de preoți pământeni, atestați documentar, din 
zona Topolog - Argeş. 

Bunica Luciei - Constantina - Elina, mama preotului Nicolae Popa, era fiica 
preotului Effimie originar din satul Valea Babei - comuna Urluieşti, paroh la 
bisericile din Curtea de Argeş: Sf. Nicolae - veche şi Drujeşti. 

Bunicul din partea tatălui, Gheorghe Popa, era fiul preotului Gheorghe din 
Urluieşti. Mama preotesei Lucia a fost învăţătoarea Gheorghița - născută Stama, 
de asemenea nepoată de preot - Apostu - din satul Cărpeniş, din actuala comună 
Cepari judeţul Argeş. 

Constantin şi Lucia DEJAN au avut patru copii: Avocat Mariana - căsătorită 
Coculescu; Ing. Octavian Dejan; Prof. Cecilia - căsătorită Grigorescu şi Ing. 
Antonia - căsătorită Georgescu. 

La rândul lor copiii au avut ca descendenți: Mariana - Colonel Dr. Medic 
Bogdan I. Coculescu şi Procuror Mag. Alexandru 1. Coculescu; Octavian - Dr. Ing. 
Anca Germizara - căsătorită Ciurduc Todoran, Ing. Argez Ionuț Dejan şi Ec. 
Andreea Dana Dejan; Cecilia nu are copii şi Antonia are doi fii: Ing. Gabriel I. 


Georgescu şi Ing. Cosmin I. Georgescu. 
Nu credem că mai prezintă interes ca să prezentăm şi lista strănepoților, 


aceştia fiind la nivelul părinţilor lor, confirmând zicala că: „din stejar, stejar 
răsare”. 

ANEXA II - Planşe 


199 


i 
ş 
i 
: 
i 
i 





Planşa nr. 1 - Schița oraşului Piteşti în anul 1850 cu biserica Sf. Vineri şi Curtişoara. 

Planşa nr. 2 - Schița din anul 1937 a proprietăţilor bisericii Sf. Vineri 
din comuna Mălureni, satul Bădiceni - judeţul Argeş, după o alta din 1851. 

Planşa nr. 4 - Planul împrejmuirii bisericii Sf. Vineri. 

Planşa nr. 5 - Vedere laterală a bisericii Sf. Vineri 

Planşa nr. 6 - Coperta statutului din anul 1897 al Societăţii „Frăția“. 

Planşa nr. 7 - Coperta Revistei „Păstorul Ortodox” apărută în anul 1911. 

Fig. Explicaţia figurii Numărul 
Ne. - | paginii | 
1. Pisania din anul 1827 a bisericii Sfânta Vineri 11 
2. Parastasul lui Gh. Dima, din anul 1901, la biserică | 28 | 
| 3. Biserica veche înainte de demolare 29 i 
4. Biserica nouă în construcţie, alături de biserica veche partea 30 
superioară a turlei din vest era înlocuită cu un acoperiş în 
| patru ape 
ISA Amprenta la sol a celor două biserici 31 
6. Aspect din timpul construcției 37 
Z. Biserica Sfânta Vineri în anul 1975 38 
8. Catedrala din oraşul Turnu Măgurele 39 
9. Ctitor Polcovniceasa Anica Engler - fiica lui Al. Ungurelu 40 
10. Ctitor Pitarul Drăghici Budişteanu 40 
1. Preotul paroh loan Becescu 40 
12. Pisania din anul 1971 43 
13. Corul mixt la un hram al bisericii Sfânta Vineri 49 
14. | Membrii din Consiliul Parohial 50 
15. | Idem, în prim plan epitropul Constantin Gagiu 50 
16. | Membrii Protopopiatului Piteşti în anul 1970 54 
17. O parte a Coralei preoților în anul 1974 55 
18. Corul mixt în excursie la Timişoara 59 
19. Corala la un concert 60 
20. Corul mixt într-o excursie 62 
21. Dirijorul Pr. Marin Drăguşin, în anul 1976 64 
22. Idem în anul 1978 64 
_23. | Aspecte din biserică în timpul concertului din anul 1976 | 65 | 
24. Idem în anul 1982 65 
25. Idem, în prim plan preoteasa Elena Uţoiu 66__| 
26. Idem la alt concert 66 
27. Idem 67 | 
28. Corul mixt într-o excursie 68 | 
29. Idem, cu dirijorul Pr. Marin Drăguşin 69 
| 30. Credincioşi la un concert 69 
31. O parte a coralei la un concert 7I 
| 32. | dem 71 
| 33, Aspecte din biserică la alt concert 72 
34. Preotul loan Becescu în anul 1937 75 

35. Preotul Marin Urzică în anul 1936 75 
36. Cântărețul Tache Rusescu, zis Urlă 76 
37. | Prea Sfinţitul Episcop Iosif Gafton în anul 1956 77 
38 a Preotul Constantin Dejan în anul 1948 783 
38 b Idem în anul 1985 80 
39. | Prea Sfinţitul Episcop Martir Grigore Leu 82 
40. Preotul Constantin Uţoiu 82 
4]. Cântărețul Constantin Ghencea 83 
42. Preotul Aurel Dedu 84 
43. | Preotul Iuliu Chiriţă 85 | 
44. Preotul Gheorghe C. Gîrbea 85 
45, Podul C.F.R. pe sub care curgea Geamăna Mică 93 
46. Podul C.F.R. pe sub care curgea Scorobaia 94 
47. Podul C.F.R. pe sub care curgea Mislea 95 
48. Podul C.F.R. din vecinătatea Târgului din Vale 103 
49. Membri fondatori ai soc. preoțeşti Ajutorul şi Frăția 121 
50. Preotul Marin S. Diaconescu 124 
Planşa Explicaţia planşei Numărul 
|nr. | paginii 
1. Schița oraşului Piteşti în anul 1850 199 
2. Schița din anul 1851 a proprietăţilor bisericii Sfânta Vineri din 200 
| | comuna Mălureni - jud. Argeş 
3. Schița cadastrală, racord de gaze 201 
4. Planul de împrejmuire a bisericii Sfânta Vineri 202 
Bi: Vedere laterală a bisericii Sfânta Vineri 203 
_6. Coperta statutului societăţii Frăția, în anul 1897 204 
7. | Coperta revistei Păstorul Ortodox, în anul 1911 205 

Aaron Florian, prof. şc. Goleşti, căsăt. cu fe. 
Drăghici B., 14, 165. 
Adina, nepoată Drăghici B., fc. Elena-Linţa, 165. 
Ajutorul, soc. clericală Piteşti, 119, 120, 132. 
Albescu Ion, cânt., 76, 169. 
Alexandria, loc., 131. 
Alexandru Nicolae Basarab, domn, 183. 
Andreescu Ion, pr. corist, 56. 
Anghel A. Ion, pr. corist, 56. 
Antim, arhiereu Tomis şi Dunărea de jos, 183. 
Anton Maria del Chiaro Fiorentino, cărturar, 98. 
Antonescu Nicolae, antrepr., moşul mareşalului 
Ton Antonescu, 14, 99, 137,140. 
Apostolescu G., pitar, preş. judec., 141. 
Apostu, pr., bunicul Gheorghiţei Popa, mama L. 
Dejan, 197. 
Arabolu, administrator moşie Gliganu de Sus, 
13. 
Ardeal, den. a Transilvaniei, 7, 53, 58. 
Ardeleanu Grigore, instit., 23. 
Argesis, rev. muzeului jud., 21. 
Argeş, jud. şi râu, 102, 130, 131, 169, 176, 183, 
192, 199. 
Arghir loan, instit. şc. grecească, 23. 
Aristia născută Uescu, orfană, soția lui Drăghici 
Budişteanu, 13. 
Atanase Popa, pr., chezaş, 114. 
Atanasescu Nicolae, cânt., 75. 
Avramescu Ştefan, argintar, 33,50, 154. 
Avrig, loc. Transilvania, 14. 
B 
Babic lon, sculptor, 184. 
Babic Maria, 27, 175. 
Bacria Constantin, pr. corist, 56. 
Badea Elena, donator, 44. 
Banat, reg,, 58. 
Barbu Violeta, Dr. ist., 92. 
Bartok Bela, folclorist, 81. 
Bascovele, mănăstire, 127. 
Bădău Constanţa, donator, 44. 
Bădescu Radu, diacon, 156. 

Bădescu Radu, pr., 121, 189, 190. 

Bădiceni - Mălureni, moşie, jud. Argeş, 5, 14-16, 
18, 27, 57, 87, 88, 96, 100, 130, 132, 137, 138, 141, 
145, 151, 153, 159, 166, 200. 

Bădulescu Gr., pitar, grefier, 142. 

Băjenaru Theodor, (diac.) pr., 121, 189, 190. 
Bălan Marin, pr. corist, 56. 

Bălaşa Ion şi Zamfir, comercianţi, 156. 

Bălaşa, doamnă, soția lui Constantin Şerban, 
183, 

Bălaşa, vistiereasă, 15, 138. 

Bălășescu Nicolae, prof. semin., 22. 

Bălcescu Nicolae, scriit., rev. 74. 

Bănescu [. cons., 113, 172. 

Bănică D., pictor, 42. 

Bănică Gh., pr. protopop, 68. 

Bărbulescu Gh., pr. corist, 56. 

Bârlea Ovidiu, folclorist, 81. 

Bârlogu, com. Negraşi, loc., 84. 

Bârseşti, loc., jud. Argeş, 192. 

Becescu loan, pr., 7, 27, 28, 37, 39, 40, 62, 75, 76, 
111, 113, 114, 119, 121, 127, 131, 132, 169, 172, 
173, 189. 

Berindei Mihai, judec. Argeş, 139. 

Bibescu Gheorghe, domn, 17. 

Bleangă Constanţa, donator, 44. 

Boerescu Nicolae (Nae), pr. protopop, 119, 121, 
189, 190. 

Boerescu Zaharia, prof. semin. 22. 


Bogdan, vecin Tg. din Vale, 108, 163. 
Bohari, cătun com. Mălureni, 16. 
Boncescu, pr., 68. 

Boteanu - d-nă., donator, 44. 

Bradu Ştefan, pr., 189. 

Branişte M. Emanoil, pr. corist, 53. 
Branişte Marin, pr., donator, 44, 53, 127. 
Braşov, loc., 7, 58, 131. 

Brădeanu lancu, pr., 74, 75, 156, 159. 
Brăiloiu Constantin, folclorist, 53. 


Brâncoveanu Constantin, domn, (1688-1714), 
str., 35, 90,91. 
Breazu G., folclorist, 51. 


Brediceanu Tiberiu, comp. 58. 

Buciu lancu, moşnean loc. Boari, vecin moşia 
Bădiceni, 16, 200. 

Bucuţă Emanoil, scriitor, 192, 

Buda, localitate în Ungaria, 13. 

Budeasa, loc., jud., Argeş, 13, 164. 

Budescu. Radu, pr., 121. 

Budiş C., comp., 58. 

Budişteanu Răducanu, boier, 13, 14, 166. 
Budişteanu Adina-Elena, fc. C-tin B,, 165. 
Budişteanu Alexandru, general, f. Şerban, 13, 
166, 259. 

Budişteanu Bănică, tretilogofăt, 14, 135. 
Budişteanu Cicerone, f. C-tin B., 13, 165. 
Budişteanu Constantin, stolnic, f. Nicolae, 13, 
14, 135, 136. 

Budişteanu Constantin, stolnic, f. Ion, 13, 166, 
259. 
Budişteanu Costică, f. Drăghici B. 14, 17, 76, 165, 
166, 167. 

Budişteanu Drăghici, pitar, f. N. N. Budişteanu 
13, 14, 17, 22, 24, 27, 40, 60, 61, 87, 88, 96, 132, 
135-142, 145, 146, 149, 153, 159, 163, 164, 166. 
Budişteanu Dumitrache, f. Drăghici B.,17, 166. 
Budişteanu Dumitru, £. lon 13,166. 

Budişteanu Eliza, soț. gen. Pascal (Elisafta-Safta) 
f. Drăghici B., 14, 165., 166. 

Budişteanu Fotache, f. Drăghici B., 14, 166. 
Budişieanu Gheorghe, descendent 
contemporan, 17, 163. 

Budişteanu Gheorghe, f. Nicolae, 13, 166. 
Budişteanu lon (loniţă), pitar, f. N. N. 
Budişteanu, 13, 14, 16, 87, 96, 135, 137-141, 166. 
Budişteanu lon, (medelnicer) clucer, f 
Răducanu, 13-15, 17, 87, 96, 98, 137-149. 
Budişteanu lon, colonel, f. Dumitru, 13, 166. 
Budişteanu Julieta, fe. C-tin B., 165. 

Budişteanu Luxandra (Rucsandra), 17, 23, 87, 
140, 141. 

Budişteanu Mirică, 14, 135, 136. 

Budişteanu Nae (nebunu) f. Drăghici B., 14, 17, 
166. 
Budişteanu Nicolae, boier, 166. 

Budişteanu Nicolae, f. C-tin B., 13, 165. 
Budişteanu Nicolae, f. Dumitru, 13, 166. 
Budişteanu Nicolae, f. Nicolae, 13, 136, 166. 
Budişteanu Nicolae, f. Nicolae, nepot al lui 
Nicolae, 13, 17, 166. 

Budişteanu Pavel, maior, f. Dumitru, 13 166. 

Budișteanu Petre, f. C-tin B., nepot Drăghici B., 
165. 
Budişteanu Petre, f. Drăghici B., mort la Berlin, 
14, 165, 
Budişteanu Safta, născută Ştirbei Drăgănescu, 
mama lui Drăghici, 13, 14, 136. 
Budişteanu Şerban, boier, 13, 166. 
Budişteanu Vasile (Vericeanu - zis cocoşatul) f. 
Draghici B., 14, 17, 165, 166. 
Buholtzer Karol, institutor, 23. 
Buliga Martin, boier argeşean-sluger, 11, 12. 
Buneşti-moşneni din localitate com. Mălureni, 
15, 16, 200. 
Buzilă Ilie şi Zamfir din Drăghici, comercianți, 
35, 156. 

Caldaragii Panait şi Naum, 14, 99, 1.37, 140. 
Cardaş Olga, refug., 177. 

Carol al ]I-lea, rege, 79. 

Carol I, rege, 113, 172. 

Catargiu Lazăr, min. int. 113, 172. 

Catinca, soră cu loniţă şi lordache Ungurelu, 12. 
Călin lon, pr. consil., 187. 

Căpuşe Ilie, pictor, 42. 

Cărbunaşu Ion, donator, 44. 

Câmpineanu loan, şef depari., 32, 150. 
Câmpulung, loc. jud. Argeş, 7, 78, 86, 91, 98, 102, 
131, 191. 

Cârstea Rada, pr. corist, 87. 

Ceaicovschi P., compozitor, 61. 

Ceauşescu Nicolae, preş. R. S. România, 183. 
Cecropide Petre, primar, 35, 157. 

Cercel Florea, cânt. corist, 57. 

Cernescu (Cernătescu), vecin Tg. din Vale, 117, 
175. 

Cerşani, loc. com. Suseni, Costeşti, jud. Argeş, 
83. 

Chirca, pr, Slănic, bunic pr. C. Dejan, 78, 197. 
Chiriţă L. Iuliu, pr. protopop, 85. 

Chiriţă Mihai, pr. 127. 

Chiriţescu Gh., pr. corist, 53. 

Chirivişoiu (Cirivişoaia) Tinca, arend., 104, 105, 
154, 160, 252. 

Chiuţescu Stelian, pr. corist, 56. 

Cicerone, nepot Drăghici B., £. Elena-Linţa, 258. 
Ciceu Teodor, poet, 58. 

Ciobanu Gh., folclorist, 51. 

Ciobotea - d-nă, donator, 44. 


Ciosu Platon, pr. 119, 122, 123. 

Ciurduc Todoran Anca Germizara, Dr. Ing,, fe. 
Oct. Dejan, 198. 

Cluj, loc., 58. 

Cocu, com. jud. Argeş, 125. 

Coculescu I., vec. Tg. Din Vale, 95, 99, 101, 107, 
117, 144-146, 149, 163, 175.. 

Coculescu [. Alexandru, proc. mag., 198. 
Coculescu I. Bogdan, Col., Dr. med., f. Av. M. 
Coculescu., 198. 

Coculescu Mariana, av., fc. C. Dejan, 197. 
Coculescu Nicolae, 20, 145, 154. 

Cojocaru [., ist., 135. 

Colibaşi, loc. Jud. Argeş, 80. 

Colţul Unghenilor, moşie în plasa Cotmeana, 
jud. Argeş, 14, 88, 137, 138, 139, 140, 145. 

Conciu, vecin Tg. din Vale, 107, 108, 163, 256. 
Constantin Dumitru, 20. 

Constantin Şerban, domn, 90, 91, 183, 184. 
Constantina-Elina, fc. pr. Eftimie, bunica Luciei 
Dejan, 295. 

Constantinescu N., primar, 27, 113, 171, 172. 
Cornăţeanul Enache, pitar, 141. 

Costescu I. comp., 57. 

Costeşti, loc. jud. Argeş, 83, 84. 

Coşerganu Gh., pr. corist, 56. 

Cotmeana, loc., ținut şi mân. jud. Argeş, 80, 135, 
138. 

Craiova, loc., 85, 102. 

Craiovei, str. Piteşti, 19, 90, 117. 

Crinteanu Aurel, pr. corist, 56. 

Cristea Tudorache, epitrop în 1904, 37, 131. 
Cristea Vasile, pr. corist, 56. 

Cristescu R., traducător caractere chirilice, 15, 
88, 200. 

Cristocea Spiridon, dir. muzeu jud., 21. - 
Cruceană Ion, donator, 44. 

Cuclin Dimitrie, comp., 58. 

Cucu Gheorghe, folclorist, 53, 57, 58. 

Curtea de Argeş, loc. jud. Argeş, 68, 76, 86, 94, 
98, 102, 120, 126, 127,131, 192. 

Curtişoara, ansamblu medieval, 5, 14, 15, 19, 25, 
90-99, 102, 103, 118, 130, 131, 137, 138, 139, 140, 
170, 199. 

Cuza loan Alexandru, domn, 125, 126. 


D 
Daraban-dna, donator, 44. 
Dascălu Ovidiu Constantin, diacon, 86. 
Davideşti, loc., jud. Argeş, 80. 

Dedu Aurel, pr. protopop, 84. 

Dejan Ana Maria, red. 4. 

Dejan C. Octavian, f. autor, 7, 11, 134, 197. 
DEJAN Constantin, pr. protopop, 4, 7, 10, 11, 18, 
38, 42, 44, 53, b9, 60, 61, 63, 68, 70, 76, 78, 79, 84, 
121, 124, 127, 128, 133, 181-187, 189, 190. - 

Dejan Dana Andreea, mast. Ec. Fe. Oct. Dejan, 
197. 

Dejan Ionuţ Argez, ing., f. Oct. Dejan, 197. 

Dejan Lucia, soţia pr. Constantin, 79, 192, 197. 
Dejani, loc., țin. Făgăraş, 197. 

Diaconescu Elena, prof., soția pr. Diaconescu S. 
Marin, 124. 

Diaconescu M., pr. prigonit, 81. 

Diaconescu R. C-tin, cânt. corist, 57. 


„Diaconescu S. Marin, pr., 68, 124, 127, 128, 192. 


Dima Dimitrie (Dumitru), ing., 7, 9, 27, 28, 38, 
39, 120, 129, 132, 175. 

Dima Gheorghe, comp., 58. 

Dima Gheorghe,tatăl ing. Dimitrie, 27, 28, 76, 
117, 153, 167, 175. 

Dimitraşcu, secr., 108, 167. 

Dimitrescu 1, secretar, 35, 157. 

Dimitrescu Şt., pr. 189. 

Dincă Ion, gen., prim secr., 182, 183. 

D-lndi Vincent, folclorist, 51. 

Dinu A.C., insp. culte, 186. 

Dinu 1., pr. prigonit, 81. 

Dinu Mircea, cânt. corist, 57. 

Dionisescu I., jurist, 114, 173. 

Diţă Mircea, pr. corist, 56. 

Doamnei, râu, afl. r. Argeş, 148, 199. 

Dobre lonel, tehnored., 4. 

Dobrescu Rizea, pr. 121. 

Dobrinescu L., pr. 189. 

Dogaru D-tru, secr. Dep. Cultelor, 79. 

Domeţian ierodiacon, 74, 156. 

Domneşti, loc., jud. Argeş, 78, 191, 

Doncea Constantin, lider com., 125. 

Dragnea I.,pr. secr. 189, 190. 

Dragoslavele, loc. Jud. Argeş şi den. Orfelinat 
din Câmpulung, 78. 

Drăganu, loc. Jud. Argeş, 82. 

Drăgăşani, loc., 102. 

Drăgoescu D., serdar, preş., judec., 142. 

Drăgoi Sabin, folclorist, 51. 

Drăguşin Constantin, pr., dir. şi folclorist, 53, 58. 
Drăguşin Gh. Nicolae, pr. Corist prig,., 56, 81, 





Drăguşin Gh. Vasile, pr. corist, 56, 
Drăguşin Margareta, solistă, 91, 
Drăguşin N. Marin, pr., dirijor, 10, 53, 57, 61, 64, 
67, 68, 69, 70, 111, 128, 133, 184. 
Drăguşin N. Valeriu, pr. corist, 56. 
Drejoiu I., pictor, 42. 
Dulgheru Barbu, 21, 160. 
Dumitrache Vasiliu, paracl., 75. 
Dumitrică I. loan, pr. corist, 56. 
Dumitru A. Ion, primar, 177. 
Duţoiu Virgil, pr. corist, 56. 

E 
Eftimie, pr. bunic pr. N. Popa, tatăl L. Dejan, 
197. 
Elena, nepoată Drăghici B., fc. Elena-Linţa,165. 
Elena-Linţa, fc. Drăghici B., căsăt. cu Aaron 
Florian, 14, 165. 
Enculeşti, loc. com. Valea Mare, jud. Argeş, 80. 
Engel Alexandru, polcovnic rus, soțul Anicăi 
Ungurelu, 15. 
Engel Anica, polcovniceasă, fc. Alexandru 
Ungurelu, 14, 15, 17, 40, 61, 87, 96, 132, 151, 137- 
140. 
Episcop Antim, arh. ep. Tomis, 183. 
Episcop Calinic Constantin Argatu, 68. 
Episcop Calist lalomițeanu, 127. 
Episcop Ghenadie Petrescu (1876-1893), 193. 
Episcop Gherasim Timuş, 121, 127. 
Episcop Grigore Leu, chiriarh martir, 81, 82. 
Episcop Iosif Gafton, 42, 57, 76, 77, 79, 124, 178, 
183, 184, 186, 187, 189, 194. 
Episcop Nichita Duma, 126. 
Episcop Vasile, 53. 
Episcop Vicar - Gherasim Cristea Piteşteanu, 64, 
189. 

F 
Fâlfănescu N., pr. 189. 
Feţeanu, pr. 189. 
Florea I. Vasile, pr. corist, 87. 
Florea loan Eugen, dirijor, 63. 
Florea Simeon Marin, pr., folclorist, 51. 
FORTUNA COMIMPEX, sponsor, 4. 
Frăția, soc. clericală din Ep. Arg., 79, 119, 120, 
122, 124, 125, 126, 132, 189, 192, 204. 
Frânculescu C-tin, pr. corist, 56. 
Friptu Anatolie, pr. dirijor, 70. 

G 
Gagiu Angela, donator, 44. 

Gagiu Constantin, epitrop, 50. 

Galaţi, loc., 192. | 

Gastoue Amedee, folclorist, 51. 

Găinuşa, com. Săpata de Sus, 85. 

Găvana, fostă com. suburb. Piteşti, 80, 192, 193, 
194. 

Gârbea Fotina, mama Pr. Dr. Gîrbea Gh., 85. 
Gârlița, pârâu, afl., r. Argeş, stg., 114. 

Geamăna, sat şi pâraie lângă Piteşti, 19, 93, 94, 
114, 130, 214. 

Georgescu Antonia, ing. fe. C. Dejan, 197. 
Georgescu Dobre, cânt. corist, 57. 

Georgescu [., vecin Tg. din Vale, 117, 175. 
Georgescu I. Cosmin, ing,, f. A. Georgescu, 197. 
Georgescu Î. Gabriel, ing., f. A. Georgescu, 197, 
199. 

Georgescu Ion, pr., scr. şi martor, 74, 147. 


Georgescu-Kiriac Dimitrie (1866-1928) dirij. şi 


folcl. 53, 
Georgian(u) Dimitrie, pr. vicepreş., 121, 189, 
190. 


Ghencea C-tin, cânt., 80, 83. 

Gheorghe Economul, protopop, 101. 

Gheorghe postelnicu, 95, 99, 101, 144, 145, 149. 
Gheorghe preotul, din Urluieşti, 197. 
Gheorghescu I., cântăreț, 21, 24, 74, 142, 153, 
244, 

Gheorghiţa Stama, căsăt. pr. N. Popa, 285 
Gherla, loc. şi inchis., 81. 

Ghica Grigore, domn, 135. 

Ghilencia lon, pr. corist, 56. 

Ghinescu Dobre, pr. 189. 

Ghiţescu V. Dumitru, pr. corist, B6. 

Giurăscu C. Constantin, Prof., membru acad., 
79, 133, 192. 

Giurgiu, loc., 102, 131. 

Gîrbea C. Gheorghe, Dr. pr. 3, 4, 8, 85, 86. 
Girbea Marilena, soția pr. Gîrbea Gh., 86. 
Gîrbea Titus C-tin, f. pr. Gîrbea Gh., 86. 

Gliganu de Sus, localitate şi moşie, 13. 

Goleşti, loc., jud. Argeş, 14. 

Gorj, jud., 92. 

Greceanu Elena,de la Vlăşcuţa, soția lui Costică 

Greceanu Gr., judec., 142. 

Ieronim Neagu, pr., 156. 
lie C. Cornel, pr. corist, 56, 

135. 

Moşoaia, loc. Jud. Argeş, 75. 

Musceleanu Pantelimon, pr. corist, 56. 
Muşat Gh., pr. corist, 56. 

Nanu, vecin Kir Floria, 16. 

Necula D-tru, cânt. corist, 56. 

Nicolae A. Gheorghe, pr. corist, 56. 

Tg. din Vale, 116, 118, 142. 

Oeştii de Argeş, loc., 13. 
Olt, râu şi jud., 7, 92, 132, 192. 

P 
P. F. lustinian Marina, patr. B.O.R., 182, 183. 

Panaite şi pr. Ştefan, donatori, 44. 
Pană Alexandru, pr. corist, 56. 

Patraulea, locuitor, 76, 167. 

Popa Dumitru, pr. corist, 53. 

Popa loan Victor, scri., org. Muzeul Satului, 78. 

Popescu Alexandru, cânt., 75, 158. 


Popescu Athanasie, cânt. şi instit., 23. 
Popescu Constantin, pr. corist, 56. 

Rădulescu I., admin. Tg. din Vale, 108, 162, 163. 

Robea Constantin, pr. prigonit, 81. 

Româneşti, loc., jud. Argeş, 22. 
Românişteanu Dimitrie, cântăreț şi învățător, 22, 
23, 33, 34, 74,130. 
Rosetti Ecaterina, soția gen. Alexandru 

140, 141. 
Roşulescu Mircea, pr. corist, 56. 
Rotăreşti, loc. com. Bascov, 86. 
Rudeanu 1., pitar, grefier, 141. 
Rudeanu Tudor, boier şi călugăr Teofil, 92, 93. 
Rusescu Tache, zis Urlă, cânt., 76, 169. 
Ruşchiţa, loc., 42. 

Salvării, stradă, 24, 166. 
Sandu Duhovnicul, 101. 
Sandu Gh. Marin, pr. corist, 87. 
Sandu I. Vasile, pr. corist, 56. 
Santa Giustina din Padova, inst. teol. Italia, 134. 
Sălcescu [., pr., 121, 189, 190. 
Sămărăscu FI. pr. prig., 81, 127. 
Săpata, loc.com. jud. Argeş, 132 
Săraru FL, cânt., 76. 
Scorobaia, pârâu, afl. r. Argeş, 94, 101, 131, 199. 
Serghiescu Toma, prof. 23. i . 
Seulescu M. căpitan, preşed., judec. Argeş, 139. 
Sf. Ilie Piteşti, bis., 80, 83, 125. 
Sibiu, loc., 7, 58, 85, 102, 131. 
Sima Vasile, pr., 44, 56, 82, 85, 186, 187. 
Simion Tudorache, propr., 153. 
Slatina, loc., 102, 119, 120. 
Slănic, loc. com. Domneşti, actual com. 
Aninoasa, jud. Argeş, 78, 98, 155, 191. 
Socolescu N. loan, arh., 7, 9, 38, 59, 129, 132. 
Stahl H. Henri, sociolog şi org. Muzeul Satului, 
79. 
Stan Duhovnic, pr., 74. 
Stan Vasilica şi Aurora, donatori, 44 
Stăneşti, loc., jud. Argeş, 79 
Stephănescu D. Constantin, prof., dir. gimnaziu, 
17, 163. 
Stravurache Sevasta, dir. şc. norm., 177. 


Străzi în Piteşti, 35, 54, 91, 176. 
Sufleris Zoe, donator, 44. 

Radu Vodă Şerban, 90, 130, 183. 
Serban Vodă, stradă, 25, 170. . 
Şerbănescu Gh., epitrop în 1904, 37; 131. 
Şoima Gheorghe, comp., 58. 
Şonţu Maior, str. Piteşti, 142. 
Şovescu V. loan, cânt., 76. 
Ştefan cel Mare, loc., jud. Argeş, 84. 
Ştefăneşti Vale, loc. jud. Argeş, 80. 
Ştirbei Fotache, vornic, 14, 136. 
Ştirbei lon, vornic, 14, 136 
Ştirbei Matei, 18, 135, 136. 
Şuici, loc., jud. Argeş, 79. 
T 
Tabacu Nicolae, propr., 160. 
Tamagă Ene, donator, 44. 
Tamagă Maria, donator, 44. 
Tălmăcel-Sibiu, loc., 58. 
Târgovişte, loc., 90, 102, 131. 
Târgu din Vale, propr. bis. Sf. Vineri cu han, 5, 

Târgul, râu jud. Argeş, 7. 
Teiu, loc. com. jud. Argeş, 83, 186. 
Teiuleanu, str. Piteşti, 90. 
Teleorman, judeţ de şes, 102, 128, 131. 
Telia Liviu, comp., 92. 
Tell Cristian, revol., 74. 
Teoctist, mitrop. Olteniei (Patr.), 183. 
Teodorescu Dem. C., folclorist, 51. 
Teodorescu I., pr., 68. 
Teodorescu Ştefan, pr., 121, 190. 
Teodorian Valentin, comp. 58. 
Teodoru Şerban, arendaş, 104, 154. 
Tocilescu Gr., savant, 106. 
Todoran Alexandru Eugen, red... 
Tomescu Lambe, arh.,176. 
Tomescu Lambe, cons. prim. 110, 168. 
Tonu Dionisie, pr. corist, 53. 
Toplița, pârâu şi localitate com. Mălureni, jud. 
Argeş, 15, 18, 200. 
Topolog, pârâu afl. Olt, jud. Argeş, țin., 197. 
Topologeanu N.,pr. 189. 
Topuzu Naum, 35, 156. 
Trache M., comp., 57. 

Trandafir Simion din Voineşti, Valea Foii, 35, 

Trepteanu Alexandru, f. Ec. Rosetti, 13. 
Trepteanu Gheorghe, f. Gheorghiţă Trepteanu, 
13, 
Trepteanu Gheorghiţă, f. Ec. Rosetti, 13. 
Trepteanu Manole, f. Trepteanu Gh., 13. 

Tudor N. Marin, pr. corist, 56. 
Tudorică Irina, donator, 44. 
Tudosoiu C., pr. corist, 56 
Turnu Măgurele, oraş - catedrală, 58, 60. 

Țara Moților, reg. Trans., 58. 
Țara Românească, principat, 90, 98, 135. 
Țaţa 1. Ion, contabil, 57. 
Țenea Hagi, ctitor, 11,29, 129. 

Ținutul Dunărea de Jos, reg., 79, 183, 192. 

Uda, loc. jud. Argeş, 98. 

12. 

Ursu N., folclorist, 51. 

169, 190. 
Uţoiu Constantin, pr., 42, 82, 128, 186. 

Valea Boului, pârâu în zona moşiei Bădiceni, 16, 
200. 
Varga L., arhitect, 33, 151, 
Vasile (Vericeanu - zis cocoşatul) f. Drăghici B., 
17, 165, 166. 
Vasiliu Dumitrache, paracliser, 115, 158. 
Vasiliu Hristea Hagi, 76,260. 
Vasiliu Maxim, comp., 57. 
Văleni, mănăstire, 127, 192. 
Vărzaru C., primar, 108, 167. 
Vâlsan, râu în hotarul moşiei Bădiceni, afl. r. 
Argeş, 16, 21, 139, 151, 200. 





Vâlsan, râu jud. Argeş, 16, 88. 

Velicu Atanasiu, arendaş, 88, 89, 151. 
Venescu N., pr. corist, 53. 

Viena, loc. Austria, 18, 41, 132. 

Viişoreanu N., primar, 111, 170. 

Vişan loan, pr. 20, 74, 75,153, 156, 159. 
Vişinescu FL., donator, 44. 

Vlad Înecatul, domn, 90. 

Vlad Vintilă de la Slatina, domn, 90. 
Vladimirescu Tudor, pate., rev., 74. 
Vlașca, ținut de șes, 102, 131. 

Vlăsceanu Florea, cânt. Corist,57, 80. 
Vlășcuța-Hârseşti, loc., jud., Argeş, 14, 165. 
Voican. (Voichin, Voiciu) Nedelea, 100, 101, 104, 
145, 149, 155, 161. 

Voroveni, loc. com. Davideşti, 80. 

Vrănescu AL., pr., 190. 

Vrăneşti, loc, com., Călineşti, Jud. Argeş, 80, 133. 
W 

Winder Carol, 35, 156. 

Zanfirache Vasile, cânt., corist, 57. 

Zanfirescu Linţa, proprietar, 197. 

Zanfirescu V., pr., 189. 

Zimnicaru, secret., 177. 

Zoiţa, soră cu Ioniţă şi lordache Ungurelu, 12. 

Zugravu. lie, finul lui Drăghici Budişteanu şi 

tatăl pictorului Costin Petrescu, 13. 

